
RIJEČ PISCA 


Propovijedi iz ove knjige držane su, desetak zadnjih godina, 
— od g. 1957. pa ovamo, — ponajviše u sarajevskoj katedrali, pod 
nedjeljnom, odnosno blagdanskom, tihom, misom, u 8 sati izjutra. 


Tkogod makar dvije, tri od njih pročita, vidjet će odmah, 
kakav im je karakter. Nijesu držane po nekom, unaprijed odre- 
denom, planu. Propovjedničke su improvizacije. Ne mislim tim 
reći, da sam ih govorio ,ex abrupto“, bez priprave. Sve sam ih 
prije napisao: uglavnom od riječi do riječi. Ja ne vjerujem u 
propovjedničke ,improvizacije“ bez ozbiljnijeg duhovnog udublji- 
vanja u temu. Ali, — nijesam ih dugo studirao; bacao sam ih 
na papir iza malo razmišljanja i koncentracije na ideju, koja bi 
mi se učinila zgodnom, ili na neku jaču impresiju izvana; na 
dušak: u hitnji i u poslu. Nijesam ih ni poslije prerađivao. Nije- 
sam ih pisao sa stručnim teološkim aparatom, ni za štampu. 
Zamišljao sam ih kao vjersku pouku gradskoj vjerničkoj publici 
današnjega vremena. Gledao sam stoga, da, po mogućnosti, budu 
pastoralno savremene i aktualne. Tražio sam im uvijek neku 
temu, koja će koristiti dušama: primaknuti ih makar malo bliže 
k uzvišenom i u isto vrijeme dragom liku Gospodinovu i uvesti 
ih u njegovu, evanđeosku, filozofiju života, — superiornu i živo- 
tvornu, ali i čovjekoljubivu i vedru; — zagrijati ih za praktične 
kršćanske ideale vjere, nade i ljubavi. One tradicionalne: posve- 
ćene stoljetnom praksom Crkve i bezbrojnih, prosvijetljenih, Bo- 
žjih duša kroz sva kršćanska stoljeća. Popularizaciji te, stare 
i vječne, kršćanske mudrosti trebalo je da one posluže. Bez po- 
sebna sistema i reda. 

Nijesu ni plod lektire. Ne plagiraju nikoga. Posve su ori- 
ginalne. Ne operiraju citatima. ,Primjera“ u njima uopće nema. 

Ako čega ima, ima misli. Kristovih, dakako. ,Riječi života“. 
«Riječi, koje vam rekoh, duh su i život!“ (Iv 6, 64.). 

Zato sam im uvijek za motto i uzimao koju Kristovu riječ 
iz Evanđelja. I to, najviše, one riječi Kristove, koje vjernici rjeđe 
čuju, jer se ne nalaze u perikopama, što se čitaju u nedjeljnim 
evanđeljima, a ipak su značajne i snažne *). 

Iza revizije liturgijskih tekstova, što se ima provesti, slušat 
će ih, valjda, — i ove, dosada rjeđe spominjane, Isusove riječi, — 
češće i vjernici u crkvi, pa će se € propovijedi moći s tim mottom 
direktno uklopiti u bogoslužje. A i u njima izlazi pred nas Gospodin 
i govori nam. Autentično; onako, kako je govorio u Evanđelju: 
»Nikada čovjek nije govorio, kao ovaj čovjek!“ (Iv 7, 46.). 

I vanjska im je forma prilično individualna. Baš, jer su 
zapisane onako, kako su i izgovorene. Naumice nijesam u njima 
ništa mijenjao. Ni prigodnih i lokalnih aluzija! Ovako će sponta- 
nije i neposrednije djelovati. Nose, pomalo, na sebi biljeg, stigmu, 
časa i prilike. 

Neke su, i u mojim očima, uspjelije, neke manje uspjele. 
Neke su dulje, neke kraće. Nastojao sam, barem posljednjih go- 


dina, da budu nešto kraće, osobito zimi: zbog studeni u crkvi. 


A gdjekad me je predmet prisilio, — ili pedantnost zavela, _ 
i da lođduljim; i da upanem u pleonazme. Poprijeko su Kisa 
dvadesetak minuta. 

Dva su im glavna tipa: odmah će to svatko opaziti. Jedne 
su, više manje, prave homilije. Tumačenje jedne Kristove riječi 
ili teksta, — i zgode, u kojoj ih je Erist izrekao, — ali uvijek s 
nekom, po mogućnosti aktualnom, aplikacijom, pointom, na kraju. 
Druge su više tematične: obradio sam u njima neki religiozni. 


ili moralni problem; na bazi, na pozadini, koje jake Isusove riječi 


iz Evanđelja. One na blagdane nose uvijek ponešto i od prigod- 
nog karak'era svetkovine ili otajstva. 


Mislim, da su teološki, pa i eksegetski, uglavnom korektne. 


Gdje je trebalo izložiti historijsku situaciju, pogledao bih u 
Meschlerov: ,Das Leben unseres Herrn Jesu Christi in Betrachtun- 
gen“, u Neon »Život našega Spasitelja“, ili u koji teološki 
leksikon. ' i: 

* Formalne homilije (za sve nedjelje u godini) bio sam već 
objelodanio u ,Katoličkom Tjedniku“ iz g. 1933., u rubrici: »Nedje- 
ljna pouka“ — ,Nedjeljno razmatranje“. 

' Pazio sam uvijek, koliko toliko, i na literarnu formu: kom- 
poziciju, dikciju, književni i govornički stil; trudio sam: se, i da 
izraz učinim, u granicama svojih mogućnosti, izvornim, plastičnim, 
duhovitim, a slijed logičnim i preglednim. Nadam se, da ih nitko, 
s te strane, ne će nazvati nepismenima, ni primitivnima. Samo, 
ddkako, ni u tom pogledu nijesu studirane ni cizelirane. Nemaju 
ambicije da budu literarna klasika ni lijepa književnost. Sadržaj 
mi je bio glavno: kao i drugim pastoralnim praktičarima-propo- 
vjednicima, koji stvaraju ,na brzinu“. Neke se misli u njima i 
ponavljaju: nije drukčije ni moguće u propovijedima sa praktic- 
nom svrhom, a kroz dug vremenski raspon. Nemaju pretenzija 
ni na homiletsku stručnost, 

U ovom svesku izaći će prvi njihov dio (od Isusova djetinj- 
stva i krštenja na Jordanu do uvodnog dijela njegove besjede na 
gori): 50. propovijedi. Bude li ga publika primila, moglo bi izaći 
još nekoliko svezaka. Najprije od ove serije, a onda, možda, i koja 
serija prigodnih, blagdanskih i marijanskih propovijedi. Nešto je 
već i priređeno (prepisano) za tisak. 

Propovijedi su u knjizi poredane prema kronologiji (harmo- 
niji) Evanđelja. Stavio sam među njih i pokoju za glavne blagdane 
u crkvenoj godini: uvijek s mottom neke Isusove evanđeoske 
riječi. Neke bi se, ako, s vremenom, sve izađu, mogle upotrijebiti 
i kao ciklusi, veći ili manji: tako, na primjer, ,osam blaženstava“, 
sedam prošnji »Očenaša“, 7 posljednjih Isusovih riječi s Križa, 
riječi iz doba Muke Isusove (u korizmi), tri Isusove riječi na gori 
kušnje, Isusov razgovor sa Nikodemom i sa ženom Samarjankom, 
it. d. ili kao propovijedi za, otvorene, duhovne vježbe. G. 1961., 
u korizmi, održao sam ih 9 takvih. Dvije se od njih, — druga 
i četvrta po redu, — nalaze i u ovom svesku. Upozorit ću na 
svaku od njih: zvjezdicom uz naslov i bilješkom pod tekstom. 

Možda će, ove propovijedi, nekim svećenicima izgledati prak- 
tično neuporabive: teško ih je naučiti; nijesu za selo; manjka im 
zornih primjera iz povijesti i iz svagdanjeg života. Sve to stoji. 
Mislim ipak, da će onima, koji svoje propovijedi solidno priprav- 
ljaju, dobro doći: u najmanju ruku kao idejni materijali. A i obi- 
lato citiranje Evanđelja i Svetoga Pisma dat će im priliku za 


* prerade, amplifikacije, pokraćivanja, dopune, izmjene, varijacije. 


Netko će se, možda, moći njima poslužiti i za duhovno štivo 
ili za neku vrst, lakoga, razmatranja, ,konsideracije“. Možda i, 
inteligentniji, pobožni svjetovnjaci. Možda i redovnice. 


To je sve u Božjoj ruci. Ja to Njemu i ostavljam. Samo, sma- 
trao sam, da bi bilo šteta, kad sam već propovijedi pisao i kad 
su se sarajevskoj publici, ponešto, i sviđale, da ih, barem, ne po- 
nudim katoličkoj i svećeničkoj javnosti, 

A omogućio mi je to, sa financijske strane, prečasni Prvo- 


stolni Kaptol Vrhbosanski u Sarajevu. Ponudio mi je, — bez 
ikakve inicijative sa moje strane: iza izlaska moje knjige (zbirke 
članaka) ,Crkva — Svećeništvo — Svećenici“, — da će mi on, 


propovijedi, izdati o svom trošku i u svojoj režiji, kao izdavač 
i nakladnik. Hoće da tako reaktivira nekadašnju svoju djelatnost: 
do pred prvi svjetski rat bio je Kaptol Vrhbosanski, uz ,Knji- 
ževno društvo sv. Jeronima“ u Zagrebu, najpoznatije i najaktiv- 
nije katoličko nakladno poduzeće u hrvatskim krajevima. A povod 
mu je bio, za tu njegovu odluku, skora proslava pedesetgodišnjice 
smrti njegova osnivača, prvog nadbiskupa vrhbosanskog, blago- 
pokojnoga Dr-a Josipa Stadlera (f 8. XII. 1918.). Vanjska opet veza 
između te proslave i izdavanja ovih propovijedi u tome je, što su 
one, skoro sve, i izrečene u Stadlerovoj, sarajevskoj, katedrali, 
do propovjedaonice, sa koje je i Stadler, decenijima, propovijedaa,. 
i sa, Gospina, oltara, koji direktno gleda na Stadlerovu grobnicu 
i njegov relijef iznad nje. A nadam se, da u njima ima ponešto 
i od Stadlerove vjere, crkvenosti, ljubavi k Bogu i k dušama. 

Hvala sarajevskom Kaptolu, kojemu sam i ja, dugo, preko 
30 godina, bio član! Neka sve bude na veću slavu Božju i na spa- 
senje besmrtnim dušama sve naše otkupljene braće i sestara u 
Kristu! 


Dubrovnik, u kolovozu g. 1968. 
Dr. ČEDOMIL ČEKADA 





Slava Bogu na visini i na zemlji mir lju- 
dima...!“ (Luk 2, 14). 


BOŽIČNA PORUKA 


Božić, 25. XIL 1959.; Sarajevo, katedrala. 


Dragi vjernici! Nije anđeoska poruka, što je poletjela u prvu 
božićnu noć iznad betlehemske štalice, — poruka o slavi Božjoj 
i o ljudskom miru: ,Slava Bogu na visini i na zemlji mir ljudima 
dobre volje!“ (Luk 2, 14.), — prvotno anđeoska poruka. To je 
zapravo Božja, Kristova, poruka. Anđeli su je izrekli samo zato, 
jer božanski Dječak u jaslicama još nije govorio. Ili, bolje, govorio 
je samo srcem, a još nije ustima. Istu tu poruku upravit će on 
ljudima kasnije, toliko pula, i iz svojih usta, kao Učitelj, u svo- 
jim evanđeoskim govorima i propovijedima. Sav je njegov život 
i bio samo propovijed, — i propovijed i praktična potvrda, — slave 
Božje i ljudskoga mira. ,Ja ne tražim svoje slave“ (Iv 8, 50.), 
kaže on Židovima; ,ja svagda činim, što je njemu, — Ocu, Bogu, 
— ugodno“ (Iv 8, 29.): ono, što je Bogu na slavu. On, čitavim 
svojim životom, neprestano i uvijek nanovo, govori: »Hvala ti, 
Oče, Gospodaru neba i zemlje!“ (Mat. 11, 25.). A mir, — mir lja- 
dima, — to je prvo, što im on i navješćuje i donosi. S pozdravom 
i sa željom mira valja da njegovi učenici i apostoli započinju 
svaki svoj apostolski pohod i kampanju. ,U koju god kuću uđete“, 
kaže im, .najprije recite: Mir kući ovoj!“ (Luk 10, 5.; Mat 10, 12). 
Mir on ostavlja rastajući se sa svijetom, kao svoju oporulu, 
ostavštinu, baštinu, — najljepše, što ima, — svojim vjernicima: 
,Mir vam ostavljam, mir vam svoj dajem“ — ,Pacem relinquo 
vobis, pacem meam do vobis!“ (Iv 14, 27.). 


Slava Božja i ljudski mir: to je jedini sadržaj i prva svrha 
svega Kristova otkupiteljskog poslanja. Slava Božja i ljudski mir, 
to je glavni i zadatak i plod svakoga Bogu ugodnoga, svakoga 
pravoga kršćanskoga života. A nijesu slava Božja i ljudski mir 
dva dobra; to je sve jedno dobro. Jedno se na drugome temelji; 
jedno se iz drugoga rađa; jedno bez drugoga ne može postojati. 
Božja je slava nuždan temelj i preduvjet ljudskome miru: nema 
i ne može biti mira ondje, gdje se ne slavi Bog. ,Nema mira bez- 
božnicima, kaže Gospodin!“ (Iz 48, 22.; 57, 21.) A gdje je mir, 
—r' pravi, istinski, mir, — tu je i slava Božja: tu se sigurno i slavi, 
hvali, časti, poštuje, sluša Bog. 

Slava Božja. Za nju je stvoren svijet. Prvotno za nju. Bezu- 
vjetno i beziznimno za nju. Ona je glavni, najtemeljniji zakon 
svega bivovanja. Ne kaže to samo objava; to je elementarni po- 
stulat svake životne filozofije, koja prihvaća postojanje osob- 
noga Boga, Stvoritelja i Uzročnika svega. Boga, koji je sva istina, 
sve dobro, sva ljepota, sva moć, sva mudrost, sav život. Sve ono, 
što je on stvorio, mora služiti istini i dobru. A istina i dobro, 19 
je on. Sve, što je izašlo iz njegove stvoriteljske ruke, nužno je 
kopija njegove, prve, istine, njegovih vječnih ideja; odsjev nje- 
gove beskrajne, mestvorene, čudesne ljepote; produkt, učinak, 
njegove božanske moći, dobrote i mudrosti. Sve je to, tim samim. 
na njega upravljeno; sve ga to, tim samim, objavljuje i diči: pjeva 
njegovu slavu; pjeva je samim svojim postojanjem. I mrtva pri- 
roda, i, nerazumna, živa bića, i zakoni svemira. ,Pleni sunt 
coeli et terra gloria tua!“ — ,Puna su nebesa i zemlja slave tvoje!“ 
Čitav je svemir velika crkva slave Božje. Bog u njoj čita svoju 
slavu: osluškuje te tolike, nebrojene, nijeme ili glasne, izraze 
i prinose hvale. Nesvijesne hvale. ; 

A svijesnu hvalu moraju mu davati bića, koja je on uči- 
nio najsavršenijom svojom slikom: darom razuma, volje, slobode. 
“Anđeli i ljuđi. Oni, kao i On, vide tu njegovu slavu, te odsjeve 
i odbljeske njegova bića, svuda i oko sebe, i na sebi, i u sebi. 
I dužni su, — sili ih na to njihov razum i njihova savjest, — da 
se zadive toj istini, da se poklone tomu dobru, da uživaju i klikću 
u toj ljepoti, da se raduju tome životu. A ta je istina, to je dv- 
bro, ta je ljepota, taj je život opet Bog. I to je divljenje, to je 
poklonstvo, to je uživanje, ta je radost opet slava Božja. Svijesna. 
slobodna slava Božja. To je molitva i pjesma Bogu. Molitva i pje- 
sma ustima ili životom, hvalom ili službom. 


Slava Božja. Samo u njoj ima svijet, — i čovjek u svijetu, 
.+ svoj smisao. Samo po njoj ispunja on svoju zadaću i svoju 
svrhu. Samo po njoj postaje on vrijedan, velik i lijep. Samo 
u njoj nalazi on svoju sreću, 

Slava Božja. Pun je je svijet. Pjevaju je Bogu zvijezde 
i daleki svjetovi, što kruže vasionom; pjevaju je Bogu sunčane 
zrake, svojim radosnim, životvornim svjetlucanjem, i mračni pro- 
stori bezdana, svojim mrkim, ozbiljnim dostojanstvom. Pjevaju 
je mora i vjetrovi, svojom hukom, silom i beskrajnošću; pjevaju 
je ponosni orlovi, svojim kliktanjem, i gordi kraljevi pustinje, 
lavovi, svojom rikom. Pjevaju je mile ptičice po granama, svojim 


cvrkutom; pjevaju je cvrčci i pčele, svojim poniznim zrikanjem 


i zujanjem. Pjeva je cvijeće, svojim jarkim bojama; pjeva ie 
svaki list, svaka travka, svaki kukac i leptir, svojim životom, 
rastom, kretanjem. Pjevaju je rijeke i potoci, šume i planine, pu- 


* stinje i stepe, kiše i snjegovi, jutra i večeri (Dan 3, 57—81.). 


Pun je je svijet. Puna je moraju biti i ljudska srca. Veselo 
moraju polijetati za svojim Bogom svaki čas. Radosno se moraju 
klanjati njegovoj veličini i ljepoti. Zaljubljeno se moraju dr- 
žati njegove vječne istine. Revno moraju izvršivati njegovu svetu 
volju. Gdje se god s njom susretnu; gdje je god osjete i vide. 
Iz bijelih haljina radosti i mladosti, ali i sa krvavog križa patnje 
i boli. Oduševljeno i s djetinjom odanošću moraju surađivati 
s njegovim osnovama u službi ljudskome spasenju. Junački se 
moraju boriti, da Bog potpuno zavlada i ljudskim društvom 
i svim ljudskim srcima. I molitvom, i životom čistoće i pravde, 
i križem. i ljubavlju, i apostolatom, moraju slaviti Boga. 

Slava Božja. Baš jer je Božja, ona je uvijek i plemenita, 
i spasonosna, i mirotvorna, i bogata srećom. Tko slavi Boga, ne 
griješi, ne huli, ne kune, ne laže, ne vara, ne bludi, ne ubija, 
ne čini nepravde:, bježi od svega, što truje, gorči i unesrećuje 
srca. Tko slavi Boga, ide za Bogom: utapa se u Bogu. A Bog 
je mir, i sreća, i život. A Bog je pravda, i dobrota, i ljubav. 
Ljubav, koja uživa u usrećivanju i darivanju. 

Zato se svaka slava Božja vraća s neba na zemlju kao 
blagoslov i sreća. Svaka molitva, svaki pobožni uzdah, svaka 
pjesma PFogu, svako dobro djelo, svaka žrtva, svako milosrđe 
u Bogu, sveka plemenita i sinovska revnost. Iz slave Božje kapa 
i rosi mir na svijet. 


Jedini pravi mir. I jedini veliki mir. Nutarnji mir; mir 
prevladanih strasti; mir nade i pokoja u Bogu. ,Božji mir, koji 
nadilazi svaki um“, — ,quae exuperat omnem sensum“ (Filip 
4, 7.). Vanjski mir ljudskoga bratstva: mir djece Božje, koja 
bježe od mržnje i svađe i oduravaju krv; mir pravde, i strplji- 
vosti, i nesebičnosti, i poniznosti, i ljubavi. Socijalni mir: u 
Bogu i u Kristu izmirenih i ujedinjenih klasa, rasa i naroda, 
koji su prekovali mačeve svoje u raonike i koplja svoja u sr- 
pove (Iz 2, 4.), pa neće rata, a hoće mir; mir onima, koji su 
blizu, i onima, koji su daleko, — ,pacem ei, qui longe est, ci 
qui prope“ (Iz 57, 19.); — mir za sve; mir u pravdi i u slobodi. 

Braćo! Božić je blagdan mira: blagdan mirovnih želja, ali 
i mirovnih nastojanja i djela. Blizu nam je stoga. I mi smo svi, 
braćo, uvijek, željni mira. I danas. Danas više nego ikada. Svi 
smo ga željni. Veliki i mali. Stari i mladi. Željan ga je čitav 
svijet. Kao suha zemlja rose. 

A jedan je samo put do mira. Onaj betlehemski. Onaj božić- 
ni. Onaj Marijin i Josipov. Onaj anđeoski i pastirski. Onaj slave 
Božje. Molimo se, braćo, živimo pošteno, čisto i trijezno (Tit 
2, 12.), držimo se odlučno istine Evanđelja, volimo iskreno svu 
svoju ljudsku braću, stojmo tvrdo uz Isusa i uz njegovu Crkvu, 
budimo revni i glasnici i širitelji slave Božje, pa će nam Božji, 
božićni, mir u punini unići u srca; pa ćemo mir, svaki dan i sve 
više, unositi u svijet! 

Unosit ćemo ga pod vječnom, božićnom, mirovnom parolom: 
Slava Fogu na visini, a na zemlji mir ljudima!“ Ljudima do- 
bre volje; ljudima slave Božje! Amen. 

»Zašto ste me tražili?“ (Luk 2, 49.) 
CEITELJ U KRŠĆANSTVU 


Nedjelja, 12. I. 1958.; Sarajevo, katedrala. 


Dragi. vjernici! Danas je nedjelja, blagdan, sv. Obitelji na- 
zaretske. Ona je pred nama, čitava, na pozornici današnjeg evan- 
đelja. Na početku u Jeruzalemu, na koncu u Nazaretu. Majka 
govori sa svojim sinom: Gospa s Isusom. S majčinskom ga bri- 
žljivošću i slobodom zove na račun. I oca spominje. ,Sine, šta 
si nam to učinio? Evo, otac tvoj i ja žalosni smo te tražili!“ 
(Luk 2, 48.). A Isus joj odgovara i sjeća je Oca s nebesa: ,Zašto 
ste me tražili? Zar nijeste znali, da meni treba biti u onome, što 
je Oca mojega?“ (Luk 2, 49.). Tako nam samo današnje evan- 
đelje nameće predmet propovijedi. Veliki je to i vječni problem 
obitelji, projiciran pred nas u najvišem, bogodanom, uzoru svih 
pravih kršćanskih obitelji. Problem danas toliko aktualan. Na 
sve se strane govori o krizi obitelji; svojim očima gledamo, kamo 
se god okrenemo, njezin rasap i raspadanje u savremenom svi- 
jetu, u t. zv. modernom društvu. 

Braćo! Ima obitelj i neovisno od objave i od kršćanstva, — 
već po naravnom, razumskom, Božjem zakonu, — svoje istaknuto, 
središnje, neosporivo mjesto u ljudskom životu; ima svoju uz- 
višenu svrhu; ima svoje lako uočljive i iskustvom uvijek iznova 
utvrđivane zakone. 

Obitelj je, — svi se ozbiljni mislioci u tome slažu, — prastanica 
ljudskog društva. Ona je prvi, primarni, samom prirodom uvje- 
tovani, oblik udruživanja ljudi. Ona je temeljni prsten, najuži 
krug, u organskom rastu, prirodnom raščlanjivanju, izgradnji, po- 

vezivanju i usavršivanju drušiva, ljudske socijalne zajednice. 
Nema nijednog organizacionog oblika, koji bi dolazio prije nje; 
nema nijednoga, koji bi po postojanje i interese ljudske zajednice 
bio ne samo toliko zamašit, nego i upravo nuždan. Bez obitelji, 
bez intimne i trajne zajednice muža i žene, a sa prirodnim, bit- 
nim, proširenjem na djecu. nemoguće je i zamisliti dalji opsta- 
nak, obnavljanje i pomnožavanje ljudskoga roda. Ljudi se poje- 
dinci samo u obitelji sigurno rađaju: samo ih obitelj može, 
kako valja, zaštititi i odgojiti u prvim, djetinjim i mladenačkim, 
godinama života; samo obitelj omogućuje pojedincima, što umiru, 
zamjenu: u novim generacijama. 

Bilo je, dakako, — bilo je i u novije doba, — teoretskih po- 
kušaja, da se obitelj kao prastanica društva obezvrijedi, pa i li- 
kvidira: da je se zamijeni novim, širim, kolektivnim, društvenim 
ustanovama. Ali sve su se te teorije brzo i jadno razbile o tvrdo- 
glave zakone naravi i života. U praksi od toga nije ostalo ništa. 
Pokušaj, da se obitelj zaniječe i razori, zaprijetio je odmah samoj 
eksistenciji naroda; onemogućio normalan i zdrav odgoj djeci; 
totalno osiromašio život u radosti i sreći. I odmah su svi 
bistriji i dalekovidniji pobornici tih novih ideja zatrubili na 
uzmak i hitro, na vrat, na nos, restaurirali obitelj. Danas se 
opet svi natječu u glorificiranju obitelji; danas opet svi nastoje, 
da je očuvaju, zaštite, učvrste. 

Badava, obitelj je prirodni fenomen, prirodna činjenica; po- 
stulat elementarnih prirodnih zakona. A u prirodu i u njezine 
zakone nitko ne može nekažnjeno dirnuti. 

Zapravo ne treba toga puno ni dokazivati. Obitelj se, kao i 
druge bitne pojave života, ne spoznaje; ona se neposredno osje- 
ća i doživljuje Svi smo se mi rodili u obitelji: tko se nije u 
njoj rodio, ostao je, u izvjesnu smislu, polučovjek; kroz čitav ži- 
vot nosit će on u sebi jednu tragičnu prazninu; osjećat će, da 
mu nešto veliko i lijepo manjka; i drugi će to na njemu osie- 
ćati. U obitelji velika većina od nas i danas živi. Pa svi, — ako 
smo imali sreću, da živimo u pravoj obitelji, — dobro znamo, što 
nam je ona, i što nam je bila. Iskusili smo na sebi njezine pred- 
nosti i njezine blagodati. Nigdje nam u životu nije bilo toplije 
nego u njoj: dok smo bili djeca i bezbrižno se grijali na krilu, 
na srcu, na ljubavi oca i majke; nikada se u životu nijesmo 
susreli s više nesebične pažnje, brige, suosjećanja, vjernosti, nego 
u krugu obitelji, nego među braćom i sestrama. U obitelji skrb 


12 


za dijete nije skrb hladnog zakona ni službene dužnosti; obiteljska 
simpatija i solidarnost nije daleko, opće, neosobno čovjekoljub- 
lje, podijeljeno i rascjepkano na milijune suljudi; u obitelji je 
sve to nošeno glasom krvi: osobno, neposredno, usredotočeno, 
koncentrirano, intenzivno do vrhunca. Samo se jedna osoba, 
samo se malo ljudi može tako ljubiti, ljubiti čitavim srcem: 
oni, koji su po samoj naravi jedno s nama, dio nas samih. Sebe 
čovjek ljubi u obitelji. A ljubav k sebi nikada ne zatajuje; ljubav 
k sebi uvijek je iskrena, i topla, i živa, i djelotvorna. To je ono, 
što sv. Pavao, onako istinito i psihološki duboko, kaže, kad govo- 
ri, da su muž i žena jedno tijelo (Ef 5, 28. 31.), a da nitko još 
nije svoga tijela mrzio ni potcjenjivao (Ef 5, 29.). Sreće djetinj- 
stva nema bez obitelji: dijete bez oca i bez majke uvijek će biti 
siroče i duhovni invalid, pa makar živjelo u mramornoj palači i 
imalo sto stipendija. Intimne ljubavi nema bez obitelji: nadlič- 
ne, nagonske, zajednice interesa nema bez obitelji; prirođene, 
nenaučene, spontene, autematske solidarnosti nema bez obitelji. 
Iskustvo je to stoljeća; prastara je to mudrost. Ne kaže li to 
i narod u tolikim svojim poslovicama. ,Nema brata, ne rodivši 
majka!“, ,Nije krv pura!“, ,Neka brata i u gori hajduka!“, ,Brat 
brata nad jamu dovodi, ali ga u jamu ne baca!“, ,Što se rodi, 
ne kolje se!“ 

I u moralnom pogledu obitelj, ako je zdrava, dat će čovjeku 
više nego išta drugo u životu. Ona je najbolji moralni odgojitelj: 


bolji od svih drugih;.neposredniji, konkretniji, univerzalniji, in- 


timniji,- auktoritativniji. Oeu se i majci vjeruje. U obitelji ne uče 
se formule i lekcije, nego život. U njoj se studira na živim 
modelima, u svim situacijama, od jutra do mraka, dan i noć. 
U njoj je odgoj strogo individualan, jedinstveno usmjeren, konti- 
nuiran i konstantan, ekskluzivan i slobodan. U obitelji odgojitelj 
govori jezikom ljubavi. Ono, što se je u obitelji steklo, ono, što 
se je usisalo sa materinjim mlijekom, ne gubi se šale i nikada 
se, potpuno, ne zaboravlja. Naibolji su ljudi, redovito, ljudi iz 
dobrih, plemenitih, zdravih obitelji. I — brojnih obitelji. Obitelji, 
gdje se dijete nije mazilo, ali gdje se je odgajalo u pravom duhu 
zajedništva, pa, ako baš hoćete, i, danas toliko naglašivane, ko- 
lektivnosti. 

Polje škole od obitelji, ako je ona dobra, nema. U njoj se 
životna istina zapravo ne uči, nego dobiva: gotova. Kroz obitelj 
se prenosi i na nove naraštaje baštinjena mudrost predaka: život- 

mo iskustvo ne samo oca i majke, nego mnogih generacija otaca 
i majki. ' 

Obitelj je pomoć, savjet, utjeha mužu i ženi, djeci zaštita 
i zavjetrina, — u kritičnoj periodi, dok je biljka njihova života 
još krhka, mlada i nježna, — a mužu i ženi i djeci toplo, uvijek 
razgrijano, ognjište mira i tihe, ali drage i duboke sreće. Nijesu 
badava već rimski pogani imali svoje kućne bogove, Lare i Penate, 
zaštitnike kuće i obitelji; nijesu badava njihove Vestalke čuvale 
na (oltarima vječni oganj: simbol toplog i životvornog obiteljskog 
ognjišta. 

Obitelj je, eto, velika svetinja prirode i života. U načelu to 
danas, više manje, svi priznaju. Problem je samo u tom, da se 
ispravno uoče oni prirodni zakoni, koji su stvorili obitelj: da se 
pravilno definiraju njezina svojstva, njezini razumski i etički 
osnovi, njezini bitni, temeljni odnosi. Ako je obitelj danas u 
krizi, — a jest, — to je samo zato, što se je obitelj iznevjerila svo- 
joj prirodnoj, od Boga danoj, svrsi i određenju. 

A prirodni su temelji i prirodno određenje obitelji i odviše 
jasni: 

Obitelj je, očito, u bitnoj, nutarnjoj, nužnoj vezi s brakom. 
A. brak, pa, konsekventno, i obitelj, uvjetovan je razlikom i spe- 
cifičnošću spolova. Dvoje iz toga neposredno slijedi. Radi djece 
je brak; radi djece je i obitelj. U prvom redu. Zajednički spolni 
i bračni život muža i žene ima za neposredni, prirodni, efekat 
rađanje, djecu: održavanje, pomlađivanje, obnovu loze, rase, ljud- 
skoga roda. I, onda: funkcije su muža i žene u braku, pa i u 
obitelji, različne. Moraju biti; jer su različna i njihova svojstva, 
fizička i psihička; jer je različna i uloga oba spola prema djetetu. 

Interes je djece prema tome ono najviše u obitelji; ono, čemu 
su podređeni svi drugi interesi i prava; na što su prvotno uprav- 
ljene obveze muža i žene, oca i majke. Ljubav k djeci najviša je 
bračna i obiteljska ljubav; obzir na dobrobit djece najhumaniji 
i etički najvrjedniji motiv roditeljske aktivnosti. Odatle, logično, 
proizlazi zahtjev i za stalnošću bračne i obiteljske zajednice, i za 
ograničavanjem čisto osobnih, etički puno nižih, zahtjeva za slobo- 
dom, udobnošću, uživanjem, erotičkim izdovoljavanjem muža i že- 
ne. A odatle proizlazi i potreba za organskim i funkcionalnim 
usklađivanjem bračnih i obiteljskih dužnosti. Muž i žena, otac i 
majka, imaju u braku i u obitelji, svatko svoje posebno mjesto, 
posebnu funkciju, posebnu dužnost. Fizičke i psihičke vlastitosti, 

interes obiteljske cjeline i, prije svega, interes djece određuju 
te funkcije i te dužnosti. Žena je i fizički i funkcionalno-psihički 


na prvom mjestu majka. Materinstvo nju najviše angažira i naj- 


više veže. Nameće joj obvezu neprestanog žrtvovanja. I rađanje, 
i hranjenje, i njega, i odgoj djeteta, prvoino su njezima stvar. 
Zato ima ne samo fizičku i organsku sposobnost za materinstvo, 
nego i materinsku dušu: nježniju i požrtvovniju nego muškarac. 
Da se žrtvuje za ljubav svome porodu; da na nj prenese svoju 
finoću, nježnost i ljubav. A paralelno i istodobno s tim, da i mužu 
bude nježan, požrtvovan, vjeran drug i pratilac kroz život. I nje- 
gov moralni oplemenitelj. Finija od njega, blaža od njega, nese- 
bičnija od njega, plemenitija od njega, stidljivija od njega, reli- 
gioznija od njega. Majka, žena, srce je obitelji; dom je njezino 
mjesto, njezino kraljevstvo. S druge strane stoji u braku muž: 
fizički i intelektualno, u prosjeku, jači, samosvjesniji, slobodan vd 
tereta i vezanosti materinstva. To ga opredjeljuje, da preuzme 
vodstvo obitelji, osobito prema vani: da više radi, da uzdržava 
i brani ženu i djecu, da prema djeci bude prvotno nositelj auk- 
toriteta, kako je žena prema njima, prvotno, nositelj nježnosti i 
ljubavi. Zar, uostalom, i u životinjskom svijetu nije mužjak glava: 
argumenat protiv apsolutnog feminizma i ženske emancipacije, 
koji bi baš materijalistima i evolucionistima morao imaponiralti? 
A oboje, muž i žena, bračni su drugovi, koji se, po različnosti 
svojstava, moraju nadopunjivati. pomagati i usrećivati: njihova 
su bitna i ljudska prava jednaka. Zato je samo monogamija, jed- 
noženstvo, zakonit i pravedan oblik braka: mnogoženstvo ženu 
ponizuje i obespravljuje. Muž nije gospodar ni vlasnik ženi i 
djeci, — gospodar njihova života i smrti, kao kod rimskih po- 
gana; — i ako je obiteljski šef i glava. I obitelj, kao svaka zajed- 
nica, mora imati glavu: inače bi je ubili nered, bezvlađe, nestalncst 
i anarhija. A djeca? Ona su pasivni elemenat obitelji, kao što su 
otac i mati, muž i žena, aktivni. Djeca roditeljima ne daju ništa 
osim radost i slatku brigu, — radost i brigu, koja roditelje naj - 
bolje između sebe veže i najviše oplemenjuje; — djeca u obitelji, 
samo primaju: dobivaju od nje život, hranu, odgoj i ljubav. 
Njihovo je slušati, zahvaljivati i ljubiti. A sve to, i kod sviju, u 
Bogu i u pravdi, sve to u radu, dužnosti i žrtvi, sve to u bla. 
gosti i ljubavi, sve to u čistoći i radosti srca. 

Sva nevolja moderne obitelji u tomu je, što su ovi prirodni 
zakoni u njoj, toliko puta, zaboravljeni i ignorirani. Olabavile su 

veze jedinstva i stalnosti braka; brakovi su siromašni djecom. 
Roditelji, mjesto da žive za djecu i da se žrtvuju, traže samo 
uživanje; gledaju na brak sebično i računski. Neće da se za volju 
obiteljskoj harmoniji prilagode jedno drugome. Mati neće da rađa 
i da se žrtvuje: hljela bi biti samo žena i ljubavnica, bježi iz 
kuće, ide samo za svojim mušicama i hirima. Muž zanemaruje 
obitelj i djecu, da može sebi ugađati izvan obitelji: trošiti, piti, 
provoditi se; ili hoće da bude surovi tiranin i diktator. Erotički 
elemenat izdiže se nad roditeljski, eros nad etos, naslada nad 


dužnost. Hipertrofija nebitnoga i periferijskoga u braku, — ero- 
tike, uživanja, luksusa, slobode, — ugušila je u njemu ono bitno. 


Roditelji vuku svaki na svoju stranu; nestaje iz obitelji zado- 
voljstva i mira, sklada i ljubavi; kuća postaje zvjerinjak i pakao; 
djeca gube poštovanje prema roditeljima, stradaju i kvare se. I, na 
koncu, obitelj se raspada, brak se raskida: stvaraju se nove, pre- 
ljubničke i svetogrdne, veze i novi, nevaljali, brakovi, isto tako 
prazni i nesretni. A djeca ostaju, stvarno, bez oca i bez majke: 
siročad u ,domu“ ili na ulici, a mnogo puta i kriminalci, pokva- 
renjaci, bezvjerci. 

Lijek je tu samo jedan. Valja u obitelj ponovo unijeti ideali- 
zam, altruizam, plemenitost, ljubav, žrtvu. Valja ljude uvjeriti, 
da je širina srca preduvjet obiteljske sreće, a sebičnost njezin 
najljući neprijatelj. Da je obiteljska sreća u ljubavi i dobroti, ne 
u luksusu. A tko će to učiniti? Ozbiljno i s uspjehom samo — 
vjera. Vjera, svakoga i svagdje, upućuje i duži na dobrotu. ple- 
menitost, idealizam, žrtvovanje. Ona, jedina, daje tome i dovoljno 
snažan motiv: volju Božju. apsolutnost moralnog zakona, jasne 
i apodiktične obveze i dužnosti, vječnu sankciju nagrade i kazne. 
I — moralnu snagu: milost Božju. 

Eto, u tomu je velika socijalna misija kršćanstva danas. 
I u kršćanskom svijetu, i u onom nekršćanskom, koji, koliko toliko, 
čezne za moralnim ozdravljenjem, za preporodom braka i obi- 
telji. Crkva je, kršćanstvo je prvoborac u spasavanju obitelji i 
braka. Nama je Krist dao program. Promulgirao ga je. objavio 
i protumačio sv. Pavao. Uči ga Crkva. Nema u njemu ni ne- 
jasnoća ni praznina. Nema u njemu kolebanja ni izmicanja. Pri- 
rodni je zakon kršćanstvom i potvrđen, i osnažen, i podignut, 
usavršen, posvećen. Brak i obitelj su u kršćanstvu ne samo stalni 
i stabilni, već i neraskidivi i nerazrješivi. Treba dobro promislili, 
kad čovjek ulazi u brak i bira sebi druga za čitav život. Ali, kad 

je jednom brak sklopljen, onda ga više ne može raskinuti ni- 
kakva ljudska samovolja. Isus izrijekom veli: ,Ostavit će čovjek 
oca i mater i priljubit će se ženi svojoj, i bit će dvoje u jednom 
tijelu. — Što je dakle Bog sastavio, čovjek neka ne rastavlja!“ 
(Mat 19, 5. 6.; Mark 10, 7—9.). Ljubav i podnošenje u kršćanstvu 
su sveti i vrhovni zakon braka i obitelji; zakon, koji ublažuje 
i auktoritet, i ovisnost, i posluh. ,Muževi moraju“, piše Apostol, 
»ljubiti svoje žene kno tijelo svoje!“ (Ef 5, 28.). Onako, kako je 
Krist ljubio Crkvu (Ef 5, 29.). I opet: ,Vi oci, nemojte na srdžbu 
izazivati djece svoje!“ (Ef 6, 4.). Jednoženstvo je, bračna je vjer- 
nost u kršćanstvu stroga, apsolutna dužnost svakoga bračnoga 
druga. ,Ako (žena) bude s drugim, dok joj živi muž, bit će 
preljubnica“ (Rim 7, 3.), Apostolova je riječ. A Isusova je: 
»Koji pusti ženu svoju i oženi se drugom, čini preljubu... I ako 
žena pusti muža svoga i uda se za drugoga, čini preljubu!“ 
(Mark 10, 11. 12.; Mat 19, 9.). Nema preljubnicima ući u kra- 
ljevstvo Božje (1 Kor 6, 9.). Djeca su dar Božji: rađanje je djece, 
po sebi, prva bračna dužnost. Žena će se ,spasiti rađanjem dje- 
ce, ako ostane u vjeri, u ljubavi, u svetosti, u trijeznosti“ (1 Tim 
2, 15.), uči Apostol. A Bog sam daje ocu i majci snagu za te 
velike i teške dužnosti. Brak je u kršćanstvu ,sakramenat“ (Ef 
5, 32.): rasadište vjere; izvor milosti i posvećenja. Božji je auk- 
toritet za njim. U njemu je Božja pravda, Božja ljubav, Božja 
sreća: u njemu je molitva i blagoslov. Boga gleda i štuje kršćan- 
sko dijete u svojim roditeljima: ,Poštuj oca i mater!“ (Izl 20, 12.; 
Mat 19, 19.; Mark 7, 10.; Ef 6, 2.). 

Kršćanski mladići i djevojke, kršćanski bračni drugovi, vaša 
je misija, da ovo veliko, sveto shvaćanje braka i obitelji i srcem 
prihvatite, i djelom provedete, i primjerom  približite svijetu. 
Postat ćete mu tako dobročinitelji i spasitelji. 

Isuse, Marijo i Josipe, blagoslovite naše kršćanske obitelji! 
Isuse, Marijo i Josipe, spasite nam obitelj, a s njom i svijet! Amen. 

»Zar nijeste znali, da ja moram biti u onc- 
mu, što je Oca mojega?!“ (Luk 2, 49.). 


KAD BOG ZOVE 


Nedjelja Svete Obitelji, 8. I. 1961.; Sara- 
jevo, katedrala. 


Dragi vjernici! Uvijek su u kršćanskoj duhovnoj literaturi 
riječi, što ih je Isus, još kao dvamaestogodišnji dječak, rekao S70- 
joj Majci u hramu, iza kako ga je u njemu, poslije duga i bolna 
traženja po čitavu Jeruzalemu, na koncu ipak našla, vrijedile 
kao dokumenat na temu zvanja. ,Zašto ste me tražili? Zar ni- 
jeste znali, da ja moram biti u onomu, što je Oca mojega?!“ 
(Luk 2, 49.). 

Zvanje, životni poziv, profesija, stalež. Svi imamo neko 
zvanje, neki stalež. Netko je radnik, ove ili one struke, netko 
seljak, poljodjelac, netko domaćica, netko činovnik, netko obrt- 
nik, netko vojnik, netko intelektualac: profesor, sudac, odvjetnik, 
liječnik, inženjer, učitelj, glazbenik, slikar, svećenik. Netko ima 
stalan, doživotan, poziv, netko privremen: dijete, mladić, djevoj- 
ka, đak, učenica, student. Netko je oženjen, udat; netko neo- 
ženjen, neudat. 


Kad se radi o zvanju, o staležu, kao o religiozno-moralnom 
problemu, jedna razlika dolazi osobito u obzir. Zvanje može biti 
svjetovno ili duhovno. Svećeničko i redovničko, — samostansko, =: 
zvanje glavna su i, praktično, jedina duhovna zvanja: zvanja 
s posebnim odnosom prema Bogu i s posebnim, duhovnim, obve- 
zama. Sva su ostala zvanja svjetovna. Koliko god se među sobom, 
po poslu i po načinu života, razlikuju, toliko su upogled moralno- 

—vjerskih dužnosti, uglavnom, jednaka: Bog od njih sviju isto 
traži; ne nameće im nikakvih specifičnih obveza religioznog ka- 
raktera; svi imaju podjednake moralne i molitvene dužnosti. A 
i njihove uže, — staleške, stručne, bračne, — dužnosti sve se 
ravnaju i mjere po istim bitnim moralnim principima i krite- 
rijima. 

Isus je u pitanju zvanja, — i svjetovnih, i duhovnih, — bio 
«u načelu uvijek vrlo širok. On u različnosti zvanja gleda prirodnu, 
nužnu, manifestaciju ljudskoga života i njegovih potreba. I, ostav- 
lja ljudima slobodu, da sami sebi biraju zvanje: po svojoj volji, 
Eo svome ukusu, po svojim sklonostima i sposobnostima, po 
potrebi i prilikama, na svoju odgovornost. On je, u Evanđelju, do- 
lazio u dodir sa ljudima i ženama svih mogućih staleža, a nikada 
se u pitanje njihova staleža nije puno miješao. Nikoga ne odvra- 
ća od njegova staleža; nikoga ne navraća, da odabere ovaj ili 
onaj; nikome ne prigovara zbog njegove profesije; nijedan stalež 
ne pretpostavlja, ne preferira drugome; sa svima je jednako 
dobar i ljubezan; od sviju traži samo jedno: da, bili što bili, ne 
zaboravljaju na Boga i na dušu; da vrše savjesno svoje staleške 
dužnosti; da na svakom poslu i radu budu pravedni i plemeniti. 
lsus je razgovarao s djecom, sa mladićima i djevojkama, s ože- 
njenim ljudima i s udatim ženama: sa svima jednako ljubezno 
i povjerljivo. On je propovijedao vojnicima i ribarima, carinicima 
i seljacima, malome, nepismenome, puku i židovskoj inteligenciji: 
narodnim starješinama, zakonoznancima, svećenicima. I sa svima 
je bio dobar. I svima je činio dobro. Nije se obazirao na staleške 
razlike. Nije ni na židovske predrasude: prema carinicima ili 
vojnicima na primjer. Volio je svakoga. Prijateljevao je sa svima, 
koji su to bili zaslužili. I sa članom velikoga vijeća Nikodemom, 
ali i sa carinikom Zakejem, ali i s plemenitim satnikom iz Ka- 
farnauma, ali i sa posjednikom Lazarom iz Betanije i njegovim 
sestrama. 

Ni kada se je radilo o duhovnim zvanjima, — o pozivu na 


savršenost, djevičanstvo, evanđeosko siromaštvo, apostolat, — nije 


Isus bio nimalo tjesnogrudan ni nametljiv. On ni tada nikoga 
ne sili. A rijetko koga da na to izrijekom i zove. On voli, da se 
ljudi i tu sami odluče: da ih povuče ljubav i milost Božja. Bezbroj 


je ispred njega prošlo čestitih ljudi i žena, starih i mladih; mno- 


gima je učinio dobro; mnoge je izliječio i ozdravio; ali nikoga 
skoro od njih cn ne poziva, da ostavi svijet, kuću, posao, i da 

mu se priključi, kao učenik; da ga prati; da živi samo za Boga. 
Ostavlja ih u svijetu; vraća ih na stari posao. Za jedinca udovice 
iz Naima, koga je uskrisio od mrtvih, Evanđelje doslovce kaže, 
da ga je Isus ,dao materi njegovoj“, — »Et dedit illum matri 
suae!“ (Luk 7, 15.). A kad ga je bjesomučnik iz Geraze, iz koga 
je bio istjerao legiju đavola, stao moliti, da i on ubuduće bude 
u Isusovoj pratnji, Isus ga odbija: ,I ne dade mu“, kaže sv. 
Marko, ,nego mu reče: Idi kući svojoj, k svojima, i kazuj im, 
šta ti je Gospodin učinio i kako ti se je smilovao!“ (Mark 5, 19.; 
Luk 8, 38. 39.). Ni od svoje rodbine nije on uzimao svakoga za 
učenika. Znao je Isus, da je Bog veliku većinu ljudi odredio za 
obični život i za svjetske pozive. Duhovno je zvanje iznimka: 
stvar posebnog Božjeg odabranja. Ono traži posebna svojstva i 
kvalifikacije. 

Ali zato Isus postaje vrlo odlučan onda, kad je na nekoga 


njegov nebeski Otac već bacio oko i jasno ga odabrao, predod- | 


redio, za službu sebi i dušama, Kad Bog nekoga tako zove, valja 
mu se odazvati. Fizičke prisile ni tada nema: to se zna. Bog 
čovjeku uvijek ostavlja slobodu. I slobodu na zlo; i slobodu na 
nevjeru; i slobodu na kukavštinu i na povlačenje pred milošću: 
na odbijanje Božjega poziva. I ne veže taj Božji poziv odmah pod 
grijeh. Drugo je zapovijed, a drugo savjet. Samo, nije ni lijepo od- 
biti Božju ponudu i Božji poziv. I pogibeljno je okrenuti drugim 
putem, nego što to Bog želi. Nije Isus prokleo ni bogatoga mladića, 
kad ga je pozvao, da proda sve, što ima, da to razdijeli sirotinji, 
pa da, siromašan, slobodan i savršen. uđe među njegove učenike, 
a on se, — mladić, — prepao, snuždio i povukao: bilo mu žao 
ostaviti toliko imanje (Mat 19, 16—22.; Mark 10, 17—22.; Luk 
18, 18—23.). Isus ga je samo sažalno pogledao. I rekao je značajno: 
Kako će teško ući u Kraljevstvo Božje oni, koji se uzdaju 
u novce!“ (Luk 18, 24. 25.; Mat 19, 23. 24.; Mark 10, 23—25.). 

Isus je, eto, želio, da se oni, koje Bog zove, Bogu veledušno 
i odazovu. Da prime na sebe božansku misiju i milost, koju im 
nudi. I terete te misije. I nije dopuštao, da im itko od ljudi to 
brani. Ni roditelji! Čovjeku, koga je pozvao, da pođe za njim, 
a on mu rekao: ,Gospodine, dopusti mi, da idem najprije da 
pokopam, — dohranim, — svojega ocal“, kaže Isus: ,Pusti, neka 
mrtvi ukapaju svoje mrtve, a ti idi i nmavješćuj kraljevstvo Božje!“ 
(Mat 8, 21. 22.; Luk 9, 59. 60.). Božja je starija. Nitko se ne 
.smije Bogu protiviti. Nitko ne smije ometati Božjih osnova i, od- 

redaba sa ljudima. ,,Bogu se valja više pokoravati nego ljudima!“ 
(Dj Ap 5, 29.), govorili su apostoli, tumačeći shvaćanja i ideje 
Gospodinove. A sam je Isus svima tima pozvanima davao primjer: 
odazivajući se u svemu, odlučno i potpuno, volji i glasu Očevu 
(Iv 4, 34.; 8, 29.). Ni kao dvanaestogodišnji dječak on se ne oba- 
zire ni na Majku ni na zemaljskoga oca, poočima, čim je njegov 
nebeski Otac odredio, da se u hramu prvi put objavi. ,Zašto 
ste me tražili? Zar nijeste znali, da ja moram biti u onomu, što 
je Oca mojega?!“ 

Braćo i sestre! Isusovi pogledi na pitanje zvanja i naši su 
pogledi. I pogledi Crkve i kršćanstva. I tu je njegovo učenje, 
i tu je njegov primjer za nas mjerodavan. 

Svako je svjetsko zvanje, po sebi, dobro. I svatko je, po 
sebi, slobodan da izabere sebi poziv, koji mu odgovara. Može sebi: 
zarađivati kruh, kasko hoće. Može služiti životu, narodu, čovje- 
čanstvu, na način, za koji osjeća najviše sposobnosti, sklonosti, 
ljubavi. Može se, svatko, ako hoće, i oženiti i udati. Ne moraju 
svi biti ni svećenici, ni redovnici i redovnice, ni djevci i djevice. 
Ni ne treba da budu. Bog je auktor ljudskoga života i društva; 
a Bog je širok: on voli slobodu, mnogovrsnost i različnost (1 Kor 
12, 4—11.). Naša je inicijativa u tom pogledu ograničena samo mor- 
ralnim zakonima: samo obzirom prema višim vrijednostima. Du- 
žan si spasiti dušu: ne smiješ izabrati staleža, koji će te odvesti cd 
Boga, od morala, od kršćanskih dužnosti. Dužan si sam sebe 
plemenito ljubiti: ne smiješ, bez nužde, izabirati staleža, za koji 
nemaš volje; ne smiješ se ni u braku vezati uz osobu, s kojom 
ne ćeš moći harmonirati ni po naravi, ni po sklonosti, ni po od- 
goju; s kojom ćeš biti nesretan. I nitko te na to ne može i ne 
smije siliti. Ni društvo, ni rodbina, mi roditelji. Za sebe biraš sta- 
lež; za sebe biraš školu; za sebe biraš bračnoga druga: ti ćeš 
s njim živjeti. Tvoje je, da biraš; griješi svatko, — i roditelj, — 
koji ti nanosi silu; koji te unesrećuje. Savjet moraš primiti; zapo- 
vijedi, na tom polju, nikada. Dužan si živjeti po razumu; moraš. 


po njemu izabrati i zvanje: zvanje pametno, plemenito, društveno 
korisno, u skladu s drugim svojim obvezama. I moraš ga vršiti 


pravedno i ljudski. Ništa više! U svakom zvanju, — i kao svjetov- 
njak, — možeš Bogu služiti. Možeš se i posvetiti. Možeš biti i apo- 


:stol dušama i Crkvi: svejetovnjački apostol. 


A šta valja reći o duhovnim zvanjima? Valja reći, da su 
ona u ruci Božjoj. On ih daje, komu hoće i kad hoće. Koga Bog 

pozove, valja da mu se odazove. Zove ga na savršenost; zove ga. 
među odabrane; zove ga bliže k Isusu; zove ga na višu sreću; 
zove ga na najviše zasluge i na najviše, nebeske, nagrade. Sve-: 
ćeništvo je put apostolata; redovništvo je put savršenosti i poseb- 
nog nasljedovanja Kristova. Blago onomu, tko ustraje na tim. 
visokim putevima do kraja! Samo nije lako na mjima ustrajati. 
Mnogi i mnoga su se zauvijek unesrećili, gurajući se lakoumno u 
ono, na što nijesu bili pozvani. Za duhovno zvanje trebaju posebna. 
svojstva: pobožnost i čistoća prije svega, — u njima i jest bitnost. 
gvanja; — a treba i volja, i sklonost. A treba i poziv i pristanak 
Crkve. Jao onomu, tko sa oltara ili iz samostana širi sablazan: tko: 
zavodi duše, mjesto da ih spasava! 

Braćo i sestre! Katolički roditelji! Ne silite nikada djece: 
ni u svećenički ni u redovnički stalež, ako ih Bog ne zove; ako 
za to nemaju volje! Nemate na to prava: unesrećit ćete i osra- 
"motit ćete i sebe i njih. Bog će njihovu dušu tražiti iz vaših ruku. 
Bog će vas kazniti. Stoput je bolje, da vam djeca budu čestiti 
i dobri svjetovnjaci, nego loši svećenici ili raspušteni redovnici 
i redovnice! Ali ni ne branite djeci, kad za to imaju sposobnosti 
i volje: kad ih Bog zove! Oteli biste im veliku sreću. Opirali 
biste se Bogu. Iskušati možete i morate njihovo zvanje, ali — 
rušiti ga ne smijete. Činite li to, nijesu vas dužni, i ne smiju vas 
poslušati: Božji je auktoritet veći od roditeljskog! Darujte, rado- 
sno, svoju djecu Bogu, ako ih Bog od vas traži! I budite ponosni 


i sretni, da ste ih tako dobro odgojili! Veselite se, što je dragi. . 


Bog i vas i njih toliko odlikovao! I, štitite te svete klice zvanja: 
u dušama svoje djece! I molitvom, i žrtvama, i pažnjom, i pou- 
kom, i svojim pravim kršćanskim životom. Postat ćete dobrotvori 
i narodu i dušama.. Crkva i čovječanstvo trebaju kao kruha i ljudi 
sa oltara, i svetosti i žrtve. Crkva se za to svaki dan moli; pobo- 
žne se duše na tu nakanu puno žrtvuju! 

Braćo i sestre! Kadgod se radi o zvanju, uvijek se, i mladi 
i stari, sjetimo Isusa i njegove velike riječi iz hrama, pune božan- 
ske mudrosti i nadahnuća: ,Zašto ste me tražili? Zar nijeste 
znali, da ja moram biti u onomu, što je Oca mojega?!“ Am»n. 

»Pusti sada, jer tako nam treba ispuniti 
svaku pravdu!“ (Mat 3, 15.). 


VRŠITELJI BOŽJE PRAVDE 


Nedjelja, 16. VII. 1961.; Sarajevo, katedrala. 


Dragi vjernici! Isus je ovu svoju veliku riječ rekao na Jor- 
danu, prije nego što će ga Ivan krstiti, svojim simboličkim, po- 
korničkim, krštenjem. Kad je Isus došao iz Nazareta na Jordan 
i zatražio od Ivana, da ga krsti, — među drugim svijetom, koji 
je ispovijedao svoje grijehe, kajao se za njih i od Boga molio opro- 
štenje, — Ivan isprva nije htio da to učini. Prepoznao ga je bio, 
— Mesiju, — po nadahnuću Duha Svetoga. I po čudesnom zakonu 
s neba. Sam to, — sv. Ivan, — kaže na drugom mjestu. ,Vidjeh 
Duha, gdje silazi s neba kao golub, i stade na njemu. I ja ga 
ne znadoh“, veli; ,nego onaj, koji me posla, da krstim vodom, 
on mi reče: Na koga vidiš, da silazi Duh i stoji na njemu, on je 
onaj, koji krsti Duhom Svetim!“ (Iv 1, 32. 33.). 


Ivan je u Isusu bio prepoznao Mesiju. Onoga Obećanoga sa 
nebesa, koji će biti ,pun milosti i istine“ (Iv 1, 14.) Duha Svetoga; 
na komu ne će biti ni mrlje ni ljage; u koga će ljudi morati 
vjerovati, da se spase; koji će s njih skinuti prokletstvo i grijeh: 
okrstiti (ih) Duhom Svetim i ognjem“ (Mat 3, 11.; Mark 1, 8.; 
Luk 3, 16.). Ne treba njemu ni pokore, ni oproštenja, ni krštenja: 
on mora da druge krsti i da druge čisti, opravdava i posvećuje, 
a ne da njega krste i čiste. On je nevino Janje Božje, koje odnima 
i briše grijehe svijeta (Iv 1, 29. 36.). Tko je on, Ivan, da Mesiju 
polije vodom pokore kao grješnika! Nije mu dostojan ni odriješiti 
remena na njegovoj obući (Mark 1, 7.; Luk 3, 16.; Mat 3, 11.). 

I Ivan se je branio, kaže Evanđelje. ,Ti treba da mene krstiš, a ti 
dolaziš k meni!“ (Mat. 3, 14.). 


Međutim, Isus nije htio da popusti. Znao je, Isus, da je i to 
u planovima njegova nebeskog Oca. Da to Otac od njega želi. Taj 
čin najdubljeg poniženja. Taj uzvišeni primjer poniznosti. To 
poistovjetovanje sa grješnicima, koje će otkupiti. ispred ljudi 
hoće da i tim činom zamoli od Oca milosrđe. Kao njihov pred- 
stavnik, zastupnik i jamac. Kao onaj koji se je, dragovoljno, 
uprtio njihovim grijesima. ,I stavio je Gospodin na njega ne- 
m sviju nas!“, kako je ono za njega napisao prorok (Iz 

Volja je to Božja. I Isus Ivana toga sjeća. Moraju je obojica 
ispuniti. I Isus, da se ponizi; i Ivan, da ispred nebeskoga Oca bude 
svjedok i primalac toga poniženja. ,A Isus odgovori i reče mu: 
Pusti sađa, jer tako nam treba ispuniti svaku pravdu!“ (Mat 
3, 15.). I Ivan je, na koncu, popustio i krstio Isusa. ,Tada gs 
pusti“ (Mat 3, 15.). 

. Obojica su, eto, — i Isus i Ivan, — ispunili Božju pravdu i 
Božju volju. Dva najveća sveca. Spasitelj i njegov Preteča. I Bog 
je bio zadovoljan. Nad tom velikom poslušnošću, nad tom ispu- 
njenom pravdom, otvaraju se sada nebesa, i iz njih se izlijeva 
prvi blagoslov Duha Svetoga na svijet, što će ga otkupiti ta velika 
pravda, taj veliki posluh. A ,Isus“, — stoji u Evanđelju, na istom 


tome mjestu, — ,iziđe odmah iz vode. I gle, otvoriše mu se nebesa, . 


i vidje Duha Božjega, gdje silazi kao golub, i dođe do njega. 
“ gle, glas s nebesa, koji govori: Ovo je Sin moj ljubezni, koji 
je po mojoj volji!“ (Mat 3, 16. 17.). 


»Pusti sada, jer tako nam treba ispuniti svapu pravdu!“ 
Braćo i sestre, tom svojom velikom riječi nametnuo je Isus vr- 
hovni zakon i pravilo ne samo svomu, nego i našemu životu. 
Najviše, što možemo učiniti, to je, da uvijek i svagdje tvorimo 
Božju pravdu. Da ispunjamo volju Božju: što potpunije, što spre- 
mnije, što savršenije. Ne ono, što hoće ljudi; ne ono, na što nas 
nagone naše strasti; ne ono, što je u našemu materijalnom, ze- 
maljskom, interesu; ne ono, što odgovara našim časovitim želji- 
cama, raspoloženjima, mušicama, kapricima; nego ono, što hoće 
Bog. Ono, na što nam savjest ukazuje kao na dobro i bolje; ono, 
što u sebi osjećamo kao sugestiju, savjet, milosti, kao glas Du- 
ha Svetoga. 

Pravda, — pravda u onom najširem smislu te riječi; pravda 
kao sinonim za moralno dobro, za duhovnu plemenitost, — vječni 
je pretendent na svaku ljudsku dušu: pred svakoga od nas ona 
izlazi, svaki dan, i postavlja mu svoje zahtjeve. Postavlja mu ih 
u ime Boga, uzročnika i pralika svake pravde. Postavlja mu ih 
kroz savjest. Postavlja mu ih odlučno i apodiktički. Ne da ni- 
kome drugome, da se u to miješa: da nas odvlači od službe pravdi. 
Svi, koji to pokušaju, nametnici su, uzurpatori. A ima ih, tih 
uzurpatora, čitava vojska. I oni se javljaju; i oni traže; i oni 
postavljaju zahtjeve. I oni za sebe hoće prvenstvo, Plaču, bune 
se i štrajkuju, kad im ne učinimo po volji. Našemu je tijelu 
odmah krivo, ako mu pravda hoće da otme njegove naslade i nje- 
gov, lijeni i prostački, mir. Mame nas obećanjima i mitom. Jav- 


ljaju se materijalni interesi: ovo i ovo ćeš polučiti, — udat ćeš 
se, dobit ćeš namještenje, ljudi će te voljeti i slaviti; — samo 


moraš zažmiriti na jedno oko; ne smiješ biti odviše pravedna; 
ne smiješ doslovice i kruto uzimati sve te Božje i crkvene propi- 
se; moraš malo misliti i na sebe. Ne ćeš se vjenčati u crkvi; bit 
ćeš mrvičak slobodnijeg vladanja; živjet ćeš, kao što i drugi žive; 
napravit ćeš koju iznimku od onih previše strogih evanđeoskih 
zakona; negdje ćeš, za muku, i slagati, i falzificirati, i pronevje- 
riti, i ubiti dijete u sebi. Prjete nam se, — ljudska samovolja i 
ljudsko nasilje: — dobro, budi ti pravedan, drži se Boga, ali ćeš 
nam to i platiti: nalemat ćemo te, bojkotirat ćemo te, javno 
ćemo te osramotiti, istjerat ćemo te iz svoga društva, prijavit ćemo 
te; čuvaj se, misli na kruh i na budućnost! Sabotiraju nas, — 
naše antipatije, naše simpatije, naši osjećaji: — pa dosta je i ie 
pravde; zašto da baš ja uvijek popuštam; zašto da se ja uvijak 
ponizujem; zašto da dan, noć radim kao konj; zašto da se vječno 
odričem i djevujem; zašto se i ja ne bih jedamput smio čestito 
izvikati i ispsovati; zašto da se i ja jedamput ne revanširam 
onoj zlobnici, onom lopovu? Nego samo pravda, pravda, pravda; 
dobro, dobro, dobro! 

Braćo i sestre, nije lako uvijek činiti pravdu: svi to znamo, 
Nije lako uvijek slušati Boga i savjest. 

Nije lako. Ah je časno; ali je spasonosno. To je Božji put. 
To je put duhovne veličine i savršenosti. To je put svetaca. Blago 
do neba, blago do vijeka, onomu, koji u životu učini i ispuni 
svaku pravdu! On slijedi Isusa, Isus je za sebe i smio i mogao 
reći: ,Tko će me od vas prekoriti za grijeh?“ (Iv 8, 46.). Isus je 

govorio: ,Jelo je moje, — svagdanje jelo, — da vršim volju 
onoga, koji me je poslao!“ (Iv 4, 34.). ,Ja svagda činim ono, što 
je njemu ugodno!“ (Iv 8, 29.). 

Braćo i sestre! Nije to nikakva visoka i daleka teorija. To 
je najaktualnija i najpraktičnija stvar u svakom kršćanskom životu. 

.Pusti sada, jer tako nam treba ispuniti svaku pravdu!“, to 
je najadekvatniji program pravog kršćanskog života za sve nas; 
to je najsigurniji i najkraći put u nebo. Tko ga se drži, i u veli- 
kom i u malom, ispunio je zakon (Rim 13, 8.); savršen je sluga 
Božji. Bit će ljubimac Isusov; bit će odličan, elitan, član i vojnik 
Kraljevstva Božjeg. Bit će živa apologija kršćanstvu. Bit će ponos 
Crkvi Božjoj. ' 

Malo nas je dakako, — malo i među nama kršćanima iz 
crkve, — koji ispunjamo svaku pravdu. Sto se puta oglušimo 
njezinu glasu, a pođemo za njezinim zločestim konkurentima: 
za svojim strastima, za svjetskom taštinom, za svojim malim, ovo- 


zemaljskim, interesima, za svojom lijenošću i komocijom. Sto. 


puta od nje pobjegnemo; sto puta je zatajimo: od straha pred 
ljudskim prijetnjama. Ali, braćo, nastojmo je barem ljubiti; tu 
Božju i Kristovu, nebesku, pravdu! Pružajmo barem za njom 
ruke; uvijek se podižimo iza svojih posrtaja; uvijek iznova od- 
lučujmo, da ćemo je slušati i slijediti! I svaki se dan, i svaki 
se čas pitajmo: Šta od mene, danas, sada, traži pravda? Šta mi 
zabranjuje? Šta mi nalaže? Šta mi svjetuje? Učinit ću joj po 
Volji. Poslušat ću Boga i Isusa! 


Braćo i sestre, znate, što traži. Sve ono, što je lijepo i dobro. 


Traži, da ispunjaš sve svoje vjerske i molitvene dužnosti: i onda, 
kad ti lijenost i komocija došaptava sto šupljih izlika. Da odeš 
svake nedjelje i blagdana k misi; da ne ustaneš i ne legneš, a da 
se nijesi sjetio Boga; da se, barem, prekrstiš prije i poslije jela; 
da odeš na ispovijed, i kad ti se ne da, i kad se stidiš. Učini 
pravdu, odbaci, nadvladaj lijenost: ne ćeš se nikada pokajati! 
Traži, da ti zakon čistoće i morsla bude uvijek iznad pohote očiju 
i požude tijela: da odvratiš oči od sablazni; da izdržiš i ostaneš 


ozbiljan i vjeran i u času slatke napasti; da budeš dijete Božje- 


i čovjek duha, i kad ti se tijelo buni i štrajkuje; da ne robuješ 
nekršćanskim običajima, frivolnoj modi, plesnim i kupališnim 
Pikanterijama; da ne srćeš u brak i u veze, koje Bog osuđuje, 
pa makar zbog toga ostala i neudata i, po ljudsku, nesretna. Učini. 
pravdu: pokoj ćeš i ponos duši, Božje ćeš nebo njom kupiti! Traži, 

da budeš brat, da budeš sestra, svoj djeci Božjoj, svim. ljudima 
oko sebe, a nikomu da ne budeš dušmanin i krvnik, a nikoga da 
ne ucviliš, a nikomu da ne napraviš krivice. Učini pravdu: ž bit 
ćeš Bogu sličan; bit ćeš bolji od drugih; bit Ćeš čovjek, koji će 
oko sebe širiti samo mir i sreću! Traži, da svoj afekat, svoj jezik, 
svoj apetit, držiš na uzdi: da ne bjesniš i ne divljaš; da ne psuješ 
ime kuneš; da se ne prenajedaš i ne opijaš. Učini pravdu: ona će 
te okruniti moralnim auktoritetom i učinit će te dragim Bogu 
i velikim pred ljudima! Traži, da budeš idealista i da se rado, 
nesebično, apostolski, junački, založiš za sve, što će proslaviti B»- 
ga i koristiti ljudima. Učini pravdu: donijet će ti krunu slave 
i život vječni! : ' 

Pravda Božja! Budimo joj, braćo i sestre, uvijek sluge, uvi- 
jek pobornici, uvijek izvršitelji! Dosljedni, beskompromisni, izvr- 
šitelji! I onda, kad je lako; i onda, kad je teško! Ljubimo je kao 
sebe, i više nego sebe! Ljubimo je kao Boga! Ljubimo Boga u 
njoj! Budimo je, uvijek, i gladni i žedni (Mat 5, 6.)! Postat ćemo 
onda pravi Božji ljudi. Opredijelit ćemo se za Kraljevstvo Božje. 
Stat ćemo uz Isusa i uz Ivana. Bit ćemo veliki: i na zemlji a 
nebu. ,Pusti sada, jer tako nam treba ispuniti svaku pravdu! 
to je najljepša i najviša deviza svake kršćanske duše, koja iskre- 
no i živo vjeruje! Amen. 


, 

»Pisano je: Ne živi čovjek samo o kruhu, 
nego o svakoj riječi, što izlazi iz usta Bo- 
žjih!“ (Mat 4, 4). 


DVA KRUHA 


Nedjelja, (Bezgrješno Začeće), 8. XII. 1983., 
Sarajevo, katedrala. 


Dragi vjernici! Na ove tri, naredne, adventske nedjelje, što 
nas još dijele od Božića, uzet ćemo za temu našim propovijedima 
tri Isusove riječi, što su i vremenski i po tematici usko povezane. 
Tri riječi, što ih je Isus izrekao u pustinji, još prje nego što će 
započeti svoj javni život i evanđeosko propovijedanje, iza kako 
se je, posve sam, punih četrdeset dana, molio i postio, a u jednom 
od najdramatičnijih i najmisterioznijih trenutaka u svome zemalj- 
skom životu. Licem u lice knezu i vrhovnom predstavniku svijeta 
zla i otpada (Iv 12, 31.; 14, 30.; 16, 11.), sotoni, đavlu, Luciferu, 
koji je preda nj stupio, — u vidljivu, ljudskom, liku, — da ga 
kuša. : 

Evanđelje o toj sablasno-stravičnoj sceni čita se na I. koriz- 
menu nedjelju. Najprirodnije bi stoga bilo, da i ove propovijedi 
održimo u korizmi: u vrijeme, kada se i Crkva najizrazitije kon- 
frontira sa sotonom, otimljući mu duše, pokorom, i obraćajući ih, 
u korizmenoj, uskrsnoj, ispovijedi. Ali, eto, mi ćemo u korizmi, 
budemo li živi i zdravi, razmatrati Isusove riječi iz dana njegove 
Muke. A ove ćemo tri sada u Adventu. I Advenat je vrijeme 
pokore, obraćanja, ispovijedanja, milosti, skrušenja pred Bogom. 
Pred Bogom, što dolazi, — danas mistično, a jedamput će doći 
i realno, — da svijetu i đavlu sudi i da ih, obojicu, konačno, zau- 
vijek, sveže i satare. 

Braćo i sestre! Prizor iz pustinje izgleda za ljudske oči go- 
tovo nevjerojatan. Da sotona posve vidljivo izlazi na pozornicu 
svijeta; slazi na zemlju. I da se, drsko, približuje samu utjelov- 
ljenome Sinu Božjemu. Racionalistički će, nevjerni, svijet sve to 
odmah proglasiti bajkom ili, barem, psihopatološkom halucinaci- 
jom izgladnjeloga, eksaltiranoga čovjeka. Ali nije to, braćo, bila 
halucinacija. Sin Božji ne halucinira. Nije to ni bajka. Dvojica 
evanđelista, Matej (Mat 4, 1—11.) i Luka (Luk 4, 1—13.), pripovije- 
daju događaj, skoro istim riječima. I Luka, koji izrijekom kaže 
za svoje Evanđelje, da ga je napisao iza pažljiva ispitivanja či- 
njenica i prema svjedočanstvima onih. koji su bili s Gospodinom 
od početka (Luk 1, 1—4.). I s Gospom je on govorio, od koje Isus, 
kao od Majke, nije nikada ništa krio. I s apostolima, kojima je 
Isus povjerio svu svoju objavu, svu povijest i sve tajne svoga 
života na zemlji. 

Kršćanstvo, braćo, vjeruje u đavla i s njim računa. Ono ga 
gleda i osjeća, velikoga zločinca, oko sebe, svaki dan: svejedno, 
da li vidljiva ili nevidljiva. Bez njega se ne može razumjeti nj 
sav onaj užas grijeha i pokvarenosti, u koji se je ljudski rod ovako 
bespomoćno i tragično uvalio, ni tvrdokornost nevjere i zloće, 
koje su puna tolika ljudska srca, ni grozno, okrutno, luđačko 
samoubilačko, mahnitanje najnižih nagona i strasti u nama, ko- 
jima čovječanstvo samo sebe jede i pati od početka, ni strah, 
krv i suze, u kojima se ono guši, kroz sva stoljeća: i danas; 
i pred našim očima. Za svim itm mora da stoji netko užasno 
zločest i zloban; jedan zlotvor i krvnik, mrzitelj i cinik, nadljud- 
ski i neljudski pokvaren; ,ljudoubojica od iskona, — homicida 
ab initio“ (Iv 8, 44.), kako je đavla nazvao Krist. 

Braćo! Čim je Bog, vidljivo, u Kristu, s neba sašao na svi- 
jet, da ga izbavlja, odmah je na nj izišao, iz svoga paklenog ponora, 
i sotona, stari Božji rival, crni protubog, da pokuša spriječiti 
i pomrsiti te Božje osnove spasenja: da brani svoju demonsku 
i tiransku strahovladu nad svijetom. S velikim bijesom, ,habens 
iram magnam“, kako ono stoji u Knjizi Otkrivenja (Otikr 12, 12.). 

Nije čudo, da se je đavao odmah uznemirio pred zagonet- 
nom pojavom neobičnoga mladog čovjeka iz Nazareta. Odavna je 
već on na njega motrio, kao što motri i na sve one, koji su 
Božji. I ako je sotoni sakriveno milosno djelovanje Božje u du- 
šama, — samo Bog je dušama stvoritelj i svjedok, — on u svojoj 
visokoj, vidovitoj, anđeosko-duhovnoj, u doslovnu smislu genijal- 

noj, inteligenciji. opaža i zaključuje oštroumnije i intuitivnije i od 
najdarovitijeg, i najumnijeg čovjeka. Odmah je on posumnjao, 
da bi Nazarećanin mogao biti onaj Obećani, na kojega su, baš 
u te dane, upućivala starozavjetna proroštva. Nikada nije učinio 
ni najsitnijega grijeha. Uvijek je bio dobar i ponizan. Kako se je 
samo ponizio pred Bogom, ondje na Jordanu, kad se je dao od 
Ivana krstiti krstom pokore! I kako ga je Ivan ponizno do- 
čekao i tajinstveno pozdravio, kad mu je došao, da se krsti! 
A onda oni anđeli, kad se je rodio u Betlehemu, i sada 
opet glas s neba: ,Ti si Sin moj ljubazni; ti si po mojoj 
volji!“ (Luk 8, 22.; Mat 3, 17.). I, na koncu, ova molitvena ekstaza, 
ovaj zanos u Bogu, ovdje u pustinji, gdje Nazarenac, već četrdeset 
dana, ni ne jede ni ne pije. Mora ga iskušati. Ili će ga zavesti 
na grijeh, na nesavršenost, na jednu gestu i odviše ljudsku, ili će, 
barem, znati, da je to Onaj, koji je došao da ga izazove na dvoboj 
i da ga svlada. A Bog ga je tom prilikom odvezao: sotonu. Bo- 
žjim je planovima imala da posluži i ova njegova zadnja i dosada 
najgora pakost i drskost. 

Prošao je bio, po volji Božjoj, Isusov 40-dnevni zanos. On 
se je opet vratio u obični život. I osjetio je, kao svaki čovjek od 
krvi i mesa, iza tolikih dana posta, glad. Vidjelo se to na nje- 
govu blijedom i izmučenom licu. 

Sotona odmah iskorišćuje šansu. Neka ,svetac“ pruži ruku 
za kruhom, za materijom! Neka pomisli na sebe! Neka se okrene 
k zemlji! Odmah će njemu biti manje pogibeljan. 

U tili čas mašao se je uz Isusa jedan neobičan čovjek, stra- 
nac. Kao da je s neba pao! A tako mu je nešto čudno plamsalo 
u očima. Neki nemirni, divlji, oganj. Gledale su te oči kao dvije 
žeravice: prodorno, upitno, zapovjednički. Svatko bi se drugi 
prepao tih očiju i ostao pred njima kao ukopan. Zadrhtao bi od 
tjeskobe i neizvjesnosti. No Isus ne dršće. Zna on dobro, tko je 
taj njegov tajanstveni posjetnik. Poznaju se oni već duge vjekove. 

.,Ja vidjeh sotonu, gdje pade s neba kao munja!“ (Luk 10, 18.), 
kazat će Isus jednom kasnije. Neznanac mu se još više približnie 
i gleda ga netremice, kao da mu silom hoće da pročita iz duše 
njegovu tajnu. Bio je i on dolje na Jordanu, kad se je čulo s 
neba: ,Ti si Sin moj ljubazni!“ Pa, eto, objavi nam se, ako si 
Sin. Božji, da ti vjerujemo! sugerirat će mu sotona. Gladan si. 
A tvoje je sve. Ne treba tebi kruha od drugih. Pokaži, tko si! 
Učini čudo! Ukloni od sebe trpljenje i nevolju! Pribavi sam sebi 


.30 


hranu! I nama je drugima daj! U izobilju! Učini zemlju rajem! 


Tada, stoji u Evanđelju, ,pristupi k njemu kušač i reče: Ako si 
Sin Božji, kaži, da ovo kamenje postane kruhom!“ (Mat 4, 3.; 
Luk 4, 3.). 

»Ako si Sin Božji...I“ Još će jedamput sotona to kazati; 
samo kroz ljudska usta, kroz usta svojih robova. Pod križem. 
»Ako si Sin Božji, siđi s križa! — Kralj je Izraelski, neka siđe 
sad s križa, pa ćemo vjerovati u njega!“ (Mat 27, 40. 42.). Ali Isus 
ga nijedamput nije poslušao. Nije sišao s križa. A ne će ni sada 
od kamenja napraviti kruhove. On ostaje ponizan. On čeka na 
riječ Eožju. I vrši je. Nije on došao na svijet, ni da traži ni da 
komu donosi kruh od brašna. Došao je, da sebe i ljude nahrani 
kruhom s neba (Iv 6, 27. 32. 33. 35. 47—52. 59.): istinom, dobru- 
tom, milošću. 

Isus, sotoni u odgovor, samo citira, mirno i dostojanstveno, 
prorokovu, Mojsijevu, riječ: ,A on odgovori: Pisano je: Ne živi 
čovjek samo o kruhu, nego o svakoj riječi, što izlazi iz usia 
Božjih!“ (5 Mojs 8, 8.; Mat 4, 4.; Luk 4, 4). 

Braćo i sestre! ,Ne živi čovjek samo o kruhu!“ Sva je mu- 
drost kršćanskog života izražena u toj jednoj, božanskoj, riječi 1z 
usta Gospodinovih. Sav smisao ljudske eksistencije, ljudskog po- 
stojanja, na zemlji. Sva je đavolska mudrost njom potučena i 
poništena. Sva folozfija nevjere, materijalizma i poganstva. 

»Ne živi čovjek samo o kruhu!“ Živi i o kruhu. I o svemu 
onomu, što kruh simbolizuje. Imamo tijelo, — Bog nam ga je 
dao; — moramo se za nj brinuti. Moramo učniti, da ljudi ne 
budu goli i gladni. Moramo orati i kopati, presti i tkati; moramo 
irežiti i kovati rude; moramo i eksperimentirati. Ali, nije kruh 
čitav život. Nije on čovjeku dosta, da bude dobar i sretan. Nije 
on dovoljan, da život bude velik. I sit čovjek može biti nečovjek 
i tiranin, ubojica i nasilnik, ništarija i razvratnik. I siti ljudi mogu 
griješiti, i ratovati, i mrziti se. I čine to. Vidimo. 

Ima čovjek i dušu. Dušu širu od svega vidljivoga svijeta. 
Dušu željnu istine, koja nema granica ni s onu stranu zvijezda ; 
gladnu i žednu sreće, koja nikada ne umire, kao ova oko nas. 
I dušu valja nahraniti. Nju prije svega. A tijelo samo s njom 
i za nju. Po Riječi odozgor. Životom i kruhom s neba. 

Braćo i sestre! ,Ne živi čovjek samo o kruhu!“ kaže nam 
Isus. Dobili smo, eto, program. Odbit ćemo sotonu, ako ga se 
budemo držali. Nije velik i blagoslovljen među ljudima i ženama 

onaj, koji jede piletinu, i odijeva se u svilu, i voza se u autu 
i avionu. ,Blagoslovljena je među ženama“ (Luk 1, 28. 42.) Na- 
zaretska Djevica, Bezgrješna, ,puna milosti“, ponizna ,službenica 
Gospodnja“ (Luk 1, 28. 38. 48.). Blagoslovljen je onaj, tko se, 
poput nje, hrani Riječju Božjom, sluša je i vrši (Luk 11, 28.), 
govori svome Bogu: ,Neka mi bude po riječi tvojoj!“ (Luk 1, 38.). 

Braćo, kršćani smo. Nijesmo materijalisti. Ne živimo samo 
za tijelo. Ne vjerujemo u samootkupljenje ni ekonomizma ni hu- 
manizma; ne vjerujemo u zemaljski raj evolucije. Ne damo se 
zavesti i zaslijepiti od sotone; ne damo se prikovati za zemlju. 
Vjerujemo u dušu. Uzdišemo za istinom, za pravdom, za dobro- 
tom. Pružamo ruke za vječnošću i za Bogom. Gledamo u Neo- 
skvrnjenu. I svoga Gospodina, koji nam govori: ,Ne živi čovjek 
samo o kruhu, nego o svakoj riječi, što izlazi iz usta Božjih!“ Amen. 

»Ali je i pisano: Ne kušaj Gospodina Boga 
svojega!“ (Mat 4, 7.). 


ČOVJEK PRED BOGOM 


Nedjelja, 15. XII. 1963.; Sarajevo, katedrala. 


Dragi vjernici! Sotona je, u svome pokušaju, da Isusa xza- 
vede ili, barem, da ga pokoleba u njegovoj savršenoj predanosti 
Bogu, izgubio, — da se izrazimo na danas uobičajen način, — 
u dvoboju, matchu, s Kristom prvu rundu. Isus je, glatko, odbio 
njegovu sugestiju, da se okrene prema zemlji i da postane ljudi- 
ma, čudotvornim, hraniteljem i socijalnim dobrotvorom i protek- 
torom. 

Ali sotona ne bi bio sotona, da nije đavolski uporan. Na 
Božju je riječ Isus, malo prije, apelirao; u Boga on gleda, u Boga 
se pouzdaje: ,Ne živi čovjek samo o kruhu, nego o svakoj riječi, 
što izlazi iz usta Božjih!“ (Mat 4, 4.; Luk 4, 4.). S te će ga strane 
sotona sada pokušati da izbaci iz njegove savršene duhovne rav- 
noteže. Neka se neuredno, nepotrebno, preuzetno, pouzda u Boga! 
Neka, opet jednom teatralnom gestom, pokaže, tko je on! Neka 
sebi, čudom, otvori put, triumfalan put, u čovječanstvo! On će 
mu, sotona, to olakšati. On će ga na to imspirirati motivom iz 
Svetoga Pisma. ,Tada ga uze đavao“, — stoji, gotovo istim rije- 
čima, kod obojice evanđelista, koji su nam zabilježili scenu iz 
pustinje, — ,u sveti grad i postavi ga navrh hrama, pa mu reče: 
Ako si Sin Božji, spusti se dolje; jer je pisano: Anđelima je 
svojim zapovjedio za tebe, i na rukama će te nositi, da gdje ne 
zapneš o kamen nogom svojom!“ (Mat 4, 5. 6.; Luk 4, 9—11.). 
Citat je sotona uzeo iz psalma 90./91., u kojemu se (r. 11. i 12.) 

govori, kako će Bog u svakoj pogibli zaštititi onoga, koji se u 
njega čitavim srcem uzda. Eto, a, ako iiko, Isus je, kao Sin 
Božji, pod Božjom zaštitom. Mesija, koji treba da se objavi ži- 
dovskome narodu. Slavno i pobjednički objavi. Inače mu ne će 
Židovi ni vjerovati. Oni su i zamišljali sebi, da će Mesija doći 
iz oblaka; nitko ne će znati, otkuda je došao: ,Christus autem, 
cum venerit, nemo scit, unde sit!“ (Iv 7, 27.). Oni su od Mesije 
očekivali ,znak s neba“. I od Isusa će ga, jednom kasnije, iz- 
rijekom zatražiti: ,ut signum de coelo ostenderet eis!“ (Mat 16, 
1.; 12, 38.). : 

Eto, sad ima zgodu: rezonira đavao. On će ga, sotona, odni- 
jeti na vrh hrama u Jeruzalemu, pa neka se odozgor, dostojan- 
stveno i svečano, spusti pred narod dolje na trgu! Kolika će to 
biti senzacija! Kako će se narod oduševiti: poći će za Isusom kao 
jedan čovjek. A neka se ništa ne boji, što će morati skočiti s te 
vrtoglave visine! Zar nije Bog rekao, da će njegova sveca anđeli 
nositi na rukama? 

Je li sada, braćo, Gospodin, u svojoj poniznosti, dopustio, da 
ga sotona zbilja odnese u Jeruzalem; — nije nemoguće: odnio je 
anđeo? u tili čas i proroka Habakuka iz Judeje u Babiloniju, k 
Danijelu, pred jamu lavsku, u kojoj je čamio (Dan 14, 32—38.); 
— ili je to bilo samo u slici, koju je sotona Isusu pok2zao, obe- 
ćajući mu, da će to i učiniti, ako Isus pristane, ne znamo: ostavit 
ćemo to eksegelima, tumačima Svetoga Pisma. Ali jedno znamo: 
Gospodin je i tu novu sotonsku sugestiju, mirno i odlučno, 
otklonio. Nije to bio put, kojim je Mesija imao ući u svijet po 
Božjim osnovama: on će u svijet unići bez buke i bez senzacija; 
pješice će on ljudima propovijedati Evanđelje od grada do grada; 
više primjerom, nego čudesima; u poniznim pričama i poukama. 
Kao blago ,Janje Božje“ (Iv 1, 29. 36.). Neće Isus da daje takova 
primjera nikome. Ne brani i ne spasava Bog svojih svetaca nikak- 
vim izvanrednim intervencijama, nego svojom tihom, finom, ne- 
vidljivom, a opet pobjedničkom  Providnošću. Nitko ne smije 
kušati Boga; nitko ne smije od njega, preuzetno i drsko, tražiti 
čudesa i diktovati mu, šta će učiniti. 


Opet Krist sotonu pobija ,riječju Božjom“, riječju Pisma, 


ali bez đavolske sofisterije i iskrivljivanja. Citira opet Mojsija, 
auktora zakona, koji je, u 5. Knjizi Mojsijevoj (6, 16.), strogo 
zabranio narodu, da, u bilo kojoj formi, kuša Boga. ,Non tentabis 
Dominum Deum tuum! — Ne kušaj Gospodina Boga svojega!“ 

»Reče mu Isus:“ — stoji u Evanđelju, — ,ali je i pisano: Ne ku- 
šaj Gospodina Boga svojega!“ (Mat 4, 7.; Luk 4, 12.). 
o Braćo i sestre! I za nas vrijedi ova božanska riječ. Mora 
nam biti direktiva za naš odnos prema Bogu. Obranit će nas od 
mriogih sotonskih zasjeda i zamki, budemo li je se držali. 

' ,Ne kušaj Gospodina Boga svojega!“ Nijesi mu ravan. Ne 
smiješ mu postavljati uvjeta. Ti njega moraš slušati; ne on tebe. 
On je velik, mudar i dobar; mi nijesmoj ' i 

A mi ljudi na to toliko puta zaboravimo. I mi kršćani. Pa 
Bogu dijelimo lekcije. Pa tražimo od njega čudesa, da u nj povje- 
rujemo. Pa ga pozivamo, da nam se otvoreno javi, ako postoji. 
A, jer on to neće, govorimo, da ga ni nema. Sumnjamo. Hulimo. 
»Bože, ako te ima!“ govorimo bogohulno. ,Ne ću ti se ni moliti, 
kad si me ostavio. Vidim, da te nema!“ kažemo, preuzetno i pr- 
kosno. Diktiramo mu, što bi morao učiniti, ako je dobar. Morao 
bi nam pomoći na ispitu; morao bi nam dati malo više novaca, 
malo ljepši stan, malo više sreće u ljubavi i u životu. Morao bi 
odmah intervenirati protiv svih svojih i naših neprijatelja. Morao 


bi ukloniti svu nevolju i svu nepravdu iz svijeta. Morao bi nas 


ozdraviti. Nas ili naše dijete. Ne bi nam nikada smio u kuću 
poslati glasnika smrti. I morao bi nas spasiti onako, kako bismo 
mi htjeli. Bez svladavanja i bez borbe, bez patnje i bez križa, 
Radimo sve naopako, srćemo u pogibao i napast, živimo kao 
pogani, — kao da i mije u svijet došlo kraljevstvo Božje; — a 
on neka nam ipak očuva dušu za vječnost, neka nam donese 
nebo na pladnju! Kušamo Gospodina. A ,pisano je“, zakon je 
živola: ,Ne kušaj Gospodina Boga svojega!“ 

A mi ljudi na to toliko puta zaboravimo. Veliki svijet oko 
nas. Ljudska znanost i pamet. Pa hoće da tutoruju Bogu i da 
budu od njega pametniji. Pa kritikuju njegove zakone. Pa mje- 
re velikoga Boga svojim malim ljudskim mjerilima. Zovu ga, 
da se podloži njihovu operacionom nožu i njihovim formulama. 
Da prizna njihov suverenitet i nepogrješivost. Da im pruži do- 
kaz o svom postojanju u njihovim kabinetima, u njihovim la- 
boratorijima, u njihovim eksperimentalnim centrima. A, kad on 


to neće, kažu, da ga nijesu našli i da ga nikada ne će naći. 


Ignoriraju ga. Nije im se pokazao. Nije udovoljio njihovim ,znan- 
stvenim“ zahtjevima. Nije prihvatio njihovih uvjeta. Nije Do- 
slušao njihova diktata. Nije se prilagodio njihovoj mudrosti i 
njihovim željama. Nije dobio od njih legitimacije. Grade, sto- 

ga, novu kulturu i novi svijet bez njega i protiv njega. A. za- 
boravljaju, da Bog ne bi bio Bog, kad bi bio ograničen na ljud- 
sku pamet i stjeran u fizičke zakone materije. Zaboravljaju, 
da Bog nije objekt pipanja, nego objekt vjere: velika tajna. 
svijeta i života, koja se, silovito, nameće svakome umu, što 
iskreno traži istinu, i za kojom viče sve, što je omeđeno i stvo- 
reno. Kušaju Boga. Sude Bogu. Zato su ga i izgubili, I njegov 
mir, i njegov blagoslov, i njegovu sreću. Kušaju: Gospodina. A 
»pisano je“, zakon je života: »Ne kušaj Gospodina Boga svo- 
jega!“ ' 

Braćo! Čovjeku je pred Bogom mjesto samo .na kolje- 
nima: to je najdublji smisao ove Isusove božanske riječi. Velik 
je Bog: ne kušajmo ga! Podložimo se, radije, njegovoj riječi, 
njegovoj istini, njegovim zapovijedima, njegovim Pa desnoj. toma 
njegovim odlukama i osnovama! Priznajmo ga i iza koprene vjere! 
Poslušajmo ga, poljubimo njegovu očinsku ruku, i gdje kje je 
posluh težak! ,Ne, kako ja hoću, nego kako ti hoćeš!“ (Mark 
14, 36.). U Bogu je život. Bog je velik, a mi smo maleni. Nika- 
da ne smiju naša usta Bogu protusloviti. Nikada ne smijemo 
Boga pozivati na račun ni na naš, ljudski, sud. Nikada ne smijemo 
posumnjati u njegovu eksistenciju, ni u njegovu, višu, mudrost, 
dobrotu i ljubav! 

»Non tentabis Dominum Deum tuum!“ »Ne kušaj“, — ako 
si kršćanin, — ,Gospodina Boga svojega!“ Amen. 

»Nosi se, sotono! jer je pisano: Gospodinu 
se Bogu svojemu klanjaj i njemu jedinomu 
služi!“ (Mat 4, 10.; Luk 4, 8.). 


NIKADA NA KOLJENIMA PRED SOTONOM! 


Nedjelja, 22. XII. 1963.; Sarajevo, katedrala. 


Dragi vjernici! Sotona uvijek na koncu izgubi bitku, kad 
hoće da se nosi s Bogom i da mu prkosi. A ipak mu uvijek 
iznova prkosi. U tomu i jest najdublja tragika svakoga otpada 
od Boga, svake pobune protiv njega, svakoga grijeha. Grijeh je 
uvijek strast, samoobožavanje, oholost: čovjek neće da sluša Bo- 
ga; on radije ide za svojom, tobožnjom, srećom i zadovoljstvom, 
nego za voljom Božjom, za srećom u Bogu. A strast je i oholost 
uvijek slijepa. Ona opsjedne čovjeka: on se više ne obazire ni 
na što; on više ne gleda na posljedice; izdovoljuje svoje proh- 
tjeve, i ako sluti i osjeća, da će se to za njega svršiti katastro- 
fom. Neće matrag; neće kapitulacije. On sebe i dalje obožava: 
i u svojoj nesreći i očaju. U času zdvojnosti ljudi su uvijek 
najgori, najprkosniji, najbogohulniji. Prokletnik je uvijek sam 
sebi bog, a pravom Bogu protubog i takmac. 


I sa sotonom je tako. Uvijek gubi s Bogom bitke, a uvijek 
ih iznova počinje i vodi. I pri kušanju Isusovu to se dogodilu. 
Uzalud je, dva puta, pokušao Isusa zavesti: pod krinkom po- 
božnosti; kao njegov i Božji saveznik. Pravio se je, kako će 


* Isusu pomoći, da se objavi kao Mesija i Božji Sin. Citirao mu 


je riječi Božje iz Svetoga Pisma. ,Ako si Sin Božji, — —“ (Mat 
4, 3. 6.; Luk 4, 3. 9.), ,Pisano je: — —“ (Mat 4, 6.; Luk 4, 10.); 
— dvaput mu tako govori. 

Na koncu je očajao. Vidi, da nije uspio i da ne će uspjeti. 
I u svojoj zdvojnosti baca sa sebe krinku. Pokazuje otvorenc, 
tko je. Crni protubog. Otpadnički ,knez ovoga svijeta“ (Iv 12, 
31.; 14, 30.; 16, 11.). Nametnik, uzurpator, bolje nego knez. Laž- 
ni knez, bez vlasti, ali beskrajno umišljen i drzak. Zaboravlja, 
tko je pred njim. Gori samo od oholosti i mržnje na Boga. Obu- 
zimlje ga iznova njegova stara demonska želja, da bude jednak 
Bogu (Iz 14, 14): da ovaj tu, tko je da je, klekne preda nj, a 
odreče se Boga. Sve će mu ponuditi, što zemlja ima najljepše, 
samo da bude njegov: da ga otme Bogu. Milijune mu je već i 
dosada tako oteo. ,Opet ga uze đavao“, stoji kod sv. Mateja, 
»na goru vrlo visoku, i pokaza mu sva kraljevstva svijeta i slavu 


njihovu, i reče mu: Sve ovo dat ću tebi, ako padneš, — misli: 
ničice, na koljena, — pa mi se pokloniš!“ (Mat 4, 8. 9.). A kod 
sv. Luke stoji: — — ,Tebi ću dati svu vlast ovu i slavu njihovu, 


jer su meni predana (sva ta kraljevstva), i komu hoću, dajem 
ih. Ako se dakle pokloniš preda mnom, bit će sve tvoje!“ (Luk 
4, 6. 7.).Uvijek je đavao široke ruke u obećanjima. Ali teško 
onomu, tko im povjeruje! Sve je to samo vatromet, samo pa- 
pirna slava i krivo zlato sa pozornice; brzo će takav ostati praz- 
nih ruku: 1 bez žezla, i bez krune, i bez slave, i bez vlasti. Sve 
će se to rasplinuti u dim, a on će se naći sa sotonom: u njego- 
voj golotinji, nesreći, mraku. 

Kako je, potanje, tekao taj zadnji prizor kušanja, ne znamo. 
Je li sotona zbilja odnio Isusa na neki visoki brijeg, odakle je 
pucao čaroban pogled na daleke krajeve, — i sa gore Kvarsn- 
tanije, ondje u Judinoj pustinji, pruža se oku veličanstven vidik 
na pitomi, cvjetni, Jerihon, na Jordansku ravan, na Pereju i na 
zemlju oko Mrtvoga mora, — pa mu s njega, u sugestivnom 
monologu, izbrajao sve, u čemu mogućnici zemlje uživaju, ili je 
to opet, i ovaj put, bila samo zamamna vizija, živa slika, u kojoj 
su se, u tren oka, pred Isusovim duhom, izredale, u najvećoj 
plastičnosti, nebrojene slike, scene, najljepših krajeva svijeta i 
najveće moći, raskoši i razblude, u kojoj su tada plivali ljudi, 
od cezarskog Rima, pa do dvorova indijskih maharadža, teško 
je reći. Možda je baš bilo ovo drugo. Na to kao da aludira sv. 
Luka, služeći se izrazom: ,i pokaza mu sva kraljevstva svijeta 
u tren oka“ (Luk 4, 5.). Bilo, kako bilo, stvarni je karakter 
zadnje đavolske kušnje jasan. Krist treba da se preda zemlji 
mjesto nebu. Treba da povjeruje u samootkupljenje čovjeka 


88 


mjesto u božansko otkupljenje odozgor. Da, opijen sjajem i sre- 
ćom zemlje, zaboravi na Boga i okrene mu leđa. Da proda đav- 
lu i sebe i svoju božansku, spasiteljsku, misiju, za novac i za 
vlast, slavu i raskoš zemlje. ,Sve ovo dat ću tebi, ako padneš, 


: eis " GA 
.pa mi se pokloniš!“ Možemo misliti, kako su mu se, sotoni u 


ljudskoj prilici, sablasno zakrijesile oči i kakvu je paklen=ku 
grimasu poprimilo njegovo lice u taj čas iznenadne i neobuzdane 
provale sve njegove vjekove demonske oholosti i strasti. 

Đavao je konačno pokazao, otkrio, karte. I Isus će njemu 
otkriti svoje. Znao je on i dosada, s kim ima posla. A sada 
mu je i sotona sam to rekao. Bog ili sotona, to je dilema, pred 
koju ga je napasnik stavio. 

Ne mora se Isus istom odlučivati. On se je odlučio još od 
prvoga časa svoje zemaljske eksistencije. Još u Nazaretu, u kri- 
lu Bezgrješne. ,A ulazeći u svijet“, piše za njega sv. Pavao, u 
poslanici Hebrejima (10, 5—7.), citirajući psalam 39. (7—9.), 
»Sovori: Žrtava i darova nećeš, ali si mi tijelo pripravio. Palje- 
nice i žrtve za grijeh nijesu ti po volji. Tada rekoh: Evo dola- 
zim, — u knjizi je pisano za mene, — da učinim volju tvoju, 
o Bože!“ 

Samo volju Božju Krist sluša i vrši. Samo pred nebeskim 
Ocem on se savija u poklonstvu punu strahopočitanja. Ni pred 
kim drugim! A najmanje pred vječnim bogohulnikom iz pakla! 

I Isus je sada planuo svetom srdžbom. Revoltirao ga je, 
opravdano, taj drski sotonski izazov, taj direktni atentat na pra- 
va i čast njegova božanskog Oca. Iz njega je u punoj snazi pro- 
govorila samosvijest božanstva. ,Nosi se, sotono“, veli, ,jer je 
pisano:“ — Isus opet citira Mojsija, 5. knjigu Zakona (6, 13.), — 
»Gospodinu se Bogu svojemu klanjaj i njemu jedinome služi!“ 
(Mat 4, 10.; Luk 4, 8.). 

Ta je božanska, Kristova riječ odmah satrla i otjerala đa- 
vla. Kao išibano pseto on bježi i povlači se sa razboja, sa po- 
zornice, Jaki je uzmaknuo pred Jačim, kako će ono sam Isus 
jednom kasnije kazati (Luk 11, 21. 22.). ,Tada ga ostavi đavao“, 
— stoji u Evanđelju, kod sv. Mateja, — ,i gle, anđeli pristupiše 


i služahu mu“ (Mat 4, 11.). 


Otac, eto, i vidljivo nagrađuje Sinovo svjedočanstvo. Scena 
se najedamput iz temelja mijenja. Pustinja se pretvara u raj. 
Mjesto sotone izlaze na pozornicu anđeli, da se poklone Bogu 
u tijelu (Ps 96, 7.; Hebr 1, 6.). I da ga podvore i okrijepe ču- 


desnim jelom. Krist nije htio učiniti čuda, da sebe nahrani i 
proslavi, kako mu je sugerirao sotona. Bog sam sada čini čudo 
i proslavlja ga. 

U kristovu životu sotona iza ovoga događaja nigdje više ofen- 
zivno, demonstrativno, ne stupa na scenu. On će odsada jedino 


od Krista, — uvijek ropski servilno, — moliti milost, kadgod 
ga Isus bude tjerao iz ljudi — bjesomučnika. Odvezat će ga 


Bog samo još jedamput (Iv 14, 30.), pod Križem: da Krista 
razapne, ljudskim rukama. A i onda će on tim samo poslužiti 
Božjim osnovama ljudskoga spasenja i proslaviti Krista, a sebi 
potpisati smrtnu osudu (Iv 12, 81; 16, 11.). Sv. Luka izrijekom 
to navješćuje. On ovu scenu kušanja završuje riječima: ,I kad 
đavao svrši sve kušanje, otide od njega, za neko vrijeme“ (Luk 
4, 13.). 

»Gospodinu se Bogu svojemu klanjaj i njemu jedinome 
služi!“ Pa, to je, braćo, sva naša vjera. To joj je temelj. To 
joj je sadržaj. To joj je zakon. Tim se ona iz temelja razlikuje 
od svega onoga, što je, i među ljudima, zadahnuto duhom đavol- 
ske oholosti. Ljudi sebe obožavaju, — obožavaju ljudsku, zemalj- 
sku, silu i vlast; — padaju na koljena pred božanstvom, idolom, 
čovjeka-nadčovjeka, koji je sebe proglasio, u ove moderne dane, 
jedinim gospodarom svijeta i života, a emancipirao se od Boga. 
Misle, ti moderni nadljudi, da sve mogu i da svim raspolažu. 
»Meni su predana (kraljevstva svijeta), i komu hoću, dajem ihi“ 
(Luk 4, 6.) A ne znaju, jadnici, da su baš tim postali duhovni 
robovi sotone, okrutnoga gospodara, koji ih je za sobom  povu- 
kao u prazninu i nesreću. Nadčovjek je postao nečovjek i pod- 
čovjek: titan, koji samo bjesni i ruši sve oko sebe. 

Braćo! Evanđelje, kršćanstvo, zna samo za jednoga Gospo- 
dara: onoga s nebesa. Ono sluša samo njegovu riječ i vrši samo 
njegovu volju. Riječ, volju, koja spasava i otkupljuje, lomi 
sotonske lance, uvodi u slobodu djece Božje (Rim 8, 21.): čini 
nas jačima od svih sotoninih zasjeda i napasti. Nikada ono 
idolopoklonički ne savija koljena pred sotonom. Ni pred sotonom 
u sebi, pred svojim ljudskim strastima, ni pred sotonom oko 
sebe, pred velikom demoničkom iluzijom zemaljske slave i sje- 
tilnog uživanja. Ono se, dosljedno i tvrdo, drži božanske riječi 
svoga Učite! s: ,DLominum Deum tuum adorabis, et illi soli ser- 
vjes, — Gospodinu se Bogu svojemu klanjaj i njemu jedinom 
služi!“ Amen. 

,Dođite i vidite!“ (Iv 1, 39.). 
KRŠĆANSTVO SE NE BOJI SVIJETLA 


Nedjelja, 21. VII. 1963.; Sarajevo, katedrala 


Dragi vjernici! Isus se nikada nije bojao za svoju stvar. On 
nikada nije s ljudima govorio iza kulisa. Nije od njih nikada tražio, 
ni da mu povjeruju ni da za njim pođu, prije negošto su, svojim 
ušima, čuli, što im govori, i, svojim očima, vidjeli, šta radi. Nije on 
nikomu, kako ono kaže narodna poslovica, ,prodavao mačka u 
vreći“, Uvijek je on pozivao, nutkao, ljude, da dođu k njemu, 
pa da slobodno sve sami pogledaju i o svemu se sami i informi- 
raju i uvjere. Uvijek je on bio spreman na razgovor i na 
objašnjenje. Sakrivao nije ništa. Nije imao zašto da sakriva. 
Govorio je samo istinu; branio je samo pravdu; činio je samo 
dobro. 

Već pri prvim koracima u javni život drži se Isus te me- 
tode. Odmah pri prvom susretu sa svojim budućim učenicima. 
tamo na Jordanu. 

Scenu nam je zabilježio sv. Ivan, u svom Evanđelju, od- 
mah u 1. poglavlju; odmah u prvim retcima, iza kako nam je, 
u uvodu, predstavio Isusa kao Vječnu Riječ, kao Sina Božjega, 
a onda pred nas izveo Ivana Krstitelja, da i iz njegovih, pr>- 
ročkih, usta čujemo, službeno, svjedočanstvo o Isusovu božanstvu 
i o njegovoj otkupiteljskoj misiji. Svećeničkom izaslanstvu iz 
Jeruzalema, koje je bilo došlo, da ga, u ime Božje, upita, tko je 
on, odgovara Ivan: ,Ja sam glas onoga, što viče u pustinji: 
Poravnite put Gospodnji, kaošto kaza Izaija prorok!“ (Iv 1, 
23.). — — — ,Ja krštavam vodom, a među vama stoji, koga vi 
ne znate. Cn je onaj, što će doći za mnom, a koji bješe preda 

mnom i kojemu ja nijesam dostojan (ni) odriješiti remena na 
obući njegovoj!“ (Iv 1, 26. 27.) A dan iza toga pokazuje opel 
narodu na Isusa riječima: ,Evo Jaganjca Božjega; eva onoga, 
koji odnima grijehe svijeta!“ (Iv 1, 29.). I prekosutra opet (Iv 1, 36.). 

Neposredno na to nadovezuje se scena, o kojoj ćemo govo- 
riti. A ljupka je i slatka; idilična i intimna. 

»outradan“ (prekosutra, treći dan iza dolaska svećenič- 
kog izaslanstva), stoji tu doslovce, stajaše opet Ivan i dvojica 
od učenika njegovih. I (Ivan) vidjevši Isusa, gdje ide, reče: Evo 
Jaganjca Božjega! I čuše ga oba učenika, kad (to) govoraše, i 
otidoše za Isusom. A Isus, obazrijevši se i vidjevši ih, gdje iđu 
za njim, reče im: Šta hoćete? A oni mu rekoše: Rabi (a to će 
reći: Učitelju), gdje stanuješ? Reče im: Dođite i vidite! I otidoše 
i vidješe, gdje je stanovao, i ostaše u njega onaj dan. A bješe oko 
desete ure.“ (Iv 1, 35—39.). 

Braćo! Prizor je zbilja dražestan. I značajan. Sveti ga je 
apostol Ivan. — ier on je. očito, bio jedan od te dvojice sretnika, — 
vidi se, bio dobro upamtio. Sjeća se, još kao starac, pišući Evan- 
đelje, svake riječi i svakoga pokreta. I dana, i sata se sjeća. 
Bilo je, eto, oko desete ure: po našemu oko 4 sata popodne. 

Kao da ih vidimo pred sobom, mlade galilejske momke- 
-ribare, Ivana i Andriju, do toga dana učenike Ivana Krstitelja, 
kako pomalo radoznalo, a pomalo zadivljeno i čeznutljivo, po- 
gledaju za Isusom. Otimlju im se oči za njim. A onda, najed- 
nom, kao da im je Netko, kroz tu Ivanovu riječ, to naredio u 
duši, polaze, kao očarani, kao u transu, za njim. Plaho i pla- 
šljivo. Zastajkuju. Stide se. Ne smiju da mu se prvi jave. Ali 
Isus dobro zna, što se događa u njihovoj duši. On točno vidi, 
i tko mu ide iza leđa. Pa, da im olakša susret, obazire se, kao 
slučajno, i pita ih, dobrohotno i ljubezno: ,Šta hoćete?“ Malo 
su se Galilejci u prvi mah smeli. Boje se veći: Htjeli bismo 
te vidjeti. Hijeli bismo s tobom govoriti. Pa okolišaju, onako 
izdaleka. Promucavaju u neprilici: ,Rabi (Učitelju), gdje stanu- 
ješ?“ Mora da se je Isus u onaj čas lagano nasmiješio toj njiho- 
voj prostodušnoj bespomoćnosti. Pa, ,dođite i vidite!“, kaže im. 
Poziva ih, eto, k sebi u goste. Vodi ih sa sobom u kuću, u 
kojoj je bio odsio. Posađuje ih sa sobom na rogožinu ili na 
ćilim, kako se je to kod istočnjaka radilo na sijelu. I počinje s 
njima pričati. Možda i uz čašu vina; možda i uz nekoliko 
grozdova, smokava, datulja na pladnju. 

Šta im je pričao, ne kaže Evanđelje. Svakako im ono, što 
im je pričao, nije bilo ni mrsko ni dosadno. Ostali su uz nje- 
ga onaj dan sve do navečer. Možda su s njim i večerali. Možda 
su s njim i noćili. Da su bili oduševljeni i zadovoljni, vidi se već 
iz toga, što odmah sutradan dovode i svoju braću, i svoje znan- 
ce, k Isusu. Bili su sigurni, da će Isus i njih osvojiti, i svojom 
pojavom, i svojom besjedom. I kad se njihov zemljak Nata- 
nael čudi i šali: ,Zar (i) iz Nazareta može doći štogod dobro?“ 
(Iv 1, 46.), Filip kao da samo opetuje Isusovu riječ; veli mu: 
»Dođi i vidi!“ (Iv. 1, 46.). 

= Braćo, bit ćemo kraiki u primjeni. Parola je kršćanstva 

ovo Isusovo: ,Dođite i vidite!“ To je njegov jedini odgovor na 
sve prigovore i sumnje, kojima ga sumnjiči svijet. Ne ograđuje 
se kršćanstvo ni od koga ni bodljikavom žicom ni ,željeznom 
zavjesom“. U njemu je Isus. Zato je u njemu sve otvoreno, I 
sve dobro. 

Dođite i vidite!“ Vi, koji govorite, da je kršćanstvo glu- 
post, praznovjerje, nazadak, mrak. Dođite na propovijed bisku- 
pa Sheena ili p. Škvorca, otidite i pobrojite sve katoličke ško- 
le i zavode širom svijeta, prošetajte se po rimskim ili veneci- 
janskim crkvama, otidite na pontifikalu, kad se pod njom pje- 
va Palestrinina ili Mozartova misa, uđite u katoličke biblioteke 
i muzeje, prelistajte koji katolički časopis, domaći ili strani, i 
koju katoličku ilustraciju, poslušajte papu Pavla VI, kad u 
istom govoru govori uzastopce latinski, i talijanski, i  fran- 
cuski, i engleski, pa onda sudite nekulturi kršćanstva! 

Dođite i vidite!“ Vi, koji kažete, da je kršćanstvo nesoci- 
jalno i antisocijalno. Upitajte siromahe i prosjake, gdje ih ljep- 
še primaju, — na kršćanskim, samostanskim, crkvenim pragovima 
ili po krčmama i plažama, — pa ćete čuti, što će vam odgovoriti! 
Anketirajte radnike i nadničare, zakidaju li ih na plaći više 
svećenici ili monđeni bogataši, koji ne idu u crkvu, tko im više 
pije krv kamatama i tko ih više ganja po sudovima zbog du- 
gova i mjenica, pa nam onda iznesite rezultate: ne ćete nas 
postidjeti! 

.Dođite i vidite!“ Vi, koji ste nas ozloglasili kao protiv- 
nike tolerancije i mira. Kažite nam, gdje su vas to u crkvi po- 
ticali, da mrzite i koljete, ili vas učili, da ne pomognete čo- 
vjeku u nevolji, zato što je druge narodnosti i vjere! Otidite u 
bolnicu, pa se propitajte, s kim su bolesnici, — i oni drugoga 

mentaliteta, i inovjerci, — zadovoljniji: sa časnim sestrama ili 
sa bolničarkama crvenih nokata i nakarminiranih usnica! Ne 
će vam trebati dugo čekati na odgovor, 

»Dođite i vidite!“ Vi, koji pričate, kako je kršćanstvo ubi- 
lo u čovjeku ljudstvo i radost. Razgovarajte sa svećenicima, po- 
Virite u samostane, unidite u koju kršćansku kuću s mnogo dje- 
ce, pa nam onda kažite, gdje ste našli više radosti: kod onih, 
koji vjeruju i mole se, ili kod onih, koji ne vjeruju i ne mole 
se, ali zato broje preljube i pobačaje, sve na desetke! Gdje se 
više smije i šali, a gdje se više kune i tuče? Gdje se više 
štuje život i dostojanstvo čovjeka? 

»Dođite i vidite!“ Vi, koji ste ispovijed proglasili mučili- 
štem, a crkvu rasadištem licemjerja. Koji su bolji i smireniji? 
Oni, koji se ispovijedaju, ili oni, koji se ne ispovijedaju? Oni, koji 
dolaze u crkvu, ili oni, koji u nju ne dolaze? 

Braćo i sestre! Krist se ne boji svijetla. On je rekao Ni- 
kodemu: ,Tko čini istinu, ide k svjetlosti, da se objave djela 
njegova, jer su u Bogu učinjena!“ (Iv 8, 21.). On je govorio: 
»Po plodovima njihovim poznat ćete ih!“ — — ,Ne može dobro 
drvo zlih plodova rađati!“ (Mat 7, 16. 18.). Ni kršćanstvo se ne 
boji svijetla. Njegova je parola: ,Dođite i vidite!“ Otvorite, 
braćo, slobodno, svima naše crkve! Pokažite svima naše knjige! 
Povedite sve, slobodno, i na misu i na ispovijed! Mi se ne bo- 
jJimo svijetla. Mi se ne stidimo Isusa! Amen. 

»Ii si Šimun, sin Jonin; ti ćeš se zvati 
Kefa, a to znači Petar!“ (Iv 1, 42.) 


PROROŠTVO I OBEĆANJE 


Nedjelja, 30. VI. 1963.; Sarajevo, katedrala. 


Dragi vjernici! Ne znam, jeste li, koji put, sami sebe: 
upitali, zašto Papa, po drevnom običaju, još tamo od ranoga 
srednjega vijeka, od 10. stoljeća, kad bude izabran papom, 
ostavlja svoje krsno ime i obiteljsko prezime i naziva se, otada, 
jednim drugim imenom. Imenom, pod kojim papuje; pod kojim 
ulazi i u povijest. Kao da je prestao biti privatan čovjek; kao: 
da sada pripada nekome nadljudskom i nadzemaljskom svijetu. 

Ako ste o tome mislili, sigurno ste zaključili: to je sim- 
bolika; to hoće da obilježi, da istakne, jednu veliku promjenu u 
Papinu položaju, u njegovu pozivu i poslanju, u njegovim duž-- 
nostima. 

Dobro ste, uglavnom, pogodili. Toliko su puta ljudi sebi 
mijenjali ime, — ili su im ga drugi mijenjali, — da pokažu, 
kako su u životu napravili neki veliki zaokret ili preuzeli, od- 
nosno izvršili, kakvu posebnu, časnu, funkciju. Toliko ima pje- 
snika, romanopisaca, novinara, satiričara, umjetnika, političara, 
revolucionara, pa ih mitko ni ne poznaje ni ne zove po njihovu. 
obiteljskom imenu: ostao im je kao ime pseudonim, pod kojim 
su se borili i stvarali ili kojim su potpisivali svoja djela. Pod' 
tim su imenom djelovali, pod tim su imenom stekli slavu, pod 
tim su imenom služili narodu ili čovječanstvu. Malotko od, ne-. 
školovanih, ljudi da će pogoditi, tko je bio Vladimir Uljanov, 
ali svi će za njega znati, ako im kažeš, da je to bio Lenjin. 
Nitko ne zove prvoga rimskog cara Oktavijanom: svi su ga 

zvali cezarom Augustom; i povijest ga samo pod tim imenom 
spominje. Kad je indijski kraljević Sidharta stao učiti novu vje- 
ru, nazvao je sebe Budhom, ,Probuđenim“, i jedino pod tim 
imenom o njemu se govori već 25 stoljeća. Od Mustafe Kemala, 
kad je on ujedinio modernu Tursku, postao je Kemal Ataturk, 
»otac Turske“, a Mohandas Gandhi postao je, iza svojih velikih 
borbi i zasluga za narod i domovinu, svakome Indijeu Mahatma 
Gandhi: ,velika duša Gandhi“. I katolički redovnici i redovnice 
mijenjaju ime: kad stupe u novicijat ili kad se zavjetuju, do- 
bivaju novo; tim im Crkva kaže, da moraju sa sebe svući 
staroga, svjetskoga, čovjeka i obući novoga, koji je umro svijetu, 
tijelu i krvi, pa sada živi samo Bogu i pravdi, svetije i bolje 
(Ef 4, 24). I sam je Bog, u Starom Zavjetu, mijenjao ime lju- 
dima, koji su bili od njega dobili posebnu misiju: Abrama je 
prozvao Abrahamom (Post 17, 5.), Jakova Izraelom (Post 32, 
28.; 35, 10.). I sveti je Pavao sebi uzeo drugo ime, — rimsko 
»Pavao“, mjesto žićovskog ,Savao“ (Dj Ap 13, 9.), — kad se je 
okrenuo k poganima i postao ,apostol naroda“ (Gal 2, 8.). 
Samo, braćo, kod papa ta simbolika ima još jedan raz- 


log, još jedan titul: posve svoj i posve izvanredan. Oni u tome, 
slijede sv. Petra: kao njegovi nasljednici u službi i apostolata. 
A Petru je Isus, — odmah, čim se je prvi put s njim susreo, . 


odmah, kad su se prvi put vidjeli, — dao novo, drugo, ime. 
Sveti nam Ivan to pripovijeda odmah u prvom poglavlju svo- 
ga Evanđelja: kad nam priča ,kako je Isus stekao, izabrao, 
prve svoje apostole, tamo na Jordanu. Prvi su mu se pridružili 


Andrija i Ivan. Poslao ih je, uputio ih je k Isusu sveti Preteča. 


Gospodinov, Ivan Krstitelj. Pokazao im je rukom na Isusa, koji 
je ispred njega i ispred njih prolazio, i rekao im: ,Evo Jaganjca 
Božjega!“ (Iv 1, 35—36.). A onda Andrija odmah, čim se je našao 
s, Isusom i s njim govorio (Iv 1, 37—40.), sav oduševljen, odlazi, 


da i svome, starijemu, bratu javi veselu vijest, da je Obećani. 


Izraelov došao na svijet. ,On“, Andrija, ,nađe“, stoji u Evanđelju, 
»naprije brata svojega Šimuna i reče mu: Nađosmo Mesiju (a to 
će reći: Krist). I dovede ga k Isusu. A Isus pogledavši na nj reče: 


TI si Šimun, sin Jonin. Ti ćeš se zvati Kefa, a to“, — na aramej-; 
skom; jeziku, kojim su Židovi tada govorili, — (,znači Stijena na; 


grčkom Petar — ,,Petros“)!“ (Iv 1, 41. 42.). 
Eto, Isus je još od prvoga dana bacio oko-na Petra..I odmah 


je znao, šta će od njega učiniti: šta će od Petra postati. Njegov, 


namjesnik i zastupnik na zemlji Glavar Crkve i apostolskog 
zbora. Prvi papa. Ne će on više dugo biti ribar riba na Genezaret- 
skom jezeru. On će biti ribar ljudi. I bit će pećina, stijena, koju 
će on, Isus, utvrditi svojom vječnom, božanskom, snagom, da na 
njoj izida svoju Crkvu, kako je nikada ne bi mogle polomiti ni- 
kakve oluje ni srušiti, nadvladati, nikakva sila; ni ona đavolska; 
ni ,vrata paklena“ (Mat 16, 18.). Novo je Petrovo ime u Isusovim 
ustima postalo proroštvo i obećanje; u najpotpunijem smislu: 
»Nomen — omen“. 

Iz toga se je, vidite, rodio, malo pomalo, običaj, — lijep i zna- 
čajan, — da pape sebi uzimlju novo ime, kad zauzimlju Petrovo 
mjesto; kad sjedaju na njegovu stolicu. 

I dosadašnji je Papa sebi uzeo novo, papinsko, ime, kad je, 
nedavno, bio izabran za Papu. I danas se pod tim imenom introni- 
zira i kruni: sjeda prvi put, svečano, na papinsko prijestolje. 
Nije on više Ivan, Giovanni, Montini. On se je nazvao Pavlom: 
Pavlom VI. 

A nije, braćo, mogao sebi izabrati ljepšega imena. Ljepše 
bi i časnije ime bilo samo Petar. Ali niiko se ni od papa nije 
usudio sebe nazvati Petrom. Jedan je samo Petar. Onaj, koji 
nije bio izabran ni od kardinala, ni od biskupa, ni od puka, 
nego od sama Gospodina. Njegovo je ime božansko ime i bočan- 
ski privilegij. 

Ali iza Petra Pavao je prvi u apostolskom zboru. I naj- 
bliži je Petru bio i u životu. Bio mu je drug i suradnik još cd 
Petrovih antiohijskih dana i prvoga apostolskoga sabora u Je- 
ruzalemu (Gal 1, 18.; 2, 11—15.; Dj Ap 14, 25. — 15, 35.). 
I u Rimu je s njim skupa, dugo vremena, živio i propovijedao 
(2 Petr 3, 15.) U Rimu je skupa s Petrom umro i mučeničkom 
smrću za svoga Gospodina. U Rimu je bio i pokopan. I danas 
mu je ondje grob. Uvijek ga skupa s Petrom slikaju. I na pa- 
Pinskom su grbu skupa. Uvijek ih pape, obojicu, spominju i u 
svojim svečanijim aktima. Pavao je, eto, s Petrom, utvrdio i 
posvetio rimsku stolicu. Pavao je i najviše proširio Kristovu i 
Petrovu Crkvu; najviše ju je, iza Petra, ljubio; najviše se za 


nju žrivovao. Sve pastirske, i biskupske, i papinske, kreposti 


resile su Pavla u najvećem stupnju. Nitko nije više ni žarče od 
njega Krista volio. Samo je za Krista on živio. Sav mu je život 
bio Krist. ,Mihi — — vivere Christus est!“ (Filip 1, 21.). Nitko 
nije od njega vatrenije ni revnije propovijedao Evanđelja. ,Jao 

meni, ne budem li propovijedao!“ veli sam (1 Kor 9, 16.). Nitko 
nije od njega bio aktivniji ni okretniji u organizaciji crkvenog 
života. Na njemu je, veli on, ,briga za sve crkve: “sollicitudo 
omnium ecclesiarum“ (2 Kor 11, 28.). Nitko nije od njega bio 
neustrašiviji u obrani istine, duša, crkvenih prava. Pročitajte 
samo, što on o svojim trpnjama za Crkvu piše u 11. poglavlju 
II poslanice Korinćanima (2 Kor 11, 23—33.). Za Crkvu su mu, 
na koncu, mačem, odsjekli i glavu. Sam mu je Isus unaprijed 
to navijestio. ,Ja ću mu“, veli, ,pokazati, koliko mu valja trpje- 
ti za ime moje!“ (Dj Ap 9, 16.). Nitko nije ni o ljubavi, ni o 
čistoći, ni o Euharistiji, ni o kršćanskoj nadi u Uskrsnuće ona- 
mo zanosno govorio kao on (1 Kor 7, 1—40.; il, 17—34.; 13, 1—13.; 
15, 1—58.). Nitko nije bio ni veći kršćanski ekumenista ni uni- 
verzalista od njega. , Nema“, veli on, u Crkvi ,ni Židova ni Grka, 
ni roba ni slobodnjaka, ni muškaraca ni žene. Svi ste vi jedno 
u Kristu Isusu!“ (Gal 3, 28.; Kol 2, 10.). Nije od njega bilo 
ni većega pobornika mira među narodima. On kaže, da je Krist 
porušio ogradu neprijateljstva, što je razdvajala narode, i do- 
nio mir svima. I onima vani, i onima unutra; i onima blizim 
i onima dalekim: ,pacem vobis, qui longe fuistis, et iis, dui 
prope“ (Iz 57, 19.; Ef 2, 13—17.). A i za ekumenizam i za mir 
papa se je Pavao već izjavio: odmah u svom prvom apelu 
svijetu. 

Braćo! Ne treba novome Papi ni ljepšega imena ni ljep- 
šega papinskog programa od imena sv. Pavla. Mi mu, danas, 
na dan njegove krunidbe, — a nije on, očito, za nju samo slu- 
čajno izabrao baš blagdan sv. Pavla, — čestitamo, što je sebi 
izabrao to ime. I želimo mu, da ga uvijek bude vrijedan i da 
mu uvijek bude dosljedan. Da ga časno nosi, i da s njim časno 
legne i u grob. Kao pravi drugi Pavao. Molit ćemo se, — i 
danas i uvijek, — na tu makanu. S čitavom Crkvom. Kao i u 
danima prvoga pape Petra, kako stoji zapisano u Djelima Apo- 
stolskim: ,A Crkva se je molila za mjega“, — za Petra, — ,bez 
prestanka“ (Dj Ap 12, 5.). 

Braćo! ,Pomolimo se za papu našega Pavla! Neka ga Gospo- 
din čuva, i neka ga poživi, i neka ga blaženim učini na zem- 
lji, i neka ga ne preda na volju neprijateljima njegovim!“ 
Amen. 

»AVo pravoga Izraelca, na kojemu nema 
lukavstva!“ (Iv 1, 47.) 


KRIST NE VOLI LUKAVSTVA 


Nedjelja, 2. XII. 1963.; Sarajevo, katedrala. 


Dragi vjernici! Sada, preko najveće zime, držat ćemo, — 
da nam se ljudi ne mrznu, — samo kratke propovijedi. Pro- 
povijedi sa jednom samo, — po mogućnosti snažnom i lijepom, 
— misli. ,Funf-minuten-predigten“, propovijedi od pet minuta, 
kako ih zovu u Njemačkoj. 

Uzimat ćemo im stoga i za ,motto“, za predmet, samo ma- 
le Isusove riječi. Male po opsegu, ne male po sadržaju. Po 
“i jj su sve Isusove riječi velike. Velike su, jer su božan- 
ske. 

pEVO pravoga Izraelca, na kojemu nema lukavstva!“ (Iv 
1, 47.). Tim je riječima dočekao Isus, — dočekao i, odmah, karak- 
terizirao, — svoga apostola Natanaela, Bartola, čim ga je prvi 
put ugledao. Doveo mu ga je bio njegov apostolski drug Filip. 
Tamo na Jordanu; odmah iza Isusova krštenja. Scenu nam je, 
opširno, zabilježio sv. Ivan, odmah u 1. poglavlju svoga Evan- 
đelja, gdje priča, kako je Isus došao do prvih svojih učenika. 

Filip mu je, Natanaelu, Bartolu, bio rekao: ,Našli smo 
onoga, za koga je pisao Mojsije u zakonu i proroci, Isusa, si- 
na Josipova, iz Nazareta!“ (Iv 1, 45.). ,Zar i iz Nazareta može 


biti što dobro?“ (Iv 1, 46.), dočekao ga je Natanael u šali, du- 


hovito, a pomalo i sa sumnjom. ,Dođi i vidi!“ (Iv 1, 46.), bio 
je jedini Filipov odgovor. Filip je bio siguran za svoga klijenta, 
za svoju novu simpatiju. Isus će svakoga osvojiti, kaošto je 

osvojio i njega. Suvišan je komentar; nijesu Isusu potrebne 
preporuke. Sigurnost i samosvijest izbijaju iz Filipova, tako la- 
konski kratkog, odgovora. Natanael je poslušao. Bio je pošte- 
njačina, bio je ,pravi Izraelac“, staroga kova: iskreno je tražio 
istinu, I našao ju je zato. Odmah. Isus ga je smjesta osvojio. 
Otprve. U tren oka. Pokazao mu je, da mu gleda u dušu. I da 
voli svakoga, tko je dobar. ,Evo“, upro je na njega prstom još 
izdaleka, ,pravoga Izraelca, na kojemu nema lukavstva!“ (Iv 1, 
47.). Natanael se je našao u čudu. Odakle ga taj čovjek odjed- 
nom poznaje? Nikada se dotle nijesu bili ni susreli ni vidjeli. 
;Odakle me poznaješ?“ (Iv 1, 48.), pita Isusa, sav iznenađen. 
Isus mu odgovara novom objavom svoga božanstva, svoga sve- 
znanja. ,Još prije nego te pozva Filip, dok si bio pod smok- 
vom, vidio sam te!“ (Iv 1, 48.). Učinio je bio, Natanael, — ili 
je bio pomislio, — ondje pod smokvom, nešto, što je samo Bog 
vidio. Pokazao je bio u nečemu, da se Boga boji: da je prave- 
dan. A Isus, eto, to zna: on je to, u duhu, vidio. 1 ako je bio 
daleko; i ako Natanaela nije mogao opaziti tjelesnim očima. 
Natanael je u čas bio potpuno razoružan. U njemu je planula 
vjera; ponijela ga je milost. ,Rabi, ti si Sin Božji, ti si kralj 
Izraclov!“ (Iv 1, 49.), veli Isusu, sav zanesen i sretan. 

To je scena. To je prizor. Sveti mu je Ivan bio očevidac. 
Zato ga je ovako zorno i reproducirao. A sada pouka i primjena! 

Braćo i sestre! Bog se odaziva svakomu, tko ga iskreno 
traži. Krist voli duše. On u njima uživa, on je s njima blag i 
nježan, samo ako su dobre, ako su plemenite. Njemu su svi 
ljudi dragi, ako su idealisti. A ne traži on od njih ništa osobito. 
Traži, kao i od Natanaela, samo pravdu. Da budu poštenjaci, 
ljudine, karakteri, vjernici, a ne miševi, spuževi, skakavci, svi- 
nje. Da budu ljudi vjere, duha i dužnosti. Ljudi molitve i pravde. 
Ljudi milosrđa i ljubavi. ,Pravi Izraelci“. Pravi kršćani. A, osc- 
bito, da budu ljudi — istine. 

Na tomu je pointa u ovoj Isusovoj riječi To je njezina 
glavna pouka. ' 

Lukavstva Isus ne trpi. Himba je smrt karakteru i pravdi. 
Dvoličnost nije kršćanska. Tko hini i petlja, ne cijeni istine; ne 
pouzdaje se u nju; bježi od nje. A Bog je islina. Istina i dobro. 
Dobro je uvijek istina. Istina je uvijek dobro. ,Verum et bo- 
num convertuntur“. ,Ja sam — — istina!“ (Iv 14, 6.), rekao 
jer Krist za sebe u Evanđelju. ,Ja sam se zato i rodio, i zato 


60 


sam došao na svijet, da svjedoči: istinu!“ izjavi 
 otajtja a Jedočim za istinu!“ (Iv 18, 37.), izjavio 

Tko se pred drugim prenavlja, tko pred njim glumi i tko 
mu laže, ne voli ga. Ocu se i majci, bratu i sestri, ne glumi i 
ne laže. Nikomu se ne glumi i ne laže, tko nam je drag. Ljudi 
se instinktivno boje onoga, tko je s njima previše sladak i tko 
im samo laska. Pod cvijećem se često krije guja. Ljubav ne hi- 
ni, ljubav ne vara, ljubav ne sakriva; — nema zašto. A Bog 
je ljubav — Deus charitas est!“ (1 Iv 4, 8.). I kršćanstvo ia 
Babav: vjera ljubavi. A jer je vjera ljubavi, zato je i vjera 
a pm farizejizam, i Krist, Evanđelje, uvijek 
Braćo i sestre! Ljudi od ovoga svijeta vjeruju u diplomaci- 
ju: vjeruju u nju iznad svega. Lukavstvo smatraju mudrošću; 
istinoljubivost i iskrenost slabošću, naivnošću, glupošću. Prepre- 
denost je na cijeni. Drugačije govoriti, a drugačije misliti, io 
je moda, Ljudi se tim kvalificiraju za društvo i za položaje Va 
raju, i bivaju varani. Lažu, i laže im se. Pun je svijet oko nas 


.himbe. U lice ti laskaju; za leđima te ogovaraju, denunciraju, 


ira Pun je svijet oko nas lukavstva i intrige, spletaka svake 
ruke. 
Samo, čuli ste: Gospodin je hvali j j 

q ć : pohvalio čovjeka, na kojemu 
nije bilo lukavstva, Ne smije ga biti ni na nama. Tip kršćane 
skog pravednika nije tip ni puzavca, ni laskavca, ni diplomate. 
Tip kršćanskog pravednika tip je čovjeka ponosne duše i otvore- 
na srca. Na lukavstvu nema Kristova znaka ni Božjega bla- 


* goslova. 


Braćo i sestre! Budite uvijek otvoreni, jednostavni, pri- 
rodni, iskreni, dobrohotni, plemeniti dostojanstveni! Nemamo se 
čega bojati, ako smo uz istinu i uz Boga. Nemamo šta sakrivati 
ako svakoga volimo i ako smo svima braća. 3 

: Boga nitko ne može prevariti, ako i može prevariti ljude. 
Pui do Isusa, — sada ga, u Adventu, tražimo, — nije lukavstvo 
Mego istina, pravda i ljubav. To je velika pouka, veliki tanišao, 
male Kristove riječi: ,Evo pravoga Izraelca, na kojemu nema 


lukavstva!“ Amen. 


»Zaista, zeista vam kažem: Vidjet ćete ne- 
bo otvoreno i anđele Božje, gdje uzlaze 1 
silaze nad Sina čovječjega!“ (Iv 1, 51.) 


ANĐELI 


Mala Gospa, 8. IX. 1966.; Sarajevo, kate- 
drala. 


Dragi vjernici! Svetkovina je Male Gospe dječja svetko- 
vina. I naša Draga Gospa bila je dijete. Dijete među djecom: 
na današnji je dan kao dijete i promatramo, i slavimo. Ona je, 
stoga, baš u ovom otajstvu, djeci na poseban način zaštitnica i 
uzor. I našim školarima, koji su, neki dan, opet stali puniti škol- 
ske klupe. I našim, malim i mladim, pohodnicima vjeronaučne 
obuke, po našim crkvama i katehetskim dvoranama. 

A djeca su, znate, i anđeoski miljenici. Najsličnija su i naj- 
draža anđelima: već po svojoj nevinosti i bestrasnosti. A anđeli 
se za djecu i najviše brinu; — jer nitko više od djece ne treba 
njihove pažnje i zaštite. I one duhovne i nebeske. Dijete je, — 
svako, — bespomoćno i naivno: najlakše postaje plijenom i žrtvom 
tuđoj zloći i nesavjesnosti. A djeca i vole anđele. Njihova nevi- 
na duša, stvorena za vječnu ljepotu i dobrotu, voli sve ono, šlo 
je lijepo i dobro. I anđele. Najvole, djeca, gledati u slike anđela. 
Najvole se njima i pomoliti. Molitvica anđelu čuvaru gotovo je 
uvijek prva molitva, što je nauči kršćansko dijete. 

Samo, braćo, i mi smo odrasli u mnogočemu djeca. Ako 
nijesmo po uzrastu i po godinama, jesmo, nažalost, — i prečesto, 
— po neiskustvu i slabosti, krhkosti, i tijela i duše. Bog nas stco- 
ga i tretira kao djecu. I nama šalje anđele u pomoć. I nas pre- 

daje, povjerava, njihovoj pažnji, skrbi, brizi, ljubavi. I nama 
su anđeli saveznici, prijatelji, zaštitnici, čuvari. 

Pa ćemo, eto, danas, u vezi s Isusovom riječi apostolu Nata- 
naelu, Bartolu, — pred petnaestak dana, 24. kolovoza, bio mu 
je blagdan, — ,Zaista, zaista vam kažem: Vidjet ćete nebo otvo- 
reno i anđele Božje, gdje uzlaze i silaze nad Sina čovječjega!“ 
(Iv 1, 51.), govoriti, propovijedati, o našoj kršćanskoj vjeri u 
anđele. 

Mi često, u našim vjerskim poukama, spominjemo đavla. 
I potrebno je to. I dobro. Nerealan je i neozbiljan svatko, tko 
ne računa sa đavolskom prisutnošću i utjecajem u svijetu. Ni 
nesreća ni pokvarenost svijeta ne da se bez njega objasniti. 
Prevelika je za čisto ljudska mjerila i kapacitete. Ima netko 
puno i lukaviji i gori od ljudi, tko ih zavodi, kvari, unesrećuje. 
Ignorirali bismo Evanđelje, kad bismo ignorirali u životu đavla 
i njegove spletke, i njegove zasjede. Isus ga u Evanđelju na 
bezbroj mjesta spominje, susreće se s njim i licem u lice, — u 
pustinji, na brdu kušnje (Mat 4, 1—11.; Luk 4, 1—13.), — opo- 
minje nas pred njegovom demonskom snagom, zlobom, zam- 
kama (Mat 12, 22—29.; Luk 11, 14—26.; 22, 31.; Iv 14, 30.). 
Govori o njemu kao o ,knezu ovoga svijeta“ (Iv 12, 31.; 14, 
30.; 16, 11.), kao o velikom ,lašcu“ i ,ljudoubojici“ (Iv 8, 44), 
kao o zakletom Božjemu neprijatelju, što krade iz ljudskih srda- 
ca sjeme Božje (Luk 8, 12.; Mat 13, 19.) i sije kukolj po Božjim 
njivama (Mat 13, 39.). Tjera ga iz ljudskih duša; navješćuje mu 
konačni sud i konačnu propast (Iv 16, 11.). I apostoli ga, đavla, 
u svojim poslanicama neprestano spominju i potiču nas pred 
njim na oprez i budnost. Svi bez iznimke. I Petar (1 Petr 5, 
8. 9.), i Pavao (Rim 16, 20.; 1 Kor 7, 5.; 2. Kor 2, 11.; 11, 14; 
Ef 4, 27.; 6, 11. 12.; 1 Tim 8, 6. 7.; 6, 9.; 2. Tim 2, 26.), i Ivan 
(1 Iv 3, 8. 10.), i Jakov (2, 19.; 3, 15.; 4, 7.), i Juda (6, 9.). 

Mi često spominjemo đavla. Anđele mnogo manje i rjeđe 
spominjemo. A nije to dobro. I nije to u stilu Isusovu. Ni u sti- 
lu apostolskom. I s anđelima se Isus svaki čas sastaje u Evan- 
đelju. I o njima često govori. Sjetite se samo! Anđeli navješćuju 


. njegov porod: Gospi (Luk 1, 26—38.), sv. Josipu (Mat 1, 20. 21), 


pastirima (Luk 2, 8—15.). Anđeo šalje sv. Josipa u Misir i iz 
Misira natrag u židovsku zemlju (Mat 2, 13. 19. 20.). Anđeli 
izlaze pred njega u pustinju, da mu se poklone i da ga podvore 
(Mat 4, 11.), iza kako ga je đavao iskušao. Anđeo tješi Isusa 


93 


u Maslinskom vrtu (Luk 22, 43.). Anđeli se ukazuju, na Uskrsni 
dan, kao vjesnici Gospodinova Uskrsnuća, pobožnim ženama (Mat 


28, 2—7.; Mark 16, 5—7.; Luk 24, 4—7.; 24, 23.). Anđeli tješe | 


apostole na Maslinskoj gori, na dan Isusova Uzašašća na nebo 
(Dj Ap 1, 10—i11.). Anđeo pomaže Petru u Herodovoj tamnici i 
izvodi ga iz nje (Dj Ap 12, 7—10.). A Isus ih, anđele, uvijek, 
u svojim govorima i pričama, spominje kao sluge Božje i izvrši- 
telje njegovih otkupiteljskih i milosnih osnova. Anđeli čiste njivu 
Božju od kukolja (Mat 13, 39—42.); anđeli čuvaju njegove ma- 
lene (Mat 18, 10.); anđeoske čete stoje Isusu na raspolaganje (Mat 
26, 53.); anđeli će s njim doći na sud (Mat 13, 49. 50; 24, 31.); 
oni će nam praviti društvo na nebesima i njima ćemo biti slični 
iza Uskrsnuća (Mat 22, 30.; Mark 12, 25.; Luk 20, 36.); oni 
uvijek gledaju lice Božje (Mat 18, 10.). Sve to Isus, izrijekom, 
kaže u Evanđelju. I apostoli ih spominju, — anđele, — kao 
duhove, što Bogu služe (Hebr. 1, 6. 7. 13. 14); i kao nebeske kne- 
zove u slavi rajskoj (Rim 8, 38.; Ef 1, 21.; Kol 1, 16.). I oni im 
pridaju aktivnu ulogu u životu i razvitku Kraljevstva Božjega: 
s njima samima anđeli opće i vode ih (Dj Ap 8, 26. 29. 39. 40.; 
27, 23.). I Otajstveno Otkrivanje sv. Ivana puno je anđeoskih vi- 
zija i anđeoskih intervencija. 

Braćo i sestre! Postoje anđeli. I oni su akteri u velikoj dra- 
mi, na duhovnoj pozornici svijeta. A možda ćemo, još najbolje, 
shvatiti i objasniti mjesto i ulogu, funkciju, anđela u svijetu i 
u životu, ako tu njihovu ulogu suprotstavimo onoj đavolskoj. 
Anđeli i đavli imaju istu narav: duhovi su i jedni i drugi. Na 
početku su, prije velike kušnje, na koju ih je Bog bio posta- 
vio, svi bili jedno: svi su služili Bogu, svi su bili dobri i sret- 
ni, i ako još nijesu gledali Boga licem u lice. Đavli nijesu ništa 
drugo nego otpali anđeli: anđeli, koji su se pobunili protiv Boga 
i bili stoga od njega zauvijek odbačeni i kažnjeni: bačeni u pakao. 
Uzoholili su se: sebe su proglasili bogovima. Ni danas, u svojoj 
oholosti, neće natrag k Bogu. I u svojoj mu nesreći i zdvojnosli 
prkose i mrze ga. Odbijaju, — dovijeka će odbijati, — njegovu 
ljubav i njegovo milosrđe. A mrze i kvare i sve, što je Božje. 
Gledaju da osujete svaku osnovu, svako djelo Božje. I da svakoga 
unesreće, koga Eog zove k sebi i hoće da ga usreći. Zavidni su 
mu. Unesrećili su i čovječanstvo, kad su zaveli naše praroditelje 
na prvi grijeh. Zavode i danas i vuku u propast sve one, koje je 
Krist otkupio. Unose u svijet nevjeru i bezboštvo. I posljedice 

bezboštva i nevjere: pokvarenost, nemir, mržnju, nesreću, očaj. 
Bore se protiv Boga i protiv čovjeka. Ne zove Isus uzalud đavla 
»ljudoubojicom od početka“ (Iv 8, 44.). 

A dobri anđeli, koji su se u sudbonosnom času kušnje i 
odluke opredijelili za Boga, ušli su u nebo i zauvijek su, iza 
kako su ugledali lice Božje, utvrđeni u milosti i u dobru. Ne 
mogu sagriješiti. Bore se za Boga i za čovjeka. Služe Božjim 
osnovama; promiču Kraljevstvo Božje; brane ljude od grijeha i 
od propasti. 

Eto, đavli su do u dno svoga bića zli; anđeli su do u dno 
svoga bića dobri. Đavolski je elemenat mržnja, anđeoski ljubav. 
Đavli vole tamu, laž, nemir, anđeli svijetlo, istinu i mir. Đavli 
rade protiv Boga, anđeli za Boga. Đavli upropašćuju, anđeli 
spasavaju. Đavli su neprijatelji ljudima, anđeli su im prija- 
telji. Živi su kontrast jedni drugima. I vječni protivnici; vječni 
rivali. 

A moćni su, braćo, i jedni i drugi. Duhovi su. Ne mogu 
direktno, izravno, djelovati na ljudsku dušu, — to može samo 
Bog, — ali mogu djelovati na svijet oko nas; mogu djelovati na 
naše tijelo i na našu maštu. I djeluju: u granicama, koje im je 
Bog odredio. Ne da Bog đavlu, da iživi nad ljudima svu svoju 
surovu, demonsku, silu. A i anđeosko djelovanje svodi on u 
granice planova svoje više Providnosti s ljudima: ne tvore ni 
anđeli čudesa, osim u izvanrednim slučajevima, po posebnom Bož- 
jem poslanju. Ali djeluju i jedni i drugi. Jedni s nama, anđeli; 
drugi protiv nas, đavli. 

Braćo! Mi osjećamo, — često i odviše grubo i drastično, — 
đavolski, sotonski, pritisak i na sebe i na svijet. I prepanemo ga 
se, mnogo puta. A zaboravljamo, da u takvim časovima ne sto- 
jimo sami nasuprot tome svome strašnom protivniku. Nijesmo 
ni mi bespomoćni miši, s kojima se taj đavolski mačak može, po 
volji, okrutno igrati. Imamo i mi saveznike, koji nijesu ništa 
slabiji od njega. Jači su od njega: jer je Bog s njima. Ako nas 
đavao napastuje, budi u nama strasti, stavlja nam bogohule 
i kletve na jezik, nagoni nas na zdvojnost, gleda nas unesrećiti, 


. ima netko, i tko nas potiče na dobro, tko nas smiruje i tješi, iko 


nas sjeća Boga, budi u nama plemenite porive, stišava u nama 
strasti i napasti, priskače nam u času pogibli u pomoć. To su 
anđeli. To je, osobito, naš anđeo-čuvar. Ima ga svako dijete, — 
Isus izrijekom kaže, da anđeli malenih gledaju lice Božje u nebu 

(Mat 18, 10); — ima ga svaki čovjek. I Bog zna, koliko nam je 
već puta taj naš anđeo pomogao; Bog zna, koliko nas je puta 
spasio. I od nesreće, i od grijeha. Koji se put i sami začudimo, 
kako smo sretno prošli. Pripisujemo to slučaju. A to je, u stvari, 
bila, nevidljiva, anđeoska ruka. 

Braćo i sestre! Mislimo od danas više na anđele: — na te naše 
moćne nebeske saveznike! I na anđela, koji je uvijek uz nas! 
Sjetimo ga se uvijek, kad smo u nevolji i napasti! Zavapimo mu! 
Ili ga se postidimo: kad nam dođe, da učinimo nešto, što ne 
valja! 

Sveta se Crkva uvijek za nas moli anđelirna nebeskim. ,Svi 
sveti anđeli i arkanđeli, svi sveti redovi blaženih duhova, mo- 
lite za nas!“ Molimo im se i mi! I na anđeđoske svetkovine: 
svetoga Mihovila, svetoga Gabrijela, svetoga Rafaela, svetih an- 
đela čuvara! I svome se anđelu čuvaru molimo! U svakoj pogibli. 
Svako jutro i večer. Neka nas dobri Božji anđeo čuva i brani! 
Neka osobito bude s nama u času smrti i neka nas zagovara na 
sudu Božjem! Da i mi, jednom, ugledamo ,nebo otvoreno i anđc- 
le Božje, gdje ulaze i silaze nad Sina čovječjega“! Amen. 

»Što je meni i tebi, ženo? Još nije došao 
moj čas!“ (Iv 2, 4). 


KEŠĆANSKI BRAK. SMISAO SEKSUSA U KRŠĆANSTVU 


Nedjelja, 19. 1. 1958.; Sarajevo, katedrala. 


Dragi vjernici! Prošle smo nedjelje propovijedali o obitelji, 
— bio je blagdan sv. Obitelji; — ove ćemo propovijedati o braku, 
o ženidbi; — današnje nas medjeljno evanđelje na to upućuje: 
u njemu se govori o svadbi, o svatovima, o mladoženji, o mladoj, 
O pirnoj svečanosti; svatovi su dali povod i dijalogu Isusovu s 
Gospom; njegovim riječima: ,Što je meni i tebi, ženo? Još nije 
došao moj čas!“ (Iv 2, 4.). A brak i obitelj su, — rekli smo to još 
zadnji put, — zapravo ista stvar; slični, analogni, povezani poj- 
movi. Brak je temelj i korijen obitelji: obitelj u nastajanju. A 
obitelj je opet prirodni plod braka, njegova konačna forma; brak 
u svojoj zadnjoj, definitivnoj, trajnoj, etapi; s djecom kao sa 
svojom krunom i svojim ispunjenjem. Sva je razlika u tome, što 
se brak više uzima kao odnos između muža i žene, kao problem 
seksusa, različnosti i veze spolova, a obitelj više kao zajednica 
života, kao primarna prirodna društvena stanica, kao odnos rg- 
ditelja, oca i majke, između sebe i prema djeci. Problem braka 
poturuje, prema tome, na prvo mjesto smisao seksusa i ,ljubavi“: 


osjetne, sjetilne, erotičke, strastvene, supruške, ljubavi, za raz- 


liku od one više, nesjetilne, duhovne, ljubavi: roditeljske, brat- 
ske, sestrinske, prijateljske, općeljudske, božanske. 

Kršćanstvu često spočitavaju, da ne shvaća seksusa, da pot- 
cjenjuje ,ljubav“, da brak zapravo potiskuje u pozadinu i da ga 


:samo tolerira. a ističe, kao ideal, djevičanstvo, celibat, apstinenciju, 
“uzdržljivost. A nije to istina. Prisustvo Kristovo na današnjoj, 

evanđeoskoj, svadbenoj večeri u Kani Galilejskoj najjasnije opo- 
vrgava sve takve insinuacije. Čudo, koje je Krist učinio, da izbavi 
iz neprilike mlade zaručnike, — prvo njegovo čudo, — znači i sve- 
čanu moralnu potvrdu braka, i njegovo božansko posvećenje 
i sankciju. A prva žena i najveća svetica kršćanstva, blažena Go- 


spa, i danas, na galilejskoj svadbi, fungira u prvom redu kao 


žena i majka: ,a bila je ondje mati Isusova“ (Iv 2, 1.). Njezino 
djevičanstvo nadnaravno je povezano s brakom i materinstvom: 
ona je Djevica-Mati; živ dokaz, da je kršćanstvu brak svet i da 
su brak i čistoća samo dva lica istoga, od Boga stvorenog i Bo- 
gom posvećenog, ljudskog života. Brak, pa prema tome i ono, 
što je temelj braku, ,ljubav“, Crkva posvećuje i blagosiva pred 
svojim oltarima: prirodnu ustanovu braka podiže ona tim do 
religiozne svetinje i božanske tajne, sakramenta, i brani njezinu 
etičku, moralnu vrijednost, — kroz sva stoljeća; od sv. Pavla i sv. 
Augustina, pa do u naše dane, — protiv svih fanatika i pretjerana- 
ca, koji su zabacivali brak i proglašivali ga grijehom i đavolskom 
izmišljotinom, zvali se oni gnostici, manihejci, montanisti, bogo- 
mili ili kako drukčije; sektašili oni u Americi ili na ruskom selu; 
u doba Petra Velikoga ili danas, svejedno. 

Snaga je kršćanstva, kao Bogom nadahnute religije, oduvijek 
bila u tom, da je na život gledalo realno i trijezno, u duhu razu- 
ma i iskustva, i da je svaku stvar u njemu stavljalo na njezino 
mjesto. I za seksualni život to vrijedi; i za ,ljubav“ to vrijedi. 
A njihova se relativnost vidi već iz činjenice, što je čovjek, u 
svojoj prvoj i ,najsretnijoj“ dobi, kao dijete, prema njima indi- 
ferentan: jedno i drugo javlja se u njemu istom s aktiviranjem 
funkcije spola. Nikada stoga ne će kršćanstvo poći za onima, koji 
od ,ljubavi“ i seksusa prave najvišu vrijednost života. Nikada 
ono ne će mi divinizirati ni apsolutizirati ,ljubavi“. Odviše je 
»ljubav“, — i kad je prirodna i plemenita; i u svojoj najnevinijoj 
formi, kad je samo sentimenat, sanarenje, snatrenje, maštanje, — 
i obična i svakodnevna, — ne treba za zaljubljenost, a pogotovu za 
razbludu, ni pameti, ni škole, — da bi predstavljala neki visok 
ljudski ideal, neku posebnu veličinu. Kad bi u ,ljubavi“, osobito: 
kad se ljubav uzimlje, — a ljudi je često baš tako uzimlju, — 
surovo i grubo, kao omama sjetila, kao požuda tijela, kao stra- 
stveni poljubac i milovanje, kao vatra putene naslade i sjetilnog 
užitka, bila ljudska veličina, onda bi životinje bile čovjeku i odviše: 
ozbiljni konkurenti, onda bi nas golubovi i mačke nadilazili i. 

tukli u dostojanstvu i vrijednosti, onda bi bludnice bile elita 
čovječanstva, 

Nijesu seksus i ,ljubav“ ni najviša ni najvažnija stvar u 
životu; ima u njemu neprispodobivo većih, ljepših, ljudskijih. Ali 
i seksus i ljubav dio su ljudskog života, — pun ih je svijet; puna 
ih je literatura; — imaju i oni u njemu svoje i zakonito i važno, 
i časno mjesto. Za njima se kriju veliki stvoriteljski planovi, 
njegove životvorne ideje, plodna Božja mudrost, čudesna siste- 
matika i finalnost, svrhovitost, života. Treba se udupsti u te odno- 
se; treba im otkriti dublji, i najdublji, smisao. Treba na njih 
pogledati s visoka: superiorno i ozbiljno. 

Postojanje je spolova, muškarca i žene, činjenica. Činjenica 
je i njihova tipična različnost; i njihova prirodna recipročnost: 
usmjerenost, upućenost, jednoga na drugi. Činjenica je i njihova 
elementarna, snažna, međusobna privlačnost. Činjenica je, i da se 
spolovi dopunjuju i da jedan drugome puno pružaju i daju. Či- 
njenica je, i da su te životne pojave povezane i za muškarca i za 
ženu s mnogo draži, ugodnosti, uživanja, slasti. Činjenica je, i da 
je spolni nagon, — uz nagon individualnog održanja, nagon hra- 
ne, — najjači prirodni nagon, instinkt, u čovjeku: da je silovit, 
strastven, neobuzdan, slijep. U njemu ima najmanje razumskoga, 
a najviše osjetnoga, čuvstvenoga, nagonskoga, životinjskoga. Čo- 
vjeku je zajednički sa životinjom: najviše se otima diktatu, kon- 
troli, razuma, svijesti, savjesti. 

Mora da je njim Stvoritelj, mora da je njim narav, htjela 
nešto krupno i važno. Mora da on ima svoju specifičnu, strogo 
određenu, i funkciju i svrhu. A svakome, tko prirodno i zdravo 
misli, odmah je jasno, koja je to funkcija; koja je to svrha. 
Mislio tko na to ili ne mislio u svojim ljubavnim maštanjima, 
ekstazama, udvaranjima, igrama, htio tko to ili ne htio, ,ljubav“, 
erotika, nužno, logično, ravnom linijom, vodi u intimnost, u naj- 
užu tjelesnu vezu između muškarca i žene, mladića i djevojke, 
spaja ih i veže u jedan novi životni i oblik i princip, jedinstven 
i ekskluzivan, i, na koncu, rađa novim, mladim, životom: donosi 
na svijet dijete. Ljubav je, eto, postala brak, a brak je postao 
izvor života. Stvoreno je novo društveno tijelo, gdje i muž, i 
žena, i djeca, imaju svoje mjesto i ulogu. Ljubav i brak organski 
su urasli i izrasli u — obitelj. Ljubav se je iznenada pokazala, 
otkrila, kao sluškinja jednoj velikoj, neobično uzvišenoj, svrsi: 
čudu života, održanju ljudske vrste, ljudskoga roda, pomlađi- 

vanju čovječanstva. Brak je postao životvorna svetinja; seksus, 
ljubav, erotika, postali su rodna, plodna zemlja, iz koje je stvori- 
teljska svemoć iskresala iskru života i duha: novo, razumno, 
ljudsko biće; ljubav je postala jakom, snažnom, strujom, koja je 
mlade ljude bacila, iskrcala, na žale obitelji, gdje će jedno drugo, 
kroz jedinstvo u različnosti, pomagati, upotpunjavali, usrećivati, a 
svome porodu saviti toplo i drago gnijezdo roditeljske brige i 
ljubavi. 

Brak je, eto, po prirodnim zakonima, sveti ,zdenac života“; 
on je toplo, obiteljsko, ognjište; k njemu vode ljubav i seksus, on 
im je smisao i opravdanje. Životu, djeci, plemenitoj, životvornoj, 
obiteljskoj zajednici, mora sve to služiti: životi, djeci, obitelj- 
skoj sreći, mora se sve to podrediti. Zdenac života, čudesan i svet, 
valja stoga i ograditi, da ga nikakve, prljave, životinjske noge ne 
mogu zamutiti ni zagaditi. Svetu vatru ognjišta valja stoga svaki 
dan poticati, da se ne utrne. 

Šta će biti ta ograda? Tko će biti taj čuvar? Ljubavni, seksu- 
alni, nagon sam sebi? Nikada! Kod životinje seksualni nagon 
osigurava sam sebe: neka ga je viša sila, — Stvoritelj, — okrenula 
i uputila k njegovoj svrsi. Kod čovjeka nije. U čovjeku je to 
anarhičan. divlji, revolucionaran nagon: zlo je njim ovladalo; 
grijeh ga je u čovjeku iskvario. I da mu se čovjek slijepo prepusti, 
on bi, kao oluja, porušio sve svetinje: i ljudsko dostojanstvo, i sve- 
tinju života, i ideal obitelji; odveo bi čovjeka u ,slobodnu ljubav“, 
u spolni promiskuitet, u bujicu i povodanj bluda, koja bi pod 
sobom sve potrpala. Ljudi bi postali krdo razbješnjelih životinia, 
mužjaka i ženki; djeca vučići, kojima se ne bi znao ni otac ni 
majka. Uništila bi se, protunaravnim iživljivanjem, i sama fizička 
sposobnost rađanja: ljudski bi rod izumro, kao što i izumire 
svagdje, gdje su se ljudi slijepo predali razvratu, bludu i nago- 
nima. 

Ograda je ,zdencu života“, čuvar je svetoj obiteljskoj vatri, 
razum. Bog ga je čovjeku, za razliku od životinje, dao, da mu 
bude regulator i upravljač nagona. Razumom i voljom valja da 
čovjek obuzdava svoje strasti i pohote: da ih sili, da služe onim 
svetinjama života, radi kojih su jedino tu. 

Eto, braćo, prirodnoga izvora, prirodnoga titula, bračnog 
i seksualnog: morala. On je, sav, izgrađen na pretpostavci ljudske 
duhovnosti i slobode. Razum nas na nj duži; naše nas ljudsko 
dostojanstvo na nj sili; savjest nam ga diktuje; on je logična po- 

sljedica čovječje spiritualnosti. A vjera ga samo potvrđuje; vjera 
ga samo još jasnije, nedvojbenije, apodiktičnije formulira. A. 
vjera nam daje i nutarnju, milosnu snagu, da ga se držimo: da. 
ga dosljedno provodimo i vjerno i stalno slijedimo. 

A poznate su svima, — i ako, nažalost, od mnogih nijesu: 
priznate, — teze toga seksualnog morala, kako ga tumači kršćan-- 
stvo. Nijesu ni ,ljubav“ ni naslada same sebe svrhom: ni u braku. 
ni izvan braka. Dopuštena je samo ona ljubav i samo ona naslada, 
koja služi razumnoj svrsi ljubavnog i seksualnog nagona: koja 
vodi u brak, koja brak podržava, koja je prirodna, razumna, 
životvorna. Izvan braka seksualna ljubav ne polučuje te svrhe; 
zato je i zabranjena. U svim svojim oblicima: i kao slobodna 
veza; i kao samoblud; i kao protunaravno iživljivanje koje bilo: 
vrsti. Kad bi bila dopuštena, tko bi onda na sebe uzimao terete 
i disciplinu braka? A samo u braku, u obitelji, zagarantirani su 
djetetu život, — nevjenčana ljubav ništi djecu ili je baca na ulicu, 
— očinska briga, odgoj i sreća; samo u braku, u obitelji, žena je: 
zaštićena u svome dostojanstvu i u svome materinstvu. I to samo: 
u stalnom, jedinstvenom, ekskluzivnom, doživotnom, nerazrješi- 
vom, braku. I mladić i djevojka, i udovac i udovica, i puštenik 
i puštenica, obvezani su stoga na uzdržljivost i čistoću. A na 
uzdržljivost, apsolutnu ili relativnu, trajnu ili povremenu, obve-- 
zani su i bračni drugovi, ako neće djece. To je jedini razuman 
i čovjeka dostojan način regulacije poroda i populacije. Ostavi 
li se vlast nad tuđim životom čovjeku, mjesto Bogu i prirodnim 
zakonima, zatrpan je izvor života: narodi su i čovječanstvo bes- 
pravni, osuđeni na smrt. Nitko ne smije zbog ljepote i forme, zbog 
izobilja i luksusna života, zbog komocije, u braku, izbjegavati 
materinstvo: neće li djece, ne smije se ni brakom služiti, sebi za 
nasladu. Nitko ne smije samo ubirati cvijeće sa stabla ljubavi,,. 
a gaziti i trti plodove, radi kojih cvijeće jedino i postoji. Sama 
narav oduzma ženi i muškarcu i formu i ljepotu i mladost, čim 
su one izvršile svoju funkciju .Nije smisao braka u sebičnosti, 
nego u dobrohotnosti; nije on prvotno u primanju, nego u dava-. 
nju i žrtvi. Sreću života u obitelji valja otkupiti prilagođivanjem, 
odricanjem, podnošenjem: valja svoga bračnoga druga ljubiti us- 
trajno, nesebično.i plemenito, a ne samo dotle, dokle je on po 
Volji i po ukusu našim strastima; valja prije svega misliti na dušu 
i na djecu. Žena nije milosnica; žena je žena i majka. Muž nije- 
ljubavnik; on je muž i otac. Nema u bračnoj etici, u moralu krš- 

ćanstva, emancipacije od materinstva i od obiteljskih dužnosti: 
ima samo disciplina duše i dugotrajna i požrtvovna ljubav. Imaju 
samo dužnosti: i muške i ženske, i očinske i materinske. Eman- 
cipacija je samo ponizila i unesrećila ženu: učinila od majke 
i matrone, koju su svi štovali, kavansku i uličnu pomodarku, 
pušačicu, psovačicu, alkoholičarku, a dosta puta i teretnoga konja. 

Ni pravo na brak i na ljubav nije apsolutno. Nagon je u 
čovjeku pod kontrolom razuma i volje. Tko nema uvjeta za brak 
ili su mu ga okolnosti života onemogućile, mora živjeti čisto. Bog 
će mu, bude [i se trsio, dati za to snagu i milost: volja će mu i 
duša ostati čista uza sve porive strasti, uza sve bure i napasti 
Ne će tim izgubiti ništa od ljudske veličine, ali ni od prave sreće. 
Uzdržljivost stvara junake života: velike duše, koje će svojom 
krepošću i žrtvom mnoge oko sebe ojačati i postati im primjer 
i nadahnuće, svijetlo i snaga. Takvi su ljudi, takve su žene i dje- 
vojke, puni duhovne samosvijesti i slobode: oni su prirodni kan- 
didati i za viši život u Bogu, u vjeri i u pobožnosti, i za nesebičnu 
službu dobru drugih, općim ljudskim idealima. Ličnom žrtvom 
izdižu oni svetinje duha pred oči čovječanstvu i spasavaju mnoge. 
Obično, tjelesno, pojedinačno, očinstvo i materinstvo pretvara se 
na njima u više, duhovno, univerzalno očinstvo i materinstvo. 
Uistinu plemenite i velike duše toliko su puta i dragovoljno iza- 
brale čistoću i djevičanstvo za svoj životni dio i put. Dobrovoljno 
je i Bogu posvećeno djevičanstvo kršćanstvu uvijek veće i vrjed- 
nije od braka: ono predstavlja duhovnu, pa prema tome i bo- 
žansku, i vječnu vrijednost. I Isus i apostoli preporučuju čistoću 
kao viši put. Cnima, kojima je to dano odozgor, kako kaže Isus 
(Mat 19, 11.). Izabranoj manjini. Brak je obični, redoviti put, 
put većine. ,Melius est nubere quam uri“ (1 Kor 7, 9.), bolje se je 
oženiti i udati, nego gorjeti: nesavladanom strašću i grijehom, 
riječ je i savjet Apostolov. 

Praćo i sestre, puno bi se još o ljubavi i braku dalo govo- 
riti, ali glavne smo principe iznijeli. Problem kriza braka ni 
cnako nijesu u spoznaji, nego u volji i u životu. Sve je u tome, 
da nam bračna etika, da nam kršćanske bračne ideje i norme 
prijeđu u krv. Braćo i sestre, ako smo kršćani, štujmo svetinju 
braka i života! A svoju djecu, svoje sinove i kćeri, odgajajmo 
u nevinosti, u idealima, u strahu Božjemu! Čuvajmo ih od napasti, 
od zavođenja, od pornografije: i u knjizi, i na slici, i u kinu, i na 
plaži, i od prerane, a pogotovu nevjenčane ljubavi! Neka nam 

stupaju samo u kršćanski brak i samo sa osobama istih, kršćanskih. 
životnih ideala i iste, plemenite, kršćanske duše! Neka nam stu- 
paju u brak nevini i čisti: ne samo u bijeloj vjenčanoj haljini, 
nego i sa bijelom vjenčanom dušom! A tko je od nas u braku, 
neka mu ostane vjeran do kraja! Podnosimo se i žrtvujmo se! 
I nikada se nemojmo ogriješiti o veliku svetinju života! Poba- 
čaji su umorstvo i čedomorstvo; umjetno je ograničavanje poroda 
teški protunaravni grijeh! 

Braćo i sestre! Brak su i ljubav u kršćanstvu uzvišeni. Da 
nijesu, ne bi zaručnički odnos bio slika, simbol, ljubavi između 
Boga i duše, Krista i Crkve (Ef 5, 22—30.). Brak su i ljubav u 
kršćanstvu ,veliko otajstvo, — sacramentum magnum“, ,u Kristu 
i u Crkvi“ (Ef 5, 32.)! Amen. 

»Nosite to odavle i ne činite od doma Oca 
mojega kuće trgovačke!“ (Iv 2, 16.) 


NA SVETOM MJESTU. KAD MOLIS, MOLI! 


Nedjelja, 1. V. 1966.; Sarajevo, katedrala. 


Dragi vjernici! Znate, kada je Isus rekao ove riječi. Od- 
mah pri svom prvom ulasku u hram Božji, u Jeruzalemu, iza 
kako je započeo javno propovijedati. Sveti nam je Ivan zabi- 
lježio tu zgodu i tu riječ, na početku, već u 2. poglavlju, svoga 
Evanđelja. 


Isus je, — svijesno, dakako; on je uvijek bio gospodar svo- 
jih osjećaja, — pao u svetu srdžbu, u pobožni gnjev, kad je 
vidio, šta se sve radi u hramu: bolje, u hramskom predvorju, 
koje je bilo određeno za molitvu neznabošcima. Utjerali su bili 
u nj volove i ovce, unijeli golubove, pa ih prodavali ==: 
koji su htjeli da ih zakolju i prinesu Bogu za žrtvu. Napravili 
su tu bili mjenjačnice, pa nudili strancima-hodočasnicima, da im 
zamijene civilni novac za onaj hramski, kako bi ga mogli ubaciti 
u, hramsku, škrinju za priloge (Iv 2, 14.). Zaboravili su bili na 
svaki obzir prema svetome mjestu i prema dostojanstvu hrama, 
doma Božjega. Trgovali su tu, spekulirali, varali jedni druge, 
mjesto da misle na Boga i da mu se mole u svetom, pobožnom, 
strahopočitanju. Samo su sablažnjivali siromašne pogane — bo- 
gotražitelje, koje je milost Božja bila dovela do vjere u emi 
pravoga, Boga. Isusa je to duboko revoltiralo. Planula je odma 
u njemu njegova žarka revnost za slavu njegova nebeskog sje 
Pa ih grdi i tjera odatle. Spleo je bio bič od uzica i njim i 
gonio iz hrama: stoku, trgovce, mjenjače. Mjenjačima je ispre- 

vrnuo stolove i prosuo novac (Iv 2, 15.). A prodavačima golubova: 
doviknuo je: ,Nosite to odavle i ne činite od doma Oca mojega 
kuće trgovačke!“ (Iv 2, 16.). Nije se bojao. Svejedno, što su 
ga hramske starješine zbog toga odmah pozvale na račun: »Kakav 
nam znak daješ, da to možeš čitniti?“ (Iv 2, 18.). Svejedno, što: 
su ga zbog toga veliki svećenici odmah uzeli na zub, da mu 
toga više nikada ne oproste. Još iza tri godine, na preslušanju 
pred velikim svećenikom, kad ga budu osuđivali na smrt, tužit 
će ga, od njih podgovoreni, svjedoci, da je rekao, kako će on 
razoriti hram Božji (Mat 26, 61. 62.; Mark 14, 58—60.). Svejedno, 
što će ga to stati glave. Nije badava Isus tom prilikom rekao: 
»Razvalite hram ovaj, i za tri ću ga dana podignuti!“ (Iv 2, 
19.). To će im biti znak, koji su zatražili. Smrt, u koju će ga 
natjerati. I njegova pobjeda nad smrću i nad njima: njegovo 
Uskrsnuće. 

Braćo! Isus je uvijek imao živ i tankoćutan osjećaj za pra- 
va i za čast svoga nebeskoga Oca. Znao je dobro, tko je Bog i 
kako se čovjek mora držati, kad se nađe pred Bogom. Tražio 
je od ljudi, da njegova nebeskoga Oca časte. Da uvijek pred 
Boga stupaju sa poniznošću, ljubavlju i djetinjskim predanjem. 
Kao djeca pred Oca. I da sve ono, što je Božje, visoko poštuju 
i cijene, Da čitavu dušu izliju pred Boga, kad mu se mole, i 
da, u takvim časovima, samo na njega misle. Da u molitvi zabo- 
rave na sve svjetske brige i poslove. A pogotovu da na njih za- 
borave u hramu. U kući Božjoj. Na svetom mjestu prebivanja i 
blizine Božje. Svi u hramu moraju biti pobožni i ozbiljni. 

Uvijek bi Isusa gorko zaboljelo, kad bi vidio, da su ljudi 
na to zaboravili. Protestirao bi protiv svake profanacije božan- 
skih stvari. I ovom zgodom; i onom drugom, kad je, iza sveča- 
nog ulaska u Jeruzalem, na Cvjetnicu, pohodio hram, pa iznova 
u njemu našao stari nered (Mat 21, 12. 13.; Mark 11, 15—18.; 
Luk 19, 45—48.); i toliko puta, kad bi grdio farizeje zbog nji- 
hova licemjernog izigravanja Božjih zapovijedi i potcjenjivanja 
Božjih svetinja: ,Vae vobis, duces caeći, — —Teško vama, slijepe 
vođe, koje govorite: Ako se tko kune hramom, to nije ništa, ali, 
ako se zakune hramskim zlatom, dužan je. Lude i slijepci! Šta 
je veće: zlato ili hram, koji posvećuje zlato? — Koji se kune 
hramom, kune se njim i onim, koji prebiva u njemu!“ (Mat 23, 
16—22.). Oštro se je prijetio svakome, tko je nemarno i' drsko, 
bez dužnog počitanja i poniznosti, obavljao svoje vjerske duž- 

nosti: više mislio na svijet, na sticanje, na poslove, na sebe i 
na svoju čast pred ljudima, nego na Boga i na njegovu prisut- 
nost (Mat 6, 1—8.). Sjetite se samo njegove priče o farizeju i 
cariniku u hramu (Luk 18, 9—14)! 


Braćo i sestre! I mi, toliko puta, ulazimo u hram Gospodnji. 
Svaka je naša crkva njegov hram. Hram mnogo časniji od ono- 
ga u Jeruzalemu. Živi je Bog u našim crkvama: nije samo njego- 
va sjena i spomen, kao u onome starozavjetnomu. I mi, toliko 
puta, stojimo, — ili klečimo, — pred Bogom, u molitvi i poklon- 
stvu. Pa jesmo li uvijek pravo svijesni, što od nas traži straho- 
počitanje pred Bogom u takvim časovima? Je li naše vladanje 
i držanje na takvim mjestima dostojno Boga? Ili bi Isus i na 
nas mogao poletjeti svojim bičem, da nam se zagrozi i da nas, 
u svetom gnjevu, ispred sebe potjera? Pa da i nama dovikne: 
oNosite to odavle i ne činite od doma Oca mojega kuće trgo- 
vačke!“ 

Po našim se crkvama, istina, danas ne trguje. U kršćan- 
skim se bogomoljama ne prinose krvne žrtve: ne unosimo u 
njih kokoši ni golubova. A ako u njih, slučajno, uleti pseto, — 
ili ga kakva blazirana, ekstravagantna, dama hoće da uvede, — 
svi ćemo se mi strkati, da ga istjeramo. Nema u našim crkvama 
ni mjenjačnica, ni spekulacije s novcem. Najviše da se tkogod 
zaboravi, pa da pokuša zaraditi koju paru, prodajući, pred crkvom, 
preskupo i na svoj račun, krunice, — krunice ili svete sličice i 
katoličku štampu; — najviše da kakav skitnica obije i pokrade 
crkvenu kasicu; najviše da koje dijete ili ministrant pronevjeri 
stotinjak dinara od crkvene milostine. Trgovinom se danas puno 
ne griješi protiv svetosti kuće Božje. Ako se u tome griješi, 
drugdje se griješi: u crkvi ne griješi. | 

Samo, braćo, nije trgovina jedino, što, u crkvi, izaziva Boga. 
Nije poslovna računica i spekulacija jedino onesvećenje kuće 
Božje. Nije ni prodaja svetinja i duhovnih milosti, simonija, jedi- 
no svetogrđe. Sve ono u crkvi, što ne odgovara uzvišenom, du- 
hovnom, karakteru svetoga mjesta; sve ono, šio nije u njoj do- 
stojno božanskoga veličanstva; sve ono, što u njoj radimo, a 
što pokazuje, da smo zaboravili na Boga i na njegovu veličinu 
i svetost, grijeh je. Na sve to Isus krivo gleda. Svemu je tome 
namijenjena njegova prijekorna i gnjevna riječ: ,Nosite to odav- 
le!“ I njegov bič. 

A ljudi, — pa i kršteni ljudi, — toliko jaj: 
tko je u crkvi. I vjernici, kad u nju ulaze i kad A pre am 
pohađaju. Pa se vladaju, kao da su u kazalištu ili u kinu ; bed 
da su na pazaru ili na ulici. Ili kao da su, u najbolju ruku 
u muzeju, Gledali ste svi turiste, kako po crkvi škljocaju foto- 
grafskim aparatima i kako po njoj razgledaju slike i umjet- 
nine s rukama u džepovima ili na leđima, a da nijesu ni po le- 
dali na oltar, ni pokleknuli pred Presvetim. Vidjeli ste, i a 
ljudi, pa i oni, što redovito dolaze nedjeljom k misi \jađe u 
onim prvim, otvorenim, klupama s nogom preko nage i ljubo- 
pitljivo se obaziru za svakim novim polaznikom i klanski sa 
crkvenih vrata, za svakim solistom i solisticom sa kora, za sva- 
kom starom, gluhom ženom, što u pola glasa moli: dona se 
na svaki šušanj i žamor iza sebe. Pometaju nas, svaki dan, u 
pobožnosti brbljave žene, koje ne mogu da pričekaju ni da Iza- 
đu iz crkve, nego odmah ondje u crkvi, pa i pod miso otvore 
razgovor,  poluglasno ćaskaju, smiju se i namiguju jedna drugoj 
I na kršćanskom selu, pa djevojke dolaze u crkvu, da ia: 
svoju svilu i dukate, a momci, da omjeraju uđavače i snaše 
i da se sašaptavaju i cerekaju na njihov račun. Griješi se u 
crkvi, mjesto da se u njoj moli i da se u njoj okajavaju 
kor Na ljude se misli i na stvari od ovoga svijeta, a ne ie 
asm A ima, čuli ste, po svijetu i samozvanih katoličkih ,re- 
ormatora , pa bi nam iz crkava htjeli izbaciti i svete slike i 
postaje Križnoga puta. Ili im u našim crkvama smeta raskoš“: 
oni bi, da nam crkve budu kao tvorničke dvorane ili iza Ša 
Sari na zrakoplovnim uzletištima, aerodromima: moderne“ di 
mokratske“, »apstraktne“, ,futurističke“, Jazz — glazbu hoče. da 
: of pora A plesove: religiozno-simbolično-liturgijske tobože. 
sa or Vrope, gdje ih nikada nije bilo u bogomoljama 

Mi, možda, nijesmo među njima. Svejedno; ne će ni nama 
škoditi, da: danas, pred ovom ozbiljnom Isusovom evanđeoskom 
riječi, i ispitamo svoju savjest, i popravimo, profinimo, usavršimo 
svoju pobožnost i svoje vladanje u erkvi. ' 

U crkvi, ali i na sprovodima, i kod“ kuće. iš i 
Pred Bogom si. Pristojno se drži! Ne obaziri oo edna i 
Ne vrti se! Ne leti na prozor, da vidiš, tko ono prolazi es 
Ne _ustaj, bez velike potrebe, da nešto uradiš! Ne pravi od 
molitvom upadica i šala! Ne smij se! Ne zagledaj .se ni u šta, 

kad moliš! Ne pitaj ništa pod molitvom: barem onom glavnom 
i zajedničkom! Davno je rečeno; prorok je to kazao: .»Maledictus, 
qui facit opus Domini fraudulenter! — Proklet da je, tko djelo 
Božje vrši prijekorno!“ (Jer 48, 10.). 

Braćo, pogledajmo danas i mi u oči rasrđenom Isusu u 
hramu! Možda će i koga od nas, — i puno nas, — pogoditi bar 
koji bljesak, bar koja munja iz njegovih očiju. Jezik za zube 
pod molitvom, braćo! Pobožno se prekriži, lijepo se pokloni, kad 
ulaziš u crkvu! U Boga, na oltar, gledaj u crkvi, a ne u ljude! 
Po otkupljenje smo i pravdu došli u nju, a ne na zabavu ni 
na izložbu. U Božji smo dom došli i u ,kuću molitve“ (Luk 19, 
46.), ne u kuću trgovačku! Amen. 

»Sto je rođeno od tijela, tijelo je; a što 
je rođeno od Duha, duh je!“ (Iv 3, 6.). 


VJERA U DUHOVNI SVIJET 


Nedjelja, 15. IX. 1963.; Sarajevo, katedrala. 


Dragi vjernici! Nije Isus, kad je, — u noćnom razgovoru 
sa Nikodenom, židovskim, jeruzalemskim, učiteljem zakona, — 
emfatično rekao: ,Što je rođeno od tijela, tijelo je; a što je 
rođeno od Duha, duh je!“ (Iv 3, 6.), prvotno mislio na bitnu 
razliku između duhovnoga svijeta i materije. Čitav kontekst raz- 
govora ukazuje na drukčiji smisao ovih njegovih riječi. Njima 
Isus hoće da naglasi nadnaravni, božanski, karakter  Kraljev- 
stva Božjega, koje po njemu ulazi u svijet. Ništa od onoga, sto 
čovjek ima po svojoj maravi, — svejedno, je li to materijalno 
ili duhovno, tijelo ili duša, — ne daje čovjeku prava na nebo i 
na božanski život milosti i otkupljenja. Milost i otkupljenje pri- 
padaju jednom sasvim različnu, iz temelja drukčijem i višem,. 
svijetu. U taj svijet može čovjek unići samo, kad ga Bog u 
nj prenese: kad se, na tajinstven način, iznova rodi; ovaj put 


'kao dijete Božje, kao sin Božji. Kroz vodu krštenja, po Duhu 
Svetom (Iv 3, 3. 5.). Direktno je, dakle, ovdje govor o, nad- 


naravnom, svijetu milosti i slave. 

Ali indirektno Isus izriče, sigurno, tim riječima i svoju 
vjeru u duhovni svijet. Ispovijeda je. Svjedoči za nju. Slika, 
kojom se on ovdje služi, pretpostavlja, posve očito, da su u 


čovjeku i u svijetu duh i tijelo rastavljeni; da su to dvije 


sfere, dva oblika, bivovanja, eksistencije, života, sa posve razlić- 
nim svojstvima i zakonima. Postoje uporedo, paralelno, ali se 
ne mogu izmiješati: tijelo je, materija, uvijek drugo, duh drugo 

i viša Samo duša može postati izravan nosilac otkupljenja; 
samo duša je direktan potencijalni i subjekt i objekt milosti; 
samo ona može biti neposredno od Boga posinjena. I jest, u 
Kristu, posinjena. Baš zato, jer je, naravni, odsjev, slika, Božje 
duhovnosti i Božjega bića; baš zato, jer pripada istom, duhov- 
nom, razumnom, slobodnom, svijetu, kojemu pripada i Bog. 
Samo Bog, razumije se, na posve drugi i viši način od stvore- 


nih duhova: kao nestvoreni, neizmjerni, Duh. Duh, koji sam ođ: 


sebe postoji i u kojemu su sva svojstva duha u neograničenu 
stupnju, u punini i na izvoru. Duh je, duša je, drugim riječima, 
stvorena za Boga: da Boga traži i nađe, i da Bog nju traži i 
nađe. Samo po duši mogao je čovjek da bude, od Boga, podig- 
nut u nadnaravni, milosni, životni red. Zato Isus, na ovom mje- 
stu, praktično i indentificira, istovjetuje, duhovni i božanski, 
nadnaravni, svijet. ,Što je rođeno od tijela“, veli, ,tijelo je; a 
što je rođeno od duha, duh je!“ Pod rukom je, pod preporod- 
nim je uplivom Duha Svetoga. 

Braćo i sestre! Vjera u duhovni svijet, vjera u Boga i u 
dušu, bitna je kršćanstvu; — i svakoj pozitivnoj religiji. Vjera u 
duhovni svijet, vjera u Boga i u dušu, karakteristična je i spe- 
cifična za kršćanstvo; — i za svaku pozitivnu religiju. Vjerom 
u duhovni svijet, vjerom u Boga i u dušu, suprotstavlja se krš- 
ćanstvo materijalizmu i od njega oštro, dijametralno, distancira. 
razlikuje, luči. S vjerom u duhovni svijet, s vjerom u Boga i u 
dušu, stoji i pada čitav i filozofsko-religiozni i moralni sistem 
kršćanstva. 

Ako ne postoji duhovni svijet, ako je pojam Boga i duše 
samo fikcija, onda, dakako, nema raisona, nema nikakva smisla, 
ni moralni zakon, ni grijeh, ni otkupljenje, ni milost, ni vječni 
život, ni nebo, ni pakao, ni Krist, ni Marija, ni Crkva, 
ni krštenje, ni molitva, ni misa, ni pričest, ni ispovijed, ni 
sakramenti. Sve su to onda samo besmislice, iluzije, fantazije. 
Čovjek je onda jedino, što ostaje u središtu života i svijeta. Ali 
ni on tada nije ništa drugo nego relativan, dosada posljednji i 
najviši, razvojni produkt slijepih i nužnih prirodnih sila, rezul- 
tat evolucionog procesa materije, kako, uostalom, i izrijekom 
uči materijalizam. I mora učiti, ako hoće da bude: dosljedan. 
I on je, čovjek, podvrgnut vječnoj mijeni, prolaznosti i umira- 
nju, kao i sve drugo oko njega. Nije bitno veći ni od kamena, 
ni od drveta, ni od životinje. 

Samo, braćo, i konsekvencije su iz toga onda strašne. Ni- 
jesmo više, mi ljudi, osobe; nema slobode, nema ni moralne 
odgovornosti u pravom smislu te riječi, nema nikakvih trajnih, 
a kamo li vječnih, etičkih sankcija. Zlo i dobro jednako su nuž- 
ni, ali i jednako bezvrjedni. Savjest je samo instinkt, nagon, 
stečen ponavljanjem i navikom, nametnut čovjeku slučajnim sti- 
cajem vanjskih prilika i običaja. Sve je oko nas, zapravo, samo 
privid, sve samo igra, sve samo neka neobjašnjiva prisila. [ 
logika, i razum, i moral. Ništa od toga nije utemeljeno na ne- 
kom objektivnom faktoru iznad nas: nužnu, nepromjenljivu, 
apsolutnu, s&vijesnu, razumnu, dobru. Sve se to može promijeni- 
ti, i mijenja se. Mi smo onda: na papiru sami svoji gospodari, 
a u stvari sluge, robovi, svakoga onoga oko nas, tko je od nas 
materijalno i fizički jači i bezobzirniji. Zakon je života borba 
za opstanak, a nije ljubav. 

No baš te, apsurdne, konsekvencije materijalizma i odbi- 


jale su, braćo, uvijek ljudski um i ljudsko srce od njega. U 


velikoj dilemi između iđealističkog dualizma vjere. koja gleda 
prvu stvarnost u vječnome Duhu, bitno različnu od materije, 
-- materija je samo njegov slobodni, stvaralački, produkt u vre- 
menu i prostoru, — i monističkog materijalizma, ogromna veličina 
čovječanstva opredjeljivala se je uvijek za Boga i za vjeru u 
duhovni svijet i besmrtnu dušu. Ljudi su osjećali: gdje je red, 


mora za njim stajati i razum; gdje je zakon, mora za njim 


stajati i zakonoša; gdje su dobro i pravda, mora izned njih 
biti i netko dobar i pravedan, tko to dobro i tu pravdu urgira, 
brani, nagrađuje. Gdje je osobnost, i sloboda, i moralna odgo- 
vornost, i svijesno stvaralaštvo, mora biti i duša. 

Braćo i sestre! Uz to shvaćanje stoji i Krist, stoji i Evanđelje, 
stoji i kršćanstvo. Nitko od Krista beskomprimisnije ne propo- 
vijeda primat duha, veličinu Božju, besmrtnost duše, vječne san- 
kcije, vječni život. Čitavo je Evanđelje tomu dokumenat. Na svakoj 
svojoj stranici. Kristu tijelo nije ništa, — ono može biti i ubijeno. 
— duša je njemu sve: nje nitko ne može ubiti; ,animam autem 
non possunt occidere“ (Mat 10, 28.). Ona će ili u nebo ili u 
pakao. ,Duh je ono, što oživljuje; tijelo ne pomaže ništa!“ — 
»Spiritus est, qui vivificat: caro non prodest quidauam!“ (Iv 
6, 64.). 

Braćo, uz to shvaćanje stojimo i mi. Bez vjere u dušu i 
u Boga nema ni svijet ni život ni objašnjenja, ni logike, ni smi- 

sla. Samo ako imamo dušu, možemo biti dobri i slobodni. Samo 
ako imamo dušu, svi smo jednaki i svi smo braća. Samo ako 
imamo dušu, jači smo od svih životnih nedaća: nadživjet ćemo 
ih. Samo ako imamo dušu, povezani smo s Bogom i s njegovom 
srećom i besmrtnošću: prevladana je u nama tragika tijela i 
umiranja. U duši je sva naša ljudska veličina. U duši i u Bogu 
sva je logika vjere. Nema onda u životu nerješivih ni zagonet- 
ki ni poteškoća. Znamo, odakle smo, kamo idemo, zašto živimo, 
u čemu nam je cilj i sreća. 

Braćo i sestre! Bog je duh, i on djeluje u dušama. Kako 
je neozbiljno i smiješno, kad nam govore, da Boga nitko nije 
vidio, da se nitko nije s mjim sreo u kozmosu, da još nitko nije 
pod elektronskim mikroskopom otkrio ni duše ni gena krsne 
milosti! Kako je neozbiljno i smiješno, kad nas posprdno pitaju, 
kako to da Isus može biti na hiljadu mjesta u Euharistiji, kako 
to da Gospa može, u molitvi, u isto vrijeme razgovarati s mili- 
iunima, što joj se utječu, kojim će nas to putem anđeli odni- 
jeti u nebo! Odgovor je na sve to samo jedan. Ovo Isusovo: 
»Što je rođeno od tijela, tijelo je; a što je rođeno od duha, duh 
je!“ Za duhovni i božanski svijet ne vrijede fizički zakoni; on 
nije sastav ni kemija: on je jednostavna i savršena sila. 

A Bog se razumom dokučuje, a ne instrumentima ni ekspe- 
rimentima. Duh se ne može zbiti u formule. On je nevidljiv, 
neopipljiv, slobodan. Ne vrijede za duh zemaljski zakoni vreme- 
na i prostora. Ne treba duši ni misli kablova, ni antena, ni 
emisionih stanica, da uspostavi kontakt s Bogom. A mebo je 
dušama svagdje, gdje je Bog! 

Braćo! Čovjek, koji nad sobom ne vidi Boga i u sebi ne 
osjeća duše, uvijek će biti nesretan i zao; uvijek će oko sebe 
stvarati kaos. Vratio se je u životinjstvo. Izgubio je princip ljud- 
stva i etičke veličine. 

Isuse, mi s tobom vjerujemo u Boga i u dušu. Djeca smo 
Božja. Sinovi smo Uskrsnuća (Luk. 20, 36.)! Amen. 

»Duh diše, gdje hoće, i glas njegov ču- 
ješ, ali ne znaš, odakle dolazi ili kamo ide...“ 
(Iv 3, 8.). 


VJEČNO DUHOVSKO. ČUDO 


Sarajevo, katedrala; II. dan Duhova, 3. 
VI. 1963. 


Dragi vjernici! Isus je rekao ovu svoju veliku, duhovsku, 
riječ u noćnom razgovoru s Nikodemom, židovskim učiteljem za- 
kona, iza prvog svoga (Isusova) nastupa u Jeruzalemu, uz blag- 
dan Pashe. Nikodem se je bio začudio, kad mu je Isus kazao, 
da se mora iznova roditi, ako hoće da uniđe u Kraljevstvo Božje. 
A toj Nikodemovoj poteškoći, tomu, njegovu prigovovu, parira, 
odgovara, Isus tim, što ističe misteriozni, čudesni, karakter nad- 
naravnog života i božanskog, milosnog, Božjeg djelovanja u 
dušama. To je jedan posve drugi svijet; duhovni, viši. U njemu 


.ne vrijede materijalni, fizički, zakoni vidljivoga, tjelesnoga, svi- 


jeta, koji oko sebe gledamo i pipamo. Bog djeluje posve druk- 
čije nego ljudi: slobodno, suvereno, otajstveno, čudesno. Nije on 
obvezan na običnu logiku, zakonitost, uzročnost, života. Nje- 
govo je djelovanje nešto tajinstveno, zagonetno: kao lahor, kao 
dašak vjetra, koji se i ne vidi, a opet puše i osjeća se. Nije 
Bog ograničen nikakvim mehaničkim, a ni ljudskim zakonima; 
nijesu njemu ruke ničim svezane, kad hoće da se čovjeku u 
duši objavi: da ga ponese, da ga prosvijetli, da ga obrati, obnovi, 
preporodi. Sto on ima načina, da to učini, a da mi ni ne opa- 


:žamo. On se igra s dušama. On ih vodi, kamo hoće, — k sebi, 
k dobru, — a da one ni ne slute. 

Braćo i sestre! Duh je Božji dobar. Ali on je i slobodan, 

i moćan, i mudar. To je nama kršćanima najveća, — a zapravo 

i jedina, — utjeha, kad vidimo, kako smo, svi, slabi i zločesti. 
Kad gledamo, kako ljudi, na svakom koraku, bježe od Boga i 
Prkose milosti. Kako, na sve strane, luduju i griješe. Sve bi se 
s nama, po ljudsku, svršilo naopako, da Duh Božji u nama nije 
tako slobodan, i moćan, i mudar. Da nas, u svojoj božanskoj 
dobroti, uvijek ne može, plemenito, prevariti, nadmudriti, razo- 
ružati, pobijediti. Iz daleka plete on svoje božanske konce. 
Ne znamo, ni otkle dolazi, ni kamo ide, ni na što smjera: 
samo na koncu nas ipak urazumi, smekša i spasi. To je veliko 
čudo milosti. To je otajstvo nedokučivog Božjeg milosrđa i očin- 
ske, spasiteljske, dobrote Božje. 

Zato se možemo svemu nadati. Zato ne smijemo nikada 
zdvajati. Zato doživljujemo svaki dan radosna iznenađenja. Ve& 
i ovdje na zemlji. A stoput ćemo ih više još doživjeti u dan 
vječnosti: kad spanu zastori s toga čudesnog duhovnog tkanja: 
kad se i nama otvore oči za paradoksalnu, nadzemaljsku, logiku: 
toga božanskoga svijeta. Koliko ćemo ih onda ugledati spasenih,. 
za koje smo držali, da su izgubljeni, i da smo se za njih uzalud 
molili! Bog zna, gdje ih je Duh Sveti ulovio i zarobio, obratio: 
Bog zna, gdje ih je on na čeki dočekao i presreo, jednom u živo- 
tu. U duši negdje, gdje to nitko nije vidio; u času milosti, koje- 
mu nitko od drugih ljudi nije bio svjedok. 

Recite i sami, zar se nijesmo, toliko puta, čudom začudili, 
kad se je netko odjednom, naglo i nenadano, spametovao ili obra- 
tio; kad je netko iznenada, pa možda i junački, pokazao, da 
vjeruje i da se boji Boga; kad je netko, za koga mi to ni u 
snu ne bismo bili pomislili, učinio neku plemenitu i veledušnu 
gestu! A još bismo se, braćo, više začudili, da čitamo životo- 
pise i autobiografije obraćenika ili da ispovjedamo, pa da smo 
svjedoci suzama i radosti mnoge zabludjele duše, koja je opet 
našla Boga, ali i duhovnim triumfima nevinosti i pravde u toli- 
kim mladim srcima, i usred ove moderne Sodome oko nas. 
»Duh“, eto ,diše, gdje hoče!“ Pobjednički, slobodni, Duh milosti. 

Braćo i sestre! Duh je Božji slobodan. Duh je Božji moćan, 
dobar i mudar. On je Duh čudesa. Moralnih, duševnih, čudesa 
prije svega. Cn se dobrohotno i blago igra s ljudima. ,Ludens. 
in orbe terrarum“ (Posl 8, 31.). Posvuda. U dušama. Ali i u 
svijetu; na širokoj pozornici povijesti. I tu on, božanski slo- 
bodno i mudro, ali i božanski dobrostivo, plete svoje konce. I 
tu on sprema ljudima iznenađenja. U tišini, u tajnosti: da mi 

i ne vidimo. ,Od kraja do kraja zemlje zahvaća, snažno i odluč- 
no, njegova mudrost, i sve blago raspoređuje,“ — »attingit — a 
fine usque ad finem fortiter et disponit omnia suaviter“ (Mudr 
8, 1.), kako je ono, umno i prosvijetljeno, rekao već starozavjetni 
Mudrac. 

Braćo, to je danas svima nama, koji vjerujemo, jedina 
nada. Ta tajna duhovske mudrosti i dobrote Božje, uzvišene nad 
sve male ljudske misli i kombinacije; jače od sve naše ljudske 
ludosti i zlobe. 

Strašna je, po ljudsku, danas situacija u svijetu. I po bu- 
dućnost čovječanstva, i po vjeru i Crkvu. Sve je u krizi; sve 
je nejasno i zapleteno. Što idemo dalje, to biva gore s nama i 
oko nas. Nigdje se ne vidi izlaza, nigdje raspleta, nigdje svjetla. 
Poteškoće se samo gomilaju i množe: nijedan se problem ne 
rješava. Ako negdje bljesne tračak nade i smirenja, odmah se 
opet ugasi. Svijet lebdi nad ponorom atomske katastrofe. Svijello 
mira bježi od nas sve više. Strah je pritisnuo čitavu zemlju. I 
duhovni se ideali trnu. Nitko ni u svojoj nesreći neće natrag k 
Bogu. Svijet se u moralnom pogledu sve dalje i sve općenitije 
kvari. Otpad se od kršćanstva svaki dan sve jače i produbljuje 
i širi. I teoretski otpad i onaj praktički. Mladost luduje; starost 
kune, zdvaja, nemoćno i bespomoćno lomi rukama. 

Sve to čovjeka mislioca puni najmračnijim slutnjama; sve 
ga to goni u pesimizam, u očaj i zdvojnost. Sa zemlje nam je, 
od ljudi, uzalud očekivati spasenje. Samo božanska interven- 
cija može nas spasti. Samo neko čudo odozgor. 

Braćo i sestre! Mi kršćani u to čudo vjerujemo. Mi vjeru- 
jemo u mudrost, veću od ljudske; mi vjerujemo u nečiju nad- 
zemaljsku dobrotu i brigu za ljude i za svijet. Mi u nju vjeru- 
jemo, i kad je ne vidimo. ,Duh diše, gdje hoće, i glas njegov 
čuješ, ali ne znaš, odakle dolazi ili kamo ide!“ (Iv 3, 8.). 

Što ljudi ne mogu učiniti, može Bog. Kako, kada, gdje, 
preko koga, to on zna; on jedini. To je njegovo božansko dis- 
kreciono pravo; to je njegova božanska tajna. On može u čas 
ispraviti sve pogreške u našim ljudskim računima. Može naje- 
dnom otkriti nepoznanicu u jednadžbi svjetskih i historijskih 
kriza i izaći pred začuđeno i postiđeno čovječanstvo sa rješenjsm 
i lijekom. Toliko je puta i dosada tako učinio u ljudskoj povi- 
jesti. On je uvijek pred njezinim vratima. On je uvijek iza nje- 
zinih kulisa. On nikada ne spava. Čuvar Izraelov ne može zadri- 

jemati. ,Ecce non dormitabit, neque dormiet, qui custodit Israel!“ 
(Ps 120, 4.). Možda nas već i danas, izdaleka i tiho, vodi k spa- 
senju i k boljim vremenima! Da mi ni ne slutimo! Možda je već 
zapeo svoje mice. Treba samo da ih potegne. 

Braćo i sestre, mi smo kršćani. Mi vjerujemo u Duha Sve- 
toga i u Providnost. ,Duh diše, gdje hoće!“ Budimo samo vedri! 
I budimo samo dobri! I molimo se! ,Emitte Spiritum tuum“, — — 
pošalji, Gospodine, Duha svojega! Pa će se odmah obnoviti lice 
zemlji. ,Et renovabis faciem terrae!“ Amen. 

»Iako je sa svakim, koji se je rodio oli 
Duha!“ (Iv 3, 8). 


MISTERIJ MILOSTI 


I. dan Duhova, 11. VI. 1962.; Sarajevo,. 
katedrala. 


Dragi vjernici! Duh je Sveti glavni pedagog, odgojitelj, du-- 
hovni vođa, djeci Božjoj na putevima pravde i spasenja. Duh je: 
Sveti veliki, genijalni, graditelj, konstruktor, Kraljevstva Božjega 
u Crkvi i u dušama; a preko Crkve i preko duša i u svijetu. 
Duh je Sveti čudesni, domišljati, režiser svih Božjih osnova 
i djela u carstvu izabranih i otkupljenih. Isus ga je obećao svojoj 
Crkvi, svim svojim vjernicima. ,I ja ću“, veli on, na Posljednjnj 
večeri, ,moliti Oca, i dat će vam drugoga Utješitelja, da ostare: 
s vama uvijek, — Duha istine!“ (Iv 14, 16. 17.). ;On će vas naučiti 
svemu, i napomenut će vam sve, štogod sam vam rekao!“ (Iv 
14, 26.). ,On će svjedočiti za mene“ (Iv 15, 26.) i ,naučit će vas. 
svoj istini!“ (Iv 16; 13.). 

Samo, braćo, Duh Sveti je božanski odgojitelj, i bo- 
žanski graditelj, i božanski režiser. Božanstveni su stoga, — ču-- 
desni i otajstveni, — i njegovi putevi; i njegovi načini. Nijesu 
oni ljudski. Nijesu oni, uvijek, dostupni i razumljivi našim 
mutnim. čovječjim očima. Puni su misterija i tajna. Beskrajno su 
raznolični i mnogostruki. Dostojanstveni su i slobodni. Duh je: 
Sveti bogat idejama i kombinacijama. On se dobro razumije u 
svoj posao. I, savršeno poznaje ljudsku dušu. Stoput bolje od 
nas. Poznaje, do u tančine, sve njezine, psihološke, zakone. U 
njoj je. ,Zar ne znate“, kaže Apostol, ,da ste hram Božji i ća 
Duh Božji u vama stanuje?“ (1 Kor 3, 16.). Poznaje i život, i oko-. 

linu, u kojoj se krećemo. Zna i stvari, o kojima mi ni ne slutimo. 
Pred njim su širom otvorena sva ljudska srca, i sve njihove 
pomisli, dobre i zle. I sve njihove težnje. I sve njihove namjere 
i nakane. I sva njihova svojstva. I sve njihove tajne. Duh Sveti 
poznaje naše srce, ali i srca sviju drugih. I onih, koji s nama do- 
laze u kontakt i u vezu. Srca naših prijatelja, ali i naših nepri- 
jatelja: otvorenih i prikrivenih. Njegovo je djelovanje, — baš 
stoga; baš jer je božansko i sveobuhvatno, — uvijek i superiorno, 
i komplicirano, i delikatno: isto kao i djelovanje Božje 
Providnosti. On polazi iz daleka; on radi lako, tiho, nepri- 
mjetno, nečujno, bez buke, Njegovi instrumenti ne škripe i ne 
zapinju, kao oni ljudski. Strune su, koje on dira, na kojima se 
on javlja u dušama, tanke i nježne. Imaju bezbroj tonova i nijan- 
sa. Drukčije se on javlja dobrima, a drukčije zlima. Češće revni- 
ma, nego mlakima. Ali, — svima se, barem kojiput, javi. I zove 
ih k Bogu. Svakomu ponudi on Božje spasenje. I osvoji, na koncu, 
sve, koji imaju dobru volju: koji su ,predodređeni za život vječni“ 
(Dj Ap 13, 48.). ,Mnogovrsna“ je njegova milost (1 Petr 4, 10.; 
Ef 3, 10.). Nekada nas plaši, nekada tješi. Nekada viče u duši, 


a nekada samo šepće. Govori nam i kroz naše sumnje, neuspjehe, , 


padove. Govori nam i kroz zagonetke i tajne života. Kroz Božje 
sudove. Kroz nesreću i stradanje: naše ili tuđe. Kroz rugobu zla 
i kroz ljepotu dobra. Sto nas puta iznenadi i preseneti. Kao da 
nas je, — Duh Sveti, — čekao u zasjedi. Javi nam se, razoruža 
nas, pohodi nas, pobijedi nas, kad smo mu se najmanje nadali. 

Tko to od nas nije već iskusio! Tko nije već doživio pokoji 
njegov božanski prepad! Najedamput ti nešto plemenito, kreposno, 
spasonosno, padne na pamet. Iznenada ti se zlo zgodi: na tebi sli 
na drugome. Najedamput se uozbiljiš. Odjednom te nešto opo- 
mene, prekori, prestraši, pohvali: potakne, da učiniš kakvo dobro. 
Nikada prije nijesi na to ni pomislio. Stopli ti se srce. Svidi ti 
se nešto Božje. Pane ti neko čudno svijetlo u dušu. Zahvati te 
i obuzme neka čudna čežnja. Osjetiš, u nečemu od onoga svijeta, 
utjehu, zadovoljstvo, smirenje. Sve to kao da je došlo slučajno. 
A nije. Istom kasnije opaziš, kako je to bio duhovski dar i kamo 
te je Duh Božji doveo: kako je strpljivo, vješto, ustrajno, pleo 
svoje božanske konce. A svi će zastori s toga duhovskog djelo- 
vanja i tkanja pasti istom na sudnji dan: u vječnosti; u nebu. 
Tada će nam se tek potpuno otvoriti oči, da mu se zadivimo i da 
mu se zahvalimo: Duhu istine. 

I Isus nas, u Evanđelju, upozoruje na tu čudesnu specifič- 
nost Božjega, duhovskog, djelovanja. Materijalna mjerila ne smiju 
se na nj primjenjivati. Ne ravna se ono ni po zakonima zemaljske, 
fizičke, ravnoteže i uzročnosti, ni po zakonima krvi i mesa. 
Potpuno će ga krivo shvatiti i primiti svatko, tko pokuša, da ga 
tako tumači. Sasvim su različne stvari tijelo i duh, narav i mi- 
lost. ,Što se je rodilo od tijela“, poučava Isus židovskoga učitelja 
zakona Nikodema, kad mu je po noći došao na razgovor o Bogu 
io novoj nauci Isusovoj (Iv 8, 1. 2.), ,tijelo je; a što se je rodilo 
od Duha, duh je!“ (Iv 3, 6.). Da mu to objasni, služi se Isus sli- 
kom zraka i vjetra. Duh je Božji kao puhanje, dah, lahor, zraka 
i vjetra. Ni zrak ni vjetar ne vide se, ali se osjećaju. Teško je 
pod sigurno kontrolirti njihovo strujanje i djelovanje. Ima u nje- 
mu nešto tajinstveno. ,Duh“, kaže Isus, — zrak, vjetar, — »diše, 
— duše, — gdje hoće; i glas njegov čuješ, ali ne znaš, otkuda 
dolazi ili kuda ide. Tako je (i) sa svakim, tko se je rodio od 
Duha!“ (Iv 3, 8.). 

Braćo i sestre! Treba da na tu Isusovu opomenu uvijek mi- 
slimo, kad se susrećemo s djelovanjem Božjim, s djelovani«m 
Duha Svetoga, u sebi i oko sebe. Inače ga ne ćemo shvatiti. Inače 
se ne ćemo prema njemu vladati, kako treba. 


Aktualno je to, braćo, i praktično za sve nas. Samo da ne- 
koliko, najvažnijih, stvari spomenemo! 

Ne smijemo imati o duhovnom životu grubih i primitivnih 
pojmova. Ne smijemo očekivati ni tražiti, da Bog pred nas izađe 
na ljudski način: opipljivo i glasno. Fini su duhovski pokreti 
u nama. Valja ih pomnjivo osluškivati. Valja na sve u sebi i oko 
sebe paziti. Valja iza svega nazirati Boga. Valja se u sve zagle- 
dati io svemu reflektirati u svijetlu vjere. Valja uvijek držati ot- 
Vorene oči i napete uši duše za Božji glas. Valja, kao Samuel, vikati 
Bogu: ,Govori, Gospodine, tvoj sluga sluša!“ (1 Kralj 3, 10.). Pa 
će nam se on često javiti. Čut ćemo ga, i kad se ne nadamo. 


Moramo se trsiti oko duhovne sabranosti. Ne govori Bog 
u trci i u buci zemaljskih briga. ,Non in commotione Dominus!“ 
(5 Kralj 19, 11.). Njegov glas ne dolazi sa zemlje, nego iz neba: 
sa drugoga svijeta. Valja se povlačiti u sebe, da ga čuješ. I apo- 
stoli su se tako bili povukli u dvoranu Posljednje večere, kad su 
očekivali Duha Svetoga (Dj Ap 1, 13. 14). Valja tražiti mir, i 
tišinu, i samoću, i crkvu. Tu se on najradije javlja. Tko se neo- 

buzdano baca u vrtlog života, u svjetske poslove, u bučne zabave, 
u taštinu i luksus, što rastresaju dušu, ne će ga čuti. 


Ne možemo Boga otkriti ljudskom pameću i ljudskim sred 
stvima. Njegov je ambijenat, njegova je atmosiera nadnaravna. 
K Bogu se ne dolazi znanošću, računom, spekulacijom, diploma- 
cijom, novcem, vezama. Boga čovjek nalazi samo u religiji. Pred 
oltarom, u ispovjedaonici, na pričesti, kod mise, na propovijedi, 
u molitvi, — zar ne stoji zapisano i za apostole, da su bili postojani 
u molitvi, kad je na njih sašao Duv Sveti (Dj Ap 1, 14), — u svla- 
davanju i pokori, u dobrim djelima, u kršćanskom milosrđu, u 
apostolskom radu, u razmatranju i duhovnom čitanju, u ispitu 
savjesti. U takvoj okolini Duh Sveti djeluje; to stvara duhovne 
ljude; tako se dolazi do svetosti i savršenosti; tako se nalazi “1u> 
tarnji mir i nutarnja sreća. Ne u oholoj samosvijesti i titanizmu. 
Ne u tjeskobnoj brizi za novac i zalogaj. Ne u jednostranom i fana- 
tičnom služenju ovozemaljskom standardu i napretku. ,Spiritus 
est, qui vivificat, caro non prodest quidquam, — Duh je, koji 
oživljuje, tijelo ne pomaže ništa!“, rekao je Isus (Iv 6, 64.). 


Drukčija je mudrost Duha Svetoga od mudrosti tijela i svi- 
jeta. Sv. Pavao to emfatično ističe: »Animalis - - homo, — Tjelesni. 
čovjek ne shvaća onoga, što je od Duha Božjega!“, kaže on u 
1. poslanici Korinćanima (1 Kor 2, 14). Tko slijedi mondenu 
mudrost, tko računa samo sa silom, s ljudskim vezama, s ljudskim 
ambicijama i strastima, nikada ne će ni razumjeti, ni naći, ni 
slijediti Boga. Valja biti ponizan i dobar. Valja se boriti protiv 
sebe, ako hoćeš da nađeš Boga. Valja raditi upravo protivno ođ 
onoga, na što te nagone elementarni ljudski porivi. Ne smiješ 
biti sebičan, nego nesebičan; ne smiješ mrziti, nego ljubiti; ne 
smiješ puno govoriti i brbljati; ne smiješ nagađati grlu i trbuhu; 
ne smiješ vječno biti na ulici, na plaži i ljetovanju, na plesu i u 
kinu, na sportskim utakmicama, po krčmama i gozbama; ne 
smiješ se sav izgubiti u sjetilnoj ljubavi i erotici. Onda ćeš u sebi 
osjetiti višu ljubav i višu sreću nevinosti i pravde; veliku i čistu 
sreću i ponos djece Božje. Moraš uvijek stajati na straži svoga 
srca; uvijek se moraš sebe bojati; uvijek moraš biti pun nepo- 
vjerenja prema svojim nižim ljudskim željama. Uvijek se moraš 
sjećati opomene Apostolove: ,Nemojte se prilagođivati ovome 
svijetu!“ (Rim 12, 2.), ,Nemojte trnuti Duha (u sebi)!“ (1 Sol 
5, 19.), ,Nijesmo dužnici tijelu, da po tijelu živimo. Jer,. ako 

živite po tijelu, umrijet ćete. A ako > i j j 
sg ge RM et . ako duhom morite djela tjelesna, 
. Valja ga, Duha Svetoga, dočekivati sa respektom, sa straho- 
počitanjem, sa zahvalnošću. Kad ti se javlja, dar je to njegove 
božanske dobrote: ne bi morao. Najveća je to milost: cijeni je 
i odazovi joj se! Ne oglušuj se Bogu! Osobito ne tvrdokorno i 
dugo: opasno je! Pođi za njim! Onda će te povesti i dalje: k Bogu 
i k Isusu. Onda će te visoko podignuti! ' š 
Valja se pouzdavati u Boga. Moramo pred njim biti kao: 
djeca, koja se osjećaju uvijek sigurna, dok se drže ocu i majci 
a ruku. Ne smijemo biti pesimisti. Ne smijemo nikada zdvajati 
Ne smijemo biti desperateri, paničari, kapitulanti, defetisti, u a 
hovnom životu. Ni kad smo slabi; ni kad padamo! Bog o. i tada 
vodi k sebi, a da mi ni ne vidimo. Ne vidimo njegovih finih 
taktičkih i strateških poteza, Ne vidimo ni, polaganog, rasta i 
čišćenja duše pod njegovom rukom. Ne vidimo ni taloženja kre- 
posti i milosti u njoj. Ne vidimo sitnih pomicanja fronte dobra 
naprijed. Bog ni najmanjeg dobra pokreta u nama ne zaboravlja 
a 92 prao imo pouzdavati u njegovu dobrotu i u nje- 
ovu božansku umjetnost. j i viš Ž iš 
gora hslanaru, j Gdje mi više ne možemo ništa, može 
Braćo i sestre! Budimo ljudi nutarnjega života! Pazimo pom- 
no, pažljivo, ponizno, na duhovski vjetar i duhovski lahor u svojoj 
duši! Cudesan je i životvoran. Dovest će nas k Bogu, k dod 
u nebo, Doveo je i apostole, kad je na njih sašao u otajstvenom 
vjetru, huci i ognju: ,I ujedamput postade huka s neba, kao od 
Mog vjetra, što dolazi, i napuni svu kuću...“ (Dj Ap Žas2.). 
: ini ENE hoće!“ ,Tako je sa svakim, koji se je rodio od 

»Iako je Bog ljubio svijet, da je svoga Sina 
Jedinorođenca predao, da nitko, tko u njega 
vjeruje, ne pogine, nego da ima život vječ- 
ni!“ (Iv 3, 16.) 


BOG, KOJI LJUBI SVIJET 


Nedjelja, 14. VII. 1968.; Uroševac, župska 
crkva. 


Dragi vjernici! Ne može nitko, tko pročita Evanđelje, od 
početka do kraja, kazati, — a govore to kojiput racionalisti i bez- 
vjerci, — da Isus nije sebe odmah od početka držao Sinom Božjim 
i Otkupiteljem čovječanstva, nego da ga je istom kasnije, kao i 1o- 
like druge religiozne fantaste i fanatike, duhovno opsjela ta ideja: 
da je to sebi umislio tek, iza kako su ga židovski učitelji i moguć- 
nici stali napadati i progoniti, pa je i sam osjetio, da će brzo 
pasti njihovom žrtvom. Uzmite samo u ruke Novi Zavjet, pa pro- 
čitajte iz njega prva poglavlja Evanđelja sv. Ivana! Još u prvom 


svom javnom nastupu, u Jeruzalemu, — kad tjera trgovce iz hra- 
ma, — zove on Boga svojim Ocem i otvoreno nagoviješta svoju 
nasilnu smrt, ali i svoje Uskrsnuće. ,Ne činite od doma _ca 
mojega kuće trgovačke!“ (Iv 2, 16.), — ,Razvalite ovaj hram, 


i za tri ću ga dana podignuti!“ (Iv 2, 19.). A još je u tom jasniji 
u svom noćnom razgovoru s Nikodemom, židovskim sinedristom, 
članom velikoga vijeća i učiteljem zakona, koji mu je, — zadiv- 
ljen Isusovom pojavom i njegovim čudesima, — tajno, po noći. 
bio došao na razgovor. Istom tom zgodom, u vrijeme prvog Isusova 
dolaska u Jeruzalem, o blagdanu Pashe. 

Nikodem je, kao čovjek dobre volje i iskren tražitelj istiae, 
odmah vidio, da je Isus Božji čovjek i da mu je Bog povjerio neko 


82 


veliko poslanstvo i zadaću među ljudima. Poslanik je Božji. Go- 
vori i uči u ime Božje. U sili Božjoj čini velike stvari. ,Rabi 
KUčitelju)“, veli on Isusu, ,mi znamo, da si ti Učitelj, koji je 
došao od Boga, jer nitko ne može činiti ovih čudesa, koja ti činiš, 
osim da je Bog s njim!“ (Iv 3, 2.). Isus je nagradio tu njegovu 
dobru volju, pa mu, prvom od Židova, još prije nego i apostolima, 
povjerava svoju veliku tajnu. Govori mu ono, što Nikodem nije 
znao, svejedno što je bio ,učitelj (vjere) u Izraelu“ (Iv 3, 10). 
Nije ni mogao znati. Kaže mu, da pred njim, u Isusovu liku, ne 
stoji samo Prorok. Pred njim stoji Mesija, Obećani, Izraelov. A 
taj je Mesija sam Bog: Sin Božji. S neba je došao. Ne da uspo- 
stavi izraelsko, židovsko, kraljevstvo, kako su to mislili Nikodem 
i njegovi židovski savremenici, nego da sve ljude dobre volje 
preporodi i spasi. Da ih s Bogom izmiri. I da im kaže, da ih 
Bog sve voli i da će ih uzeti za svoju djecu: dati im i jedan novi, 
viši, duhovni, neumrli, nebeski i božanski, život. I to na neočeki- 
van, čudesan, način: tako, što će On, Sin Božji, po volji Boga 
Oca, umrijeti za njih, od saučešća i ljubavi. Ljubavi prema Ocu 
i ljubavi prema njima. Da Ocu, da Božjoj pravdi, dostojno i pot- 
puno zadovolji za ljudske grijehe; da ljudima pokaže, kako je 
Bog dobar i kako ih ljubi. 

Puno je Isus onu večer rekao Nikodemu. Sve zapravo, što 
će kasnije, a osobito pod konac svoga života, kazivati i apostolima, 
i narodu. Dakako, još tajnovito i u slikama. O novom Kraljevstvu 
Božjem i o milosnom rođenju, po krštenju vodom i Duhom Sve- 
tim, — ,Zaista, zaista ti kažem: Ako se tko ne preporodi vodom 
i Duhom Svetim, ne može ući u Kraljevstvo Božje. Što je rođeno 
od tijela, tijelo je, a što je rođeno od Duha, duh je!“ (Iv 3, 5. 6.); 
— o čudesnim, nevidljivim, pokretima i duhanju milosti u ljud- 
skim dušama, — ,Duh diše, gdje hoće, i glas njegov čuješ, ali ne 
znaš, otkuda dolazi ili kamo ide!“ (Iv 3, 8.); — o svom nebeskom 
porijeklu i svom silasku s neba, i povratku na nebo: ,Što znamo, 
govorimo, i što vidjesmo, svjedočimo... I nitko ne uzlazi na nebo, 
osim koji siđe s neba, Sin čovječji, koji je na nebu!“ (Iv 3, 11. 13). 
U jednom ipak kulminira, doseže vrhunac, ta Isusova samoobjava. 
Posve otvoreno najvešćuje on Nikodemu svoju smrt na Križu i 
otkupljenje, koje će po njoj doći: svima bez razlike; ne samo 
Židovima, već čitavu svijetu. Na drvo će Isus biti podignut, kao 
cna mjedena zmija, što ju je Mojsije salio i izdignuo u pustinii, 
da narod liječi od ujeda otrovnih zmija (Br 21, 9.). ,Kaošto Moj- 


83 


sije“, veli Isus, ,podiže zmiju u pustinji, tako treba da se podigne 
Sin čovječji!“ (Iv 3, 14.). Po tomu će doći svijetu spasenje. To će 
biti djelo velike, čudesne, neshvatljive, ljubavi Božje prema 1lj4a- 
dima. ,Jer Bog je“, nastavlja Isus, ,tako ljubio svijet, da je svoga 
Sina Jedinorođenca predao, da nitko, tko u njega vjeruje, ne po- 
gine, nego da ima život vječni!“ (Iv 3, 16.). 

Sve je to Isus rekao Nikodemu. Ali nije mu rekao, da će 
on sam, Nikodem, biti svjedok tome predanju i žrtvi Božjega Sina. 
Da će tu žrtvu svojim očima gledati. A hoće! Iza tri godine, u 
istom ovom Jeruzalemu, o istom ovomu blagdanu Pashe, naći će 
se Nikodem, samo nekoliko stotina koračaja od mjesta, gdje sada 
razgovaraju, — ondje, preko gradskih zidina, na Kalvariji, — opet. 
uz Isusa, kad on, Isus, Sin Božji, bude visio podignut na drvo, 
na Križ, propet među dva razbojnika. On će, Nikodem, u društvu 
sa svojim kolegom, Josipom iz Arimateje, svojim rukama, skinuti 
Isusovo mrtvo tijelo s Križa. I bit će među prvima, na koje će 
s Križa i iz Isusove krvi, saći, kapnuti, spasenje. Ne će se tada 
više kriti, od straha, kao danas. Otvoreno će stati uz Isusa. Pred 
tolikim čudom božanske ljubavi iščeznut će iz njegova srca svaki 
strah i svaki račun. Sa suzom u oku sjetit će se, onaj čas, riječi, 
što mu ju je Isus danas rekao: ,Tako je Bog ljubio svijet, da 
je svoga Sina Jedinorođenca predao, da nitko, tko u njega vjeruje, 
ne pogine, nego da ima život vječni!“ 

Braćo i sestre! Sjetimo se i mi, svaki dan, ove Isusove ri- 
ječi! U njoj je ,motto“ čitava Evanđelja i čitave Isusove pojave 
na pozornici svijeta i vječnosti. Ne može, od nje, biti ljepše parole, 
ali ni ljepšega motiva, našemu kršćanskom životu: našoj kršćan- 
skoj vjeri, ljubavi, sreći, 

Bog nas je ljubio. Bog nas ljubi. Toliko nas je ljubio, da 
je svoga Sina predao u smrt; da ga je žrtvovao za nas. Za sve 
nas. ,Pro nobis omnibus“ (Rim 8, 32.). Za svakoga od nas. I za 
mene. ,Pro me“ (Gal 2, 20.). 

Braćo! Kakogod je božanski čudesna, neshvatljiva, nepro- 
tumačiva, ova riječ iz Isusovih usta, ova ljubav Božja prema 
čovjeku, tako su isto božanski čudesne, neshvatljive, velike, dale- 
kosežne, lijepe i utješne, i njezine konsekvencije: ono, što iz nje 
slijedi. Apostol ih je sam, ispred sviju nas, povukao, — te kon- 
sekvencije, — kad, sav u zanosu, kliče, u poslanici Rimljanima: 
»Ako je Bog za mas, tko će šta protiv nas?! — Si Deus pro 
nobis, quis contra nos?“ (Rim 8, 31.). ,Kad on nije“, veli, ,vlasti- 

toga Sina poštedio, nego ga je predao za sve nas, kako nam 
ne će s njim sve darovati? — — — quomodo non etiam cum illo 
emnia nobis donavit? Tko će optužiti izabranike Božje — — Quis 
accusabit adversus electos Dei? Bog je, koji opravdava; tko je 
da osudi? — Deus, qui iustificat; quis est, qui condemnet?“ (Rim 
8, 32. 83.). Krist nas Isus, koji je umro i uskrsnuo i koji je s 
desne Bogu, — zagovara: ,qui etiam interpellat pro nobis“ 
(Rim 8, 34.). Osjetio je, eto, Apostol duboko, koliko za nas leži 
svijetla, utjehe, nade, u samo toj jednoj, vječnoj, istini, da Bog 
ljubi svijet. 

Ako nas Bog ljubi, — a ljubio nas je, u Isusu, do smrti, — 
može li nam itko išta? Svijet, zli ljudi, đavao, napasti, bolesti, 
progonstva, muke, smrt? Možemo li uopće biti pobijeđeni? Može- 
mo li uopće biti nesretni? Ne možemo. Treba li, da se ikoga, 
da se ičega, bojimo? Ludi bismo bili, kad bismo se bojali. I 
šta smo izgubili, ako nas ljudi ne ljube, dok nas Bog ljubi? 
Ništa! Nasmijati im se možemo, : 

: Braćo i sestre, mislimo li mi dovoljno na to, da nas Bog 
ljubi? Ne mislimo. Kad bismo na to uvijek mislili i u to tvrdo 
Vjerovali, većih sretnika od nas ne bi bilo. Ni većih junaka. 
Pjevajući prolazili bismo kroz život. Neslomljivo bi bilo naše 
pouzdanje. Našega cptimizma ništa ne bi moglo uzdrmati. Sve, 
što je, u nama i u svijetu, Božje, doživjet će uskrs i preobra- 
ženje. Bog je tome jamac. A Bog ne gubi bitke. Ni bitke ni 
igre, 

Pomislimo na to, barem od danas, češće! Pomislimo na to 
osobito u časovima kušnje, napasti, križeva, malodušnosti! Neka 
nam uvijek zvoni u ušima ono Isusovo: ,Tako je Bog ljubio 
svijet — —!“ I u takvim časovima mi smo samo djeca na Božjim 
zukama i u Božjem krilu. Bog nam je Otac. Bog nas ljubi: n» 
bojmo se! Sve će se dobro svršiti! I kad smo pali u grijeh, 
pomislimo na to! Podignut će nas Otac naš, ako samo nijesmo 
izgubili vjere i pozdanja. On nas i tada ljubi i žali. Poškrop- 
ljeni smo dragocjenom krvlju njegova Sina. Sin nas je Božji 
ljubio i sama sebe predao za nas: ,dilexit me et tradidit semet- 
ipsum pro me“ (Gal 2, 20.). 

.Tako je Bog ljubio svijet, da je svoga Sina Jedinorođenca 
predao, da nitko, tko u njega vjeruje, ne pogine, nego da ima 
život vječni!“ Jedan je, braćo, samo preduvjet toj našoj sreći, 
žom našemu vječnom životu. Da vjerujemo u Sina Božjega: 

u Isusa. Tko u njega vjeruje, samo on ne gine. Mnogi ginu. 
Svi, koji ne vjeruju. I da u toj vjeri ljubimo Isusa, Sina Bož- 
jega. Nezahvalni bismo bili, užasno nezahvalni, da u njega vje- 
rujemo, a da ostanemo hladni i bešćutni prema tolikoj Božan- 
skoj ljubavi. bh. 

Ne ćemo biti takvi. Ljubit ćemo Boga, koji je nas, po riječi 
sv. Ivana, ,prvi ljubio“ (1 Iv 4, 10.). Zaljubljeni u njega pro- 
lazit ćemo onda zemljom smireni, vedri, jaki i ponosni. Apostol 
nam, Pavao, opet daje primjer. On je govorio: ,Quis ergo nos 
separabit a charitate Christi?... Tko će nas rastaviti od 
ljubavi Kristove? Nevolja, ili stiska, ili progonstvo, ili glad, il 
golotinja, ili pogibao, ili mač?... Uvjeren sam, da nas 
ni smrt, ni život, ni anđeli, ni poglavarstva, ni sadašnjost, ni 
budućnost, ni sile, ni visina, ni dubina, ni drugo kakvo stvore- 
nje, ne može rastaviti od ljubavi Božje, koja je u Kristu Isusu, 
Gospodinu našemu!“ (Rim 8, 35—39.). I mi ćemo tako govoriti. 

»Tako je Bog ljubio svijet — — !“ Svijet. Ljubimo ga, 
s Bogom i u Bogu, i mi! I molimo se za nj! I kad je zao; i 
kad je grješan i pokvaren! Okupan je i on otkupiteljskom krvlju 
Kristovom. Nije Sin Božji došao na svijet, da ga osudi, nego 
da ga spasi. Izrijekom Isus i to kaže Nikodemu; odmah, iza 
kako je rekao, da je Bog ljubio svijet. ,Jer Bog“, veli, »Nije 
poslao svoga Sina na svijet, da sudi svijetu, nego da se svijet 
po njemu spasi!“ (Iv 3, 17.). : A 

Molimo se, braćo, za svijet! Obraćajmo svijet! Da i on 
povjeruje u Sina Božjega. Pa da ,ne pogine, nego da ima život 
vječni“. Ne možemo imati ljepše nakane u svojim molitvama. 
Ne možemo imati više i plemenitije ambicije u svojim kršćan- 
skim nadama! Amen. 

»A ovo je sud, što svjetlost dođe na svijet, 
ali ljudi zavolješe više tamu nego svjetlost, 
jer su im djela bila zla!“ (Iv 8, 19.). 


BJEGUNCI OD SVIJETLA 


Nedjelja, 21. VII. 1968.; Uroševac, župska 
crkva. 


Dragi vjernici! Isus je Nikodemu, u povjerljivom razgovoru 
s njim, — čuli smo to zadnji put, — na upravo dirljiv način 
govorio o Božjoj ljubavi prema svijetu: prema svim ljudima 
bez razlike. Nitko od njih ne treba da pogine; Bog hoće, da svi 
oni uđu u život vječni. Zalog je tomu sam Sin Božji: njegovom 
je krvlju Bog saprao s ljudi njihove opačine i učinio ih dostoj- 
nima Božjega milosrđa, Božje milosti, Božjega raja. Da ih spasi, 
sišao je s neba Sin Božji, a ne da ih osudi. Ljudi samo treba 
da ga prime i da u njega vjeruju, pa se ne moraju bojati ni 
suda, ni prokletstva i kazne. Isus to još jednom pred Nikodemom, 
emfatično, ponavlja, ,Tko u nj vjeruje“, veli, ,ne sudi mu se—“ 
(Iv 3, 18.) 


Samo, nažalost, ta božanska ljubav nije sama dosta, da se 
ljudi spase: da ne poginu i ne propanu. Čovjek. je slobodan. 


Može se odazvati Bogu, kad ga on poziva, — kad mu pruža 
ruku, — ali mu se ne mora odazvati. Može se Bogu i oglušiti. 


Može od njega i prkosno odvratiti glavu. Može mu i okrenuti 
leđa. Može ga i odgurnuti. Može od njega i pobjeći. Može mu i 
uskratiti vjeru. Može poći i putevima, koji nijesu Božji: pute- 
vima zla, opačine, grijeha. U tome i jest najveća fatalnost, u 
tome i jest sva tragika, naših ljudskih udesa. Bog zove, a čovjek 

neće. Voli na drugu stranu. Putem, koji vodi na stramputicu i 
u propast. Uzalud mu Bog svijetli i pokazuje put: kroz savjest, 
kroz objavu, kroz svoje zapovijedi i zakone, po svojim službe- 
nicima, po dobrim ljudima. On pokriva, ili silom sklapa, oči, 
samo da ne vidi Božjega svijetla; začepljuje uši, viče i buči, 
samo da ne čuje njegova glasa. Draži mu je mrak. U njemu 
može raditi, što hoće: i ono najgore. 

Teško čovjeku, dok tako radi! Sam sebe osuđuje. Prezreo 
je Boga, odbacio je Boga, pa će bez Boga i ostati. Bog će ga 
osuditi i kazniti. Zauvijek: ne trgne li se i ne opameti. 

Sveta je i odgovorna stvar odnos čovjekov prema Bogu. A 
ljubav Božja prema čovjeku još više. Ne smije ju nitko olako 
uzimati. Ne smije se nitko s njom poigravati. Sa svetim strahem 
mora čovjek k Bogu pristupati. On nam donosi mir i spasenje, 
ali traži i od nas odaziv: u sinovskom posluhu i djetinjoj lju- 
bavi i zahvalnosti. Odbijemo li ga, odbacimo li Boga, bit će naša 
sudbina još gora, nego da nas on nikada nije ni ljubio. Pre- 
zrena Božja ljubav izaziva na čovjeka pokaranje i kaznu. Neu- 
mitnu i neizbježivu kaznu. U božansku je svetinju dirnuo. Na 
Boga je pljunuo. Izrijekom Isus na to upozoruje Nikodema. ,Tko 
vjeruje u nj“, — u Krista, — veli Isus, ,ne sudi mu se!“ Ali 
odmah i dodaje, ozbiljno i tužno: ,A tko ne vjeruje, već je 
osuđen, jer ne vjeruje u Ime Jedinorođenoga Sina Božjega!“ 
(Iv 3, 18.). 

Da to ilustrira, osvijetli, služi se Isus slikom o svijetlu. Od 
svijetla je, od sunca je, život. Kamo sunce ne dopire, sve se, 
prije ili kasnije, ohladi, ukruti, usahne, umre. A samo svijetlo 
i sunce omogućuju čovjeku, i da se ne izgubi, da ne zabludi, 
da ne postrada. U mraku se pada u jamu i u vodu; u mraku se 
udara glavom o zid. U šumi ili po noći lako je zalutati. Na svi- 
jetlo i na sunce izlaze stoga svi pametni i pošteni ljudi. Ono 
im garantira orijentaciju, pravi put. Ali ono i pokazuje, da idu 
pravim putem. Na svijetlu se vidi, kakav je tko. Tko je čistih 
namjera, mirne savjesti, dobar i vrijedan, ne bježi sa svijetla: 
ne bježi ni od Božjih ni od ljudskih očiju. Nema se čega stidje- 
ti. Nema šta sakrivati. Kradljivac traži noć i mrak; zločinac i ubo- 
jica povlače se u zasjedu; bludnici se zaključavaju u sobu i kriju 39 
mjestima, gdje ih nitko ne će vidjeti. Zao je znak to bježanje 
od svijetla. Znak nemira, straha, pan zloće. Donosi samo 
sramotu i nesreću. 

I Bog je, kaže Isus Nikodđenu, svijetlo. I on je Istina i Do- 
bro. Pokazuje, tom svojom Istinom, ljudima put do sebe: otkriva 


im jedinu, pravu, mudrost i smisao života. Privlači ih, tom svo- 
jom Dobrotom, i pretače u sebe: oplemenjuje ih i preporađa. A 


u Isusu je to Božje svijetlo, ta božanska Istina i Dobro, došlo na 


svijet; pokazalo se ljudima. I, eto, svi se dobri ljudi, — kao Ni- 


kodem, — vesele tome Svijetlu i pristupaju mu. Ali, nažalosi, 
ima ih dosta, — eno, prvi, svećenici u hramu, — pa i odvraćaju 
od njega, — od Svijetla, od Isusa, — i oči i dušu; neće da ga 


čuju; protuslove mu, bježe od njega, ne vjeruju mu. Loš je to 
za njih znak. Naopako će se to za njih svršiti. To bježanje od 
Božje svjetlosti, od Isusa, a u mrak zloće i nevjere. Sud im to 
navješćuje. Sud ih čeka: ostanu li do kraja tvrdokorni. Isus kao 
da već predviđa tu njihovu osudu. ,Tko vjeruje u nj“, — u 
Sina Božjega, — ,ne sudi mu se“, kaže, ,a tko ne vjeruje, već 
je osuđen, jer ne vjeruje u Ime Jedinorođenoga Sina Božjega!“ 
(Iv 3, 18.). O Boga se je ogriješio, tko se je o Isusa ogriješio 
Sunce je Božje odbacio i prezreo, pa mu je zato ona i zašlo. 
Opredijelio se je za tamu i za mrak. Svojom krivnjom; svojom 
zlom voljom. Od zloće. Od grješne zaljubljenosti u sebe i u surove 
želje i uživanja tijela i zemlje. To je jedini uzrok, što toliki 
mrze na Isusa i na njegovu svjetlost. Djela su njihova zla. Duša 
im je opaka. : 

Krasno to i značajno izriče Isus, na koncu svoga razgo- 
vora sa Nikodenom. ,A ovo je sud“, veli, ,što svjetlost dođe na 
svijet, ali ljudi zavolješe više tamu nego svjetlost, jer su im 
djela bila zla. Jer, tkogod zlo čini, mrzi na svjetlost i ne ide k 
svjetlosti, da se ne pokaraju, — ne pokažu, — djela njegova. A 
tko čini istinu, ide k svjetlosti, da se objave djela njegova, jer 
su u Bogu učinjena!“ (Tv 3, 19—21.). 

Braćo, Bog je svjetlost. I Isus je svjetlost. A grijeh je tama. 
I sve ono, što nas vuče u grijeh. A mi smo, svi, na velikom 


raskršću, pred sudbonosnim izborom: između Boga, koji ljubi 


svijet i zove nas u svoje svijetlo, i đavla, koji mrzi duše. pa 
hoće, da to svijetlo od nas sakrije, da ga pred nama utrne, 
pa da nas onda odvuče u mrak, nudeći nam svoje crne darove, 
svoje ,cvijeće zla“. Mnogo smo puta, svi, u kušnji, da poletimo 
za tim njegovim crnim cvijećem zla. Opojno miriše: kao otrovni 
cvijet, kao slatki otrov. Samoljublje nas, oholost, pohlepa, požu- 
da tijela, vuku u zlo. I zaslijepe. I zatrave. I zavedu. Svejedno 

što, u svijetlu Božjemu, vidimo, da to ne valja i da se to protivi 
duhu Božjemu i ljubavi Božjoj; ali i našoj pravoj sreći. Pa 


stanemo mrziti to svijetlo. Božje. Smeta nam. Htjeli bismo, da 


ga ne vidimo. Hijeli bismo, da zaboravimo na Boga. Pa, na svaki: 


način, zaglušujemo u sebi savjest, taj sveti glas Božje Ljubavi 


u nama, koji nas opominje i zove. Pa bježimo od crkve, od sve-- 
čenika, od ispovijedi, da ne bismo čuli istinu. Pa se, strastveno: 
i zavezanih očiju, bacamo na grješno uživanje, ne bismo li kako: 


zaboravili na Boga, na dušu, na vječnost. Pa se opijamo bukom 
i metežem života oko sebe i pitamo mudrošću ljudi, još luđih i 


gorih od sebe, samo da bismo sami sebe mogli prevariti, kako: 


nema ni Boga, ni duše, ni raja, ni pakla. I govorimo tako, 
makar da sami znamo, da lažemo: sebi i drugima. Eto, zli smo, 
i hoćemo da ostanemo zli. Volja nam je pokvarena: ona nam 


zavodi um; ona je opaka mati naših krivih ideja, shvaćanja, tvrd-- 


nji, nastupa. To je jedini stvarni razlog našega rata s Bogom. 


Krijemo se od njega u mrak, bježimo od Božjega svijetla, kao: 


sove, samo da he moramo biti dobri. I da se ne moramo Boga 
stidjeti i bojati. I da ne moramo priznati, da su naša djela zla. 

Praćo i sestre! Milijuni su u svijetu ljudi, koji bježe o 
Božjega svijetla. Milijuni su i među kršćanima. Do jučer su mla- 
dić ili djevojka dolazili još u crkvu: sve ih je Božje veseljelo. 


Iznenada se od svega toga odbiju, sve to zabace, na sve to- 


zamrze, od svega toga bježe, svemu se tomu rugaju: čim su ge 
moralno pokvarili; čim su izgubili nevinost duše. A pokatkad i 
u ponečemu svi smo mi takvi. Nijesmo. iskreni pred Bogom. 
Nijesmo dosljedni u dobru. > 

Braćo! Za sve te, — i za nas, — može se to bježanje od' 
Božjega svijetla svršiti tragično. Sud je i nesreća svijeta u tom. 
Iz Isusovih smo usta to čuli. ,Ovo je sud, što svjetlost dođe na: 
svijet, ali ljudi zavolješe više tamu negoli svjetlost, jer su njihova 
djela bila zla!“ Cdmah u prvim retcima Evanđelja stoji zapi-: 
sano: ,I svijetlo svijetli u tami, i tama ga ne primi!“ (Iv 1, 5.). 


Braćo, vratimo se, svi, k Svijetlu Božjemu, dok je još vrije-- 
me! Vratimo se k Isusu! I ne bježimo više nikada od njegove: 


istine i njegova dobra! Poletimo što prije opet u društvo dobrih, 
među Božje svjetlonoše! Nikada više ne nazovimo zla dobrim,. 
ni dobra zlim! Ako smo već grješnici, nemojmo barem biti otpad- 
nici! Ne govorimo nikada protiv vjere, niti protiv svoga boljega: 
uvjerenja! Otimljimo se, svom snagom, smrtonosnom zagrljaju! 

. 1, pne 6" > 


svojih strasti! Uvijek se iznova zagledavajmo u Božje svijetlo, 
— u Isusa, — s ljubavlju i sa pouzdanjem! Trsimo se, da naša 
srca, vazda i u svemu, ostanu plemenita, a naša djela dobra! 
Nikada onda ne ćemo postati ni bezvjercima ni bogohulnicima. 
A ne ćemo nikada upasti ni u vječne tmine. Uvijek će nam svi- 
jetliti svjetlost Božja, što je došla na svijet. Ne ćemo, onda, nika- 
da poginuti. Postići ćemo život vječni! Amen. 

»svatko, tko pije od ove vode, opet će 
ožednjeti; a tko pije od vode, koju ću mu 
ja dati, ne će ožednjeli do vijeka!“ (Tv 
4, 13.). 


JEDINA PRAVA VODA ŽIVOTA 


Nedjelja, 29. IX. 1963.; Sarajevo, katedrala. 


Dragi vjernici! Riječi, o kojima ćemo danas propovijedati, 
rekao je Isus na zdencu Siharskom, u Samariji, ženi Samaritanki. 
Čitav nam je Isusov razgovor sa Samaritinkom i čitavu tu zgodu, 
opširno, zabilježio sv. Ivan, u prvoj polovini 4. poglavlja svoga 
Evanđelja. 


Na povratku iz Jeruzalema u Galileju, odmah iza prve Pashe 
u njegovu javnom životu, nanio je Isusa put krcz samarijsku 
zemlju i doveo pred gradić Sihar ili Sihem, negdašnji centar 
židovskog naroda i židovske religije, mjesto mnogih svetih uspo- 
mena na patrijsrhe, suce, šator zavjetni. Bio je, u blizini Sihara, 
i glasovit i dubok zdenac, što ga je tu, još prije više od 1800 
godina, bio iskopao praotac židovskog naroda, patrijarha Jakov, 
na zemljištu, što ga je kupio od amorejskih starosjedilaca-pogana 
(Post 33, 19.; 48, 22.; Joz 24, 32.). I Isus je, umoran od puta, 
odlučio, da se baš tu, uz zdenac, odmori. A bilo je baš podne: 
»oko šeste ure“ (po židovsku), kako kaže sv. Ivan (Iv 4, 6.), pa 
je Isus bio poslao učenike u grad, da kupe nešto za ručak (Tv 
4, 31.), a sam sjeo na rub zdenca ili pod neko drvo u blizini. 
U taj čas došla je bila na zdenac i jedna žena, Samaritanka iz 
Sihara, sa krčagom na ramenu, da nagrabi vode. Pogledala je stran- 

ca, ali nije ništa rekla. Nije dolikovalo, da kao žena prva zapo- 
činje razgovor, a vidjela je odmah, po nošnji, i da je stranac Ži- 
dov: a Židovi i Samaritanci bili su oduvijek neprijatelji i nijesu 
se jedni drugima javljali. Razgovor je započeo Isus. Čim je 
žena izvukla iz zdenca čabar s vodom, Isus joj kaže: ,Daj mi, 
da se napijem!“ (Iv 4, 7.). Vrcava se je mlada žena začudila. 
»Kako to“, veli pomalo koketno, ,ti Židov, a išteš da piješ od. 
mene, žene Samaritanke?“ (Iv 4, 9.). Isus joj, tajinstveno, miste-. 
riozno, odgovara: ,Kad bi ti znala dar Božji i tko je, koji ti 
govori: daj mi, da se napijem, ti bi zaiskala u njega, i dao bi. 
ti vode žive!“ (Iv 4, 10.). Samaritanku iaj odgovor još više izazi- 
va i čudi. Pa, tko je ovaj? misli u co. i. Kakvu to on ima vodu, 
da je bolja od ove iz dubokoga i hlainoga zdenca? Odakie će. 
je zahvatiti? I čim? Ni suda nema. Da to nije kakav čudotvo-. 
rac dili prorok? ,Gospodine“, veli mu, ,ni zahvatiti nemaš čim, 
a studenac je dubok; odakle ti dakle voda živa? Zar si ti veći 
od našega oca Jakova, koji nam dade studenac, i on iz njega. 
Pi, i sinovi njegovi, i stoka njegova?“ (Iv 4, 11. 12.). Dakako da 
sam veći od Jakova! odvraća joj Isus po smislu. I veli joj: ,Sva- 
tko, tko pije od ove vode, opet će ožednjeti; a tko pije od: 
vode, koju ću mu ja dati, ne će ožednjeti do vijeka. Nego voda, . 
što ću mu je ja dati, bit će u njemu izvor vode, koja teče u 
život vječni!“ (Iv 4, 18. 14.). ' 

Eto, to je Isusova riječ. Eto, to je prizor na zdencu Sihar- . 
skom. 

Braćo, lako je pogoditi, o kojoj vodi Isus ovdje govori. 
O vodi istine, vjere, milosti, života vječnoga, koju on nudi i 
daje dušama. I ta voda ljude okrjepljuje, baš kao i prirodna 
voda sa izvora, Samo ona okrjepljuje dušu, a ne jezik, i grlo, i 
želudac, i krv. I ona je neizmjerno plemenitija i blagotvornija od 
vode sa siharskog izvora. Nikomu ona ne može naškoditi. Nitko 
se od nje ne će prehladiti, ni zaraziti, ni razboliti. Nikada se - 
ona ne može zamutiti ni zamuljiti. Nikada nije otrovna. Nikada 
ne će obljutaviti. Nikada nije gorka. 

Ali jedno svojstvo napose ističe Isus na toj svojoj čude- 
snoj duhovnoj vodi. Njezino trajno djelovanje. Ne ishlapljuje ona 
onako brzo kao prirodna voda. Napiješ je se, pa si opet, ako 
je vrućina, za pola sata žedan. Nikada te dugo me osvježuje. 
Uvijek je moraš iznova piti i za njom žeđati. Svaki čas moraš 
po nju na izvor, Svaki čas bez nje ostaneš. 

Sa Božjom vodom nije tako. Ona, kad si je se jedamput 
riapio, ostaje u duši zauvijek. I uvijek u njoj i na nju djeluje. 
Održaje ju u snazi i u zdravlju. I osvježuje ju. I smiruje ju. Daje 
joj osjećaj trajnoga zadovoljstva. Njezini su učinci vječni. Njezina 
je životvornost bez konca i bez granica u vremenu. Ona ostaje 
u čovjeku za ,život vječni“. Isus to na ovom mjestu izrijekom 
kaže. A kaže, još svečanije, jednom kasnije: u Jeruzalemu, na 
blagdan sjenica, kod svečane procesije sa obrednom vodom u 
hramu, iz zdenca Siloja. ,Tko je žedan“, viče on tada pred čita- 
vim narodom, ,neka dođe k meni i neka pije! Tko vjeruje u 
mene, — — rijeke će žive vode poteći iz tijela njegova!“ (Iv 7, 
37. 38.). Boga ta duhovna i milosna voda uncsi čovjeku u dušu. 
Boga, za koga je čovjek stvoren i za kojim čitavim srcem teži. 
Boga, koji je tako velik, i tako lijep, i tako dobar, i tako bogat, 
da svu ljudsku dušu može ispuniti, zadovoljiti, zasititi. Ona je 
od njega i mirna, i vedra, i sretna. 

Braćo i sestre! Prispodoba je, kojom se je Isus ovdje po- 
služio, nama za pouku, zbilja izvrsno izabrana. Koliki bi svjetski 
ljudi sve dali, da im je negdje naći ,eliksir vječne mladosti“: ču- 
desnu vodu, od koje bi uvijek bili svježi, i veseli, i sretni! Svi oni 
osjećaju, da bi to bio raj. Samo u raju može biti takve vode. 
1 faktično su grčko-rimski pogani bili i stavili takvu jednu rijeku 
sreće u svoj mitski, izmišljeni, raj. ,Letom“ su je nazvali: ,ve- 
selom vodom“, ,veselom rijekom“. 

Samo, eto, mnogi denašnji ljudi ne vjeruju u raj. Ni u 
onaj mitski, poganski, ni u naš, kršćanski, raj. Oni bi, silom, 
htjeli da tu vodu radosti i života otkriju ovdje na zemlji. Na 
sve je strane traže. Traže, ali, —sami vidite, — uvijek uzalud. 

Od te se njihove vode vazda nanovo žeđa. Čovjek od nje 
postaje samo još nemirniji, još nesretniji. Doslovce ispunja ge 
Isusova riječ: ,Tko pije od ove vode, opet će ožednjeti!“ 

Braćo, otvorite samo oči, pa pogledajte! Bezbroj je onih 
oko nas, koji svaki čas, požudno, zamaču svoju čašu u vodu 
zemaljskog uživanja, da je se napiju i da budu sretni. 

Jedni u vodu alkohola. Piju ga dan i noć, opijaju se njim 
do besvijesti, čitave bačve vina i rakije popiju kroz život. A opet, 
nikada da kažu: dosta mi je; a opet, nikada da su im oči svi- 
jetle, a lice vedro. Ubije ih, uništi ih, ta njihova voda sreće, i 
fizički i duševno. Pomodri im lice, pokrvave im i zamute se 
zjenice, postanu ubrzo pijanci i propalice, Gube svaki čas posao 

i službu, unose pakao u kuću, upropaste, unesrećene, i sebe i 
svoju obitelj, ruiniraju sebi zdravlje prije vremena, stide ih se j 
vlastita djeca, uličnjaci prave od njih šegu po cestama, milici- 
onari ih izvlače iz blata, umiru od delirija i paralize: mnogi i 
uz plot, i u jarku, kao blašče. 

Jedni u vodu ljubavi. Legije ih ima, tih poklonika ljubavi. 
danas u svijetu. Ni na što drugo ne misle nego na ljubav; samo 
o ljubavi i sanjaju i govore; samo za ljubav žive; uvijek im je 
i na pameti i na ustima žena, muškarac, sladostrast. Sav život 
izgaraju cd ljubavne groznice, od pomame erotike i seksusa. Za 
ljubav sve prodaju: i Boga, i dušu, i savjest, i roditelje, i djecu, 
i poštenje, i ljudsko dostojanstvo, i bračnu sreću, i djevojačku i 
žensku čast. A nikada, ni oni, da se smire. Uvijek uhode i kunu 
svoje nevjerne ljubavnike i ljubavnice. ili ih se zasite, pa ih 
varaju i traže druge; uvijek ih peče ljubomora i progoni neiz- 
vjesnost i strah; uvijek se tuku i svađaju; uvijek ispijaju otrove 
i skaču u vodu; uvijek se grizu i sami sebe stide. Otruje im 
srce ta njihova pogana i mutna voda ljubavi. Ostavi im dušu 
i ružnu, i pustu, i praznu, i žednu. Ogadi im se, na koncu, i 
život. Pogledajte ih samo, stare prosjekinje, negdašnje ljepotice 
i bludnice, po putu: ugasle im oči, izobličilo im se lice, rakija im 
je postala jedina životna utjeha. Pogledajte ih samo, negdašnje 
kokete, puštenice, gospodske metrese i ljubavnice, kako jadno, 
pod starost, samotuju i venu, apatične, blazirane, smiješne, od 
sviju ostavljene i zaboravljene: čucak ili kujica na lancu jedini 
su, koji u njih gledaju i za njih mare. Otiđite u veneričku bolni- 
cu, pa pogledajte, što je od svojih poklonika učinila ljubavna 
voda života! Ali i ondje, gdje je ljubav dopuštena i moralna, 
puna je ona suza: žene plaču, a muževi stenju; izdovoljili su se, 
i previše, svoje bračne sreće. Ožednjeli su pod starost. Ogorčila su 
im djeca, i oni jedno drugome, zadnje dane. na ' 

Jedni u vodu zabave, sporta, gizde, senzacija, avantura, luk- 
susa. Ne da im nikada mira ta njihova žeđa. Nijedna ih radost 
ne zadovoljuje: uvijek traže nešto novo, nešto drugo. Čitav, su 
život po zabavama, a opet svaku večer liježu u postelju smrknuti 
i prazni. Bježe od sebe. Traže zaborav. Progoni ih strah od dosade 
i prolaznosti života. Nikad im nije auto ni motor dovoljno brz' 
nikada im mlazni avion ne prelijeće oceana, kako bi oni htjeli; 
nikada im nije dosta buke i senzacija na sportskom igralištu. A, 
prije nego što su i mislili, zataji i posve, ili iznenada naglo presuši, 

njihova voda života. Slavni nogometaš postane već sa 30 godina 
invalid ili skromni trener; rekorder zaglavi na trkama ili izgori 
u avionu; pasionirani planinar smrzne se na Bjelašnici ili ga negdje 
zatrpa lavina. A ribar i lovac pod starost jedva još koračaju pod 
svojim ribarskim štapom i sa svojim kerovima, kad se nedjeljom 
navečer, — bez mise, to se zna, — vraćaju sa terena. Previše ih 
vumorila sreća: ožednjeli i oni od svoje prirodnjačke vode života. 

Jedni u vodu svjetske slave i političke moći. Samo, malc 
ih je, kojima uspije, da zahvate od te vode i da ih ljudi veličaju 
i da ih se boje. Ne sjedme svaki na sedlo. Najviše je uvijek šup- 
ijih karijera, propalih, nesuđenih veličina, iznevjerenih ambicija. 
Ali i ono malo njih, što drmaju, ne će zauvijek drmati, »Ničija 
nije do zore gorjela!“ Da ništa, i njih će jedamput kosa smrti 
izmesti, odnijeti, sa pozornice. Ne putuju samo popovi na drugi 
svijet. kako je ono jedan od njih rekao neki dan. I on će jedam- 
put otputovati. A s njim i svi veliki i moćni. Ožednjet će i oni, 
svi, brzo, slave i moći! 

Braćo i sestre! Mi smo ipak sretniji. Mi, koji smo od Krista 
zaiskali i primili njegovu vječnu vodu života, Nije ni oko nas 
na zemlji raj. Patimo se i patit ćemo se i mi. Bit ćemo i mi, 
mnogo puta, na zemlji, žedni i pravde, i mira, i ljubavi. Ne će 
ni naš život ovdje biti samo pjesma. Ali, braćo, mi ne ćemo 
nikada — skapati od žeđe. Ako nam usta i budu suha, i ramena 
ižuljana, i noge umorne, duša će nam ipak biti sita: u njoj će 
ključati jedan otajstveni život, mlad i neumrl, kaošto je Bug 
mlad i neumrl. Život milosti i otkupljenja. Mi ćemo osjećati 
u sebi Boga. Mi ćemo biti puni vječnih nada. Naša voda živoia 
ne hlapi; ona ,teče u život vječni“! 

Braćo i sestre! Sretnik je svatko, tko vjeruje i tko je za Kri- 
stom pružio ruke. I čovječanstvo će biti sretno, ako ih za njim 
ispruži. I njemu Krist nudi svoju božansku vodu života. I danas! 
I preko općeg crkvenog sabora, što se, u njegovo ime, baš na da- 
našnji dan, otvara u Rimu, u Vatikanu. I što, opet u njegov; 
ime, pozivlje sve ljude i sve narode onom velikom riječju iz 
zaključne vizije Otkrivenja: ,Tko je žedan, neka dođe; i tko hoće, 
neka zahvati žive vode, badava!“ (Otkr 22, 17.). Amen. 

»Duh je Bog; i koji mu se klanjaju, treba 
da mu se klanjaju u duhu i u istini!“ 
(Iv 4, 24). 


PRAVA POBOŽNOST 


Nedjelja, 6. X. 1963.; Sarajevo, katedrala. 

Dragi vjernici! I ovu svoju veliku riječ izrekao je Isus na 
siharskom zdencu, u razgovoru sa Samaritankom. 

Kad je Samaritanka, na Isusovu riječ, da on daje ljudima 
vodu, koja teče u život vječni, pokazala, da u svojoj naivnosti 
nije razumjela Isusa, ili se, barem, od straha pred konsekvenci- 
jama, napravila, da ga ne razumije, pa mu rekla: , Gospodine, daj 
mi te vode, da ne žednim i da ne dolazim ovamo da (je) zahva- 
ćam!“ (Iv 4, 15.), Isus naglo skreće razgovor na drugu stranu. 
»Idi“, veli joj, ,zovni svoga muža i dođi ovamo!“ (Iv 4, 16.). 
»Nemam muža!“ (Iv 4, 17.), odgovara Samaritanka, pomalo u ne- 
prilici, a pomalo i postiđena. Hoće da sakrije, da prešuti svoj 
grijeh. Ali Isus joj pokazuje, da njemu ne može ništa sakriti. 
»Dobro si kazala: nemam muža“; veli joj, ,jer si pet muževa 
imala, a ovaj, kojega sada imaš, nije ti muž; to si pravo kazala!“ 
(Iv 4, 17. 18.). 

Pred tom očitom objavom višega znanja i nadljudske moći 
žena, — lakoumna i jadna, ali po sreu još dobra, — definitivno 
kapitulira. Čudni stranac sve zna; on vidi i u srce. ,Gospodine, 
vidim, da si ti prorok!“ (Iv 4, 19.), kaže ona Isusu s dobrodušnim 
divljenjem. Ali, — žena kao žena, — voljela bi ipak, da se o 
njezinoj sramoti dalje ne govori. Pa i ona gleda skrenuti razgovor 
na drugo. Na jedan problem vječno u ono doba aktualan među 
Židovima i Samaritancima. Sao 

Židovi tvrde, da je samo u Jeruzamelu, u hramu, mjesto, 
na kojemu se zakonito smiju ljudi klanjati pravome Bogu i pri- 
nositi mu zavjete i žrtve. A Samaritanci su, kad ih Židovi, iza 
povratka iz sužanjstva babilonskoga, nijesu, kao polupogane, pu- 
stili, da s njima zajednički obnove porušeni Salomonov hram 
u Jeruzalemu, bili sebi sagradili svoj, poseban, nacionalni hram, 
baš tu u blizini, na brdu Garizimu. Samo, židovski im ga je 
knez, makabejac Ivan Hirkan, bio silom razorio, g. 129. prije 
Krista. No oni su se i dalje na njegovim ruševinama molili i pri- 
nosili žrtve. A Židove su mrzili još više nego prije. I Samaritanka 
sada traži od proroka, od Isusa, da joj objasni i riješi taj sporni 
problem. ,Oci se naši“, veli, »Klanjahu na ovoj gori, a vi kažete, 
da je u Jeruzalemu mjesto, gdje se treba klanjati!“ (Iv 4, 20.) 

Samo, Isus nije Židov po mentalitetu, po duši, i nije partaji- 
čan ni fanatičan. On je Sin Božji i donositelj novoga, višega, i kulta 
i spasenja. Taj on novi kult objavljuje, navješćuje, tumači Sama- 
sitanki. ,Ženo“, veli joj, vjeruj mi, da dolazi vrijeme, kad se ne 
ćete klanjati Ocu ni na ovoj gori ni u Jeruzalemu! — Dolazi vri- 
jeme, i već je nastalo, kad će se pravi klanjaoci klanjati Ocu 
u duhu i u istini; jer i Otac traži takve klanjaoce. Duh je Bog; 
i koji mu se klanjaju, treba da mu se klanjaju u duhu i u istini!“ 
(Iv 4, 21—24.). 

Braćo i sestre! Veliku nam je istinu Isus tim svojim rije- 
čima kazao. I veliku nam je pouku dao o duhu i pravom karak- 
teru kršćanske pobožnosti. I visoko je tim izdigao i molitveni i 
religiozno-vjerski ideal Evanđelja. Daleko iznad svega onoga, što 
su ljudi dotle znali o Bogu i u Bogu gledali. Daleko i iznad sitnih 
starozavjetnih, a pogotovu farizejskih, shvaćanja vjere. 

Isus bitno profinjuje i čisti naše bijedne ljudske pojmove 
o službi Bogu. Pojmove, kojih se još uvijek i mnogi od nas 
kršćana naivno i tvrdoglavo drže. 

Braćo! ,Duh je Bog; i koji mu se klanjaju, treba da mu 
se klanjaju u duhu i u istini!“ Nije Bog čovjek, da mu treba 
naših materijalnih dobara: da ga možemo podmititi ili, barem, 
udobrovoljiti darovima i poklonima, Duh je on. Ne uživa on ni 
u mirisu tamjana, ni u zveki novaca, ni u sjaju zlata i bisera, 
što ih polažemo na njegove oltare. Ne treba njemu ni laske, ni 
ovacija, ni parada: sve je to njemu presitno; on u sebi nosi tisuću 
puta veću veličinu i slavu. Ne treba njemu našega savezništva: 

edo naših četa, našega oružja. Ne treba mu ni naše 
pameti, ni naše apologije. Siguran j i 
L 1 ik je on za svoju stvar 
Zari nas. boji se on nikoga. Odviše su bijedne sve te naše 
oda mor i 2 tvorevine ljudske umjetnosti, da bi Boga 
rale: on od vijeka gleda i sluša nepri oblji jepš 
božanstvene, slike i simfonij je bank 
: onije svega svo; kraj ič 
Kani j ega svoga beskrajno harmonič- 

Duh je Bog“, braćo. On od ži 

_ 2 » braćo, nas traži srce, — vjeru i ljubav 

rk svega. A vanjski kult i vanjski darovi vrijede kako hod 
oliko, koliko u njima ima vjere, dobrote i ljubavi. 


Magi je to, braćo, praktična: za svakoga od nas. Ljudi, — i 
A ei reed pedja — mnogo puta na to zaboravljaju. Pa vje- 

kk ; 18; 12, 7). je Gospodinu sr - 
nizno 4 skrušeno: ,Cor contritum et Malnnaa, Peas iris a 
meča (Ps > 19.). Uzalud su mu Židovi napravili hram od 

i cedrovine i pokrili ga zlatom (Jer 7, 4 tij 

na | , , 4). Ni 
ora ne treba mu kuće; nebesa su njegov dom rd nar 
AnA i ori KA izgrade od sebe ,narod pravedan“ — plebem 

uk 1, 17.); tim će mu jedino ugoditi. Tim 6 ž 
>. >» 17); goditi. Tim će zaslužiti 
jd miru 1 njegove vječne nagrade (Ps 23 3—6.) am 
samo dim i pjena. ,Populus iste ore i obli i 
glorificat me, — Narod me ei i jezi pok sre kra 

i X j slavi jezikom svojim i u 
Svojim, a srce je njegovo : j da e 
sku A & jegovo daleko od mene!“ (Iz 29, 13.; Mat 15, 8.; 

A nama, u Novom Zavjetu, dao je Isus, evo i ovdje u sk 
haru, jasan zakon i pravilo prave pobožnosti. ,U duhu i u istini 
moramo se Bogu klanjati; moramo Bogu služiti. 

Braćo i sestre! Nemojmo ni mi, kršćani, misliti, da se Bogu 
može ugoditi kruničanjem, parama, postovima, proštenjima, pro- 
cesijama, svijećama, zvonima, svilenim paramentama, cvijećem, 
deklamacijama, govorima, pjesmama, ovacijama, velikim i lijepim 
crkvama, vanjskim obrednim sjajem! Sve je to pred Bogom ni- 
šta, ako ne dolazi iz čiste i dobre duše, koja Boga iskreno traži 
i voli: Boga i njegovu pravdu. Ništa nijesu procesije, ni“ one u 
bjelini i sa svijećama u ruci, ako u njima stupaju kršćani blud- 
nici, i zlobnici, i sebičnjaci, i oholice, i mrzitelji, i lašci, i lice- 
mjeri, i materijalisti! Ke 

»Duh je Bog; i koji mu se klanjaju, treba da mu se klanjaju 
u duhu i u istini!“ ž 
= Braćo i sestre!. Dobra je vanjska pobožnost. I potrebna je. 
Ali ona je samo posuda i okvir. U nju valja staviti dušu. Nju 
valja prožeti istinom i dobrotom. Iz nje se mora javljati vjera 
i ljubav. ' i 

Braćo! Ne treba Bogu agitatora i bogomoljaca. Bogu treba 
svetih duša, koje ga vole i koje ga slušaju. Životom više nego 
ustima. Pravdom i dobrotom više nego darovima i zvonima. ' 

Braćo! Ako i naš moderni katolički život treba parolu, jaku 
i konciznu, evo vam je! Ne možemo imati snažnije ni praktičnije. 

»Duh je Bog; i koji mu se klanjaju, treba da mu se kla- 
njaju u duhu i u istini!“ Amen. 

»Podignite oči svoje i pogledajte njive, kaku 
su već bijele za žetvu!“ (Iv 4, 35.) 


SVJETOVNJAČKI APOSTOLAT 


Nedjelja, 17. VII. 1960.; Mrkopaj, žup. crkva. 


Dragi vjernici! Kao ljudi, kao otkupljena djeca Božja, kao 
kršćani, imamo mi dužnosti prema Bogu i njegovoj Crkvi, prema 
samima sebi i prema našoj ljudskoj braći. Osobito prema njiho- 
ovim dušama. A nijesu te dužnosti samo, kako se ono kaže, ne- 
gativne. Nije dosta, da samo ne vrijeđamo Boga; nije dosta, da 
samo ne izgubimo svoga duhovnoga spasenja, izbjegavajući zlo 
i grijeh; nije dosta, da samo druge ne navedemo na grijeh: da 
ih ne sablažnjujemo. Zadnje smo nedjelje govorili o tim negativ- 
nim dužnostima; barem o jednoj od njih: propovijedali sma 
protiv sablazni, osobito protiv sablazni u nečednom ženskom odi- 
jevanju. Ne zaboravimo toga nikada! Nije vrijednost žene i dje- 
vojke u haljinama i ljepoti, nego u dobroti i plemenitosti duše. 
A prava ženska ljepota uvijek je u onome, što je na ženi ljudsko, 
— u licu, u plemenitoj, otmjenoj, čednoj pojavi i držanju, — 4 
nije u onome, što je na njoj životinjsko: u golotinji i u tijelu, 
koje će, već sutra, omlohaviti i uvenuti, a za koju godinu bit će, 
u grobu, prah i gnjilež. Pogledajte, vi mlade, koju baku od 80 
godina: s njezinom ljepotom svršit će i sva vaša tjelesna ljepota, 
bit ćete živi grobovi, ako vaša duša ne bude sveta i kreposna. 

Ali, braćo i sestre, mi imamo, kao kršćani, i pozitivne duž- 
nosti. Danas ćemo govoriti o tim našim pozitivnim dužnostima. 
Osobito, opet, o jednoj, na koju mnogi od nas posve zaborav- 
ljaju: o dužnosti prema Kraljevstvu Božjem ma zemlji, o dužnosti 

spasavanja ljudske braće, oko nas i po širokom svijetu, o duž- 
nosti — apostolata. 

Nijesmo samo mi svećenici dužni širiti i braniti Kraljevstvo 
Božje i slavu Božju; nijesmo samo mi svećenici dužni spasavati 
neumrle duše i predobivati ih za Boga: privoditi ih k Božjemu 
srcu i k vječnoj sreći. Jesmo: u prvom redu. Nas je svećenike 
Bog pozvao, nas je svećenike Crkva poslala, da to činimo: dala 
nam je to za prvu zadaću. Nama je to staleška dužnost. Ne oremo, 
ne kopamo, ne radimo u tvornici ni u bureau-u, ne zarađujemo 
sebi kruh, — drugi nas hrane i uzdržavaju, — samo da uvijek 
budemo slobodni i spremni propovijedati Evanđelje, braniti Crkvu, 
pomagati dušama, posvećivati ljude. Zato nam je Isus i dao po- 
sebnu vlast i posebnu milost, u sakramentu sv. Reda. Zato smo 
zaređeni. Po sv. Redu postali smo nasljednici apostola: dionici nji- 
hove službe i njihove vlasti. 

Mi smo, biskupi i svećenici, prvi apostoli. Mi moramo biti 
prvoborci i vođe u Božjim bojevima. Mi se moramo najviše žrt- 
vovati u radu za Boga, za Crkvu, za Kraljevstvo Božje: u spasa- 


vanju neumrlih duša, u osvajanju svijeta za Krista. Mi smo, 


biskupi i svećenici, prvi apostoli. Ali nijesmo — jedini. Svaki Kri- 
stov vjernik, svaki kršćanin-katolik, mora biti apostol Božji 1 
Kristov. Pomoćni apostol. Svjetovnjački apostol. Apostol na svom 
mjestu i u svojoj okolini. Apostol u onomu i s onim, što mu je 
Bog dao. Uz svećenički ima i svjetovnjački apostolat. Nitko nije 
od njega izuzet ni isključen. Ni muško ni žensko; ni staro mi mlado. 

Lako je, braćo i sestre, obrazložiti, motivirati, tu našu vjer- 
ničku, apostolsku, dužnost. Mi smo, po milosti Božjoj, našli Istinu. 
Istinu, koja jedina spasava i usrećuje. Bili bismo sebičnjaci, bez 
poštovanja za tu životvornu istinu 1 bez srca prema ljudima, kad 
je ne bismo i drugima ponudili i predali: kad im ne bismo otkrili 
lice Božje i pokazali put Istine. Mi smo sluge i sinovi Božji; 
vjerujemo u velikoga Boga, koji je vrijedan sve slave i sve lju- 
bavi; bili bismo nevjernici i izrodi, kad ne bismo radili za slavu 
svoga nebeskoga Gospodina i Cca: ne samo u sebi, nego i oko 
sebe, i u svijetu. Volimo Isusa, Sina Božjega, koji nas je otkupio 
i toliko nas ljubio, sve do smrti (Iv 3, 16.; Rim 8, 32.; Gal 2, 20.; 
Ef 2, 4.; 5, 2.; Otkr 1, 5.); bili bismo nezahvalnici, tvrđi od kame- 
na, kad ne bismo sve učinili, da tome dobrome Isusu ispunimo 
njegovu najveću želju i najžarču žeđu: za ljudskim dušama, 
za spasenjem svijeta (Iv 19, 28.). On je došao s neba, da se za- 

kralji nad čovječanstvom: da svi u njega vjeruju i da ga svi 
ljube; zar možemo, ako ga uistinu volimo, biti ravnodušni prema 
interesima njegova Kraljevstva; zar nam smije biti svejedno, je 
li Isus u svijetu priznat ili nepriznat, hvaljen ili vrijeđan, ljub- 
ljen ili mržen? 

Isus od nas i očekuje i traži, da budemo njegovi vojnici i 
apostoli: da pod njegovim zastavama vojujemo. Svi bez iznimke. 
Nije on govorio samo apostolima: ,Žetva je istina velika, ali po- 
slenika je malo. Molite se dakle gospodaru od žetve, da pošalje 
poslenika na žetvu svoju!“ (Mat 9, 37. 38.; Luk 10, 2.). Svi smo 
mi čuli tu njegovu riječ. Na sve je nas ona upravljena. Nije cn 
rekao samo dvanaestorici, rekao je svima prvim kršćanima, kad 
su se bili oko njega iskupili, na dan svoga Uzašašča: ,Idite, 
i naučavajte sve narode!“ (Mat 28, 19.). Čitava je njegova Crkva 
nosilac toga apostolskog poslanja i dužnosti. Svi vjernici. 

Zato nam Isus svima i podjeljuje posebni sakramenat voj- 
nikovanja Božjeg, sakramenat apostolata: u sv. krizmi, u svetoj 
potvrdi. Stavlja nam znak križa na čelo i maže nas uljem svoje 
milo«ne snage. Da se s njim i za njega borimo. Da budemo revni 
i neustrašivi i u ispovijedanju njegove vjere i u obrani i širenju 
njegova Kraljevstva. 

Braćo i sestre! Mi smo danas, — mi, današnji kršćani, — na 
to zaboravili. Mislimo, da je dosta, kad se brinemo za spas svoje 
duše i kad mi sami živimo kršćanski. Uvukli smo se u svoje ku- 
ćice kao spuževi i u svoje rupe kao miševi. Učinili smo svoju 
vjeru tajnim, privatnim i obiteljskim poslom. Za sudbinu se Kra- 
ljevstva Božjega u svijetu i u domovini malo brinemo. Za to 
su, mislimo, tu svećenici. Dobar život drugih oko nas, njihovo 
spasenje i njihova vječna sreća, kao da nas se i ne tiče. Sami su 
svoji gospodari. Neka rade i žive, kako hoće i kako znaju. Sami 
će za sebe Bogu račun davati. Nama je dosta posla i sa sami- 
ma sobom. 

A, braćo, nije tako. Stari su kršćani drukčije radili. Oni su 
imali šire srce prema Bogu i prema bližnjemu. Oni su bili puni 
žara za slavu svoga Isusa i za njegovo kraljevstvo u svijetu; 
puni ljubavi za svaku neumrlu dušu: sve su činili, da je predo- 
biju za Boga i da je spase. Svaki je kršćanin bio propovjednik 
i apostol. Svaki je gledao, da i druge ljude oko sebe uvede u 
Crkvu: upozna s Kristom i s Evanđeljem. Žena je obraćala muža. 
muž ženu. Brat je obraćao brata, susjed susjeda, rođak rođaka. 

U kući, na poslu, na putovanju, radilo se apostolski. Svatko je 
apostolski djelovao na svom mjestu i u svojoj okolini. Žena među 
ženama, majstor među svojim kupcima i šegrtima, vojnik među 
vojnicima, putnik među putnicima: u karavani i na lađi. Nije, 
braćo, samo od sebe došlo, da se je za nekoliko desetaka godina 
kršćanstvo proširilo po svemu tada poznatome svijetu. Nijesu to 
učinili samo apostoli, ni onih nekoliko stotina prvih učenika. Da 
su se satrli, nijesu to mogli sami učiniti. To je učinila živa vjera 
i ljubav, živi apostolat, svih vjernika. I njihova požrtvovnost. Sve 
su oni bili spremni učiniti za svoga Isusa i za svoju Crkvu. I 
imanjem, i novcem, i govorom, i radom. 1 sve žrtvovati. Nitko 
nije više mogao ustaviti takova, apostolskog, kršćanstva. Nijesu 
ga mogla uslaviti ni progonstva, ni mučenja. Jedan bi pao: deset 
je drugih dolazilo na njegovo mjesto. 

Kasnije, kad je kršćanstvo bilo već pobijedilo, nije toga 
više trebalo. Nije se više imao tko obraćati. Svi su, uglavnom, 
živjeli kršćanski. Dosta je bilo, da otac i mati dobro, kršćanski, 
žive i da u strahu Božjemu odgajaju svoju djecu. Ostalo je činio 
svećenik u crkvi. 

Samo, braćo i sestre, ta su kršćanska vremena davno prošla. 
I kod nas! Danas je oko nas opet, na sve strane, nevjera, grijeh, 
bludnost, zanemarivanje kršćanskih dužnosti, strah, plašljivost, mli- 
tavost u vjeri. Danas je opet mnoštvo onih, koji su daleko od 
Krista i koje valja obraćati i spasavati. 

Crkva stoga danas opet apeluje na sve kršćanske vjernike, 
da se iznova, revno, prihvate apostolske dužnosti. Pape o tom 
govore. Urgiraju, naglašuju, i dužnost i nuždu sveopćeg, — svje- 
tovnjačkog, lajičkog, — apostolata. 

Svećenici, u ovim prilikama, ne mogu sami puno učiniti. 
Mogu i najbolje propovijedati, mogu i revno ispovijedati, mogu 
nekoga i privatno nagovarati i poučavati, ali ne mogu dohvatiti 
masu onih, koji više ne dolaze u crkvu. Njima se netko drugi 
mora približiti; njih netko drugi mora predobiti: netko ih drugi 
mora uhvatiti za ruku i dovesti u crkvu: vratiti ih k Isusu. 

To ste vi svjetovnjaci: muževi i žene, mladići i djevojke. 
Svećenika nema u kući, a vi ste tamo. Svećenika nema na njivi, 
a vi ste tamo. Svećenika nema na ulici, u lokalu, u željeznici, 
u radionici i dućanu, a vi ste tamo. Vi možete svojoj braći i svo- 
jim sestrama svaki dan propovijedati; svaki im dan duhovno 
pomagati; svaki im dan biti anđeli čuvari. I morate! To od vas 

traži Isus; to od vas traži vaša kršćanska savjest; to od vas traži 
ljubav k dušama. Gledajte, što drugi rade, koliko se trude, i trče, 
i posrću, da dovedu do pobjede svoju stvar i svoje ideje! 

Nemoj govoriti: pa ja to ne mogu; puna mi je glava briga; 
u poslu sam od jutra do mraka. Ne traži od tebe nitko, da ostav- 
ljaš svoj posao. Ali, kad se sastaneš s drugima, — slučajno, gdje 
mu drago, svaki dan ponegdje, — pomisli i na njihovu dušu! Gle- 
daj na njih dobro djelovati! Brani pred njima vjeru i Crkvu! 
Sjeti ih Boga! Pun ga je svijet. Valja umirati. Imaju dušu. Ne 
nametljivo, da se ljute i psuju, nego fino, razborito, oprezno, 
izdaleka: onda, kad vidiš, da je zgoda. Reci lijepu, kršćansku riječ! 
:Savjetuj! Opomeni! Razbij strah i sumnju! 

Svi, svi mi, možemo raditi i za tuđe spasenje, i za slavu 
Božju u svijetu. Da ništa drugo, molitvama i dobrim djelima, 
koja ćemo prikazati Bogu za spasenje duša, za obraćenje svijeta, 
za milost grješnicima, za uspjeh misija u dalekim, neznabožačkim, 
zemljama, za dobro i brojno svećenstvo. Svi možemo svijetliti 
ljudima oko sebe dobrim primjerom. Neka svi vide, da je prava 
pobožnost plemenita i da oko sebe širi mir i dobro! Samo, samo 
vrši svoje vjerske dužnosti savjesno i neustrašivo, pa će odmah 
i tkogod drugi poći za tobom! Pokloni svoje dijete Bogu, pa će 
i netko drugi svoje! Budi sa svakim veseo i dobar, pa će i tkogod 
drugi oko tebe zaželjeti, da ti bude sličan! Molitvom i dobrim 
primjerom možemo, i moramo, svi raditi za Boga i za duše. Ali 
i djelom, akcijom, riječju! Ne daj, da u tvoju obitelj, među tvoju 
rodbinu, u tvoje susjedstvo, prodre bezvjerstvo i grijeh! Poriči 
ljude na pouzdanje u Boga i na neustrašivo ispovijedanje vjere! 
Odvraćaj mladiće i djevojke od pokvarenosti, razblude, nelijepa, 


sablažnjive, nošnje! Odvraćaj muževe od psovke, pijanstva, mrž- 


nje, tučnjave! 

I pomaži Crkvi u širenju slave Kristove i u spasavanju 
duša! Imaš lijep glas: pjevaj u crkvi! Imaš koji novčić preko 
potrebe: nabavi i ti nešto u crkvu, kupi kojemu djetetu katekizam 


ili molitvenik, deruj i neki veći prinos za sjemeništa, pomaži ča- 


snim sestrama! Ne padaju Crkvi dukati s neba: ona živi jedino 


od darežljive dobrotvornosti svojih vjernika! Imaš kod kuće cvi- 


jeća, okretne si ruke, imaš oko i ukusa: okiti crkvu uz blagdan! 
Drži red u procesiji! Nagovaraj nemarne roditelje, da djecu šalju 


na vjeronauk! Obiđi bolesnika, pa ga utješi i pripravi na svetu 


popudbinu! Poučavaj, privatno, djecu u vjeronauku! Agitiraj 

i skupljaj za misije! Gledaj, da se iz tvoje kuće, od tvoje rod- 
bine, iz kruga tvojih znanaca, svi, makar u korizmi, uz Uskrs, 
ispovjede, da se u crkvi vjenčaju, da krste djecu, da blagoslove 
kuću! Javi župniku, gdje ima bolesnik ili gdje bi valjalo nešto 
urediti! Brini se, da se što više mještana pretplati na katoličku 
štampu! Na ,Blagovijest“! Napomeni roditeljima, da bi dijete 
mogli poslati u sjemenište! Čitaj i predmoli pred drugima! Daj 
im dobru knjigu u ruke! 

To može svatko. I tko je zaposlen. A ima vas, koji i nijeste 
toliko zaposleni. A pametni ste, i okretni ste. Upotrijebite svoje 
slobodno vrijeme, da budete desna ruka Crkvi i svećeniku u svemu, 
što služi Isusu i dušama! I u svojoj struci! Trgovac si, obrinik, 
vrtlar: možeš i u svome poslu učiniti koju malu uslugu Crkvi. 
A šta istom može za Crkvu i za dobro duša učiniti jedan od- 
vjetnik, jedan liječnik, uz postelju bolesnika, jedna primalja! 

Nemojmo, braćo i sestre, zakapati svojih darova i svojih 
talenata, kao one lijene sluge iz Evanđelja (Mat 25, 24—30.; Luk 
19, 20—26.)! 


Za vas žene to još posebno vrijedi. Žene su uvijek bile 


veliki apostoli Crkve. Neudate djevojke, udovice s mirovinom, 


a bez djece, majke, koje su već opskrbljene i nemaju više brige: 


s djecom. Sve svoje slobodno vrijeme mogu takve, ako su velika 
srca za Boga, upotrijebiti za apostolat, za dobra djela, za molitvu. 
O nama, braćo i sestre, ovisi sudbina Crkve i u našemu 


mjestu, i u domovini i svijetu: o nama ovisi spasenje mnogih. Isus. 


je u nas upro oči. Odazovimo mu se! Budimo svi njegovi vojnici 
i apostoli: vjerni i revni! Pa će svijet opet postati kršćanski: 
Božji i sretan. Pobijedit će Kraljevstvo Božje. A mi ćemo svi 
biti veliki pred Bogom. Bit ćemo pravo ,kraljevsko svećeništvo“, 
o kojemu je još u prve dane Crkve pisao, s onoliko poštivanja, 
gv. Petar (1 Petr 2, 9.). I velika će biti naša plaća na nebu. ,Qui 


erudiunt — Koji mnoge odgajaju za pravdu, sjat će kao zvijezde: 


u vječne vjekove!“ (Dan 12, 3.). Amen. 

»Drugi je, koji sije, a drugi je, koji žanje!“ 
(Iv 4, 37.) 


ZAKONI APOSTOLATA 


Nedjelja, 13. X. 1963.; Sarajevo, katedrala. 


Dragi vjernici! I u današnjoj ćemo se nedjeljnoj propovijedi 
susresti s Isusom na istoj glavnoj pozornici kao i u dvije prošle: 
u samarijskom kraju, uz siharski zdenac. Samo što je publike 
ovaj put mnoge više. . 

Žena Samaritanka, kad joj je Isus, onako krasno i superi- 
orno, protumačio pravi smisao bogoštovlja i navijestio joj skori 
dolazak novoga Kraljevstva Božjega, potpuno je i sama uronila u 
atmosferu duhovnosti i božanskih stvari. Pomišlja odmah na 
Mesiju i na duhovno svijetlo, što će ga on donijeti u svijet. ,Znam“, 
kaže ona Isusu, ,da će doći Mesija..., a kad on dođe, kazat će 
nam sve!“ (Iv 4, 25.). 

Samo, sretna grješnica nije još ni slutila, da joj je Mesija, 
kojega je spomenula, tako blizu. A on je ipak bito tu. I objavit 
će se danas, — on, prijatelj i spasitelj grješnika, — baš sinomaš- 
nim i zapuštenim njezinim sugrađanima i sunarodnjacima, Sama- 
ritancima. A naiprije, eto, njoj: ženi grješnici i preljubnici. ,Ja 
sam, koji s tobom govorim!“ (Iv 4, 26.), kaže joj, kratko, dosto- 
janstveno, značajno. 

Ženi su na tu riječ prošli tijelom trnci od sreće. Kao da ju 
je najedamput obasjalo neko višnje svijetlo s neba. Mesija! Zato 
je on, čudni Židov, onako dobar i blag. Zato je on onako mudar 
i dostojanstven. 

Dalje žena ništa ne kaže. Nije ni mogla. Pomeli su je apostoli, 
koji su se u taj čas bili povratili iz grada s kruhom i s hranom: 

u košari ili u vreći. Ona ne zna, ni kud će ni šta će od radosti. 
Misli samo, kako će i drugima u gradu javiti veselu vijest. Za- 
boravlja, ostavlja, — kaže Evanđelje izrijekom (Iv 4, 28.), — u 
svome veselju, i sud, krčag, ondje kod zdenca, i trči, kao bez 
duše, u grad, pa, sva izvan sebe, viče svakomu, koga sretne: 
»Hodite, vidite čovjeka, koji mi kaza sve, što sam učinila; da 
to nije Krist?“ (Iv 4, 29.). 

I doista, mnogi su iz grada pošli za njom (Iv 4, 30.). Htjeli 
su da i oni vide toga čudnoga čovjeka. Uzbudila se bila u njima 
radoznalost. Uzbudila ih bila tako nenadana vijest o Mesiji. I kad 
su, kasnije, s Isusom govorili, ostali su i oni i osvojeni i zadiv- 
ljeni. I njegovom besjedom, i njegovom pojavom i dobrotom. Uveli 
su ga i u grad. I ugostili. I puno ih je vjerovalo, kaže Evanđelje 
(Iv 4, 39. 41.). Priznali su, — oni prvi od sviju, — Isusa Mesijom, 
Spasiteljem. , Više ne vjerujemo“, reći će kasnije ženi, ,(samo) na 
tvoju besjedu; jer sami čusmo i spoznasmo, da je ovo zaista 
Spasitelj svijetu!“ (Iv 4, 42.) 

Isus je, u prvi mah, bio ostao na zdencu. I učenici su ga 
nutkali, da jede: gladan je. ,Rabi, jedil“, vele mu (Iv 4, 31). Ali 
on nije htio. ,Ja imam jelo da jedem, za koje vi ne znate!“, kaže 
im (Iv 4, 32.). A kad se oni čude i šapuću između sebe: ,Da mu 
nije tko donio, da jede?“ (Iv 4, 33.), on im drži, gledajući u Sa- 
maritance, što dolaze, propovijed o svojoj spasiteljskoj gladi za 
dušama i o velikoj apostolskoj žetvi, što njih čeka. ,Jelo je moje“. 
veli im, ,da izvršim volju onoga, koji me je poslao, da svršim 
djelo njegovo!“ (Iv 4, 34.). A to više nije daleko. ,Ne kažete li vi“, 
nastavlja, ,da su još četiri mjeseca“, — bilo je to u rano pro- 
ljeće, iza blagdana Pashe, — ,pa će prispjeti žetva? Eto, velim 
vam: Podignite oči svoje i pogledajte njive, kako se već bijele 
za žetvu!“ (Iv 4, 35.). Upravo su u taj čas dolazili Samaritanci, 
u svojim bijelim haljinama. ,I koji žanje“, završava, ,prima 
plaću i sabire rod za život vječni, da se raduje zajedno, i koji vije 
i koji žanje; jer je u tom istinita besjeda, da je drugi, koji sije, 
a drugi je, koji žanje. Ja vas poslah, da žanjete, gdje se vi ne 
trudiste; drugi se trudiše, a vi uđoste u njihov posao!“ (Iv 4, 36—38.). 

Braćo! O duhovnoj sjetvi i žetvi Isus, očito, ovdje govori. O 
duhovnim njivama. Eto, stoljećima je Bog spremao svijet i ži- 
dovski narod na dolazak Kraljevstva Božjega; toliki su proroci, 
naoko uzalud, propovijedali, patili se, bili progonjeni i ubijani; 
a, evo, na koncu ipak dolazi žetva. Apostoli će je požeti. Na ra- 

dost i sebi, ali na radost i onima, koji su prije njih sijali i tru- 
dili se. 

Braćo i sestre! Mi ćemo danas iz ovoga lijepoga Isusova go- 
vora uzeti samo jednu riječ. Onu židovsku poslovicu, ,besjedu“:. 
»Drugi je, koji sije, a drugi je, koji žanje!“ Istinita je. I u 
prenesenu je, duhovnom, smislu istinita. Sam ju je Isus potvrdio. 
i odobrio. 

Tri su osobito ideje, misli, koje Isus hoće da istakne. Tri su. 
stvari, za koje on hoće, da ih dobro zapamtimo. 

Nije nikada uzalud, kad oko sebe «ijemo sjeme istine i dobra. 
Svejedno, što nam mnogo puta izgled» da nema nikakva ploda, 
da nas nitko ne sluša, da se uzalud zroj'imo i trudimo. Nije tako! 
»Drugi je, koji sije, a drugi je, koji žanje!“ Sjeme je dobra i 
istine uvijek plodno i uvijek životvorno. Bog za njim stoji. Samo, 
ono polako niče. I ono, često, niče nevidljivo za naše ljudske oči. 
Tajinstven je njegov rast. Sakriven je on u savjestima i dušama. 
Samo Bog vidi sve njegove razvojne faze. On jedini zna, gdje 
će i kada će sjeme niknuti. U koju se je ljudsku glavu ukopalo; 
koju je ljudsku dušu dirnulo i razmekšalo; na koga će se dalje: 
prenijeti. Ali, niknut će ono, kad li, tad li. I dozret će. Strpljiv“ 
mora biti Božji sijač. Bogu mora prepustiti dalju brigu oko. 
sjemena. A on mora raditi: ustrajno i veselo. I mora vjerovati. 
I mora se uzdati. Ne smije klonuti. Ne smije štrajkovati. 

A kad duhovno sjeme stane jedamput klijati, kad dođe- 
vrijeme Božje žetve, često nitko ne zna, ni kad je sjeme posi- 
jano, ni tko ga je posijao. ,Drugi je, koji sije, a drugi je, koji 
žanje!“ Ne smije se žetelac uzoholiti. Nije to, mnogo puta, nje- 
gova zasluga. Ili nije, barem, samo njegova zasluga. Ljudi se: 
obrate na nečiju propovijed. Ljudi se raskaju na misijama i klek- 
nu u ispovjedaonicu. A Bog zna, tko im je isprosio ili zaslužio- 
milost obraćenja. Netko možda, tko se je za njih molio i žrtvovao 
godinama, čitav život. Netko možda, i dalek i nepoznat, tko je: 
Bogu preporučivao duše, grješnike, Crkvu, a bio svet i Bogu 
drag. Netko možda, tko se je, nekada davno u prošlosti, trudio, 
— tada uzalud, — u ovomu kraju, u-ovoj župi, u ovom narodu. 
Ne zna mu nitko više ni imena; ne će ga nitko od ljudi pohva- 
liti. Uspjeh će ljudi pripisati nekome drugomu. Reći će: obratio: 
ga ovaj ili onaj svećenik; svojim žarom i svojom besjedom. A 
stvarno ga je obratila neka nepoznata patnica ili pobožna baka; 
bolje Bog, po njezinoj molitvi i dobroti. 

Samo, braćo, sve je to, — i sjetva i žetva, i sijač i žetelac, — 
povezano. U Bogu, koji svim tim rukovodi, kao glavni, božanski, 
gospodar duhovnih njiva. U Bogu, koji jedini vidi i zna sve, šio 
se događa u svijetu i u dušama. Zna, i tko sije i tko žanje. Nitko 
se stoga pred njim badava ne trudi. Svatko će dobiti plaću. Na 
nebu, ako je nije dobio na zemlji. Bog ništa ne zaboravlja. On 
dobro računa s tim, da je drugi, koji sije, a drugi, koji žanje. 
I svatko će dobiti baš onoliku plaću, koliku je i zaslužio. Radovat 
će se ,zajedno, i koji sije i koji žanje!“ 

Braćo i sestre! Sijmo i mi, neumorno, istinu i dobro, svuda 


oko sebe! Radimo apostolski! Molimo se, govorimo, žrtvujmo se!. 


Nije nikada zalud. Nije nikada badava. Niknut će sjeme, kad li, 
tad li. Obradovat ćemo mu se. Požet će netko, što smo mi sijali. 
Ne će naš ,trud biti uzaludan u Gospodinu!“ (1 Kor 15, 58.). Samo 
mi poslušajmo Isusa, koji nam govori, — i danas, i u otpadničkom 
20. stoljeću: ,Levate oculos vestros, — Podignite oči svoje i po- 
gledajte njive, kako se već bijele za žetvu!“ Amen. 

»Idi, sin tvoj živi!“ (Iv 4, 50.) 
BOLEST. BOŽANSKA PEDAGOGIJA KRIŽA 


Nedjelja, 27. X. 1957.; Sarajevo, katedrala. 


Dragi vjernici! Opet se je jednom Evanđelje, — u današ- 
njoj nedjeljnoj misi, — posve približilo našem običnom, svag- 
danjem, ljudskom životu. Zato je i njegova pouka neposredno 
praktična i za svakoga od nas aktualna. 

Bolest u kući. Ima li išta u životu, s čim ćemo se svi, 
prije ili kasnije, tako sigurno sastati kao s njom? Bili smo svi, 
toliko puta, bolesni, i bit ćemo. I onaj će najzdraviji među na- 
ma oboljeti, kad li, tad li. Umrijet će. A umire se, skoro uvijek, 
iza bolesti, dulje ili kraće, teže ili lakše. Iza bolesti i od bo- 
lesti. Bolest je veliki ljudski krvnik, što nas sve, velike i male, 
bez milosti vuče na stratište i justificira, kad nam stigne suđe- 
ni, zadnji, dan. Ona je u crno odjeveni Božji anđeo, što dolazi 
po duše i vodi ih, strogo i ozbiljno, pred Božji sud: na čas smrti. 
A ako čovjek nije baš posebno kremenita zdravlja, — malo nas 
je danas takvih, — bolest mu je, kroz čitav život, stalan gost. 
Ito gost, za kojega nikada pravo ne znaš, što ti nosi u torbi i 
kako će ti dugo ostati u pohodima. Uvijek je sumnjivo i za- 
gonetno njegovo lice. Može se uvijek, iznenada, na zlo okrenuti 
i naoko najlakši i najnedužniji slučaj. Ne mori ni ovogodišnja 
azijska gripa ljudi u masi, ali opet je u svakoj zemlji i od nje 
ponetko otišao pod ledinu. A gdje piše, da ne ćeš to biti ti, 
ako od nje oboliš? 

A onda, braćo, ne visimo mi samo na svome zdravlju i 
na svome životu. Ima uvijek oko nas tkogod, tko nam je drag: 
često kao i mi sami sebi, ili, — zar samo jedamput, — i draži 
od nas. Sjetite se, kako je ocu i majci, kad im oboli dijete: 


111 








možda i sin jedinac! Kako je djeci, kad im obole otac ili mati: 
oni, koji ih najviše, — a možda i jedini, — ljube; koji su im i 
hranitelji i branitelji? Kako je pri duši obitelji, u kojoj su brat. 
ili sestra na postelji mjesece, godine, deset, dvadeset godina? 
Iz dana u dan moraju gledati patnju i suze onih, koji su im 
na svijetu najdraži. Svaki dan i oni s njima pate. Nikada, godi- 
nama, nemaju mirna i bezbrižna dana: nikada se ne mogu na- 
smijati, široko i od srca. 

Bolest. Ni od čega ljudi toliko ne strahuju; ničega se više 
ne boje. Sa svakom će se nevoljom čovjek lakše pomiriti nego 
sa bolešću: sve će lakše podnijeti. I oskudicu, i poniženje, i gu- 
bitak slobode, i neuspjeh u životu, i umor, rad, napor. Sve 
su drugo, — barem jednim dijelom, — vanjska dobra, a zdravije 
je, samo i jedino, nutamje, osobno, dobro: tko njega izgubi, 
tko oboli, pati na svom vlastitom biću, na svom vlastitom tije- 
lu, na svojoj vlastitoj koži. Od te patnje, ako je na nj došla, 
ne može nikamo pobjeći; ona je uvijek s njim. I uzalud ti sva 
druga zemaljska dobra, ako nemaš zdravlja: ne možeš se njima 
služitij ne možeš u njima uživati. Šta bolestan čovjek ima od 
imanja i novaca, šta od luksusna stana, šta od gospodske odjeće, 
šta od ljepote i ljubavi, šta od vlasti i slave: niti može uživati 
u jelu i piću; niti može na ulicu i u društvo; niti može puto- 
vati i športirati; niti se može predati užicima puti; niti može 
biti predmet ičijeg divljenja, pokornosti, zavisti. Sve je njegovo 
carstvo postelja; sve je njegovo uživanje groznica, nesanica, znoj, 
injekcije i operacije, žiganja i boli; sva je njegova sila bespomoć- 
nost: ni ustati ne može, — teži bolesnik, — dok ga drugi ne 
digne, ni umiti se ne može, ni presvući, ako mu drugi ne po- 
mogne. Pa kad još to traje mjesecima i godinama! Bolest, eto, 
otima čovjeku, — radikalnije i potpunije nego išta drugo, — 
sreću ovoga svijeta: zato ljudi pred njom toliko strepe i dršću. 
Sve, sve; samo ne bolest! Ona je ovozemaljskoj sreći smrtni 
neprijatelj. I što iko više drži do te zemaljske sreće, što je u 
nju jače, jednostranije, isključivije, zaljubljen, to se s bolešću 
teže miri, to je se gore boji. Tko nema drugih ideala osim 
ovozemaljske, materijalne, sreće, on je pred bolešću potpuno 
nemoćan: izgubi li zdravlje, sve je izgubio. Ne ozdravi li, posta- 
ne li neizlječivim bolesnikom, on će ili, — kao toliki, — dignuti 
ruku na sebe, ili će se predati tupoj zdvojnosti i resignaciji. 
Za njega je život izgubio sav smisao. 

i A mi kršćani? I nama je, sigurno, bolest uvijek mrska. I 
mi smo ljudi. Nosimo u sebi urođenu čežnju, nagon, za sre- 
ćom. I za zemaljskom srećom. I za tjelesnim zdravljem. Milost 
ne ruši naravi: ona na naravi gradi svoj, viši i vječni, smijao 
života. Čovjek nije bio, prvotno, stvoren za bol, nego za radost 
i sreću. Bol je nasilje na našoj naravi: rana na njoj. I bolest 
je, kao i sve druge ljudske nevolje, kazna za grijeh: njegov gorki 
plod i posljedica. I mi se kršćani bojimo bolesti; i mi molimo 
Boga, da nas od nje očuva; i mi se čuvamo i liječimo. I nama 
se stišće srce, i nama se oči zaliju suzama, kad gledamo, kako 
se ljudi oko nas pate, kako ih bolest i nemoć grize, ivjeda, muči 
Osobito, kad bolest napane osobe, koje su nam drage i koje 
iskreno i nježno volimo. 


' A ne treba da se toga stidimo. Nije to ni nesavršenost ni 
grijeh. U ljudskoj je to prirodi. I Isus je toliko puta, u Evan- 
đelju, zažalio nad ljudskom bijedom, i toliko je puta bolesnike 
i čudom iscijelio. I zaplakao je jednom nad žrtvom bolesti: nad 
mrtvim prijateljem Lazarom (Iv 11, 383. 35.) A Apostolova je 
riječ, da nitko nikada nije zaboravljao svoga tijela (Ef 5, 29.). 


Jedno samo mi kršćani nikada ne smijemo smetnuti s 
uma. Nama i bolest dolazi iz ruke Božje. A što dolazi i izlazi iz 
ruke Božje, nije nikada gola, nepopravljiva, besciljna, nevolja. 
Bog i kroz nevolje ostvaruje svoje božanske osnove: osnove 
otkupljenja i ljubavi. I bolest je pod njegovom kontrolom, — 
božanskom i očinskom kontrolom; — i ona služi njegovim cilje- 
vima; i ona vodi k Bogu; i ona spasava sve one, koji su 
dobre volje i koji traže istinu i pravdu. Nesreća tijela pretvara 
se u, veću, sreću duha i vječnosti, u koju mi vjerujemo (Rim: 
8, 18. 28.). Duša se kroz bolest vraća k Bogu, pročišćuje, podi- 
že, spasava. I mnogo je puta bolest više milosrđe Božje nego 
kazna. I onda, kad svrši ozdravljenjem, ali i onda, kad ne svrši. 


: Braćo, sjetite se, čim počinje današnje evanđelje, a čim 
svršava! Počinje bolešću. 'Teškom, ljutom, smrtonosnom. ,I bio 
je neki kraljev čovjek, čiji je sin bolovao u Kafaranaumu“ 
(Iv 4, 46.). Na umoru je već bio: ,incipiebat enim mori“ (Tv 
4, £7.). A čim svršava? Svršava zdravljem, srećom i životom; 
svršava milošću vjere i spasenja. ,Idi, sin tvoj živi!“ (Iv 4, 50.), 
kaže Isus ocu bolesnoga dječaka. ,I vjerova on i sva kuća nje- 
gova“ (Iv 4, 58.), dodaje evanđelista. 


8 Gospodin govori 113 


Pitanje je, bi li ikada kraljevski činovnik, svjetski moguć- 
nik i gospodin, iz Kafaranauma pošao do Isusa, da ga nije na 
to pritjerala nevolja i strah za život ljubljenoga djeteta. Bio 
bi, kao mi svi, kad nam je dobro, bezbrižan i uznosit. Zdrav 
je, sretan: šta mu tko može; šta mu tko treba! Gospodovao bi 
i uživao život: na Boga ne bi ni mislio; sav bi se izgubio u 
oholoj samodopadnosti: u svojim novcima, u svome imanju, u 
raskoši i nasladama svijeta i tijela. Ali pokucala je na njegova 
gospodska vrata bolest, i gledajte, kako se je odmah uozbiljio, 
zamislio i zabrinuo. Vidi odjedamput, da je i on sitan i malen: 
ima nešto jače i od njegove sile; ne mogu mu sina oteti iz ra- 
lja smrti ni doktori, ni dukati, ni svila. Netko je drugi gospodar 
života i smrti. Bog. Njemu se valja uteći; pred njega valja klek- 
nuti; pred njim se valja poniziti. Čuo je i on za Božjega pro- 


roka i sveca iz Nazareta. Nije dosada za njega puno mario. 


Nije se nikada ni potrudio da k njemu pođe i da ga upita za 
savjet. Slabo ga je interesirala istina, o kojoj on govori, i kra- 
ljevstvo Božje, što ga navješćuje. Ali sad će poći k njemu. Po- 
moći će mu: dobar je. Spasit će mu dijete: svet je; Bog kroza nj 
govori i djeluje. Ostalo ste čuli u Evanđelju. Nije njegova vjera 
bila savršena. Isus je kuša i jača. ,Ako ne vidite znakova i 
čudesa, ne vjerujete!“ (Iv 4, 48.), kaže mu. No ponosni je kra- 
ijevski činovnik sada mek i ponizan: nevolja je u njemu sl)- 
mila ponos i sve ono, što se je u njemu opiralo milosti Božjoj. 
On moli Božjega čovjeka pred sobom. Spreman je i da vjeruje. 
i da se uzda. ,Gospodine, siđi“, dolje u Kafarnaum, ,dok mi 
nije umro sin!“ (Iv 4, 49.). ,I povjerova“, stoji u Evanđelju, 
»čovjek riječi, koju mu reče Isus, i pođe“ (Tv 4, 50.). Konačna ga je 
milost i nagrada dočekala na putu. Sluge su njegove već bile 
pošle od kuće u Kanu, da mu jave, kako mu je sin ozdravio. 
Susreo se je s njima na putu. Dijete je bilo ozdravilo u isti 
onaj čas, kad mu je Isus bio rekao: ,Idi, sin tvoj živi!“ (Iv 4, 
53.). Pun zahvalnosti Bogu on je sav njegov. Postao je Isusov 
poklonik i glasnik; prijatelj i apostol istine i Evanđelja. ,I 
vjerova on i sva kuća njegova“ (Iv 4, 58.) 

A, braćo, zar je bolest i nevolja slomila i bacila 
na koljena pred Bogom samo ovoga jednog, ponosnog i svjet- 
skog, ,kraljeva čovjeka“? Zar ih svaki dan, tolike, ne baca na 
koljena? Dolaze, kleknu, mole se, skrušeno i toplo, zavjetuju -e, 
plaćaju mise. I ljudi, koji su dugo bili daleko od Boga i od 

“Crkve, mlakonje i polubezvjerci. I mondene dame, tašte i lako- 
umne, koje su dotle mislile samo na uživanje i na svijet. Bolest 
ih je, — na tijelu ili u kući, — dovela natrag k Bogu. 

Ba Braćo, u bolesti, kao i u svakom drugom križu, leže duhov- 
ni i vječni kapitali. Križ je bolesti, kao i svaki drugi križ, težak 
: mučan tijelu, ali je koristan i spasonosan duši. Bolest kao 
i svaki drugi križ, lomi ljudsku oholost i razbija nam člusiju 
da smo mi sami sebi dosta i da na zemlji možemo sebi stvoriti 
raj. Sili nas na razmišljanje. Davno su rekli ozbiljni umnici 
da je bol uvijek plodnija velikim mislima od veselja i radosti. 
Bolest. nas sjeća smrti, vječnosti, Boga, Providnosti. Čini nas 
poniznima pred Bogom. Tjera nas njemu u naručje: po pomoć 
po utjehu. Uči nas pravom smislu života. ; 

Bolest je, eto, u kršćanstvu preobražena i oduhovljena 
Postala je saveznik Vjere i molitve. Čovjek se u bolesti i u 
nevolji moli. A molitva mu ne će doduše uvijek povratiti zdrav- 
lja, _ ne čini Bog svaki dan čudo kao u Kafarnaumu, — ali 
uvijek. će mu prosvijetliti dušu: uvijek će ga primiriti 1 utje- 
šiti, ojačati ga u duhu, olakšati mu križ, oteti ga zdvojnosti i 
beznađu. I oplemenit će ga. Odbit će ga od obožavanja užita- 
ka, — svatko u bolesti vidi, kako su oni nepostojani i krhki, — 
napunit će ga ozbiljnijim mislima, učinit će ga plemenitijim i 
boljim. Iza kako je sam okusio nevolju, bit će samilcsniji s tuđom 
nevoljom. Iza kako je vidio, koliko je u bolesti upućen na tuđu 
dobrotu i solidarnost, bit će i sam s drugima dobar, blag 
ustrpljiv, nesebičan, milosrdan. Mnoga je, braćo, od onih što 
hodaju u crnini i obilaze grobove, danas puno i bolja i pobože 
nija nego nekada, dok je još ludovala i provodila se. Crni ju je 
anđeo smrti naučio pameti. 

Božanska pedagogija bolesti i križa. Ako itko, mi koji 
dolazimo u crkvu, trebalo bi, da je razumijemo i da bo njoj 
živimo. I prije nego što nas dragi Bog slomi i urazumi bolešću 
i križem. 

, Nemojmo, braćo, biti, ni dok smo zdravi i sretni luđa i 
jogunasta, preuzetna djeca pred Bogom! Mislimo uvijek da je 
u Božjoj ruci naša sudbina i da nas sve čeka bolest i e 
Na dušu mislimo; na vječnost mislimo! A kad nas pohode 
bolest i križ, ne budimo među onima, koji se bune protiv Boga 
i koji hoće, da mu diktuju! Nemojmo nikada od Boga tražiti 
da najprije učini čudo, pa da mu vjerujemo! Molimo se, kađ 

nam je teško, plačimo pred njim, — molimo se, s pouzdanjem, 
i kad nam se čini, da nas ne čuje, i kad, po ljudsku, nema 
nade; — ako je za naše dobro i dobro onih, za koje molimo, 
uslišit će nas. Budimo mu tada zahvalni! I ne zlorabimo više 
nikada svoga zdravlja za grijeh! Neka sa ozdravljenjem tijela 
ozdravi i naša duša! Neka naše zdravlje odsele služi Bogu i 
pravdi! No i ako nas ne usliši, no i ako nas ucvili, opet ponizno 
poljubimo njegovu božansku ruku! Zna Bog, što radi. Sve, što 
nam pošalje, za naše je dobro. Prepustimo se posve njemu u 
ruke! Neka On za nas bira i odlučuje! 

Ako nas je prikovao na postelju i razapeo na križ boli, 
možda je to morao, da nas povuče s ruba ponora: da nas spasi 
od konačne i vječne propasti duše. Ili nas je izabrao za uzvi- 
šenu službu trplienja, supatništva, na njegovu Križu velike i 
čiste ljubavi k Bogu i k dušama: oduzeo nam sve zemaljsko, 
da nam dadne puninu nebeskoga. Ako nam je uzeo naše dijete, 
možda nam ga je uzeo, da mu spasi dušu: Bog zna, šta bi 
s njega bilo kasnije u životu. ,Dignut je (iz svijeta), da zloća 
ne bi pokvarila duše njegove!“ (Mudr 4, 11.). Uskrisit će nam 
ga on na veliki dan Uskrsnuća: opet ćemo ga, u vječnoj sreći, 
ugledati i zagrliti. Ako bolesnom djetetu, roditelju, bratu, sestr!, 
mužu, ženi, ne možemo od Boga isprositi zdravlja, možemo im 
uvijek isprositi spasenje. Pripravimo ih na smrt! Dovedimo im 
svećenika! Neka nitko naš ne umre bez utjehe vjere, bez ispo- 
vijedi i pričesti, bez svetoga ulja! 

Blagosivajmo Boga i u bolestima, i u križevima, i u živo- 
tnim tragedijama! Kao strpljivi Job, kao pravedni Tobija, kao 
majka Makabejka, kao Gospa pod Križem! Nije ni naša nevo- 
lja najveća. Drugima je još teže. Milijuni s nama jednako pate. 
Isus ide pred nama, božanski križonoša, pod svojim Križem. 
Ide u nebo, u život. On je Križu dao i smisao i sjaj: učinio 
ga predmetom ljubavi velikim dušama; kušnjom, ispitom, njihove 
odanosti i vjernosti. 

Božanska pedagogija bolesti i križa. Kroz uslišenje ili 
kroz žrtvu, putem radosne zahvalnosti ili putem plemenitog pre- 
danja, vodi nas ona k Bogu. U njoj je najdublja, specifična. 
životna mudrost kršćanstva. I u zdravlju i u bolesti mi smo 
Gospodinovi: on je naš Otac. ,Živjeli ili umirali, Gospodinovi 
smo, — Sive ergo vivimus, sive morimur, Domini sumus!“ 
(Rim 14, 8.). Mi njemu vjerujemo. I sva naša kuća! Amen. 

»Pokoru činite, jer se je približilo kedljeva 
stvo nebesko!“ (Mat 4, 17.). 


POKORA U KRŠĆANSTVU * 


Nedjelja, 5. III. 1961.; Sarajevo, katedrala. 

Dragi vjernici! U zadnjoj smo našoj propovijedi govorili 
o grijehu. Danas ćemo govoriti o pokori. Pokora je protuteža 
grijehu, jedini uspješan prezervativ od njega, najbolji ustuk 
grijehu. Obraćenja od grijeha, — ni od jednoga grijeha, — 
nema bez pokore. Ni Kristova spasenja, ni ulaza u Kraljevstvo 
nebesko, nema bez pokore. K Bogu ne možeš pristupiti oholo 
izdignute glave, gord, nagizdan, sit i pijan, obijestan, nasmijan, 
raspjevan, bučan. Pred Boga se izlazi samo pepelom  posute 
glave i kucajući se u prsa. 

I u teoriji i u praksi kršćanstvo, braćo, stoji uz pokoru. 
Oikako postoji, još od apostolskih vremena, ono je i propovi- 
jedalo i prakticiralo pokuru. Imalo je uvijek svoje pokorničke 
dane i vremena: svoje petke, svoje kvatre, svoje posne vigilije, 
svoje pepelnice, svoje advente i korizme, i — svoje ispovijedi. 
Ima ih i danas. I danas svatko od nas, kad iziđe iz ispovjeda- 
onice, iznese iz nje sa sobom na vratu i svoju pokoru. A nitko 
ga drugi, — kršćanstvo, — nije naučio toj pokorničkoj mudrosti, 
nego njegov Gospodin u Evanđelju. Prvo, što je on zatražio od 
ljudi, čim je počeo javno istupati, tamo iza krštenja na Jordanu, 
bila je pokora. Izrijekom to kaže Evanđelje. ,Otada“, piše sv. 
Matej, ,poče Isus propovijedati i govoriti: Pokoru činite, jer se 
je približilo kraljevstvo nebesko!“ (Mat 4, 17.). Nitko u Kra- 

* Ova propovijed može poslužiti kao, četvrta, propovijed u 
seriji korizmenih propovijedi ili, otvorenih, duhovnih vježbi. 

ljevstvo Božje ne može unići bez pokore. A ne može u njemu 
bez pokore ni ostati: ne može se spasiti. Kad Židovi Isusu jav- 
ljaju, kako je Pilat, u samu hramu, okrutno poklao njegove 


zemljake, Galilejce, Isusov je jedini komentar na to krvoločno: 


zlodjelo zahtjev za pokorom. ,Mislite li“, veli, ,da su ti Gali- 
lejci bili najveći grješnici od svih Galilejaca — —? Nijesu, velim 
vam. Nego, ako ne budete činili pokore, svi ćete podjednako 
izginuti!“ (Luk 13, 2. 3.). Tko propada, propada, jer nije činio 
pokore. Galilejskim gradovima, Kafarnaumu, Korozainu, Betsa- 
idi, prijeti se on sudom i prokletstvom, jer nijesu činili pokore: 
»duia non egissent poenitentiam“ (Mat 11, 20.). Samo pokorom 
će kršćanstvo unići u svijet. Svoje apostole šalje on, iza Uskrs- 
nuća, među ljude samo s jednom misijom, samo s jednim zadat= 
kom; sa zadatkom, da u njegovo ime propovijedaju pokoru i 
oproštenje grijeha svima narodima: ,praedicari in nomine eius 
poenitentiam et remissionem peccatorum in omnes gentes“ (Luk 
24, 47.). Krist je tu neumoljiv i apodiktičan. 

Badava, braćo i sestre! Igrali bismo se skrivača, lagali bismo 
ljudima, kad bismo im govorili, da mogu za Kristom poći u 
plesu i kriski, u ljubavnoj omami, u strastvenim  zagrljajima 
i poljupcima, sa čašama šampanjea u ruci, pod pokladnim kori- 
jandolima i zvončićima, uz cilik ciganskih gusala, po požudnom 
taktu jazza, ijujučući i pjevajući. Nema toga! Valja najprije sa 
sebe zbaciti pokladne maske, valja majprije zapostiti i utihnuti, 
valja najprije zabugariti ozbiljne pokorničke napjeve, da čovjek 
može unići u kršćansku pokoru čišćenja, opravdanja, posveće- 
nja. Istom iza pokore dolazi Uskrs, radost, nebo. 

Ne treba, to se zna, pregoniti. Može i čovjek kršćanin ple- 
menito uživati darove Božje: govorili smo o tom u pretprošloj 
propovijedi. Može i on, pa i mora, biti veseo i vedar. Zar Apo- 
stol ne definira kraljevstvo Božje kao ,mir i radost u Duhu 
Svetom“ (Rim 14, 17.); zar. ne poziva kršćane, da se uvijek 
raduju: ,Radujte se u Gospodinu uvijek; i opet vam velim, 
radujte se!“ (Filip 4, 4)? Može i kršćanin biti veseo. Ali, — 
raskalašeno, neobuzdano, ludo, obijesno, veseo ne može biti, 
dokle je kršćanin. Ne može sebi sve dopuštati. Ne može biti 
posvema nesvezan i slobodan. Ne može sve hljeti i sve 
smjeti. Pravi je kršćanski život uvijek ozbiljan i trijezan (1 
Sol 5, 6. 8.; Tit 2, 12.; 1 Petr 5, 8.); nikada se on ne smije 
pretvoriti u pomamu i bakanalije, u samu igru i zabavu, u 

anarhiju slobodne ljubavi. Kršćanstvo vjeruje i u jedan viši 
svijet, i u jedan viši zakon, i u jednu višu sreću. 

A pokora je jedini put do toga višega svijeta i do te 
više sreće; jedini put do Boga i do njegova spasenja. To je 
temeljna teza kršćanstva. A nije je, braćo, teško razumjeti. 
Svi su se plemeniti mislioci s njom mirili. Tko je god imalo 
psiholog, lako će je shvatiti. j 

Čovjek je oduvijek razapet između dva pola u sebi: višeg 
i nižeg. Naš je ljudski život sav u znaku podvojenosti, protu- 
slovlja, opreke, antagonizma, antiteze, polarizacije. Polarizacije 
između duha i tijela, nižeg i višeg čovjeka, tjelesne i duševne 
snage, fizičkog i moralnog zdravlja, prolazne i neprolazne veli- 
čine, vidljivoga i nevidljivoga svijeta, vremena i vječnosti, ze- 
maljske i nebeske sreće, laži i istine, zla i dobra, svijeta i Boga. 
Nema u njemu harmonije: u njemu je vječna borba i nateza» 
nje; vječni rivalitet. Čim jedna strana jača, druga slabi i kržlja- 
vi; i obratno. 

Nitko toga ne može zanijekati. Kad se je, — recite mi, — 
čovjek, koji se je sav dao na uživanje i gizdu, izdigao do nekog 
velikana duha, do mislioca, učenjaka, stvaraoca, radnika? Ni- 
kada! Kad je hrvač ili sportista izišao na glas kao pjesnik 
ili umjetnik? Nikada! Kad je itko pijanca ili bludnicu smatrao 
berojima volje i kreposti? Nikada! Kad se je na plesu ili na 
plaži govorilo o velikim problemima svijeta i života? Nikada! 
Kad je netko, tko je volio izležavanje i dobar zalogaj, postao 
vođom i borcem? Rijetko. Vrlo rijetko! Tko je ikada u ciki i 
bihotu služio Bogu i posvetio se? Nitko! Nitko i nikada! Nije 
moguće. Zaokupila ga je svega zemlja, tijelo, radost sjetila, igra, 
luksus. 

»Ne može nitko“, — sjajno je to izrazio Krist, — ni u tom 
smislu, ,služiti dvojici gospodara!“ (Mat 6, 24.). Valja se opre- 
dijeliti. Ili amo ili tamo. Ili za radosti tijela ili za ideale 
duha. Ili za zemlju i materiju, ili za dušu i vječnost. 

A Evanđelje propovijeda vječnost; kršćanstvo hoće k Bogu. 
Eto, zašto mora zahtijevati pokoru; eto, zašto mora uzdati tje- 
lesne prohtjeve i strasti; eto, zašto se mora odricati svega 
onoga, što bi mu zarobilo dušu; što bi ga odvratilo od Boga! 

A tijelo nam je, mnogo puta, svima, zarobilo dušu i za- 
vadilo mas s Bogom: i opet će nas zavaditi, ako za njim 
pođemo. Eto, zašto se valja od njega otimati i s njim duhovno 

tući; eto, zašto valja Bogu davati zadovoljštinu i njemu za lju- 
bav ostavljati i prezirati sve ono, što nije On; eto, zašto se 

ovalja pred Bogom kajati i tražiti njegovo oproštenje, pomoć i 
milost. 

»Pokoru činite, jer se je približilo kraljevstvo nebesko!“ 
I nama svima, koji hoćemo, da se, sada u korizmi, obratimo i 
postanemo opet djeca Božja, dovikuju to danas i Isus i Crkva. 
»Pokoru činite!“ 

A nije ta kršćanska pokora, braćo i sestre, samo post: 
nije ni samo klečanje na golu podu; nije ni samo košulja od 
kostrijeti, keo što su je nosili neki sveci. Puno je ona i šira, 
i finija, i delikatnija, i raznoličnija. Ona je još više nutarnja 
nego vanjska; još više duševna nego tjelesna. Ona je, prije sve- 
ga, plemenita i dosljedna finoća i oduhovljenje živola. Svega 
života. Svih njegovih formi i manifestacija. Ona je, prije sve- 
.&a, predanje istini, i dobru, i Bogu, u svemu. Na račun tijela, 
na račun svijeta, na račun materije, na račun uživanja. Na 
račun svega onoga, što je Apostol nazvao: ,požudom tijela, 
požudom očiju i ohološću života“ (1 Iv 2, 16.). 

. U čemu je, braćo, bitnost kršćanske pokore? U tome, da 
uvijek činimo dobro: — i onda, kad nam je to teško. Da 
uvijek oslobađamo dušu. Da uvijek slušamo Boga. U tome, da 
veliki spor, da veliku bitku, između nižega i višega u sebi, — 
između tijela i duše, između svijeta i Boga, — odlučimo u korist 
višega: u korist duše i Boga. A to svi možemo, — možemo 
svaki dan, — i bez biča u ruci, i bez uzice i lanca oko pasa. 
i bez kukuruza i kamenčića pod koljenima. 

Bit ću konkretan: odmah ćete me razumjeti. 

Vrši uvijek svoju dužnost, — i onda, kad ti je teško, — 
'pa neprestano činiš pokoru! 

Ustani na vrijeme, i ako te lijenost navodi, da se. još 
'malo protegneš, prozijevaš, provaljaš, pa si pobijedio tijelo, 
oslobodio dušu, zadovoljio za grijehe, proslavio Boga, pokazao, 
da ga više voliš od svoga razmaženog i mekoputnog tijela; pa 
— činiš pokoru! 

Moli se redovito, — i ujutro i navečer, i prije jela i po- 
slije jela, — otiđi nedjeljom u crkvu, ostani na misi od početka 
.do kraja, i ako ti je to / mrsko, i ako bi volio odmah naviti 
radio i prihvatiti se kašike, pa si se svladao, pa si se opredije- 
.lio za više i za bolje, — za službu Bogu; pa — činiš pokoru! 


«120 





Drži se uvijek reda, radi savjesno, kad je vrijeme poslu, i 
ako drugi oko tebe brbljaju, planduju, besposliče, i ako bi to 
i tvome tijelu bilo lakše i komotnije; marljivo uči, ako si đak 
ili učenica; brini se, zdušno i skrbno, za obitelj, ako si otac, 
služi djeci i mužu, požrtvovno i blago, ako si žena, pa se, sve 
malo pomalo, otimaš od ropstva nagonima i trgaš za Bogom; 


pa — činiš pokoru! 


Budi dobar i strpljiv s bližnjim, i ako ti u srcu vrije, i 
ako bi se najvolio na njega izvikati, napraviti scenu, opsovsti, 
prokleti, pa si okovao, bacio u lance, u sebi zvijer, a spasio čovje- 
ka; pa — činiš pokoru! 

Povuci ruku, kad hoćeš da učiniš bludnost, odvrati oči od 
tuđeg muža ili žene, ostani u svome braku čist i vjeran, baci 
od sebe ružnu knjigu, pregrizi u ustima surovu šalu, pa si, i 
ako u tebi sve dršće od strasti i požude, ostao dobar, pa nijesi 
životinja, nego čovjek, razuman i slobodan, pa si počastio sliku 
Božju i Duha Svetoga u sebi; pa — činiš pokoru! 

Odmakni od sebe prokletu rakiju, kad vidiš, da je dosta, 
skroji sebi pristojnu haljinu, i ako te vrag navraća, da i ti 
pokažeš svoju tobožnju ljepotu i svoje problematične gole čari, 
daj milostinju siromahu, i ako se je tvojoj tijesnoj duši tako 
teško rastaviti od svake one uklete, šarene, stotinjarke, savladaj 
u sebi mržnju, sebičnost, zloradost, himbu, zavist, svojeglavost, 
taštinu, oholost, radoznalost, nervozu, brbljavost, prkos, ne ogo- 
varaj, ne učini nikome ni najmanje nepravde; pa — činiš poko- 
ru! Najljepšu pokoru! 

Nećemo dalje. Hiljadu ćete još vi sami otkriti i učiniti tih 
svagdanjih, većih ili manjih, pokora, ako samo uvijek budete 
ljubili dobro i bili jaki u toj ljubavi. S Bogom jaki; radi Boga, 
i duše, i pravde, jaki! 

Sve su to, braćo, tako zvane nutarnje pokore, duševne po- 
kore, indirektne pokore: najkorisnije, najfinije, najdraže Bogu. 
Ne vide se: njih ne možeš zlorabiti;j ne možeš njima pred 
drugima briljirati. Zbog njih ne ćeš oslabiti ni postati nespo- 
soban za svoje dužnosti. Ne ćeš zbog njih biti ni bolestan, ni 
čudan, ni mrzak ljudima oko sebe. 

A šta je sa vanjskim pokorama? S onim pokorama, šio 
ih mi često više cijenimo, nego ova fina i sveta duševna svla- 
davanja i oplemenjivanja? Što je sa pokorama, koje nam nijesu 
dužnost? Što je sa zadovoljštinom Božjoj pravdi i svetosti ispred 

nas i ispred drugih? Što je sa samokažnjavanjem za grijehe? Šte 
je sa izvanrednim trpljenjem i posebnim bolima, koje Bog šalje, 
komu hoće i kada hoće: šalje ih i nevinima i dobrima? 

imora, braćo, i njih biti u kršćanskom životu. Tko ovdje 
svoje ne otpati, za zlo, što ga je učinio, otpatit će u čistilištu: 
gore i teže. Mora se prijeći i u protuofenzivu protiv tijela i 
nižega čovjeka. Tko se kojiput i dobrovoljno ne odreče, teško će 
mu se biti odreći i onda, kad to od njega traži dužnost. Bit 
će polovičar, neodlučnik, slabić. A tko nije u životu okusio boli 
i tko je nije podnio strpljivo i odano, nije ni duševno još zreo: 
nije još pokazao, da dobro voli, i kad mu ono ne donosi zemalj- 
ske plaće; nije se još podigao do veledušnosti žrtvovanja; nije 
još postao sličan Kristu, koji je zadovoljavao za grijehe svijeta 
i za njih trpio i umro. 

Samo, i za to se je, braćo, dragi Bog pobrinuo. Svatko od 
nas ima svoju bolju, svoj križ, svoju muku. Netko je bolestan, 


netko siromašan, netko nesretan u obitelji i u djeci, netko osam- 


ljen, netko bez stana, netko nezadovoljan službom, društvom, 
prilikama, netko je u strahu, netko u napastima. A svaki dan 
svatko od nas doživi i sto malih, sitnih, nezgoda i neprilika. 
Predajmo se dragom Bogu u svemu tome, podnosimo, ustrpljivo 
i dragovoljno, bez bune i kletve, njegova pripuštenja, pa ćemo: 
najbolje otpatiti i zadovoljiti za svoje grijehe; pa ćemo umilosti- 
viti Eoga; pa ćemo steći mnogo zasluga i mnogo slave na nebu! 


Ne treba nam onda puno druge pokore. Dosta je ono malo, 


što nam Crkva naređuje: postom, nemrsom, korizmenom tišinom. 
Žalosno bi bilo, da se Bogu i duši za ljubav ne možemo odreći 
ni onog zalogaja mesa petkom. Ostalo je u našoj ruci. Koga mi- 
lost Božja povuče i na koju takvu, slobodnu, pokoru: na stroži 
post, na veću skromnost u nošnji, na odricanje i od malih dopu- 
štenih radosti, blago njemu! Samo neka to što bolje sakriva od 
ljudi, da ne postane oholicom i licemjerom! I neka nikada ne 
zaboravi glavne, nutarnje, samozataje! Uzalud je post onome, 
tko psuje, kune i mrzi! Uzalud je post onome, koji nije ponizan 
i koji nije svijestan svoje grješnosti pred Bogom. Ne ćemo umri- 
jeti, ako se kojiput odrečemo crne kave, cigarete, čašice vina, 
poslastice, kina, radija, televizijskog programa, komocije, rado- 


znala pitanja i pogleda. Ne ćemo umrijeti, ako se odmah ne: 


napijemo vode, kad smo ožednjeli; ako odmah ne ogolimo ruku 


i nogu, kad nam je vruće; ako se svaki čas ne pogledavamo: 

u ogledalo; ako malo polaganije i pristojnije jedemo; ako koji 
čas oiklečimo na velikim koljenima. A bit ćemo odmah duhom 
jači i Bogu draži. I dat ćemo Bogu zadovoljštinu za svoje gri- 
jehe. I isprosit ćemo milost mnogome svome bratu i sestri, za 
koje smo ih Bogu prikazali: te svoje žrtvice. Blago svakom tak- 
vom dragovoljnom pokorniku! 

Braćo, ,pokoru činite!“ Ne ćete biti stoga nesretniji. Bit 


čete i sretniji, i mirniji, i veseliji, i bolji, i jači, i slobodniji. 


Pomilovat će vas Bog. Lako ćete se obratiti. Ustrajat ćete. Unići. 
ćete u Kraljevstvo nebesko! Amen. 

»Nijedan prorok nije dobro viđen u svojoj 
postojbini!“ (Luk 4, 24.). 


KATOLIČKA ŠIRINA 


Nedjelja, 15. XI. 1964.; Sarajevo, katedrala. 


Dragi vjernici! Isus je to rekao u Nazaretu, — u svome zavi- 
čaju, — kad mu je jedamput, na svojim apostolskim, misionar- 
skim, putovanjima, bio došao u pohode. Nazarećani nijesu htjeli 
da u njega povjeruju. Pobunili su se protiv njegove ozbiljne 
pokorničke propovijedi. Uvrijedilo ih je bilo, kad im je Isus 
spočitnuo njihovu tvrdokornost i okorjelost (Luk 4, 25—27.). Oglu- 
šili su se bili, prkosno i prezirno, o njegove opomene i savjete. 
I, na koncu su ga još i istjerali iz Nazareta. Pokušali su, u svojoj 
strastvenoj razjarenosti i zaslijepljenosti, i da ga ubiju: dogurali 
su ga bili do jedne kose u gradu, da ga s nje strovale u ponor. 
Ali, Isus ih je u tom spriječio, svojom božanskom moći: otvorio 
je sebi put između njih, pa otišao (Luk 4, 28. 29.). No prije im je 
još dobacio u lice njihovu nevjeru. ,Nijedan prorok“, rekao im 
je, ,nije dobro viđen u svojoj postojbini!“ (Luk 4, 24.). ,Nema 
proroka bez časti osim na postojbini svojoj, i u domu svojemu, 
i u rodu svojemu!“ (Mark 6, 4.; Lat 13, 57.). 


Neki tumači Evanđelja uzimlju, da je Isus dvaput dolazio 
u Nazaret i da su to bila dva događaja: jedan, onaj kod sv. Luke, 
odmah na početku Isusova javnog života, a jedan, onaj kod 
Mateja i Marka, kasnije. Drugi opet misle, da se u oba evanđe- 
oska izvještaja radi o istoj zgodi. 

Bilo, kako bilo, jedno je sigurno: Nazaret nije dobro primio 
Isusa; Nazarećani mu u velikoj većini nijesu vjerovali. A navela 

ih je na nevjeru zavist i pizma. Preoholi su bili, da bi, svome 
dojučerašnjem sugrađaninu i vršnjaku, priznali neko više posla- 
nje, i ako ih je, u prvi mah, bila zapanjila snaga njegove besjede 
(Mat 13, 54.; Mark 6, 2.; Luk 4, 22.); i ako su bili čuli za čudesa, 
što ih je tvorio. Nijesu mu vjerovali. Tražili su, da najprije, 
pred njima, čudom, dokaže svoju proročku moć. ,Što smo čuli, 
da si činio u Kafarnaumu“, kažu mu, ,učini i ovdje, na svojoj 
postojbini!“ (Luk 4, 23.) A kad to Isus mije učinio, proglasili 
su ga šarlatanom i pustolovom. Na sablazan im je bio njegov 
dotadašnji, skromni i jednostavni, život među njima i njegovo. 
ponizno podrijetlo. Previše im je izgledao običan. Previše im je 
bio blizu. Previše je bio kao i oni. Pc navali gu ga otprije. Zaali 
su mu oca i mater (Iv 6, 42.). Bio je iz jedne obitelji, koja, kako 
su oni mislili, nije bila ništa bolja od drugih u Nazaretu. ,Otku- 
da ovome sve to?“ (Mark 6, 2.; Mat 13, 54. 56.), govore. ,Nije: 
li ovo drvodjelja, sin Marijin, brat (rođak) Jakovljev i Josipov 
i Judin i Šimunov? Nijesu li i sestre (rođakinje) njegove ovdje 
s nama?“ (Mark 6, 8.; Mat 13, 55. 56.). Neće, eto, da mu pri- 
znaju, priušte, ništa, što i oni sami nemaju. Ne daju mu preda 
se. Probudio se je u njima elementarni instinkt sebeljublja, bole- 
snog, malograđanskog, abderićanskog, ponosa, sitne ljudske oho- 
losti. Šta je on bolji od njih? Tko mu je dao pravo, da ih uči 
i da ih kori? On: siromah, kao i oni. Pučanin, kao i oni. I gori 
od njih. Drvodjelja; tesar. Da je barem kakav viđen, imućniji, 
čovjek: gazda, trgovac, rabin! Do jučer im je tesao vrata i pro- 
zore, a danas mudruje i hoće da im govori u ime Božje: da im 
soli pamet; da bude prorok. E, ne će! Ne daju oni. Neka samo 
ostane, što je i bio: običan čovjek! I neka živi kao i oni! 

Eto, na sablazan im je bilo, što im se je Bog toliko pri- 
bližio. Što je sakrio pod ljudsku spodobu svoje veličanstvo. Što: 
je uzeo na sebe ,obličje sluge“ (Filip 2, 7.): ljudsku narav i ljud- 
sko tijelo. Što je postao kao jedan od nas: malen i siromašan. 
Neće da priznaju njegove objave. Neće da se prilagode Božjim 
osnovama. Traže, da se Bog njima prilagodi. Svejedno, uzalud, što: 
Bog po Isusu čini čudesa. Svejedno, uzalud, što iz Isusovih usta 
govori neobjašnjiva, nadljudska, božanska, mudrost i dobrota. Se- 
be, svoje interese, svoju čast, svoju osjetljivost, stavljaju oni 
ispred Boga. Isto, kaošto će, kasnije, učiniti i njihovi učitelji, 
farizeji. I oni će, u svojoj oholosti i zlobi, govoriti Isusu: ,Kaži 
nam, kojom vlasti, — kojim pravom, — to činiš!“ (Mat 21, 23.; 

Mark 11, 28.; Luk 20, 2.). I oni će govoriti Nikodemu: ,Ispituj 
Pisma, pa ćeš vidjeti, da prorok ne dolazi iz Galilejei“ (Iv 7, 52.). 


Braćo! Strašna je stvar ta naša otrovna ljudska umišlje- 
nost i zavist; ta naša bolesna sebeznalost, osjetljivost, samosvijest. 
Sebeznalost, umišljenost, zavist, koja nam ne da, ni da Boga pre- 
poznamo, samo jer se on nije nama prvima javio; jer govori kroz 
druge, a ne kroz nas; jer u drugima više ili vidljivije djeluje 
nego u nama. Eto, s Bogom su se, u Isusu, ljudi susretali, pa ga, 
od oholosti, nijesu htjeli da počaste i poslušaju: okrenuli su mu 
leđa. I unesrećili tako sebe; to se zna. 


Mi se, braćo, ovdje ma zemlji, ne ćemo susresti s Isusom, ni 
s Bogom u njemu. Ali susrest ćemo se i mi, mnogo puta, — susre- 
ćemo se svaki dan, — s Bogom u ljudima. S Božjom pravdom, 
s Božjom istinom, s Božjom dobrotom i svetošću. Naopako, ako je 
ne prepoznamo i ne počastimo samo zato, jer nam je krivo, što 
ima netko dobar i osim nas! Što Bog i u drugim ljudima živi i 
djeluje. Što nam kroz njih govori; što nas po njima uči; što nas 
preko njih spasava. 

A bude to, sto puta, braćo. Bude baš nekako u stilu one 
narodne poslovice: ,Ne mogu dva pijevca na istome buništu!“ 
Ne trpimo, da je itko pred nama. Nećemo ni od koga da išta 
primimo. Nećemo, da nas itko uči i svjetuje. Ne puštamo, da nas 
itko vodi i da nam bude starješina. Ako drugi neće za nam», 
nećemo ni mi s njima. Mi smo od sviju napametniji. Ono je jedi- 
no dobro, kako mi radimo. Odmah se napušemo, čim nas netko 
krivo i pogleda. Odmah se uvrijedimo, ako nam se svi ne kla- 
njaju i ne daju nam u svemu prvu riječ i prvo mjesto. Nije 
nitko bolji od nas. Neka ga drugi hvale, kolikogod hoće, mi ćemo 
ga odmah skuditi: naći ćemo mu sto mana. Kakogod učini, nije 
nam pravo. Štogod napravi, mi ćemo na zlo protumačiti. Puni 
smo jedni prema drugima nepovjerenja, jala, tajne pizme i za- 
visti. Svi bismo htjeli zapovijedati i voditi. Svi bismo htjeli biti 
najstariji. Svatko vuče na svoju stranu. Nitko neće da se disci- 
plinira i da se drugima prilagodi: da s njima uskladi svoj rad 
i djelovanje. U svakoj smo zajedničkoj akciji opozicija. I najboljoj 
ideji i inicijativi protuslovimo, ako samo dolazi od drugih. Do- 
čekujemo je u stavu pasivne rezistencije. Unosimo anarhiju na 
sva područja života. Sve je oko nas puno stranaka i strančica. 
Vičemo, kao kršćani u Korintu u doba Apostolovo: ,Ja sam 

Pavlov. Ja sam Apolonov. Ja sam Petrov!“ (1 Kor 1, 12.). Nema 
među nama solidarnosti i širine. Ni u društvenom životu, ni 
u kućnom, ni u nacionalnom, pa ni u vjerskom. Nećemo da zna- 
mo za auktoritete; hoćemo, da smo svi jednaki. Ne priznajemo 
nijednog vođe, nijednog proroka, nijednog sveca. A u pozadini 
je svega toga, — budimo iskreni, — naša oholost; naše, ludo i 
naivno, samoobožavanje. 


Braćo, ne valja to. Nigdje to ne valja. Nije valjalo u Apo- 
stolovo doba; ne valja ni danas. Ideali uvijek moraju biti pred 
ličnostima. Dobro nam mora biti svetinja. Neovisno od naših 
osobnih interesa, od naše osobne časti, od naših simpatija i anti- 
patija. Dobro je nešto veliko i božanstveno. Za dobrom stoji Bog. 
Moramo, stoga, dobro voljeti i dobru služiti, gdje se god s njim 
susretnemo. Moramo dobro poštivati, na komu ga god otkrije- 
mo i nađemo. Na drugima, isto kao i na sebi. Neka se samo Bog 
slavi, neka se samo šire istina, i pravda, i ljubav, a svejedno je. 
tko im je nosilac. Tko ih god nosi, Boga nosi, Bogu služi. Svatko 
nam je, tko dobro živi, brat i saveznik: moramo ga zagrliti; mo- 
ramo ga cijeniti i pomagati. U kola dobra moramo uvijek nese- 
bično upirati: vozio ih, iko ih vozio. Bog nam mora uvijek biti 
na pameti, a ne naša ambicija, naša osjetljivost, naša samovolja, 
naš prkos. Veseliti se moramo svakome između nas, tko nas je 
vrijedan povesti, tko nam zna nešto pametno reći, tko je snalaž- 
ljiv, radin i dobar. 

Braćo i sestre, stvar je praktična. Koliko dobrih akcija pro- 
pPane, — i u Crkvi, i među katolicima, — zbog tih naših malih 
rivaliteta i antagonizama zbog te naše sitne pizme, strančarenja, 
konkurencije, animoznosti! Na pitanju, tko će povesti; tko će biti 
prvi; čija će biti starija. Stranca ćemo još pohvaliti i poslušati; 
svoga nećemo. Da ne bi izišao pred nas. Radije neka sve pro- 
pane! ,Tuci raju, tuci Turke k jednu: samo čuvaj uspomenu 
vrijednu!“ (Iv. Mažuranić). 


Braćo, treba nam više ljudske, kršćanske i katoličke sloge! 
Treba nam više jedinstva, širine, ljubavi! Nemojmo, da Isus, 
žalostan, ode i iz našega Nazareta, i iz našega društva, i iz naše 
župe, i iz naše kršćanske zajednice, zato što ga nećemo da pri- 
znamo ni primimo, samo jer ga drugi propovijedaju i nose, a 
ne mi! Pozdravimo ga i zagrlimo u svakom liku, i iz svakih 
usta! Zaboravljajmo na sebe i na svoje sitne račune i male 

ambicije, kad u njega gledamo! Neka naša parola bude: ,Ne 
nama, Gospodine, ne nama, nego Imenu svome daj slavu!“ (Ps 
113, 1.). Neka nam je svaki onaj, koji Krista navješćuje i ljubi, 
drag! Pa makar bio i naš sugrađanin, i naš kolega, i naš drug, 
i naš susjed! Čuvajmo se u kući Božjoj onoga i odviše ljudskoga, 
ali baš zato i toliko anarhičnog i destruktivnog, mentaliteta, što 
ga je Isus onako zorno karakterizirao i onako duhovito pokudio 
svojom velikom riječi: ,Nijedan prorok nije dobro viđen u svojoj 
postojbini!“ Amen. 

»Umukni i iziđi iz čovjeka“ (Mark 1, 25.) 
DALEKO OD ĐAVLA; ODLUČNO U DUHOVNIM EORBAMA! 


Nedjelja, 28. VI. 1968.; Uroševac, župska 
crkva. 


Dragi vjernici! Odavna su duhovni pisci i tumači Svetoga 
Pisma, — bibličari, eksegete, — uočili, kako je Isus, kad se god, 


* u Evanđelju, susreće sa sotonom, neobično suh, hladan, zatvoren, 


kratak, krut. Ne upušta se s njim nikada u parlamentariziranje, 
u razgovor i debatu. Ne dopušta mu, da govori. Ne prima iz 
njegovih usta nikakvih objašnjenja, nikakva svjedočanstva, ni- 
kakve laske, nikakva komplimenta. Uvijek je s njim brzo gotov. 
U dvije, tri riječi. Goni ga od sebe i od ljudi, kao na gori kušnje: 
»Odstupi, sotono!“ (Mat 4, 10.). Prijeti mu se, kao kod sv. Marka 
(38, 12.; 9, 24.). Nepoštedno, odlučno, u čas, slama njegovu silu. 


Već prvi put, kad, u Evanđelju, iz čovjeka istjeruje đavla, 
u kafarnaumskoj sinagogi, — događaj su nam zabilježili, u go 
tovo posve identičnoj verziji, sv. Marko (Mark 1, 21—28.) i sv: 
Luka (Luk 4, 33—37.), — Isus je takav. U sinagogi se je bio 
našao i jedan ,čovjek s nečistim duhom“ (Mark 1, 23.; Luk 4, 33.). 
Đavao se je u njemu, odmah, kad je osjetio Isusovu prisutnost, 
uznemirio. Pritisla ga je bila tjeskoba blizine Božje. Iz svake 
Tiječi u Isusovoj propovijedi on je odmah razabirao, da iz toga 
mladoga Nazarećanina govori netko velik i jak pred Bogom. Net- 
ko, tko najavljuje i približuje ljudima otkupljenje i Kraljev- 
stvo Božje, a njemu i njegovu đavolskom carstvu konačnu pro- 
past. U paničnom strahu viče on, kroz usta opsjednutoga: ,Šta 
mi imamo s tobom, Isuse Nazarećanine? Jesi li došao, da nas 

pogubiš? Znam, tko si, Svetac Božji!“ (Mark 1, 24.). ,Prođi nas 
sei“ (Luk 4, 34.). U svojoj kukavnoj bespomoćnosti umiljava :e 
oko Isusa, laska mu, prijetvorno, ne bi li ga Isus pustio na 
miru. Ili mu, barem, hoće da napakosti: da izazove uzbunu 
u sinagogi; da preplaši i rastjera svijet. Uzalud. Isus ga nije 
udostojao ni jedne riječi. Ne treba njemu priznanja ni svjedočan- 
stva iz vražjih usta. A ne da se on od njega ni smesti. Sve, što 
mu dobacuje, to je prijetnja i osuda. ,I zaprijeti mu Isus i reče: 
Umukni i iziđi iz čovjeka!“ stoji kod sv. Marka (Mark 1, 25.; 
Luk 4, 35.). Đavolski je atak bio razbijen, likvidiran, u tren oka. 
»I strese ga“, — opsjednutoga; kaže sv. Marko, — ,duh nečisti, 
i povika iza glasa, i iziđe iz njega“ (Mark 1, 26.; Luk 4, 35.). 
»L ništa mu ne naudi“, dodaje sv. Luka (Luk 4, 35.). Strah se je 
Božji, — ali i mir Božji, — odmah vratio među ljude. I slava Božja. 
»I začudiše se svi“ (Mark 1, 27.). ,I u sve uđe strah, i govorahu 
jedan drugome: Šta je ovo, da s vlašću i silom zapovijeda neči- 
stim duhovima, pa izlaze? I otide glas o njemu po svim okolnim 
mjestima“ (Luk 4, 86. 37.; Mark 1, 27. 28.): tako nam konac 
scene opisuju evanđelisti. 

Braćo i sestre! Isusovo držanje prema sotoni nije ni moglo 
biti drugačije, ako vjerujemo, da je on Božji Sin i da je. po 
riječi Apostolovoj, i došao na svijet, da ,razori djela đavolska“ 
(1 Iv 3, 8.). Đavao je nepopravljivi, zakleti, neprijatelj Božji (Mat 
13, 25. 39.) i neprijatelj svakoga dobra. I neprijatelj ljudskoga 
spasenja: ,ljuđdoubojica od početka, — homicida ab initio“ (Iv 
8, 44.). I protivnik istine: ,lažac i otac laži, — mendax et pat»r 
eius“ (Iv 8, 44). Za njega Isus, kao Bog i svjedok Božje istine, 
kao ljubitelj i Spasitelj ljudi, nema milosti. Svakoga, u komu 
još ima i trun plemenštine i dobre volje, Krist razumije i ljubi: 
njega, koji je sav zao, ne razumije i ne ljubi. Odbačen je od 
Boga zauvijek. 

Braćo, i za nas leži u ovome Isusovu postupku značajna 
pouka. I primjer. I savjet. I opomena. Ozbiljna i važna. S đavlom 
ne smijemo ulaziti ni u debatu, ni u pregovore, ni u kompromise, 
ako smo-sinovi Božji i ljudi od istine. Zaboravimo li na to, svršit 
će se to po nas kobno i tragično. 

Isus se nije bojao đavla. Đavao njemu nije mogao ništa. 
Nije ga mogao ni prevariti, ni zavesti. Isus s njim ne govori samo 
zato, jer ljubi Cca i bori se za njegovu čast; jer mrzi i odurava 
zlo i grijeh. Ali mi se moramo đavla i bojati. Nas on može i pre- 

Variti, i zavesti. Prevario je i zaveo naše praroditelje, Adama i 
Evu. Prevario je i zaveo, iza toga, mnoge milijune i milijune ljudi. 
Pametniji je od nas. Jači je od nas. Lukav je, prepreden i 
zloban. Iskusan je. Hiljade godina ratuje on s ljudima. Mi se 
moramo đavla čuvati. Mi moramo od njega bježati. Nama 
to nije samo diktat dostojanstva sinova Božjih: nama je to i dik- 
tat našega duševnog interesa; brige za maše vječno spasenje. 


Stvar je, braćo, praktična. Svi nas učitelji duhovnog života 
opominju, da s đavlom, kad nam se približi, u kojemu bilo obliku, 
ne ulazimo ni u kakav razgovor, ni u kakvo pogađanje, ni u 
kakav dijalog. Da mu ne odgovaramo na njegova pitanja, na 
njegove prijetnje, na njegove slatke riječi. Da od njega, odmah, 
bježimo k Bogu. 

A đavao k svima nama mnogo puta pristupi. Baš kao ono 
k Evi u zemaljskom raju. Nabacuje nam sumnje o vjeri. Draži, 
podžiže, u nama naurednu radoznalost. Laska nam: u duši ili kroz 
usta svojih saveznika i emisara, zlih ljudi. Napastuje nas: nudi 
nam svoje grješne radosti, u mašti ili u liku pokvarenih osoba 
oko nas. Istupa pred nas pod maskom lažnih ili loših prijatelja, 
savjetnika, drugova. Narivava nam se, primiče nam se, sve bliže, 
preko prvih, manjih, grijeha, na koje nas je namamio. 


Braćo, čim osjetimo đavolsku blizinu, čim se oko nas stane 
šuljati ili javljati zlo: čim opazimo, da nam je duša smućena, 
a savjest uznemirena, čim smo upali i u najmanji grijeh i u 
najmanju nevjeru Bogu ili pravdi, bježimo! Đavao je u zasjedi: 
on na nas vreba. Prekinimo smjesta sve, što nas s njim veže ili 
nas s njim može povezati! Okrenimo mu brzo leđa! Radije se od 
njega otrgnimo, od njega se unaprijed izolirajmo, nego da se s 
njim nosimo, pred njim pravimo junaci, s njim omjeramo, isku- 
šavamo, sile! Gurnimo ga od sebe! Bacimo iz ruke odmah SVO, 
što nam u nju hoće da turne! Otresimo se na nj odlučno i pr=- 
Zirno, kao i Isus: ,Umukni!“, ,Nosi se!“, ,Odstupi!“ ,Odstupi, 
sotono, od krštene duše!“, kako su u takvim zgodama govorili 
naši stari: u svakoj situaciji opasnoj po dušu. 

Kad nam sotona dolazi sa sumnjama protiv vjere, 
ne ulazimo s njim u objašnjavanja, analize i raspre! 
Zbunit će nas. Smutit će nas. Sjetimo se mjesto toga 
Boga, kojega je pun svijet! I Isusa, koji nam je govorio u 
Evanđelju, kao vječna Istina Božja! Probudimo u sebi čin žive 

vjere! Recimo: ,Vjerujem, Gospodine; pomozi mome nevjerju!“ 
(Mark 9, 23.). 


Kad nas sotona hoće da navuče, da nas namami, da nešto 


pogledamo, pročitamo, taknemo, što će u nama raspaliti strast, 
odvesti nas u napast, zavesti nas na grijeh, zastanimo odmah, 
povucimo se isti čas! Sotona je to, koji nam se iz toga, lukavo 
i zavodnički, smije. Nemojmo mu nasjedati! Prezrimo ga! Otje- 
rajmo ga! Bježimo! 

Kad nas zli ljudi, loše društvo, hoće da povedu za sobom 
i za zlom, kad nam se grade prijateljima, kad nam daju sumnjive 
savjete, laskaju nam, udvaraju nam se, obećaju nam zlatna 
brda i doline, a naša nam savjest; — i Bog kroz nju, — govori, 
da je to zlo, nemojmo s njima! Ne vjerujmo lako ljudskome 
smiješku: češće je himben, nego iskren i nevin! Povucimo se na 
vrijeme! Đavao nam to pruža ruku. A mreža je i zamka u njoj. 
Bježimo opet k Bogu! Bježimo među one dobre! Glave nas, i 
duše, može stati taj razgovor, to drugovanje, s đavlom i s nje- 
govim ,pajdašima“ i šegrtima. ,Tko s đavlom tikve sadi, o glavu 
mu se razbijaju!“ 

Čuvajmo se dobro prvoga grijeha! Iza njega će brzo doći 


drugi, i treći, Sve gori. Sve teži. Zakotrljat ćemo se niz brdo. 


Bog zna, gdje ćemo se ustaviti. Svaki ćemo dan biti i slabiji i 
gori. Inficirani smo već grijehom. Otrov nam je u duši. 
Bolje je, a svakako je sigurnije, biti Ivan nego Petar. Bolje 
je sačuvati nevinost i pravdu duše, nego se do nje, s mukom 
i s posrtajima, iznova probijati. A ako smo, na nesreću, pali, 
trgnimo se odmah natrag: ustanimo, dok još nije kasno! Đavao 
nas je već uhvatio za ruku. Istrgnimo se! Bježimo! Zavičimo na 
njega: ,Nosi se, sotono!“ Ispovjedimo se što prije! Odmah! 


Čim smo se našli u napasti, pomislimo: Uza me je nečastivi! 
Bože, pomozi mi! Gospo, čuvaj me! Gospodine, otjeraj ga! Reci 
mu, kao u kafarnaumskoj sinagogi: ,Umukni i iziđi iz čovjeka!“ 
Lakše se je, braćo, uvijek, othrvati napasti na početku, nego 


kasnije, kad je već planula. Lakše i psihološki, ali i milosno.. 


Tko je Bogu u malome vjeran, bit će mu vjeran i u velikome! 
(Luk 16, 10.). Bog će mu odmah pohitjeti u pomoć svojom 
milošću. 

Braćo i sestre! Đavao je neprijatelj, đavao je lažac, đavao 
je ubojica. A neprijatelju se čovjek uklanja s puta, lašcu se ne 

vjeruje, od ubojice se bježi. Ne ostaje se na dohvat njegovu nožu, 
ni na domet njegovoj pušci. Budimo i mi pred đavlom na oprezu! 
'Gdjegod u životu oko sebe naslućujemo ili vidimo zlo, čuvajmo 
ga se! Ostanimo od njega po strani! Budimo prema njemu nepo- 
vjerljivi! Držimo se uvijek Boga; držimo se uvijek vjere i prav le; 
držimo se uvijek naučavanja i prakse Crkve; držimo se uvijek 
Evanđelja; držimo se uvijek dobra; držimo se uvijek Božjih 
ljudi! Neka naše misli budu uvijek čiste, naše namjere pleme- 
nite, naše društvo društvo dobrih i vjernih! Sve, što zaudara po zlu 
i po grijehu, — maleno ili veliko, — neka nam bude mrsko! Za to 
imajmo samo riječ: ,Umukni!“, ,Odstupi!“, Odmakni se od mene! 
Ogradimo svoje kršćansko srce ogradom straha Božjega i vjer- 
nošću Bogu: rezervom prema svemu, što ne nosi na sebi imena 
Božjega! 

Braćo, na oprezu budimo pred svakim zlom; pred svakim 
đavoljim utjecajem! Gospodin nam je dao primjer. Njegov nam 
apostol, Petar, poručuje: ,Budite trijezni i bdijte; jer neprija- 
telj vaš đavao obilazi kao ričući lav, tražeći, koga da proždre! 
Opirite mu :se, jaki u vjeri!“ (1 Petr 5, 8. 9.). Amen. 

»I drugim gradovima treba mi navješćivati 
kraljevstvo Božje; jer sam na to poslani“ 
(Luk 4, 43.). 


MISIJSKA CRKVA. NIJESMO MI SAMI OTKUPLJENI 


Nedjelja (misijska), 20. X. 1963.; Sarajevo, 
katedrala. 


Dragi vjernici! Među velikim paradoksima, među, naoko, 
čudnim i, po ljudsku, protuslovnim stvarima u Isusovu životu, — 
a sve, što je božansko, puno je paradoksa; Bog je uvijek čudo: 
i tajna našim sitnim i kratkovidim ljudskim očima, — jedan je od 
najčudnijih, da Isus svijesno ograničuje svoje vanjsko, učiteljsko 
i propovjedničko, djelovanje na malu židovsku zemlju. A pogle- 
dajte samo na zemljopisnu kartu ili globus, pa ćete odmah vidjeti, 
kako je to sitan kutak na zemaljskoj kruglji: Palestina je, i «s 
jedne i s druge strane Jordana, skoro dvaput manja od Bosne 
i Hercegovine. Na jednu malu zemlju i na jedan jedini, opet 
malen i neugledan, narod: židovski. A sve to u isto vrijeme, 
dok propovijeda jednu nauku, koja je, po čitavu svome duhu, 
univerzalistična, općečovječanska, namijenjena svim narodima i 
svim ljudima, i dok, izrijekom, proširuje granice svoje vlasti, 
svoga kraljevstva, svojih vladarskih prava, na čitav svijet (Meat 
28, 18—20.; Mark 16, 15. 16.; Dj Ap 1, 8.). 

* Isus ne ide ni u Rim ni u Grčku, ni u Egipat ni u Perziju: 
u velike, kulturne i političke, centre tadanjeg svijeta; domena, 
područje, njegova djelovanja obuhvaća svega ono stotinjak kilo- 
metara od Jeruzalema do Kafarnauma i od Sredozemnog mora do 
pustinje s onu stranu Jordana. Ne zalazi on, načelno, ni među 
pogane, ni među Samaritance. Kad se, slučajno i iznimno, nađe 

među njima, on se izrijekom ograđuje od toga, da bi bio k njima 
poslan, i brzo se vraća natrag u židovsku zemlju. ,Nijesam poslan“, 
kaže on doslovce, — ženi Kananejski, u tirsko-sidonskoj krajini, 
— ,osim k izgubljenim ovcama doma Izraelova“ (Mat 15, 24.). A 
svojim učenicima, kad ih je poslao na pokusno apostolsko puto- 
vanje, formalno naređuje, da izbjegavaju poganska i samaritan- 
ska naselja: ,In viam gentium ne abieritis,... Na put nezna- 
boški ne idite i u gradove samaritanske ne ulazite, nego idite 
prije k izgubljenim ovcama doma Izraelova!“ (Mat 10, 5. 6.). 

Isus se je, eto, držao naloga Očeva. Radio je točno po Božjim 
osnovama. A Božje su osnove bile, da Kraljevstvo Božje započne 
od skromnih početaka: da bude isprva maleno kao zrno gorušično 
(Mat 13, 31. 32.); da na njemu ne bude nikakve ljudske veličine, 
nego da se na njemu pokaže samo sila Božja, usred ljudske nemoći 
i bijede. A Bog je htio, da njegovo spasenje najprije bude po- 
nuđeno narodu, nosiocu obećanja (Dj Ap 13, 46.; 28, 25—28.), i da 
židovstvo uvede Spasitelja u svijet. Istom, kad Židovi. svojom 
krivnjom, okrenu leđa svome Bogu i Mesiji, potražit će Bog nove 
puteve za spasenje čovječanstva, i Isus će poslati svoje poslanike, 
apostole. direktno. u daleki poganski svijet (Mat 8, 10—i12.; 21, 43.; 
Mark 12, 9.; Luk 20, 16.). 

Uska je, eto, prostorno, bila pozornica Isusova djelovanja 
na zemlji. Njegova života. Njegove objave. Njegova propovijeda- 
nja. Ali zato, braćo, — i u tomu je božanski paradokson. o kojemu 
govorimo, — nikada nije bila uska otkupiteljska duša našega 
Gospodina. Ona je uvijek bila božanstveno široka. Njegove su 
ideje bile univerzalne i univerzalistične. On je uvijek željama gle- 
dao u široki svijet; on je sve ljude i sve narode volio i grlio 
(Iv 11, 51. 52.); on se nikada nije dao duhovno skučiti. Ni u čemu. 
Nije bio nikakav lokalni patriota, koji bi se brinuo samo za svuj 
Nazaret ili za svoj, mali, galilejski zavičaj. On se ne da ustaviti 
ni u Nazaretu (Luk 4, 23. 24.; Mat 13, 57. 58.; Mark 6, 4. 5.), 
ni na međama Galileje. U svaki grad on dolazi; u svakom kraju 
židovske zemlje propovijeda. I u Jeruzalemu, i u jordanskoj do- 
lini, i po Pereji, i u okolini Genezaretskog jezera, i s onu stranu 
Jordana, i po Galileji, i po sredozemnom primorju. Nije se Isus 
bio prilijepio za jedno mjesto: on je htio da se sa svima sastane, 
da ga svi vide i čuju, da svima navijesti i donese blagodati 
Evanđelja. I kad ga, eno, — izrijekom to bilježe dvojica evan- 
đelista, Marko i Luka, — ljudi u Kafarnaumu hoće da silom zadrže 

kod sebe, — ,zadržavahu ga, da ne ide od njih“, stoji kod sv, 
Luke (Luk 4, 42.; Mark 1, 37.), — on se ne da; njegov je od ro- 
vor: ,I drugim gradovima treba mi navješćivati kraljevstvo Bo- 
žje; jer sam na to poslan!“ (Luk 4, 48.; Mark 1, 38.). Svima je 
poslan: sve traži, i uči, i liječi, i spasava. Nije bio ni strančar. 
Ne veže se on ni uz jednu školu; nije on farizejski sljedbenik 
i fanatik; ne robuje on ničijim običajima ni tradicijama (Mat 
15, 1—11.; Mark 7, 1—16.); sve, što je dobro, on prihvaća; svima 
on ostavlja slobodu ondje, gdje im ju je Bog dao. Ne sili on ni- 
koga, ni da mu bude apostol. ,Ako hoćeš“ (Mat 19, 21.), on govori. 
,Drži zapovijedi!“ (Mat 19, 17.), jedino je, što on od svakoga 
traži. Nije bio ni šoven. Ne ide k Samaritancima ni k poganima, 
ali ih zato ni ne izbjegava ni ne prezire: i s njima govori; i s 
njima je dobar i ljubezan, gdje ih god sretne. Navraća se u 
Samariju i u njoj propovijeda, kad ga je kroz nju nanio pui 
(Iv 4, 4—43.), razgovara sa ženom Samaritankom i pije iz nje 
zina suda (Iv 4, 7—26.), hvali zahvalnoga Samaritanca, koga je 
bio ozdravio od gube (Luk 17, 15—19.), milosrđe plemenitoga bo- 
gataša iz Samarije uzima za motiv jednoj od svojih najljepših 
priča (Luk 10, 30—37.), ozdravlja kćer kananejske poganke i isti 
če javno Kananejkinu vjeru (Mat 15, 28.; Mark 7, 29. 30.); spre- 
man je da ode u kuću rimskom stotniku i veliča ga pred svim 
narodom. (Mat 8, 7. 10. 13.; Luk 7, 6. 9.); pušta, da mu Filip 
i Andrija predvedu pogane u Jeruzalemu (Iv 12, 20—23.). Nije 
bio ni pravednički bjegunac od života. Ne ograđuje se on ni od 
carinika, ni od grješnika; i s njima govori i sjeda za sto (Mat 
9, 9—13.; 11, 19.; Mark 2, 14—17.; Luk 5, 27—32.; 19, 2—10.). I uvi- 
jek iz njegovih usta izlaze navještaji, da će jednom sav svijet 
ugledati Božje spasenje i da će svi narodi, kad li tad li, ući u 
Kraljevstvo Božje. ,Podignite oči svoje, pa pogledajte njive, 
kako se već bijele za žetvu!“ (Iv 4, 35.). , Velika je žetva, a posle- 
nika je malo!“ (Mat 9, 37.; Luk 10, 2.). Velika je žetva, jer je 
velik svijet, u koji će jedamput pasti Božji srpovi. ,I druge 
ovce imam..., i njih mi valja pozvati; i čut će glas moj, i bit 
će 'edan ovčinjak i jedan pastir!“ (Iv 10, 16.). ,I doći će od 
istoka i zapada, i sa sjevera i juga, i sjest će za ala u kraljev- 
stvu Božjem!“ (Luk 13, 29.; Mat 8, 11.). ,Izađi na puteve i među 
ograde i natjeraj, da uđu, da mi se napuni kuća!“ (Luk 14, 
21—23.; Mat 22, 9. 10.). ,Idite po svemu svijetu i propovijedajte 
Evanđelje svakome stvorenju!“ (Mark 16, 15. 16.; Mat 28, 19. 20.). 


“ 

Braćo i sestre! Široko je bilo; i danas je široko, spasiteljsko 
srce Gospodinovo. Neka bude isto tako široko i naše, kršćansko 
i apostolsko, srce! Nema u kršćanstvu tjesnoće; nema partikula- 


.rizma i lokalizma; nema sitne sebičnosti. Ništa našega kršćanstva 


toliko ne kompromitira kao uskost interesa i pogleda. Nijesmo 


.mi sami djeca Božja; nijesmo mi sami otkupljeni. Svaka je neu- 
.mrla ljudska duša otkupljena. Svaku Bog voli: moramo je i mi 


voljeti. Svaku Bog spasava: moramo je i mi spasavati. Nikada 
ne smije naš interes i naša duhovna briga biti usmjerena samo, 
da nama bude dobro, i da mi nađemo Boga i dođemo u nebo, 
Nikada ne smije kršćanin govoriti: Neka se drugi brinu za sebe; 
meni je dosta i moje muke! Nikada ne smije reći: Neka je naša 
kuća, naša župa, naš narod, u redu, dobar, blagoslovljen, pobo- 
žan, Božji: za one mi, tamo daleko po svijetu, nije stalo; neka 
sebi pomažu, kako znaju! To bi bila direktna izdaja Evanđelja! 

Braćo i sestre! Kršćanstvo je univerzalno: Isus je namijenio 
svoje spasenje svim narodima: on hoće da svima njima vlada 
i da se nad svima njima zakralji. Crkva je Kristova Crkva sviju 
ljudi, sviju naroda, sviju rasa, sviju kontinenata. Ona je, po svojoj 
biti i po svom vječnom poslanju, misijska Crkva. Crkva, koja 


propovijeda svim narodima i k svima njima šalje svoje posla- 


nike i svoje poslenike (Mat 9, 38.; Luk 10, 2.): svoje apostole, 
vjesnike, misionare. 
Braćo i sestre, danas je Misijska nedjelja. Sjetimo se toga! 


Sjetimo se dalekih Božjih njiha, što se bijele za žetvu! Iziđimo 


i mi na njih: svojim molitvama, i željama, i darežljivošću, i lju- 
bavlju, i misijskim zvanjima! 
Braćo! U Rimu zasjeda opći crkveni sabor: možda prije 


.svega misijski sabor. Svrstajmo se i mi među njegove slušatelje 
i suborce! Pomozimo Crkvi, da riješi najvitalniji svoj problem: 
.osvojenje svijeta za Krista! Amen. 

»Zavezi na dubinu, te bacite mreže svoje na 
lov!“ (Luk 5, 4). — ,Hajdete za mnom, i 
učinit ću vas ribarima ljudi!“ (Mat 4, 19.; 
Mark 1, 17.; Luk 5, 10.). 


NA DEBELOM MORU DUŠA 


Nedjelja (misijska), 18. X. 1964.; Sarajevo, 
katedrala. 


Dragi vjernici! Nijesam ni mislio, kad sam vam, zadnje 
nedjelje, u propovijedi, govorio o velikoj cijeni svake dobre i 
otkupljene ljudske duše u očima Božjim i isticao, kako je sva 
slava Božja na zemlji i sva ljudska sreća ovisna najviše o mnc- 
žini duša, koje su pošle za Bogom, da će mi ta misao moći naj- 


bolje poslužiti i kao uvod u današnju, misijsku, propovijed. Da-- 


nas je, čuli ste, Misijska nedjelja, pa mora biti i misijska pro- 
povijed. 


A poslužit će mi. Vrlo će mi dobro poslužiti. Ništa, braćo, 
snažnije ne dokazuje naše misijske dužnosti, ništa bolje ne ilu- 
strira, ne osvjetljuje svu plemenitost i uzvišenost i misionar- 
skog poziva i molitve i rada za misije, u svijetlu vjere, nego baš 
misao, da Bog hoće, da ga mnogi upoznaju, da ga mnogi zavole 
i uzljube, da se mnogi spase (1 Tim 2, 4.). Njegove su ambi- 
cije i aspiracije u tom pogledu bez granica. Dok ga i zadnji čo- 
vjek ne upozna, dok se i zadnja neumrla ljudska duša ne spasi, 
on ne će biti potpuno zadovoljan: on ne će dati ni mira 
ni odrješnice svojim ljubiteljima i svojim apostolima. Oče- 
kivat će od njih, tražit će od njih, da mu privedu i tu, zadnju, 
zabludjelu i daleku ovcu. 

Braćo! Kristovo nam držanje u Evanđelju ne da o ton: 
ni posumnjati. Isus je, u Evanđelju, uvijek zagledan u daljinu. 
On uvijek čeznutljivo pogledava, iz male židovske zemlje, za. 
širokim ljudskim prostranstvima istoka i zapada, sjevera i juga,. 
i uživa u veličanstvenoj viziji, da će svi ti, jedamput, k njemu. 
doći: u njegovo kraljevstvo Božje (Mat 8, 11.; Luk 13, 29.).. 
On misli na sve ljude. On ih sve k sebi zove. On upire prstom 
na njive, koje su već zrele za žetvu (Iv 4, 35.). On snubi posle- 
nike na tu veliku žetvu i moli Gospodara žetve, Boga, da mu 
ih što prije i što više pošalje (Mat 9, 37. 38.; Luk 10, 2.). On 
govori i o ovcama iz drugoga ovčinjaka, koje mu valja dovesti 
«Iv 10, 16.). On šalje svoje apostole u široki svijet, među sve: 
narode, sve do kraja zemlje (Mat 28, 18—20.; Mark 16, 15.; Luk 
24, 47.; Dj Ap 1, 8.). Uvijek je univerzalističan; uvijek su nje- 
govi ideali sveljudski; uvijek su njegove koncepcije široke i sve- 
obuhvatne. Neće on male obitelji oko sebe: on hoće veliku i 
mnogobrojnu. Ne zadovoljuje se on nikakvim lokalnim kraljev-- 
stvom: on hoće da vlada nad svijetom. ,Da svi budu jedno, — 
Ut omnes unum sint“ (Iv 17, 21.). ,Dođite k meni svi, — 
Venite ad me omnes!“ (Mat 11, 28.). ,Da svi časte Sina, — 
ut omnes honorificent Filium, — kaošto časte (i) Oca“ (Iv 5, 28.). 
»Onaj, koji je s neba došao, nad svima je, — Qui de coslo 
venit, super omnes est!“ (Iv 3, 31.). ,Iziđi na putove i među 
ograde, te matjeraj; neka dođu, da mi se napuni kuća!“ (Luk 
14, 23.). ,I izišavši sluge njegove na puteve sabraše sve, koje 
nađoše, zle i dobre, i napuni se svadba gostiju (Mat 22, 10.). 

Ne da on ni svojim apostolima, da budu tijesni i sitmičavi. 
Kad ih ono, — u onom značajnom, simboličkom, prizoru sa Gene- 
zaretskog jezera, — zove, da mu budu ribarima ljudi, ribarima 
duša, — ,Hajdete za mncm, i učinit ću vas ribarima ljudi!“ 
(Mat 4, 19.; Mark 1, 17.; Luk. 5, 10.), — ne da im, da sitničare 
i da love samo uz kraj, po koju ribicu: šalje ih na dubinu, na 
debelo more: ,Due in altum, — Zavezi na dubinu!“ Ondje ,ba- 
Cite mreže na lov!“ (Luk 5, 4.). Ondje, gdje će, apostoli, uhva- 
titi ,golemo mnoštvo riba“ — ,concluserunt piscium multitudi- 
nem copiosam“, — i gdje će im, od izobilja ribe, pucati i pro- 
dirati se mreže, — ,rumpebatur autem rete eorum“ (Luk 5, 6.). 
Ondje, gdje će im tonuti njihove birarske lađice od bogata 
ulova, — ,et impleverunt ambas naviculas, ita ut pene mergeren- 
tur“ (Luk 5, 7.). 

A gdje je danas, pitam vas ja sada, braćo, to debelo more, 
ta dubina, za obilne apostolske ribolove: za pune mreže onih, 
koje će Bog, koje će Krist, spustiti u spasonosnu i životvornu 
lađu svoje Crkve? Je li to naše Sarajevo, gdje ima svega 200.000 
ljudi, a i od njih je samo svaki peti kršten, a svaki deseti ka- 
tolik? Je li to Jugoslavija sa svojih ciglih 17 milijuna stanov- 
nika i sa svojom katoličkom manjinom, koja će sutra biti još 
manja: hvala protukoncepcijskim sredstvima, pobačajima i na- 
šoj širokoj kršćanskoj savjesti? Je li to Evropa, koja je, istina, 
nekada bila gotovo pola svijeta, ali danas nije više ni petina: 
populacijski stagnira u svojoj hiperkulturi i luksusu, a sutra će 
i nazadovati? Braćo i sestre, debelo more ljudi i duša, to su 
— misije. To su veliki, zdravi i vitalni, narodi Azije, Afrike, 
Južne Amerike. To je Kina, u kojoj će samoj, — kažu statisti- 
čari, — g. 1980. živjeti milijardu, hiljadu milijuna, ljudi. To je 
Indija- sa svojih, već danas, 450 milijuna. To je Pakistan, to je 
Indonezija, to je Japan: sve zemlje sa 100 milijuna. To je crna 
Afrika, u kojoj sve ključa i vrije od mladosti, energije i života. 
To je, — još uvijek, u stvari, polupoganski, — južnoamerički pot- 
kontinenat, sa svojim silnim natalitetom i sa svojom totalnom 
oskudicom svećenstva. Misijski su narodi dubina i debelo more 
duša; duša, koje još nijesu našle Krista; ni njegova svijetla, ni 
njegove ljubavi, ni njegove sreće. A stvorene su za njega: on 
je i za njih umro; on i u njih čeznutljivo gleda; on je žedan i 
njihovih duša (Iv 19, 28.); on i k njima šalje svoje ribare 
i apostole; čitavu svoju Crkvu; sve one, koji ljube njega, i 


duše, i Kraljevstvo Božje. ,Molite se — — gospodaru žetve!“ 
(Mat 9, 38.; Luk 10, 2.). ,Pogledajte njive, kako su već bijele 
za žetvu!“ (Iv 4, 35.). ,Idite — — i naučavajte — — !“ Mat 28, 19.). 


Braćo i sestre, konsekvencije su iz ove konstatacije jasne. 
Aktualnost je misija očita, evidentna. Misijski su zadaci Crkve 
divski veliki. Dužnost je misijskog rada neposredno pred svima 
nama. Svako je skanjivanje i čekanje. sudbonosno i kobno. 

Tko voli Krista, — tko ga iskreno i djelotvorno voli, — 
uvijek će, kao i on, misliti na one daleke njegove ovce na 
sjeveru i jugu, na istoku i zapadu. Tko istinski želi pobjedu 
Kraljevstvu Božjemu na zemlji, mora smiono prijeći preko gra- 
nica staroga kršćanskog svijeta i zakoračiti u onaj novi: okre- 
nuti se k narodima s onu stranu fronte; poći u duhovnu, misij- 
sku i aprstolsku, ofenzivu. Tko hoće da ljude, da svijet učini 

dobrim i sretnim, on će mu, ustrajno i oduševljeno, i navješci- 
Vati i donositi Krista i njegovo Evanđelje. Tko ima pravo krš- 
ćansko srce, široko i bratsko, on će na sve načine pomagati 
svojoj ljudskoj braći, da se spase; on će sve poduzeti, da ih 
što prije pozdravi i zagrli u zajedničkom očinskom domu: u 
jednoj, velikoj, božanskoj, ovčarnici Kristovoj Tko nosi u sebi 
velike duhovne ambicije i računa na zlatne krune i nagrade 
u nebu, on će pred Boga donijeti ono, što Bog najviše cijeni: 
Plijen i ljubav duša. Komu treba Božjega oproštenja, — a svima 
nam ga treba, — najbolje će ga zaslužiti i osigurati misijskim 
radom, apostolskom veledušnošću i ljubavlju. »Opraštaju joj se: 
mnogi grijesi“, Isusova je riječ, ,jev je mnogo ljubila; a 
komu se manje oprašta, manje ljubi!“ (Luk 7, 47.). 


»Duc in altum, — Zavezi na dubinu!“ svima je nama reče-- 
no. Čitavoj Crkvi; svakom praktičnom kršćaninu. I danas nam, 
na Misijski dan, Isus svima to dovikuje. ,Pogledajte njive“, 
kako su beskrajno široke! Milijuni se i milijarde duša mogu 
spasiti i dovesti Kristu. Milijuni se i milijarde ljudi mogu 
usrećiti. Kraljevstvo Božje može prekriliti čitavu zemaljsku ku- 
glu, sav svijet. ,Molite se dakle Gospodaru žetve, da pošalje: 
poslenika na svoju žetvu!“ (Mat 9, 38.; Luk 10, 2.). Što više! 
Što boljih i revnijih! 


Braćo i sestre, eto, za što ćete se moliti, danas i svaki 
dan; eto, na koju ćete nakanu prikazivati svagdanje žrtve i 
križeve svoga kršćanskoga života! Za misije! Eto, u što ćele- 
najidealnije utrošiti svoje novce, svoje male ili velike pretičke, 
iza kako ste podmirili svoje najpreče, skromne, potrebe! U pom1- 
ganje misija! Stoput je to i pametnije, i korisnije, i plemeni- 
tije, nego da ih utrošite u luksus i gospodovanje. Eto, o čemu 
ćete majradije čitati i slušati! O duhovnim strujanjima među 
dalekim misijskim narodima, o problemima misija, o apostol- 
skim pothvatima i uspjesima Crkve na širokoj pozornici svijeta! 
Eto, za što ćete oduševljavati svoje sinove i kćeri, ako traže 
Velike ideale i ako hoće da budu pravi humanisti i velikani! 
Za misijska zvanja! Zvanja i mi imamo, — možemo ih barem 
imati, — ako i nemamo zlatnih funti, i dolara, i guldena, i marki, 
i franaka. Tko brani i našoj djeci da odu u Australiju, ili u 
Japan, ili u Indiju, ili u Južnu Ameriku? Svaki dan nas toliko 

seli u neke od tih zemalja, za kruhom i za parama. Možemo 
'isto tako i za dušama, i za slavom Božjom! 

Braćo i sestre! Velika je misijska misao. Božanstven je 
misijski ideal. Zagledajmo se danas u nj! Poslušajmo Gospo- 
dina, koji nas šalje u svijet, među ljude, na debelo more duša! 
.»Duc in altum! — Zavezi na dubinu!“ Amen. 

»Hoću, očisti se!l“ (Luk 5, 13.) 
BOLESNE DUŠE. GRIŽNJA SAVJESTI 


Nedjelja, 30. VI. 1968.; Uroševac, župska 
crkva. 


Dragi vjernici! Riječi: ,Hoću, očisti se!“ (Luk 5, 13.; Mat 
8, 3.; Mark 1, 41.) rekao je Isus jednom gubavcu, koji je pred 
njega izišao, ,sav u gubi“ (Luk. 5, 12.), pao pred njim ničice, 
na koljena (Luk 5, 12.; Mark 1, 40.), i zavapio mu: ,Gospodine, 
ako hoćeš, ti me možeš očistiti!“ (Luk 5, 12.; Mat 8, 2.; Mark 
1, 40.). Događaj se je zbio, — vidi se to iz izvještaja sv. Marka 
i sv. Luke, — odmah u prvoj periodi Isusova javnog života, a 
zabilježila su nam ga sva trojica sinoptičkih evanđelista (Mat 
8, 2—4.; Mark 1, 40—45.; Luk 5, 12—16.). Očito su ga sma- 
trali značajnim: čini se, bio je to prvi bolesnik, koga je Isus 
izliječio od gube, pa je čudo izazvalo u narodu veliku senzaciju 
i živo čuđenje (Luk 5, 15. 16.; Mark 1, 45.). 

Isus je gubavca izliječio u tren oka. Potpuno (Mat 8, 3.; 
Mark 1, 42.; Luk 5, 14). Samo jednom riječi: ,Hoću, očisti 
se!“ Sažalilo mu se je bilo na njega, siromaha; ,smilovao mu 
se je“, kako izrijekom kaže sv. Marko (Mark 1, 41.). Pružio je 
prema njemu ruku i dohvatio ga se (Mat 8, 3.; Mark 1, 41.; 
Luk 5, 13.) ,I tek što to reče, pade guba s njega, i osta čist“ 
(Mark 1, 42). A _ onda ga je poslao ko svećenicima, 
u Jeruzalem, da ga, po propisima Mojsijeva zakona, proglase 
ozdravljenim i da prinese Gospodinu obrednu žrtvu za svoje očiš- 
ćenje (Mat 8, 4; Mark 1, 43. 44.; Luk 5, 14.). 
= Braćo, znate, kakva je strašna bolest guba. Priča o tom i 
Sveto Pismo Staroga Zavjeta i Evanđelje; čitate o tom u novi- 

rama: i danas ima po svijetu na milijune gubavaca, Čovjek od 
gube živ trune. Polagano, podmuklo, godinama. Otpadaju mu 
prsti, nos, uši, usta. Upada u duboku turobnost i melanholiju. Na 
teret je ljudima oko sebe. Svi ga se klone, da se ne bi i oni 
zarazili i ogubavili. Društvo ga izolira. Kod Židova je, po Movj- 
sijevu zakonu, bio potpuno isključen i od vjerskog i od civilnog 
života: morao je živjeti u samoći, izvan naselja, kao divlja zvi- 
jer. Hranu bi mu ostavljali na samotnim mjestim, negdje pod 
vedrim nebom, po rubovima šuma i pustinja. Morao je, kad bi 
se s kim susreo na putu, izdaleka vikati: ,mNečist! Nečist!“ Gle- 
dali su na njega kao na grješnika i prokletnika: Židovima je 
guba bila kazna Božja za grijehe. 

Strašna je bolest guba. Samo, braćo i sestre, nije jedina. 
I mije najgora. Ima osim bolesti tijela i, još gora, bolest duše. 
Grijeh. Još su, od onih na tijelu, gore nutarnje, sakrivene, nevid- 
ljive, rane, u srcu. Grijeh od čovjeka pravi gubavca pred Bo- 
gom. Grijeh čovjeku otima mir i sreću: čini ga nezadovoljnim 
i nesretnim; mnesretnijim od svakoga bolesnika iz bolnice ili sa 
nosila. 

Ne pokazuju ljudi grješnici uvijek to izvana. A ima ih, 
sigurno, koji više ni ne osjećaju puno te svoje nesreće. Uspa- 
vali su savjest; otvrdnuli su i ogrezli u zlu; posve su se po- 
kvarili. Obijesno se i raspušteno smiju; diče se svojim  grijesi- 
ma. Zaboravili su posve na dušu i na Boga: opijaju se do besvi- 
jesti sjetilnim užicima i nasladama puti. Samo, čini se, malo je 
takvih. Većinom se i ti ljudi, potajno, u srcu, stide i sami svoje 
zloće. Sami se sebi gade, kad se negdje nađu sami sa svojim. 
mislima.  Grize ih savjest: strahuju pred smrću i pred 
Božjim sudom. Vide, kako su duboko pali: kako su izgubili sve 
ono, što čovjeka čini čovjekom: ljepotu i plemenitost duše. 
Prazno im je srce: nema u njemu ništa, čim bi se mogli pono- 


siti; ništa dobro ni lijepo. Survali su se u životinjstvo. Izgubili. 


i mir i djetinjstvo Božje. Nemaju se čemu nadati, kad jedamput 
i na njih dođe nevolja i starost: kad valjadne umirati. Javlja im 
se u duši pakao. Đavao, koji ih je najprije slatkim obećanjima 
namamio na grijeh, sada im se Tuga i tjera ih u očaj. Goli su, 
kao i on; Bog ih je ostavio; čeka ih, kao i njega, vječna nesreća 
i vječna kazna. 

Ne će mnogi od njih toga priznati ustima. Ali im se, većini, 
vidi u očima. Nervozni su: ljuti i na sebe i na čitav svijet. Čim 

ostanu sami, pritisne ih neki čudni nemir. Mrki su, mrzovoljasti 
neprijazni, razdražljivi, hiroviti. Ništa im nije pravo. Bježe anu 
od sebe u uvijek nove avanture, no iza njih su još nesretniji 
nego prije. Teški su drugima, a još teži sami sebi. Ispijenost im 
se i razočaranje vide na licu. I najedamput čuješ ili pročitaš 
u novinama: ova se glumica, ova se filmska diva otrovala; 
ovaj se, slavni, pjesnik, romanopisac, filmski star, ubio. Nije 
tako uradio jedini Hemingway. A nije to, sigurno, uradio ni od 
prevelike sreće. Sakriveni očaj, tajna grižnja savjesti, nesmisao 
života, naveli su te ljude, da dignu ruku na sebe. Još u antiki 
su, u grčkom i rimskom poganstvu, tako radili. 

A, braćo, mnogo nas je danas takvih duhovnih gubavaca. 
U mnogoj je, i kršćanskoj, duši nemir. Mnoge među nama i oko 
nas grize crv nečiste savjesti i straha pred Bogom. Grijeh u 
ljudskim dušama duhovna je guba i starog i novog poganstva. 

Puno ih je, koji joj uopće ne nalaze lijeka. Ne znaju 
kako da se oslobode te svoje nesreće. Nitko im na svijetu ne 
može pomoći. I ako se kome od ljudi izjadaju i otkriju, uzalud 
je. Tereta grijeha, odgovornosti pred Bogom i pred savješću, nitko 
od ljudi ne može s nas dignuti. Rana nam savjesti ne može 
izliječiti nijedan čovjek. 

Jedan nam ih samo može izliječiti: sve te, i najgore, rane. 
Jedan nam samo može iz duše dignuti i ukloniti svaki grijeh. 
Bog. I Onaj, koji je od Boga došao na svijet: Sin Božji, naš 
Gospodin. On to može. I on to hoće. Jedmom riječi može on to 
učiniti, Treba samo da kaže, kao gubavcu iz Evanđelja: ,Hoću 
očisti se!“ A on to i hoće. Gospodar je duša. Voli ljude. "Bam: 
lostan je i milosrdan. ' 

Valja samo da grješnik, da nesretnik i očajnik, k njemu 
dođe. Da pred njim pane na koljena. Da mu, ponizno, sa 
živom vjerom, kaže: ,Gospodine, ako hoćeš, ti me možeš očistiti“ 

Samo nam Bog može oprostiti grijehe. Dobro su farizeji 
drugom prilikom u Evanđelju, izrekli tu veliku istinu, kad su 
kazali: ,Tko može opraštati grijehe do li jedini Bog?“ (Mark 
2, KG Luk 5, 21), i ako su pritom zaboravljali, da je onaj, 
koji je pred njima opraštao grijehe i koga su oni zbog toga 
nazivali bogohulnikom, i bio Bog sam, Sin Božji. 

Samo Bog može opraštati grijehe. Ali on ih i oprašta: sva- 
kome, tko dođe pred njega s dobrom voljom, raskajane duše. 
Odmah. Spremno. Njemu je uvijek u ustima ono: ,Hoću, očisti 

gel“ On će i najtežu gubu duše izliječiti. On će i najprljaviju, 
i najerniju, savjest očistiti i ubijeliti. I vratit će u nju mir 
i radost. : 

Problem je samo u tome, da mu se duša preda. Bogu. 
Isusu. Ostalo je sve njegova briga. Ima on svoje božanske me- 
dicine. I svoje božanske metode liječenja. Ima on i svoj operva- 
cijski sto. Ne će nam uvijek duše očistiti čudom, ni u jedan 
iren. Ali hoće malo pomalo. I hoće sigurno. ' 

Znate, gdje on to prvotno radi. U sakramentu sv. ispovijedi. 
Odatle uvijek počinje božanski proces čišćenja i ozdravljenjiA. 
Tko vjeruje i tko se kaje, može tu i za najveći grijeh, i za čitavo 
brdo od grijeha, i za čitav jedan, dugi, promašen i: grješan život, 


odmah dobiti oproštenje. Iz usta Božjih, iz usta Isusovih izlazi - 


u stvari ono svećenikovo: ,Gospodin Isus Krist neka te odri- 
ješi ——, i ja te odrješujem od grijeha tvojih — —“. Samo čovjek 
mora iza toga ozbiljno početi borbom za bolji život pravde. Mora 
se iskreno otimati grijehu. I mora primati božanske ljekove. 
Moliti se i činiti pokoru. Krijepiti se božanskom medicinom Tijela 
Kristova u sv. pričesti. Tim lijekom vječne, božanske, mladosti, 
zdravlja, besmrtnosti. I okrenuti se mora k Bogu. I uzdati se. 
1, kadgod opet klone, mora ponovo pasti pred Krista na koljena. 
I kadgod opet pane u grijeh, mora nanovo iz njega ustati: u 
kajanju i ispovijedi. Pa će, sigurno, jedamput biti i potpuno 
očišćen i potpuno, duhovno, pomlađen. Pa će, sigurno, opet naći 
mir i radost duše u Bogu. Sve do kraja, sve do smrti, sve 
mo neba. 


Braćo i sestre! Svi smo mi pomalo gubavci i nesretnici pred 
Bogom. I mi kršćani. Upanemo često u grijehe: veće ili manje. 
Okaljamo često svoju savjest. Peče nas grijeh u njoj. Grize 
nam dušu. Unosi nam u nju nemir. Otima mam radost djece 
Božje. Ali, svi smo mi, kršćani, i sretnici: znademo, tko će 
nas očistiti i izliječiti. Ako su se pravedinci iz drugih religija, 
— pa i oni iz Staroga Zavjeta, — i kad su se kajali za svoje 
grijehe, i kad su za njih činili pokoru, uvijek pomalo i bojali, 
je li im Bog oprostio, mi, koji živimo u sjeni Križa i Evanđelja, 
ne moramo se toga bojati. Isus je, jedamput zauvijek, rekao 
svima nama, — u onome gubavcu iz Evanđelja: — ,Hoću, očisti 
ge!“ Isus je svojoj Crkvi, jedamput za vazda, dao vlast liječe- 
nja i čišćenja duša, opraštanja grijeha. ,Kojima oprostite grijehe, 

oprostit će im sel“ (fv 20, 21—23.), ,Štogod razriješite na zemlji, 
pe kefe ao i na nebu!“ (Mat 18, 18.). ,Idi, pokaži se 
svećeniku! 5, 14.) govori on svakome od nas tkc je : ij 
šio i izgubio mir duše. da ić 
Braćo i sestre! .Ta sigurnost u Božje oproštenje, ta moguć- 
nost, da uvijek očistimo i smirimo dušu, najveća je sreća kršćan- 
stva, U njoj je otkupljenje i preporod čovječanstva. U njoj je 
najdublji osnov naše kršćanske radosti i životnog optimizma. 
groa među onima, koji vjeruju, ni kad su grješnici, samo- 
u ojica i očajnika. Iza Križa i Evanđelja Kristovom je rukom 
ispisano . nebu života i historije ono: ,Hoću, očisti se!“ Blago 
svima, koji umiju pročitati tu božansku I ' i iz 
man g mon poruku s neba i iz 

,Uzdaj se, sinko; opraštaju ti se grijesi!“ 
(Mat 9, 2.). 


PRED PROBLEMOM GRIJEHA *) 


Nedjelja, 19. II. 1961.; Sarajevo, katedrala. 


Dragi vjernici! Kolikogod je vrlo komotmo kazati, da gri- 
jeh ne postoji, toliko to nije nimalo ozbiljno ni mudro. Kako 
ćemo reći, da ne griješimo i da ljudi oko nas ne griješe i ne 
čine zlo, kad se svaki dan ljutimo na one, koji griješe, kad 
svaki dan patimo pod tuđom nervozom, surovošću, pizmom, opa- 
košću, kad se svaki dan grizemo i iplačemo, što smo svojom zlo- 
ćom ili svojom sebičnošću uprljali i pokvarili život oko sebe; dir- 
nuli u nešto, što je iznad nas i što svi osjećamo kao zakon, 
pravilo, preduvjet svakoj pravoj ljudskoj sreći: našoj i tuđoj! 

Nema veće zaslijepljenosti, a nema mi većeg apsurda, nego 
poricati eksistenciju onome, o što se svaki dan spotičemo ; što 
nas svaki dan šokira i oprži. A to je grijeh. Stavljeni samo 
pred dilemu: ili treba priznati i osuditi grijeh, ili valja sankcio- 
nirati svaku ludost, svaku samovolju, svaku mepravdu, što je 
ljudi čine; poništiti, izbrisati razliku između dobra i zla, izme- 
đu onih, koji grade, i onih, koji ruše; rehabilitirati sve lašce, 
varalice, razbojnike, krvnike, krivokletnike, izdajice, razbludnike 
i zavodnike, — i one najciničnije i najperverznije; ke prekrižiti 
čovjeka kao razumno biće i učiniti od njega nositelja gologa 
instinkta, životinju. Tko kaže, da nema grijeha, on mora, ako 


* Ova propovijed može poslužiti kao, druga, propovijed u se- 


riji korizmenih propovijedi ili, otvorenih, duhovnih vježbi. 


148 





hoće da bude imalo logičan, prestati sa svakom kritikom dru- 
gih, sa svakim društvenim protestom, sa svakim optuživanjem, 
sa svakom osudom, sa svakom kaznom. Mora sve tolerirati; na 
sve šutjeti; sa svim se pomiriti. Mora prihvatiti, licencirati, lega- 
lizirati, proklamirati, ono, što zovemo »Moralom džungle“, A 
to, ipak, nitko ne čini: odviše je apsurdno. I odviše meprirodno: 
barem onda, kad smo mi objekt i žrtva grijeha. Kad smo mu 
subjekt, — kad ga mi počinjamo, na tuđi račun, — već se je 
puno lakše s grijehom pomiriti. Samo logično i lojalno nije 
ni tada. 

Mi kršćani nijesmo tako melogični i nedosljedni. Nas je 
Krist naučio, —prisilio nas je, — da k problemu grijeha pristu- 
pamo realnije i iskrenije: s više samokritičnosti; otvorenih očiju ; 
bez iluzija samodopadnosti, oholosti, nepogrješivosti, lažne sigur- 
nosti; aktivno i borbeno. On je grijeh nalazio u svakome čovjeku 
i od svakoga je čovjeka tražio, da ga prizna i da ga okaje. Nje- 
gova je evanđeoska propovijed i počinjala i svršavala pokorom: 
»Pokoru činite, jer se je približilo kraljevstvo nebesko!“ (Mat 
4, 17.). ,Ne budete li činili pokore, svi ćete od reda propasti!“ 
(Luk 13, 3. 5.). Sami smo grješnici, i svi su ljudi oko nas grješ- 
nici. Otrovani smo grijehom. Narav nam je sama njim zaražena. 
Svi moramo govoriti Bogu: ,Otpusti nam duge naše!“ (Mat 6, 12.; 
Luk 11, 4). Moramo grijeh beskompromisno osuđivati: jednako, 
kad ga mi činimo, i kad ga čine drugi. ,Kako možeš govoriti 
bratu svomu: Stani, da ti izvadim trun iz oka, a evo brvno je 
u tvome oku?“ (Mat 7, 4). Moramo ga neprestano pobijati i na- 
stojati, da ga iskorijenimo i iz svoga srca i iz srca drugih ljudi; 
iz svijeta i iz života. ,Ako te oko tvoje sablažnjuje, iskopaj ga 
i baci ga daleko od sebe!“ (Mat 18, 9.; 5, 29.; Mark 9, 46.). 
»Teško svijetu od sablazni!“ (Mat 18, 7.). Moramo ga se duševno 
edreći: ,Oče, sagriješih nebu i tebi!“ (Luk 15, 18. 21.), i sve uči- 
niti, da ga se oslobodimo. Moramo protiv njega tražiti pomoć 
i saveznike. ,Bože, milostiv budi meni grješniku!“ (Luk 18, 13.). 
»Ustat ću i otići ću k ocu svojemu!“ (Luk 15, 18.). 

Uspostava ljudskog dostojanstva i ljudske sreće nije uopće 
moguća osim nad duhovnim grobom grijeha. Nema bez toga slo- 
bode. ,Tkogod čini grijeh, rob je grijehu!“ (Iv 8, 34.). Dok ne 
prevladamo u sebi grijeha, ne možemo biti sretni. Možemo glu- 
miti sreću, ali je ne možemo uživati. Možemo sebe varati, ali se 
ne možemo smiriti. Možemo deklamirati o ljudskoj veličini, ali 

je ne možemo ostvariti. Grijeh je crv i otrov u nama; dinamit 
i vatra pod nama: svaki čas eksplodira i rađa katastrofama. U 
temeljima svega nemira i nesreće čovječanstva leži grijeh. 

Borba protiv grijeha jedini je put do Otkupljenja čovje- 
čanstva; početak je svakoga opravdanja. K Bogu i u Kraljevstvo 
Božje čovjek može poći istom, iza kako je ostavio i zamrzio 
grijeh. ,Idi i ne griješi više!“ (Iv 8, 11.). 

Ali nije Krist, braćo, samo utvrdio eksistenciju grijeha. 
I nije ga samo etički diskvalificirao. On je grijeh i objasnio. 
Sa svih strana. On je ukazao na njegovu genezu. Nije grijeh 
izišao od Boga; nije on bio od početka; ,od početka nije bilo 
tako“ (Mat 19, 8.); — grijeh je rodila zloraba slobode: najprije u 


duhovnom, anđeoskom svijetu, — ,od početka đavao griješi!“ 
(1 Iv 3, 8.), — a onda i na zemlji, — ,po đavolskoj zavisti unišla 
je smrt u svijet“ (Mudr 2, 24), — u prvom, praroditeljskom, 


grijehu i u svima, koji su iza toga prvoga grijeha došli: ona je 
razorila prvotnu, izvornu, harmoniju ljudske naravi i bića; uni- 
jela u nj protuslovlje; zavadila tijelo i duh. I na bitnost grijeha 
Krist je ukazao; i na njegovu nadnaravnru pozadinu. Grijeh 
nije samo zemaljsko zlo; on je i pobuna protiv vječnoga reda, 
protiv stvoriteljske volje Božje: povlači stoga za sobom i vječne 
sankcije: ,A umrije i bogatun, i bi zakopan u pakao!“ (Luk 
16, 22.). Grijeh biva ili od Boga kažnjen ili od Boga oprošten. 
Izmiče se ljudskoj kompetenciji; dolazi pred Božji sud. ,Tko 
može opraštati grijehe do li Bog sam?“ (Mark 2, 7.; Luk 5, 21.). 

A nije Krist ni čovjeka ostavio bespomoćnim pred grijehom. 
On je grijeh u načelu likvidirao. Prevladado ga je. Zadovoljio je 
za nj Bogu, svojom božanskom otkupiteljskom žrtvom (1 Kor 15, 
3.; Gal 1, 4.; 1 Petr 3, 18.; 1 Iv 2, 2.; 4, 10.; Otkr 1, 5.). Zaslužio 
je svima, koji su sagriješili, oproštenje. I tkogod hoće, može ga 
se osloboditi: darom i snagom Milosti. Treba samo htjeti; treba 
samo poći putem pokore. ,Primite Duha Svetoga! Kojima opro- 
stite grijehe, oprostit će im se!“ (Iv 20, 22. 23.). 

Eto vam, braćo, središnje misli kršćanstva o grijehu! Grijeh 
nije dovoljno konstatirati; nije ga dovoljno ni oplakivati: kao 
ljudsku nevolju, protiv koje se ne može ništa učiniti; grijeha se 
valja i osloboditi. 

A tri su, braćo, na tom putu etape. Tri su za to uvjeta. 

Dijagnoza dolazi prije liječenja. Grijeh, najprije, valja pri- 
znati. Ne samo kao opću ljudsku kategoriju i kao svečovječan- 

sku, kolektivnu, tragiku. Grijeh valja priznati i kao ličnu krivnju. 
Čovjek mora pred Boga stupiti kao grješnik, da bude opravdan. 
Mora se poniziti. Mora se svrstati među ljudske bijednike: među 
Božje dužnike i krivce. Iskreno i skrušeno: ne afektirano i na- 
mješteno, kao farizeji. Nije kršćanin, a nije ni mislilac, ni pleme- 
nit čovjek, tko govori, da nema na duši nikakva grijeha; da 
nikada u životu nije učinio zla. To je samoobmama, fatalna samc- 
obmama; teško je reći, da li više tragična ili cinična. To je laganje 
samu sebi i drugima. To je manjak, u jednakoj mjeri, inteligen- 
cije, kao i finoće moralnog osjećaja. To je i skrajnja socijalna 
neodgovornost. Ne griješimo, tobože, a toliki zbog nas plaču ili 
pred nama dršću; tolike svaki dan razočaravamo i cvilimo: svo- 
jom hladnoćom, svojom sebičnošću, svojom sitničavošću, svojom 
nepravdom, svojim zloradim i zlobnim jezikom. Ne griješimo, 
tobože, a čitavo nam je srce umazano nerazumnim i živinskira 
željama; sva su nam usta uprljana surovošću, prostotom, trivi- 
jalnošću, lažima, kletvama, psovkama i bogopsovkama; svaki dan 
u sebi ponizujemo čovjeka i trnemo Božje svijetlo, što u nama 
tinja; svaki dan smućujemo, a možda i zavođimo, nevine. Veliki 
su se ljudi uvijek sebe stidjeli i sebi sudili; sveci su sebe, s uvje- 
renjem i iskreno, nazivali grješnicima; apostoli su govorili, da 
laže onaj, koji kaže, da nema grijeha (1 Iv 1, 8.), i sebe su prve 
svrstavali u redove krivaca (1 Tim 1, 15.); Duh Sveti veli: »Om- 
nes peccaverunt, — Svi sagriješiše i nemaju slave Božje!“ (Rim 
3, 28.); a mi se gradio bezgrješnicima. Robujemo, a govorimo, 
da smo slobodni. Očajno nam je prazno srce, a hoćemo da igramo 
ulogu bogataša duha. Tko tako nastupa, ne će nikada umilosti- 
viti Boga: izazvat će ga. 

' Grijeh, braćo, valja mrziti. Nesreća je. Sramota je. Neprav- 
da je. Pobuna je protiv Boga i protiv sve ljudske veličine. Pre- 
zirati ga valja, pa i ako mu robujemo. Stidjeti ga se valja, pa 
i ako idemo za njim. Oplakivati ga valja, pa i ako mu ležimo 
u zagrljaju; i ako nam je sladak kao narkotičaru njegov slatki 
otrov. Osuditi ga moramo, pa i kad ga počinjamo. Protuslovimo 
istini, ako ga pravdamo. Ubijamo u sebi ljudstvo, duh i savjest, 
ako ga branimo i hvalimo. Ugasili smo i utrnuli u sebi razum, 
ako se grijehom dičimo; ako milujemo i ljubimo lance, što su 
nam okovali dušu. Prekinuli smo tada sve veze s dobrom i s 
nebom u principu. Podliježemo desperaterstvu i demonizmu zla. 
Komu grijeh nije težak, u njemu je duh mrtav. 

Od grijeha, braćo, valja bježati. Okužena je kuća, u koj) 
se on nalazi. U njoj je požar i poplava. Iskakati iz nje treba. 
Bježati treba od ognja: od napasti i od bližnje grješne prigode. 
Treba vikati u pomoć. Treba pružati ruku za spasiteljem. Ne 
smijemo sa grijehom ni u grijehu ostati sami. Ne smijemo se 
držati pasivno. Zagušit će nas. Jači je od nas. Nijesmo mu do- 
rasli. Nadljudska je sila i tajna za njim (Ef 6, 12.). Mora nam 
netko ,jači“ (Luk 11, 22.) i od nas i od njega priskočiti u pomoć. 
Bog! Samo Bog je nosilac Otkupljenja. Valja prihvatiti njegovu 
božansku ruku: ruku milosti. On nam je svima pruža. Valja se 
njemu baciti u naručaj. Valja se kajati, i moliti, i pouzdavati. 

Braćo i sestre! Na početku smo korizme. Vrijeme je milosti. 
Vrijeme je obraćenja. Vrijeme je pokore. Vrijeme je, gdje grijeh 
valja izbacivati i iz srca i iz života. Čuli ste, u današnjoj nedjelj- 
noj poslanici (I. korizmene nedjelje), kako Apostol viče i zove: 
Evo, sad je vrijeme prijatno; evo, sad su dani spasenja!“ 
(2 Kor 6, 2.). 

Tko od nas hoće natrag k Bogu, — a svi to moramo; vidite, 
šta je grijeh učinio i od nas, i od naših obitelji, i od ljudskoga 


društva, — mora kleknuti i kuenuti se u prsa; mora reći pred: 


oltarom i pred Gospodinom: ,Peccavi, — Sagriješio sam!“ (2 Kralj 
12, 13.). ,Mnogo sam sagriješio: mišlju, riječju i činom. Moj gri- 
jeh, moj grijeh, moj preveliki grijeh!“ Nema među nama pra- 
vednika, kojemu ne treba oproštenje. Svakome od nas treba Bog 
i njegova pravda. Neka ne bude nijednoga od nas, da kaže Bogu: 
,Nemaš mi šta oprostiti; uvijek sam i u svemu radio pravo; ni- 
jesam nikome ništa kriv; nijesam ništa sagriješio ni tebi, ni 
braći!“ Osudio bi sam sebe u očima Božjim, kao onaj farizej 
u hramu (Luk 18, 11. 14); ne bi otišao iz crkve ni izišao iz ko- 
rizme opravdan. ,Parce, Domine, parce populo tuo..., Oprosti, 
Gospodine, oprosti svome puku!“, to mora biti atmosfera svih 
kršćanskih srca sada u korizmi. Svi moramo biti puni poniznosti. 
Poniznosti i skrušenja. Deset zapovijedi Božjih, sedam glavnih 
grijeha, mora nam jednako biti na očima. I svi naši osobni gri- 
jesi. ,Et peccatum meum contra me est semper!“ (Ps 50, 5.). 

Tko od nas hoće natrag k Bogu, — a svi to moramo; savjest 
nas sve kori; čujemo je svaki dan, — ne smije nikada pohvaliti 
grijeha, i nikada se ne smije njim podičiti. Dosta je, i previše, 
što ga činimo: zar da još izazivamo Boga; zar da još pljujemo 
na ideale, u koje vjerujemo! Braćo i sestre, ne branite i ne hva- 

lite nikada svojih grijeha: uzdišite pod njima i plačite, pa će 
vam Bog biti milosrdan. Svima, koji su nad svojim grijehom 
plakali i stidjeli ih se, bio je on milosrdan. Samo tvrdokorni 
i oholi, samo oni bez dobre volje, nijesu pred njim nalazili 
milosti. 

Tko od nas hoće natrag k Bogu, — a svi to moramo; bez 
njega smo svi jednako i slabi i nesretni, — mora u njega pogle- 
dati, mora k njemu zavapiti; mora se — moliti. Nijema usta, zdvoj- 
na usta, ne nalaze pred Bogom oproštenja; a svatko, tko zazove 
ime Gospodnje, spasit će se: ,Quicumque invocaverit nomen Do- 
mini, salvus erit!“ (Joel 2, 32.; Dj Ap 2, 21.; Rim 10, 13.). Molimo 


«se, braćo, sada u korizmi, ako hoćemo da se obratimo; ako ho- 


ćemo da u sebi svladamo grijeh! Molimo se! Dolazimo k misi, i 
radnim danom, ako mam je moguće! Dolazimo na Križni. put; 
dolazimo na korizmene propovijedi! Ispitujmo savjest! Pogle- 


dajmo često na ispovjedaonicu; pogledajmo često na Oltar i na 


Križ! 

Braćo i sestre! Ne ostavlja nas Evanđelje pred problemom 
grijeha ni bez nade ni bez pomoći. Nitko od nas ne smije zdvo- 
jiti. Nitko ne smije kazati: ,Ja sam odviše duboko pao. Meni 
nema oproštenja!“ Nije tako. Krist ne kori samo grijehe; Krist 
grijehe i prašta. Sve: i one najteže. Zar on nije oprostio i pre- 
ljubnici, i javnoj grješnici, i razbojniku? Zar on nije rekao, uze- 
tome bolesniku u Kafarnaumu: ,Uzdaj se, sinko, opraštaju ti se 
grijesi!“ (Mat 9, 2.)? 

I svakome od nas on to danas kaže. I onome najgrješnijemu 
od nas! I svakoj neumrloj ljudskoj duši! I svemu grješnome svi- 
jetu s nama i oko nas! Svijetu, za koji je on umro! ,Fidelis ser- 
mo..., Velika je i ,istimita niječ, — da je Isus Krist došao ma ovaj 
svijet da spasi grješnike, od kojih sam ja prvi!“ (1 Tim 1, 15.). 
Amen. 

»Nego idite i upamtite, šta znači: Milosrđe 
hoću, a ne žrtvu!“ (Mat 9, 13.) 


VJERA DOBROTE I MILOSRĐA 


Nedjelja, 4. VII. 1968.; Uroševac, župska 
crkva. 


Dragi vjernici! Dvaput je Isus, u Evanđelju, dobacio farize- 
jima u lice ove Božje riječi iz proroka Ozeja: ,Milosrđe hoću, a 
ne žrtvu!“ (Oz 6, 6.). Oba puta braneći siromašne ljude dobre 
volje od farizejskog osuđivanja i krutosti. Prvi put bilo je to na 
Večeri s carinicima, u domu sv. Mateja, carinika, koga je Isus 
uzeo za svoga apostola. Farizeji su ga zbog toga pozvali na račun; 
govorili su njegovim učenicima: ,Zašto s carinicima i s grješni- 
cima jede učitelj vaš?“ (Mat 9, 11.). Oni toga nikada ne bi učinili. 
Ni progovorili ne bi oni s čovjekom, koga su smatrali grješnikom ; 
njima je to bilo ispod časti: tobožnjim ,pravednicima“ i ,»Svecima“. 
Isus im odgovara. Kori ih. A, jadne i ponizne, grješnike uzima 
u zaštitu. ,A Isus“, stoji u Evanđelju, kod sv. Mateja, »čuvši 
to reče: Ne trebaju zdravi liječnika, nego bolesni. Nego idite i 
upamtite, šta znači: Milosrđe hoću, a ne žrtvu! Jer ja nijesam 
došao, da zovem pravednike, nego grješnike!“ (Mat 9, 12. 13.). 
Drugi put rekao je to Isus nešto kasnije, kad gu farizeji bili na 
njega navalili, što pušta svoje učenike, koji su bili ogladnjeli na 
puiu, da i subotom, — bila je baš subota, — čupaju klasje iz 
pšenice, rune rukama iz njega zrnje i jedu ga. Njima je to bio 
težački rad i onesvećivanje subote, dana Gospodnjega. ,A fari- 
zeji mu“, stoji u Evanđelju, opet kod sv. Mateja, »Vidjevši (to) 
rekoše: Gledaj, učenici tvoji čine, što se ne smije raditi u subotu!“ 
(Mat 12, 2.). Isus i ovdje kori te farizejske licemjere i neljuđe, 

a brani svoje učenike: čitavom malom besjedom, 'polemikom, 
pozivajući se na Sveto Pismo i na svoju božansku vlast (Mat 
12, 3—6.), pa, na koncu, uzvikuje: ,O kad biste znali, šta to 
znači: Milosrđe hoću, a ne žrtvu, nikada ne biste osuđivali pra- 
vednih.. 1!“ (Mat 12, 7.). 

»Milosrđe hoću, a ne žrtvu!“ Braćo i sestre, jedna je to cd 
najljepših riječi, što su izišle iz usta našega Gospodina i Spa- 
sitelja. Karakterizira najbolje i njega i duh njegove vjere: duh 
Evanđelja i kršćanstva. Kršćanstvo je vjera ljubavi. U Evanđelju 
je ljubav prvo. Ljubav k Bogu i ljubav k čovjeku: ljubav k 
bližnjemu. Tko nema ljubavi, nije Božji, nije Isusov, nije kršća- 
nin. Uzalud mu je, i da čudesa čini; i da se vas život moli i čini 
pokoru. Ni vjera mu ni čistoća bez ljubavi ništa ne vrijede. Izri- 
jekom, emfatično, kaže to sv. Pavao u I. poslanici Korinćanima: 
»... Kad bih imao vjeru, da bih i gore premještao, a ljubavi ne 
dih imao, ništa ne bih bio. I kad bih razdijelio sve svoje imanje, 
i kad bih predao tijelo svoje, da se sažeže, a ljubavi ne bih imao, 
ništa mi ne bi koristilo!“ (1 Kor 13, 1—3.). Ljubav je pred Bogom 
i u kršćanstvu najveća, glavna krepost. ,A sad ostaju“, veli 
Apostol, na istom mjestu, ,vjera, ufanje i ljubav, ovo troje, ali 
najveća je među njima ljubav!“ (1 Kor 13, 13.). ,Bog je ljubav“, 
piše opet sv. Ivan, ,i tko u ljubavi ostaje, u Bogu ostaje, i Bog 
u njemu!“ (1 Iv 4, 16.). I opet: ,Tko ne ljubi, ne poznaje Boga: 
jer Bog je ljubav!“ (1 Iv 4, 8.). Boga mora kršćanin ljubiti prije 
svega. Ali i ljude isto tako. ,Ako tko kaže“, piše sv. Ivan, ,da 
ljubi Boga, a mrzi na svoga brata, laže!“ (1 Iv 4, 20.). Ljubav 
je prva i Božja i Isusova zapovijed. ,Ljubi Gospodina Boga svo- 
jega svim srcem svojim..., a bližnjega svoga kao sama sebe!“ 
(5 Mojs 6, 5.; 3 Mojs 19, 18.), rekao je Bog na Sinaju A Isus 
je rekao, na Posljednjoj večeri: ,Novu vam zapovijed dajem, 
da se ljubite“ (Iv 18, 34.) i ,Ovo je zapovijed moja, da se lju- 
bite, kaošto sam ja vas ljubio“ (Iv 15, 12.). A _milosrdna, sami- 
losna, djelotvorna mora biti ta naša ljubav. Tvrdo srce ne će 
naći milosti pred Gospodinom. To je jedna od osnovnih maksima 
Evanđelja. ,Blago milosrdnima, jer će oni biti pomilovani!“ (Mat 
5, 7.), peto je Isusovo blaženstvo sa gore. No zato slugu, koji nije 
htio oprostiti svome drugaru, milosrdni gospodar iz Isusove evan- 
đeoske priče predaje ,mučiteljima, dok ne plati sav dug“ (Mat 
18, 34.), a Isus, na koncu priče, kaže: ,Tako će i Otac moj nebe- 
ski učiniti vama, ako ne oprostite svaki bratu svojemu od srca!“ 

(Mat 18, 35.). Nema tu isprike; nema iznimke. Krivotvoritelj je, 
falzifikator je kršćanstva, tkogod se gradi pobožnim i vjernim, 
a mrzi, a zlobi, a ne prašta, a sveti se, a ne suosjeća s čovjekom 
u mevolji; ne pomaže mu. Potjerat će ga Isus od rajskih vrata: 
»Idite od mene, prokleti.., jer ogladnjeh, a ne dadoste mi jesti... 
Zaista vam kažem, kad ne učiniste jednome od ovih najmanjih, 
ni meni ne učiniste!“ (Mat 25, 41—45.). Samo po nauci i praksi lju- 
bavi kršćanstvo je dobrotvor čovječanstva, liječnik njegovih soci- 
jalnih rana, pionir pravog humanizma, nositelj civilizacije i kul- 
ture. Ljubav osvaja; ljubav gradi. 

Samo, braćo, ima ova Isusova riječ i jedno još šire, još uni- 
verzalnije, značenje. Isus u njoj spominje i žrtvu: najveće djelo 
bogoljubnosti, pobožnosti, bogoštovlja, molitve, vanjske službe 
Bogu. Farizeji su u toj vanjskoj službi Bogu, — u molitvi, u postu, 
u milostinji, u žrtvama, — gledali vrhunac i puninu pravde. 
Njima je bilo glavno, da ustima daju slavu Bogu i da vrše vanj- 
ske odredbe Božjega i obrednoga zakona. Ono, što se vidi. A ono, 
što se ne vidi, — pravdu duše, čistoću namjere, plemenitost srca, 
poniznost i ljubav, — to su zaboravljali i zanemarivali. No dragi 
Bog nije mislio tako. Još u Starom Zavjetu korio je on zbog 
toga Židove, preko proroka. Još prorok Samuel govorio je kralju 
Saulu, kad ga je Tužio u ime Božje: ,Zar Gospodin hoće paljenice 
i žrtve, a ne, radije, da se posluša glas Gospodnji? Bolja je po- 
slušnost nego žrtve, i bolje je slušati, nego prinositi (Bogu) pre- 
tilinu ovnujsku!“ (1 Kralj 15, 22.). A kasniji proroci ističu to svi, 
redom. Prorok David pjeva u psalmima: ,Žrtva je, što se dopada 
Bogu, duh skrušen; srca naskajana i ponižena ti, Bože, nikada ne 
prezireš!“ (Ps 50, 19). Prorok Izaija spočitava Židovima: 
»Zar je to post, koji mi je po volji; dan, kada se trapi čovjek? 
Nije li ovo post, što ga ja volim: razveži konce nepravde, raz- 
driješi remene ropstva, pusti na slobodu zarobljenike, — zalomi 
kruha gladnome i primi u kuću svoju beskućnika ...!“ (Iz 58, 
5—7.). I prorok im Jeremija dovikuje: ,Žrtve vaše i paljenice ni- 
jesu mi više ugodne,... ne dopadaju mi se!“ (Jer 6, 20.). Ili, 
evo, i prorok Ozej, čije riječi Isus ovdje opetuje: ,Ja hoću milo- 
srđe, a ne žrtvu, i spoznaju Božju više nego paljenice!“ (Oz 6, 6.). 
A u Evanđelju Isus to, više od svega i svakom prilikom, žigoše 
na farizejima. Mole se, poste, daju milostinju i hramski porez, pa 
misle, da su pravednici. A nijesu. Srce im nije po srcu Božjem: 
oholi su, tašti, gramzivi, osvetoljubivi, mrze ljude: mrze grješnike 

i pogane. Nema u njima duha Božjega. Kriva je i šuplja njihova 
pobožnost. Bog je ne priznaje i ne prima. Njihova ,pravda“ 
pravda je ,obijeljenih grobova“: izvana čistih, iznutra prljavih 
i punih blata i truleži (Mat 23, 27.). Isus ju je svečano deklasirao, 
kad je, u besjedi na gori, rekao apostolima: ,Ako pravda vaša 
ne bude veća nego u književnika i farizeja, ne ćete ući u kra- 
ljevstvo nebesko!“ (Mat 5, 20.). Takva, farizejska, ,pravda“ bit. 
će s farizejima i osuđena. ,Teško vama, književnici i farizeji, lice- 
mjeri“, zagrozio im se je Isus, ,što dajete (hramsku) desetinu o9d 
metvice, i od kopra, i od kima, a ostaviste, što je pretežnije u 
zakonu: pravdu, i milosrđe, i vjeru! Cvo je trebalo činiti, a ono: 
ne ostavljati!“ (Mat 23, 23.). 

Braćo i sestre, zapamtimo ovo oboje danas, dobro, iz usta 
Gospodinovih! Kršćanstva i Božje pravde nema bez milosrđa, bez: 
dobrote srca, bez praštanja, bez ljubavi. Ne može biti dobar: 
kršćanin, tko nije prije dobar čovjek. I, — bitnost Božje i kršćan-: 
ske pravde nije u zavjetima, u krunicama, u postovima, u svije-- 
ćama, u devetnicama, u misama: bitnost je Božje i kršćanske 
pravde u poniznu, plemenitu, čistu, dobru, Bogu sličnu i Bogu 
odanu srcu. U pravdi duše. U vladi nad svojim strastima. U strp- 
ljivosti. U predanju Bogu. Neka nitko ne misli, da je pravedan 
i velik pred Bogom, pa makar dan, noć bio u crkvi, ako mu je 
na jeziku kletva i psovka, a u srcu mržnja, ako vara druge i ne- 
pravedno stiče, ako je tvrd i škrt, ako kleveće bližnjega i krivo- 
na nj svjedoči, ako tijelo svoje predaje nečistoći i bludnosti. 
Isprazna je onda njegova pobožnost, kako ono kaže sv. Jakov: 
»Huius vana est religio!“ (Jak 1, 26.). Nije pravednik; grješnik 
je. Samo sramoti vjeru; samo odbija svijet od kršćanstva. Njegova 
je ,pravda“ licemjerje: ostala je samo na jeziku i u ustima. 
Bog za nju neće da zna. Duša je čovjek. Službu i predanje duše 
Bog od nas hoće i traži, a ne samo službu riječi, svijeća, dinara. 

Braćo i sestre! Budimo iskreni! Dosta i nas iz crkve pogađa 
Isusov prijekor: ,Nego idite i upamtite, što znači: Ja hoću milosr- 
đe, a ne žrtvu!“ Lakše je, puno je lakše, i kruničati, i dolaziti 
u crkvu, i plaćati mise, i postiti, nego biti srcem dobar; nego u 
sebe primiti Boga i Kraljevstvo Božje. Lakše je, puno je lakše, 
biti bogomoljac i bogomoljka, nego kršćanski pravednik i praved- 
nica. Ima nas još uvijek dosta, koji dolazimo u crkvu, ali malo 
mas je, braćo, koji ne zamrzimo, kad nam tko učini nepravdu, 
koji ne vragamo i ne kunemo, kad nas je tko ražljutio i kad smo 

nervozni, neraspoloženi, bolesni, koji se odmah ne smrknemo i ne 


postanemo grubi i neprijazni, kad nam što nije po volji. Malo: 


nas je, koji smo uvijek lojalni i pravedni prema bližnjemu, u ma- 
lom i u velikom, i uvijek prema svakome dobri. Malo nas je, koji 
nikada ne lažemo, ne hinimo, ne intrigiramo, ne govorimo, ne 
sudimo, ne klevećemo. Malo nas je, koji se ne prepiremo s Bo- 
gom, kad nam on na ramena naprti križ. Malo nas je, koji smo, 
i kad nas nitko ne gleda, čisti, nevini i čedni, — i u mislima, i u 
željama; — kojima je Božja ljubav svetija od one ljudske. A po- 
gotovu nas je malo, koji od srca i lako praštamo i koji smo 
milosrdni i blagi i ,nezahvalnima i zlima“, kao Otac naš nebe- 
ski (Luk 6, 35. 36.; Mat 4, 44. 45.). A samo to je, braćo, autentična 
pravda Evanđelja. A samo to je put u Kraljevstvo nebesko. 
»Po tom će svi poznati, da ste moji učenici, ako budete imali 
ljubav među sobom!“ (Iv 13, 35.). Amen. ž 

»Možete li svatove natjerati, da poste, dok 
je ženik s njima?“ (Luk 5, 34.). 


DAROVI BOŽJI 


Nedjelja, 15. I. 1961.; Sarajevo, katedrala. 

Dragi vjernici! Najfiniji je praktični smisao kršćanskog 
života u razumskom skladu, harmoniji, ravnoteži, ekvilibriju, iz- 
među tijela i duha, između zemlje i neba, između vremena i vječ- 
nosti. Čovjek je po Božjoj ideji mješovito biće: on je u isto vri- 
jeme prikovan uz zemlju i stvoren za nebesa; on je, po svojoj 
naravi, pripadnik, građanin, dva carstva: materije i duha. Nije 
ni životinja ni anđeo. Ne smije u sebi posve zanijekati nijedne 
od tih životnih sfera, Ni one tjelesne i ovozemaljske! Kako je god 
fatalno, kad ljudi, — vidimo to oko sebe, — posve zaborave na 
Boga, na dušu, na vječnost, — rađa to najžalosnijim poniženjem 
čovjeka, besmislom, nesrećom, prazninom i tupošću života, — tako 
je fatalno, i kad pojedinci ili skupine panu u drugi ekstrem, pa 
posve zaniječu, obesprave, tijelo, zemaljski život, vidljivi svijet. 
A mi smo kršćani uvijek pomalo u kušnji, da to učinimo. 
Kult vječnosti, kult čistoće i duhovnosti, kult samozataje, koji 
nam se, s pravom, uvijek propovijeda, lako se, u, malim i taštim, 
kršćanskim dušama, izrodi u bolesni strah od života, u zapla- 
šeno bježanje od prirode i njezinih radosti, u fanatičnu, oholu, 
averziju i prezir prema ljubavi i braku: i u njihovim zakonitim, 
dopuštenim i idealnim formama. Dovodile su takve, prenapete 
i ekstremne, tendencije u Crkvi često i do formalnih sekti, krivo- 
vjerja, otpada, — gnosticizma, manihejizma, doketizma, pneuma- 
tizma, montanizma, patarenstva (bogumilstva), janzenizma, staro- 
vjerstva (u Rusiji). Osobito im je trn u oku bio brak: zabranji- 

vali su ma proglašavali grijehom i đavolskom dg 
mogućivali ga: i ubijanjem, i divljim Pa Bi e 
tijela. Drugi ne idu tako daleko, E osjećaju, da bi da m o 
nastrano i protunaravno; ne da im to učenje i pr s : : u 
— ali zato i oni pokazuju prema svakoj manifestaciji tije: . i sri 
lje neku potajnu, instinktivnu, averziju, antipatiju, strah, j 
j ikri ra. 
Kai mi o pe k.d ie Gospodin, nije nikada bio 
s njima. Nikada on nije bio ni malen, ni tijesan, instalira 
ni naivan. Njegova je duša, njegova su shvaćanja avilješe ia M 
roka, kao i svemoć i mudrost Božja, kao i Božje khua : S 
nikada bio ni sebičan, ni nastran, pretjeran, moo o a .2 
je, za sebe, od života uvijek birao ono a 2 dm 
drugima ni zabranjivao ni na njima prezirao onoga, što kuh ZZ 
pa makar i manje dobro, pa makar i obično, die > nakon 
je uvijek razlikovao zapovijed od savjeta, shašnost: “i sav ia 
I znao je, da Bog vodi duše k sebi raznim putevima: e A <. 
I računao je sa potrebama i zakonima života, u čitavu nj a e 
segu, kao s voljom i odredbom Božjom. Kao s nečim, j 
sve ljude mjera i pravilo. I za one najbolje. jedni. 
I u Evanđelju se je on pobrinuo, da nas o tom pouči. če ha 

i pio. Pasao je, s divljenjem, svoje oči, na ljiljanima u hora : 
(Mat 6, 26. 28.; Luk 12, 24. 27.). Zagledavao se je s us igle 
nebo i u zvijezde, kad bi se, po noči, molio. Povlačio z A e 
slinski vrt i u samoću Božje prirode, da se odmori (Mar A a : 
Luk 4, 42.; 6, 12.; Iv 18, 1. 2.). Plovio je po jezeru, .i im 
kcg iko PM E en ča 
i napio se vode (Iv 4, 6. 7.). jevao je, y 
Min u sinagogi, na muerta ikog gh M, Ka pića 

bio je, bez sumnje, ure : 1, 
a Ne apostrofira ga badava Dom hi temi 
ljepšega od djece ljudske“: ,speciosus forma prae filiis homi s 


i i h ji — Diffusa: 
»Dražest se je“, veli, prosula, ,razlila po usnama tvojim, 


ia i ii is“ ijatelja je on imao: i u 
tia in labiis tuis“ (Ps 44, 3.). I prijatelje pohani 
s (Iv 11, 5. 11.) i drugdje. I na ručke je on, sko kine 
sute ill — čuli ste, malo prije, 
dolazio, puno puta. A u Kani je, eno, čuli st ai pje 
sadi naša evanđelju (II. nedjelje po Resta ETE pra ke 
i i j i ' im stolom: baš, 
svatovima, i na piru, i za svadbenim ba ' bea 
časti i i i brani i od njegovih duš 
i, da počasti i posveti brak i da ga o 
. € * njegovih skvrnitelja. I izrijekom je uzeo svatovsko 

veselje za simbol kršćanskoj radosti i kršćanskoj slobodi, i ovdje: 
na zemlji. ,Možete li svatove natjerati, da poste, dok je ženik 
s njima?“, kaže farizejima (Luk 5, 34; Mat 9, 15.; Mark 2, 19.) 
prijekorno, kad se licemjerno sablažnjuju, što Isusovi učenici ne: 
poste strogo kao oni, što ,jedu i piju“ (Luk 5, 38.). 

Mi, kršćani, i tu moramo za svojim Gospodinom. Moramo. 
Inače ćemo i sebe i kršćanstvo izolirati od života. Inače ćemo 
slomiti sa ljudima oko sebe, koji, svi, žive na zemlji i koji svi, 
neposredno, nutarnjom evidencijom, osjećaju, da imaju pravo ne 
samo na nebeski, nego i na zemaljski život i da je taj život, u 
principu, dobar i lijep. Inače sami sebe tučemo u glavu: govo- 
rimo, da je Bog stvoritelj i gospodar života, a dolazimo u sukob 
sa zakonima i normama života, što mu ih je sam Bog dao. Bez 
radosti, — i onih običnih, svagdanjih, — život bi bio siv, jedno- 
ličan, dosadan, otužan: Služenje bi Bogu bilo pomalo neprirodan 
teret, mjesto da bude veselje djece Bžje. A bez braka izgubile bi 
smisao i svrhu temeljne prirodne pojave: razlika imeđu spolova ; 
primarni životni nagoni i snage. Život bi postao apsurdan i ne- 
moguć. Bez ljubavi i rađanja čovječanstvo bi izumrlo; nestalo 
bi ga. Nestalo bi i mladosti, i elana, i volje za život. Opustjela 
bi Crkva: nebo bi ostalo prazno. Već to, što su ljubav i brak 
preduvjet i izvor života, dokazuje njihovu moralnu opravdanost. 

Nikada se nijesu ni apostoli ni Crkva ni na čas ustručavali, 
da to priznaju. Sv. Pavao osuđuje one, koji se sablažnjuju, što 
drugi jedu i piju (Rim 14, 2—23.). On postavlja princip, da nitko, 
normalan i zdrav, ne može mrziti svoga tijela (Ef 5, 29.). On ne 
samo dopušta svakome ženidbu i udaju, nego je mnogima i pre- 
poručuje: ,Bolje se je“, veli, ,oženiti ili udati nego gorjeti“, u 
strastima i grijehu (1 Kor 7, 9. 28. 36. 39.; 1 Tim 5, 14). On, s 
pravom pjesničkom vatrom, govori o idealnoj ljubavi između 
muža i žene u kršćanstvu i naziva brak velikom Kristovom sveti- 
njom i tajnom (Ef 5, 22—33.; 1 Kor 7, 1—14, 25—40.). On izrijekom 
kaže, da sve dopušteno u životu služi slavi Božjoj: i jelo i pilo 
(1 Kor 10, 31.; Kol 3, 17.). On dovikuje kršćanima, da je sve na 
zemlji njihovo, a oni da su Kristovi i Božji (1 Kor 3, 22. 28.) 
I poziva ih, da se raduju; uvijek raduju. »Gaudete in Domino 
semper: iterum dico gaudete!“ (Filip 4, 4; 2, 18.; 3, 1.; 2 Kor 
13, 11.; 1 Sol 5, 16.). ,I opet vam kažem: radujte se!“ 

Braćo i sestre! Ne smije to ni nama biti samo teorija. Po 
toj teoriji moramo i živjeti. I sami. I u odnosu s drugima. Široko 

mora biti naše srce. Prirodan i veseo mora biti naš život. Moramo 
ga oplemenjivati i posvećivati, a ne mrziti, nijekati i rušiti. Mo- 
ramo život opet vraćati i dovoditi na one izvorne oblike, u kojima 
ga je Bog bio zamislio. Moramo ga približavati njegovu idealu, 
a ne nad njim zdvajati i od njega bježati i otresati ruke. 

Ne mora čovjek, da bude kršćanin, biti tmuran, snužden 
i žalostan. Ni ne smije biti. Povrijedio bi dar Božji i potcijenio 
sreću djetinjstva Božjega. Može se i smijati. Može se i šaliti. Može 
se i igrati. Može se, — i mora, — veseliti; i životu, i suncu, 
i zdravlju, i mladosti, i ljepoti. I Bogu: prije svega, i u svemu 
tomu, kao i Isus. To će mu biti predokus vječnih i mebeskih 
obećanja i nada. Ne mora, — i ne smije, — čovjek samo gladovati, 
i postiti, i trapiti se. Ne mora to ni čovjek, koji teži za savr- 
šenošću i pravdom. Psihološki je nemoguće. Neprirodno je. Sme- 
talo bi ga u izvršivanju dužnosti. Nije dostojno Boga: njegova 
veledušja, njegove darežljivosti, njegova bogatstva, njegove očin- 
ske dobrote. Ne mora čovjek hodati u dronjcima, ni u crnini, ni 
u pokorničkoj odjeći od kostrijeti. Može se, slobodno, i lijepo 
obući, i nagizdati. Prirodno je. Estetično je. Podiže čovjeku pv- 
nos. Ne mora čovjek samo šutjeti: može i povikati, i zapjevali, 
i posvirati. Bit će odmah drugima draži; bit će odmah spremniji 
na rad i na žrtve. ,Tko pjeva, zlo ne misli!“ kaže narodna po- 
slovica. Ne mora čovjek samo samotovati, kao ćuk, u svojoj 
kolibi, ni sjedjeti po vas dan u praznoj i hladnoj sobi: može 
imati topao i udoban stan; može otići i u društvo, i na sijelo; 
može i prošetati; može izići i na planinu, na turu, na izlet; može, 
koji put, posjetiti i kazalište i kino; može i putovati, da vidi 
svijeta. Ne mora samo pješačiti; može se i provozati: i motorom, 
i automobilom, i avionom. Mogu se mladići ženiti i djevojke uda- 
vati; mogu i razgovarati, kad tomu dođe vrijeme; mogu i jedno 
drugomu pisati ljubavna pisma. Nijesu oženjen čovjek ili udata 
žena grješnici: nije brak grijeh; ni laki grijeh. Ne mora ga se 
nitko stidjeti. Ne smije ga nitko prezirati. Nijesu bračni drugovi 
kršćani drugoga reda. Ima mđeu njima i svetaca. Nitko ih nema 
prava odbijati od češće pričesti ili se sablažnjivati, kad ih ugleda 
pred oltarom. Neka se slobodno raduju svojoj bračnoj sreći i u 
njoj uživaju: zakonita je. Neka se vole i ljube. Neka se ponose 
svojom djecom. Nije čovjek kriv, što je to sve prvi grijeh za- 
sjenio strašću i što smo, iza grijeha, svi uvijek u kušnji, da se 
u tom i previše ponizimo. Opet je Bog za tim i nad tim, kao 

i za svim drugim fiziološkim procesima u nama. Bog nam je dao 
tijelo: ovakvo, kakvo je! 

Svi se ti, kršćanski, plemeniti, uživači života služe samo 
svojim pravom; svi oni samo uživaju darove Božje: više ili niže; 
one izvanredne, ,charismata meliora“ (1 Kor 12, 31.) ili one 
obične i svagdanje. Sve su to ne samo dopuštena djela, nego 
i djela dobra i zaslužna: ako ih čovjek čini u vjeri i zahvalnosti 
Bogu, po volji i po zakonu Božjemu, i ako je u milosti Božjoj. 
»Jeli vi ili pili, ili drugo što činili, sve činite Bogu na slavu!“ 
(1 Kor 10, 31.), poučavao je apostol Pavao svoje prve kršćane 
u Korintu. 

Kršćanstvo, eto, stoji uz autentičnu Božju ideju o životu: 
u tomu je sve. Ono se bori protiv ekstrema i amo i tamo. Ono 
je protiv potcjenjivanja tijela i zemlje, baš kaošto je i protiv 
mjihova precjenjivanja i divinizacije. 

Braćo i sestre! Slobodno je i nama kršćanima, plemenito, i 
razumno, uživati darove zemlje i života. Jedno nam samo nije 
slobodno. Nije nam samo slobodno darove zemlje proglasiti prvom, 
glavnom, jedinom, svrhom životu. Nije nam ih slobodno uživati 
neovisno od drugih, viših, obveza: bez osvrtanja i obzira na 
božanske životne vrijednosti. Nije nam ih slobodno osamostaliti 
i otrgnuti ih od Boga. Nije nam ih slobodno oskvrnuti ni uka- 
ljati. Uvijek moramo za njima Boga osjećati; uvijek, kad se 
njima služimo, u Boga gledati. Uvijek oni moraju biti začinjeni 
strahom Božjim i posoljeni višim, vječnim, težnjama. 

Sve je, braćo, u tomu, da ostanemo vjemi velikim Božjim 
idejama u svijetu stvorenja. Da ih ne iskrećemo i ne zlorabimo. 
Čovjek treba svagdje da ostane čovjek. Čovjek i poklonik, sluga 
Božji. Ne životinja. Ne ćudoredni revolucionar. Ne moralni anar- 
hista i rušitelj svega. Mora uvijek čuvati mjeru; mora uvijek 
sebe držati na uzdi. 

Bog je umjetnik života. Ne da on kvariti svojih umjetnina. 
Ne da mazati blatom svojih slika. Na njima je svima njegova 
signatura, njegov zaštitni znak. Ne smije nitko od ručka i gozbe 
napraviti žderanje i pijanku, od veselosti ludovanje i obijest, od 
plesa mahnitanje i bakanalije, od pjesme dreku i histerično vri- 
štanje, od ljepote i estetike pornografiju i sablazan, od sporta 
tučnjavu i urlikanje, od ljubavi i od braka bludilište, od svetinje 
i izvora života stratište i krvnički, čedomorački, oltar. Čovjek, 

i kad se veseli, mora ostati dijete Božje: duhovno biće, koje ne će 
nikada sa sebe zbaciti svoga dostojanstva; dostojanstva otkuplje- 
nih, djece Božje. Biće viših težnja: zagledano u Boga i u vječnost. 
I u zemaljskim radostima mora čovjek biti vjernik. I mora od 
svih darova Božjih princsili Bogu žrtve: i posluha, i vjere, i do- 
brovoljnog odricanja. Mora ostati duhom slobodan pred svojim 
slobodnim Pogom: gospodar svim tim malim radostima, a ne rob. 
Braćo, nije kršćanstvo ni protiv veselja, ni protiv braka i 
ljubavi. Ono je samo protiv poživinčenja braka, protiv snarnije 
u ljubavi. Ono je za e vea. diseplinovanu, razumnu, ljubav, 
nu divlju i ,slobodnu“. 
5 Braćo! Bog i dao zakone i životu, i veselju, i braku. Mo- 
ramo ih se držali. Bog je uzročnik i darovatelj života. Moramo 
se životu radovati, ali ga, taj veliki dar Božji, i častiti, roga 
»Si scires Jonum Dei, — O, da znaš, što je dar Božji!“ (Iv 
4, 10.)! Amen. 

»Ali doći će vrijeme, kad će se uzeti od 
njih zaručnik; onda će postiti!“ (Mat 9, 15.; 
Mark 2, 20.; Luk 5, 35.) 


KRŠĆANSKI POST, KRŠĆANSKA SAMOZATAJA 
Nedjelja, 19. VI. 1966.; Sarajevo, katedrala. 


Dragi vjernici! Mi smo, u našim propovijedima, jedamput 
već komentirali evanđeosku zgodu, u kojoj je Isus rekao ove 


. riječi. Samo smo onda u njima prvotno naglasili ono, što je 


i Isus htio da njima prvotno naglasi u tom svome govoru. 
Misao, da kršćanstvo nije vjera krute forme ni vanjskih obi- 
čaja, pa ni onih posnih, nego vjera nutarnje savršenosti: gipka 


«i prilagodljiva u vanjskoj disciplini; puna plemenite širokogrud- 


nosti i slobode. Nije njoj post glavno, kako je to bilo u fari- 


. zejskoj pobožnosti: njoj je glavno pravda srca, 


Danas ćemo, u vezi s tom evanšeoskom zgodom i s tim 


Isusovim riječima, naglasiti drugi jedan momenat, drugu jednu 


misao. Naglasio ju je i Isus. Iza kako je svoje učenike uzeo u 
zaštitu pred farizejskim prigovorima: ,Zašto učenici tvoji ne 
poste?“ (Mat 9, 14.; Mark 2, 18.; Luk 5, 33.), — biva: onako 
mnogo i strogo kao učenici Ivanovi i kao farizeji; nije tome, tu- 
mači Isus, vrijeme: sada, kada je među njih došlo Kraljevstvo 
Božje; prošao je Stari zavjet, pokorničkog očekivanja i sjete; 
s njima je još božanski Zaručnik, — on ne da, da ga tko krivo 


razumije, ili da pomisli, kako je on načelan protivnik pokore i 
.posta, pa izrijekom izjavljuje, da će i njegovi učenici postiti, kad 


tome dođe vrijeme. Onda, kad se uzme od njih Zaručnik: Iza 


.Isusove smrti i odlaska na nebo; kad za njih počne razdoblje 
rada i borbe; borbe sa neprijateljima i progoniteljima Kraljev- 

stva Božjeg. ,Ali doći će vrijeme“, kaže, »Kad će & a2 2: 
zaručnik; onda će“, — i oni, postiti!“ (Mat 9, 15.; Mark 2, 4U., 
Luk Mea riječima: mije kršćanstvo pustinjačka E 
religija, ali pokornička jest. Zahtijeva od svojih slje enik Brad 
biljnost života; traži od njih, da uzdaju u sebi niže joe e: 
bađaju duh od robovanja materiji; ne dopušta im, | sta kod 
jesni i raspušteni ,uživači života“. Duši moraju povesti . 
brigu, ne tijelu. A tijela se i njegovih pohota aa E Eo o 
moraju biti prema njemu nepovjerljivi. Za hk meg i : S 
dobrima valja da čeznu više nego za zemaljskima ( su , 20). 

Postit će i njegovi. Mrtvit će se i njegovi. z će e .& 
njegovi. Od mnoge zemaljske radosti. I po oreti, # ća misa 
no. To će se više odricati, što više budu njegovi: što .. m S. 
i revniji. Jasno će to Isus kazati, — još jasnije a S. a 
toliko drugih mjesta u Evanđelju. Programski će apo a ii 
vijedat će pokoru: ,Pokoru činite, jer se je približ o Kr . 
nebesko!“ (Mat 4, 17.). ,Ako ne budete činili gone bla Ag 
reda poizginuti!“ (Luk 13, 3. 5.). »Nijedan od va is A i : 
če svega, što ima, ne može biti moj dioni (Lu . . ia 
možete Bogu služiti i mamonu“ (bogatstva)! (Mat hk A . (Luke 
16, 13.). ,Teško vama bogatima, jer imate svoju u a e sp 
6, 4.), dovikivao je on bijesnim uživačima života. gia I as 
koji ste siti, — Teško vama, koji se sada smijete, jer se s | . ki 
i plakati!“ (Luk 6, 5.), govorio im je. Nijesu s. mae S 
kod njega u milosti. Znate, kako je, u svojoj priči o. ogai Z . 
sjaku Lazaru, za bogataša, koji se je poblačio u “as il bosa 
cjeno platno i svaki se dan sjajno gostio“ (Luk. 16, Pa _ =a 
rekao, da je, iza smrti, bio »pokopan: u pakao ( A pa 
Znate, kako se je onome jen ka se a mam sto sje : . 
imanjem i blagom, i spremao se, «sago će se nemil pri : 
drito! »Ludo, još ovu ći m i Pi ge pa . je 

što si pripravio, čije će biti? , 20.) ,| dd 
dk goa se svakoga lakomstva!" (Luk 12, . i a 
no nas sve upozoravao: ,Djeco, kako je teško onima, ka se e .. 
u novce, ući u kraljevstvo Božje! Lakše je Leo proći : ete“ 
uši, nego li bogatašu ući u kraljevstvo Božje! (Mark 2 Pa: u 
Ni njegovi apostoli ne smiju biti gospoda. Ne da im . i pe 
haljina ni kese za pasom (Mat 10, 9. 10.; Luk 9, ks 10, a ša 
zato moraju biti pokornici, pa i isposnici, ako hoće da imaj 

nad dušama i da u njima lome đavolsku silu. »Ovaj“, — najgori 
đavolski, — ,rod ne izlazi osim po postu i molitvi!“ kaže on jed- 
nom (Mark 9, 28.; Mat 17, 20.). 

Braćo i sestre! Nije kršćanstvo pustinjačka ni isposnička re- 
ligija. Ali jest pokornička. I bit će uvijek, dok se bude držalo 
Isusa i Evanđelja. Nikada se ono ne će pretvoriti u vjeru gospo- 
dovanja, raskoši, luksusa, sjetilnog uživanja. Ne smije. Ono će 
uvijek postiti. I od jela, i, još više, od obijesti i materijalnih 
užitaka. Isus nam je, eto, čuli ste, to prorekao. Ali i naredio. Dok 
smo god ovdje na zemlji; dok smo god još daleko od božanskog 
Zaručnika. Istom, kad ugledamo njegovo lice, u raju, započet će 
za mas velika i vječna radost: bez pokore i bez križa. 

Braćo i sestre! Dobro treba da zapamtimo ovu Isusovu riječ. 
I da je se uvijek sjećamo. Osobito u ove naše dane, kad nas je 
moderna civilizacija, — barem nas u Evropi i u Americi, — uči- 
nila, mnoge, — a pomalo i sve, — ljudima velikih materijalnib 
mogućnosti i velikih želja i zahtjeva. Imamo novaca. Na pladnju 
nam se nudi uživanje i naslada. Na svakom koraku. Treba samo 
da za njima pružimo ruku. Vuku nas loši primjeri drugih. Sve 
oko nas samo uživa i luduje. Tehnika se, s genijalnom dovitlji- 
vošću, invencioznošću, brine, da iznađe hiljadu stvari, koje će 
nam osladiti život. I na najrafiniraniji način. I ptičjega nam mli- 
ka, kako se ono kaže, nudi, ako gamo imamo novaca. 

Braćo! Materijalno uživanje postalo je danas psihoza: za- 
razna duševna bolest. Bolest, koja se lako lijepi i kršćanskih sr- 
daca. Svi smo mi njom danas, koliko toliko, zaraženi. I mi kršćani 
letimo za tim savremenim užicima; i mi se predajemo struji i 
svijetu. U praksi, U svagdanjem životu. A ima nas, pa joj se pre- 
dajemo i u teoriji. Čuli ste i čitali, što sve govore i traže i katolici, 
Smatraju i post, i svaku samozataju, — i od Crkve propisanu, i 
dragovoljnu, — ,nesavremenom“. Nema smisla. Nije za današnjeg 
čovjeka. Što više treba skresati post. Što više se treba prilagoditi 
današnjem stilu života. Ne treba više vikati na luksus mi na mod- 
ne običaje. Valja i kršćanima omogućiti i dopustiti, da se bezbriž- 
no raduju životu i da slobodno i nesmetano uživaju u svim tekovi- 
nema civilizacije. Olakšati treba svakome što više koje bilo breme 
i osloboditi ga svakoga trpljenja i svake boli. Ne smijemo sami 
sebe mučiti: to je atentat na ljudsku narav. Dosta je tih starin- 
skih priča o svladavanju: treba ljude odgajati za slobodu, sreću 
i radost. 

Braćo, ta nova mudrost godi masama. Godi i tijelu. Lako 
se prima. Mnogi joj danas i među katolicima plješću. Samo, — 
Božja nije. Ni Isusova. Ni evanđeoska. Ni apostolska. Ni svetač- 
ka. Prave je kršćanske duše, — duše, koje su se predale vodstvu 
božanske milosti, — ne primaju. Ne će nikome od onih, koji je 
slijede, donijeti ni blagoslova, ni nutarnjeg mira, ni duševne 
veličine. Čitate u novinama, šta je učinila od mlade generacije na 
zapadu i u Evropi. Dekadente i propalice. Pokvarenjake i prak- 
tičare slobodne ljubavi i protunaravnog nemorala. Uživače droga. 
Poluluđake: ,hippy“-je i ,beatles“-e: pijane, uprljane i nepočešlja- 
ne. Ne će ni kršćanstvu donijeti ugleda, ni Crkvi snage. Što 
čovjek više uzimlje od ovoga svijela i od zemaljskog života, to 
manje misli na Boga i na onaj njegov, vječni. Što tijelo više ma- 
zimo, to se ono više propinje i buni protiv duha. Što je čovjek 
sitiji kruha, što je punijeg želuca i mekoputnijeg života, to je 
obično sve jadniji, gladniji, nesretniji na duši. 

Braćo! Držimo se mi samo stare kršćanske mudrosti i pri- 
mjera, prakse, svetaca! Pa rado postimo! I dragovoljno. I kad to 
više nije naređeno pod grijeh. I u korizmi, i na kvatre, i u pred- 
večerje velikih blagdana, i na Badnjak! Pa se, svijesno i sustavno, 
odričimo onoga, što godi sjetilima i taštini! Pa budimo što skrom- 
niji u svojim zahtjevima! Pa pazimo ne na modu ni na ,standard“ 
oko nas, nego na ljepotu duše i na kršćansku čednost! I u nošnji! 
I u nošnji svoje djece! Ne puštajmo, da nam po sobama, po dvori- 
štima, po ulicama, trču polugola, golonoga, golokraka! Ne dajmo 
našoj djeci, ni dok su još malena, — do 14. godine, kako je sada, 
po novome, slobodno, — da petkom jedu meso! Nauče li se, kao 
djeca, Ja mrse petkom, mrsit će i iza 14. godine; kršit će crkvenu 
zapovijed, i kad ih bude vezala. Bježimo i mi od napasti, od go- 
lotinje. od bestidnosti! 

Neka svijet obožava standard i neka leti za modom! Mi 
idemo Isusovim putem samozataje i križa! Luksus i bogatstvo 
ubijaju dušu. Skromnost i duhovno siromaštvo jačaju je i spasa- 
vaju. Natrag kršćanskoj jednostavnosti! Natrag kršćanskoj ozbilj- 
nosti! Natrag kršćanskoj trijeznosti! Natrag kršćanskoj čednosti! 
Natrag kršćanskoj pokori i samozataji! Samo tako ćemo pomla- 
diti kršćanstvo. Samo to je put do Boga: Isusov put. Samo to je 
duh, krotkog i poniznog, Srca Isusova! Amen. 


168 





»I nitko, tko je pio staro, ne će odmah 
novoga; jer veli: Staro je bolje!“ (Luk 5, 39.). 


STARO [£ NOVO. MLADI I STARI. 
PROTIV PREVELIKOG KONZERVATIZMA 


Nedjelja, 14. V. 1961.; Sarajevo, katedrala. 

Dragi vjernici! Sva su tri sinoptička evanđelista, i Matej, 

i Marko, i Luka, zabilježili Isusov govor, Isusovu priču, o staroj 
i novoj odjeći, o starim i novim mjehovima, o starom i novom 
vinu (Mat 9, 16. 17.; Mark 2, 21. 22.; Luk 5, 36—39.). isus je njom 
ilustrirao razliku između duha Staroga Zavjeta i duha Novoga 
Zavjeta. Povod su mu za to dali farizejski sumišljenici, koiima 
se je učinilo čudno, što Isusovi učenici malo poste. Pa nvigovaraju 
Isusu. Po njihovu ne može biti svetosti bez čestih i strogih po- 
stova. To je bila farizejska teza i farizejska praksa. Oni su držali, 
da je post najbolja služba i čast Bogu. I zato su puno postili. Ali 
i afektirali su, i licemjerili svojim postom. U starom svome stilu. 
Tetralno su i ostentativno postili. Uvijek gu gledali, da i drugi 
to vide, pa da ih hvale i drže svecima. A unosili su u toi politiku: 
post je imao da bude i jedna vrst tihe demostracije; imao je da 





pokaže njihovu žalost, što je odabrani narod još uvijek pod stra- 


nom, tuđinskom, poganskom, rimskom, vlasti. Ne mili im se više 
ni živjeti. Postom su navaljivali na Boga, da im već jedamput 


spremi osloboditelja, Mesiju, koji će, židovskom narodu ma čelu, 


upokoriti čitav poganski svijet i Židove učiniti njegovim gospoda- 
rima i vođama. 

A, eto, Isus nije pošao tim putem. Nije puno insistirao na 
postu: nije u tom pogledu mnogo zahtijevao ni od svojih učenika. 
Što se tiče jela i pića, bio je naravan i običan. Živio je kao i dru- 

gi ljudi. Baš kaošto nije priređivao ni velikih, javnih i zajedničkih, 
molitava. Molio se je hajviše neprimjetno, na osami, po noći 
(Mark 1, 35.; Luk 4, 42.; 6, 12.). 

U farizejskom prigovoru bilo je pomalo i pakosti. Na uvijen 
način oni su tim spočitavali Isusu, da njegova nauka ni mije baš 
puno vrijedna ni sveta. A ni on sam da nije kakav veliki praved- 
nik. U dokaz pokazuju mu na Ivana Krstitelja. Ivana svi drže 
velikim svecem, ali zato Ivan, — i njegovi učenici, — i žive pusti- 
njački i strogo: posve, s te strane, po farizejskom ukusu i židov- 
skim tradicijama. ,Zašto“, kožu mu, učenici Ivanovi često poste 
i mole se, i farizejski isto tako, a tvoji jedu i piju?“ (Luk 5, 33.. 
Mat 9, 14.; Mark 2, 18.). 

Isus im je, kao uvijek, odgovorio s puno duha i one više 
mudrosti, koja je svagdje iz njega progovarala. 


Kod njegovih učenika otpada, posve, jedan razlog, zbog ko- 
jega su farizeji postili: žalost i nestrpljivost, što Mesija još nije 
došao. Mesija je došao. Evo ga; tu je, među njima. Božanski, ne- 
beski, Zaručnik sašao je na zemlju, k svojoj zaručnici: čovječan- 
stvu, Crkvi. Slavi se njegova svadba. Apostoli su u svatovima; 
oni su njegova zaručnička pratnja. Sada je i za njih, i za čovje- 
čanstvo, vrijeme radosti, a nije vrijeme žalosti i posta. Apostoli će 
postiti kasnije, kad se od mjih uzme Zaručnik: kad ga njegovi 
dušmani ubiju; kad ode od njih na nebo. ,Možete li natjerati 
svatove, da poste, dok je ženik s njima?“ (Luk 5, 34.; Mat 9, 15.; 
Mark 2, 19.), kaže Isus. ,Nego, doći će“, nastavlja značajno, ,dani. 
kad će se uzeti od njih ženik: onda će, u one dane oni postiti!“ 
(Luk 5, 35.; Mat 9, 15.; Mark 2, 20.). 

A onda Isus prelazi na glavnu stvar: na načelno pitanje 
o postu i molitvi u kršćanstvu. Nije slučajno, što se njegov stil 
pravde i svetosti, što se njegov način službe Bogu, razlikuje ed 
onoga staroga, tradicionalnoga, židovskoga; — pa i onoga Ivanova. 
I Ivan i farizeji žive još u Starom Zavjetu: u zvjetu straha i Božje 
strogosti; u zavjetu očekivanja i pokore. U Starom Zavjetu još 
nije Bog bio sišao na zemlju. Još se nije bio s njom izmirio. Tra- 
žio je pokoru. Nastupao je kao gospodar i sudac. S dolaskom 
Isusovim situacija se je bitno izmijenila. Pomiritelj je i Otkupitelj 
već među nama. Bog se je ublažio. Kad je ugledao na zemlji 
svoga Sina kao čovjeka, oprostio je njemu za ljubav i svima na- 
ma. Postao nam je Prijatelj i Otac. Ovo više nije zakon straha, 

nego zakon mira, blagosti i ljubavi. Bog sada hoće, da ga nje- 
gova djeca vole i da mu se raduju, a ne da ga se boje. 

I posve je prirodno, da se onda i vanjske forme pobožnosti 
mijenjaju. Post se povlači u pozadinu; ljubav iskače u prvi red. 
Djetinjstvo Božje. Sreća u Bogu. Sve postaje više, ljepše, intim- 
nije: i u odnosu čovjeka prema Bogu. Nije više glavno vanjska 
služba: sada je glavno pravda i molitva srca, nutarnja savršenost, 
sjedinjenje s Bogom iz ljubavi i u ljubavi. Nije čudo, da dolazi 
do naglih i, naoko, neshvatljivih promjena. Do razlika, do razi- 
laženja, do mesporazuma između staroga i novoga. Ne mogu 
se različni sistemi nikada posve srasti, izmiješati, uskladiti, sim- 
biozirati: moraju manifestirati, očitovati, svoje specifičnosti. 


Isus to ilustrira prispodobom. Ne možeš krpiti stare haljine 
novim, drukčijim, platnom ili suknom. Ne valja; neukusno je; 
opet će se proguliti; bit će rupa još veća: drukčije se kupi i širi 
novo, a drukčije staro platno i sukno. I ne će nitko pametan 
novo vino ulijevati u stare mješine. Novo vino još vrije; razvalit će 
trošne, stare mjehove; pa će se i vino proliti, i mjehovi propasti. 
Drukčiji, bolji, jači, novi, mjehovi trebaju za novo vino (Mat 
9, 16. 17.; Mark 2, 21. 22.; Luk 5, 36—38.). 

Drukčija će biti, — i mora biti drukčija, — i novozavjetna 
pobožnost, i novozavjetna pravda, od one starozavjetne. Ne, si- 
gurno, u biti, ali u oblicima, u kvaliteti, u intenzivnosti. To je 
logično. Ne trebaju se farizeji tome čuditi. Ne smiju tražiti, da 
Isus ide za njima. 

Nemaju, objektivno, pravo, kad tako rade. A subjektivno ih 
valja razumjeti. Ljudi su ljudi. Kad su se na nešto naučili, oni 
kod svoga ostaju i onda, kad je ono drugo i novo bolje. Takova 
je već psihologija čovjeka. Svatko sebe i svoje voli. Nije lako 
ostati nepristran i superioran, kad je maše ja u igri. I Isus to opet 
ilustrira popularnim primjerom iz života. Čovjeku je vino, na 
koje se je naučio, uvijek najbolje. Novome, drugome nađe uvijek 
neku manu. ,Nitko“, veli Isus, ,tko je pio staro (vino), neće odmah 
novoga; jer kaže: Staro je bolje!“ (Luk 5, 39.). Na novo se mura 
istom naučiti. Malo pomalo. 

Braćo i sestre! Koliko psihološke dubljine ne leži u ovoj 
Isusovoj zadnjoj riječi! I koliko božanske širine i superiornosti! 
I koliko finih upozorenja, pa, ako hoćete, i ironije, na raćun 
naših ljudskih slabosti! Aktualnih upozorenja! I praktičnih! 

Krist, — vidi se to i iz ovoga njegova nastupa, — nije robo- 
vao nikakvim navikama ni tradicijama. On je bio iznutra potpuno 
i savršeno slobodan. Njemu je imponirala samo istina. On ju je 

.odmah i opažao i slijedio. Uvijek je išao za onim, što je bilo 

“dobro i bolje. Uvijek je tražio samo volju Božju i vršio je 
spremno i u svemu. e 

' A mi? Mi smo uvijek u pogibli, da budemo manirozni, lični, 
sebični, svojeglavi, tvrdokorni, osjetljivi. Da ne gledamo toliko, 
gdje je istina i što je istina, nego da gledamo, što je naše. Ono 
je dobro; ono branimo, što mi radimo i kako mi radimo. I, kad 
smo se za nešto jedamput opredijelili, ostajemo kod toga prkosno 
i tvrdoglavo. ,Staro je bolje!“ Naše je bolje. 

Braćo i sestre, tu su potrebne revizije, ako hoćemo da bude- 
mo savršeni ljudi i savršeni kršćani. 

Govorimo konkretno! Uvijek je vruć problem odnosa između 
staroga i novoga; između mladih i starih. Problem sukoba gene- 
racija, kako ga danas zovu. Mladi nemaju još svoga puta: ne- 
maju ni tradicije. Oni su uvijek spremni poći za onim, što im 
se svidi, i što ih impresionira, Gotovi su na svaku promjenu: 
potrčni na svaku novost. Duša im je, kako se ono kaže, eksperi- 
mentirati. Vole prosipati pamet i imponirati originalnošću. Uži- 
vaju da prkose starijima i tradiciji; da budu revolucionarni na 
svim područjima; da bez mnogo promišljanja i skrupula ruše 
*. predrasude: prave ili tobožnje. Ništa im nije sveto. A stari su 
opet, redovito, — i previše, i bolesno, — konzervativni. Zaljublje- 
ni su u svoje nazore, svaćanja, navike, običaje, ukuse, iskustva. 
Sve novo dočekuju s nepovjerenjem. Uvijek im je staro bolje. 
Opiru se promjenama. Otkrivaju im manjke i slabosti. Bojkotuju 
ih. Kritikuju ih. Potcjenjuju ih. Cni više vjeruju svojim Opaža- 
njima kroz život; svome iskustvu. Misle, da se je s njima zavr- 
šio razvoj svijeta: da je ono, do čega su oni došli, stalna, nepro- 
mjenljiva, vječna vrijednost. Pretvore se lako u jednostrane, 
nekritične, dosadne, hvalitelje ,dobrih, starih vremena“: ,lauda- 
tores temporis acti“. Uvijek im je na jeziku: ,Kad sam ja bio 

mlad!“, ,Mi smo bili bolji!“, ,Ovo, kako je danas, ništa ne valja!“ 

A, braćo i sestre, nemaju pravo ni jedni ni drugi. Istina je 

obično u zlatnoj sredini. Nije sve zlo, što je novo, ali nije ni 
sve dobro, što je novo. Svako vrijeme ima svoje dobre, ali i svoje 
zle strane. Više ili manje, ali ih ima. Čovjek je uvijek čovjek. 
Ima stvari u životu, koje imaju vječnu vrijednost i u koje nijedna 

generacija ne smije dirnuti, ako je pametna i ako želi dobro sebi 
1 svijetu. A ima stvari sporednih i nuzgrednih, gdje se uvijek 
mogu tražiti i iznalaziti novi putevi, nova rješenja, nove metode 
novi oblici. I iznalaze se: svaki dan gledamo oko sebe tolika nova 
ostvarenja ; Pozitivna, impozantna, dobra, korisna. Mijenjaju se- 
prilike, u kojima ljudi žive, pa se mijenjaju i običaji, i način 
Života. Nitko danas ne vrati lojanice u kuću, ni fijakera na ulicu. ' 
Nitko više ne natjera seljaka natrag u šalvare i opanke. Sve je to 
i došlo i prošlo s vremenom. 

; Valja o svemu trijezno razmišljati i sve staviti na svoje: 
mjesto: u tomu je pamet. Treba Više g'edati na sadržaj, nemo na 
formu: više na načela, nego na njikovu, nebitnu, vanjsku pri- 
mjenu, Svejedno je, nosiš li ovako ili onako odijelo: ako je samo 
Pristojno. Svejedno je, tituliraš li čovjeka ovako ili onako, ako. 
ga samo poštuješ, Ali zato bludnik ili preljubnik ne smiješ biti: 
ni jučer, ni danas, ni sutra. Ne smiješ biti ni bezbožnik, ni nasilnik ri 
nepravednik, ni krvnik, ni lažac, ni škrtac, ni lijenčina, ni pijanac. 
To je uvijek zlo; i za tebe, i za druge, i za narod, i za društvo, 
i za svijet, To uvijek dira i u ljudsko dostojanstvo, i u savjest, 
iu viši, moralni i božanski, zakon. ' 

Široki, braćo, moramo biti u onome, što je nebitno i slo- 
bodno, a strogi, neumoljivi, dosljedni, u onome, što predstavlja 
istinu, svetinju, moral, pravdu, božanske zakone i prava. Mogu 
haljine biti različne, mogu mjehovi biti različni, mogu biti raz- 
lična i Vina: samo nikada ne smiju biti ni Dpatvorine, ni otrovi. 
& Nemojmo, braćo, ako smo mlađi, biti lakoumni: štujmo sve- 
finje; respektirajmo razloge i iskustva! A nemojmo, ako smo 
stariji, biti čangrizavi i sitničavi! Nosi se ti po starinsku: nitko 
ti ne brani, — učinila bi se smiješnom, da pod starost skočiš iz di- 
mija pod Šešir; — ali pusti djeci, neka se nose, kako hoće! No 
zato im pazi na obraz, na moral, na vladanje! Nemoj nikome 
silom namećati svoga ukusa! Štuj i tuđu glavu, i tuđu slobodu! 
Pomiri se s tim, da se vremena mijenjaju, — danas i brzo, i vrlo 
brzo, — ida na mlađima Svijet ostaje! Gledaj samo, da i ti 
m ađi budu dobri: čuvaj im vjeru; odgajaj ih za plemenitost; 
uči ih, da uvijek misle svojom glavom i da u životu vazda bie 
aju ono, što je bolje! 
od I za naš je vjersko-crkveni život to kojiput aktualno. Mije- 
Njaju se i u Crkvi običaji, i obredi, i propisi, i svetkovine, i po- 
božnosti. Uvijek su se mijenjale. Crkva ih je Prilagođivala pri- 

likama. A vjera se ne mijenja. Ni zakon se >. X og 
Ni Kristove se uredbe i sakramenti ne mijenjaju. . . m. Z TK 
držala se ujutro ili navečer; pričest je pričest, “u kg pkooa 
ova ili ona molitva, — postilo se pred nju od pola ša aaa 
tri sata; — brak je a pon ti ov ; 
j ti tamburom ili evizijom. % Ž . 
mm sestre! Kršćanstvo je uvijek zgr ooicahi slova 
širok i njegov, i naš, Gospodin. I to je jedan od < . . 
božanskog poslanja: znak i dokaz njegove nadnaravne ago 
Pred njim je u jednakoj časti i staro 1 novo rede: dio 
je to vino Božje Istine i evanđeoske Pravde i Lju ! a 

»Eto si ozdravio; ne griješi više, da ti se 
što gore ne dogodi!“ (Iv 5, 14). 


IZA ISPOVIJEDI 


Nedjelja, 29. III. 1965.; Sarajevo, katedrala. 

Dragi vjernici! Isus je ovu svoju riječ: ,Eto si ozdravio: 
ne griješi više, da ti se što gore ne dogodi!“ (Iv 5, 14.) rekac 
onom bolesniku, paralitičaru, koji je već 38 godina bio uzet, kad 
ga je ozdravio, ondje pokraj čudotvornog »Ovčjeg ribnjaka“ u 
Jeruzalemu, oko kojega su Židovi bili podigli trijemove, za bole- 
snike, pet njih, i zvali ga Betsaida ili Betezda, ,kuća milosti“ 
(lv 5, 2—5.). Jadni čovjek ležao je ondje, na tom stanozavjetnom 
svetištu, prošteništu, već Bog zna otkada, ne bi li i on čudesno 
ozdravio, bacivši se prvi u svetu vodu, kad bi se ona uzbibala“ 
kad bi je uzbibao anđeo Gospodnji, kako veli sv. Ivan (Iv 5, 4). 
Ali bio je loše sreće: uvijek bi ga tkogod pretekao (Iv 5, 7.). 

I Isus je, kako je već bio božanstveno samilostan, pohodio 
to mjesto bijede, kad je ono, kako pripovijeda sv. Ivan (Iv 5, 
1—47.), po drugi put u svom javnom životu, bio došao u Jeruzalem, 
o blagdanu Pashe. Gospodina je, kao uvijek, privlačila ljudska 
bijeda: osjećao je neodoljivu potrebu, da je blaži. 

Obilazeći tako bolesnike, koji su ondje ležali (Iv 5, 3.), i tje- 
šeći ih došao je i do ovoga. Na njega mu se posebno sažalilo. 
Znao je, — njemu to nitko nije trebao govoriti, — da je već skoro 
četrdeset godina, što je, još možda od rane mladosti, prikovan 
na postelju, nepokretan i bespomoćan, potpuni invalid i bo- 
galj. A znao je, i kolika mu je bila želja da ozdravi. Bio je ne- 
kada, — valjda u mladim godinama, — pomalo i raspušten. Bio 
je grješnik. Ali bio je zato i dovoljno kažnjen. Obratio se je, čini 

se, u bolesti. Od Boga je očekivao pomoć. U njega je vjerovao. 
Stoga je i došao na ovo sveto mjesto milosti. U planu je, eto, 
Božjem, da Isus, baš njega, čudom ozdravi. Da na njemu pokaže 
milosrđe Božje. A da na njemu objavi i svoju božansku moć. 
Ovdje, na očima svećenicima, velikom vijeću, farizejskim, književ- 
ničkim i saducejskim prvacima. 

Uz njega se je Isus ustavio. I upustio se je s njim u raz- 
govor. Možda ga je i upitao, otkada je bolestan. A možda i nije. 
Možda mu je samo pokazao, da zna za njegov predživot, i ako 
mu to ni bolesnik ni itko drugi nije kazao. Evanđelje ne govori 
o tom pobliže. Sv. Ivan samo kaže: ,Kad vidje Isus ovoga, gdje 
leži, i razumje, da je već odavna bolestan, reče mu: Hoćeš li da 
budeš zdrav?“ (iv 5, 6.). U bolesniku se na te riječi probudilo 
pouzdanje. Ali i još silnija želja da ozdravi. Valjda je već bio 
nešto i čuo o nekom velikom proroku i čudotvorcu, što se je 
pojavio. Govorkalo se, možda, o tom, nejasno, među nevoljnicima 
u Betezdi. Puno o njemu nije bio čuo: vidjet ćemo kasnije. Ali 
zato ga je iz Isusovih očiju gledalo nešto, u čemu je odmah pro- 
čitao i veliku ljubav i otajstvenu blizinu višega, božanskoga, svi- 
jeta. Odriješila mu se usta. S velikim povjerenjem otkriva Isusu 

osvoj jad. Kako ne bi htio da ozdravi? Iza toliko, dugih, godina 
gorke patnje! Iza tolikih razočaranja i tolikih neispunjenih nada! 
»Gospodine“, — vidi se iz te apostrofe, s koliko je strahopočita- 
nja gledao na Isusa, — ,nemam čovjeka, da me spusti u ribnjak, 
kad ge uzbiba voda; a dok ja dođem“, — dok se dovučem i dopu- 
zam, — ,drugi siđe prije mene!“ (Iv 5, 7.), prošaptao je uzbuđeno. 


Samo, sada nijesu više oko njega ljudi. Sad se je uz njega 
našao Bog: kojemu ne treba ni ribnjaka, ni svete vode, ni milo- 
srdnih ruku nekoga dobroga čovjeka, da mu pomogne. Evan- 
čelje kaže lakonski: ,Reče mu Isus: Ustani, uzmi odar svoj i 
hodi! I odmah ozdravi taj čovjek, i uzevši odar svoj otide“ 
(Iv 5, 8. 9.). 

U svojoj radosti i sreći ozdravljeni bolesnik nije puno go- 
vorio. I nije sebi dao dvaput reći, da se digne i ode. Bit će, da se 
je, sav izvan sebe od veselja, zahvalio Isusu. Ali kratko. Ostao je 
napola nijem od ganuća. Žurilo mu se je. Proroka valja poslu- 
šati. Odmah. Doslovee. Uprtio je na sebe svoj odar, — zapravo 
guber, na komu je ležao, — i pošao kući. Kao da je htio da što 
prije pobjegne od svoje nevolje i sa mjesta tolikih svojih muka. 

. Nego, stvar se malo iza toga komplicirala. ,A onaj dan 
bješe subota“ (Iv 5, 9.), stoji u Evanđelju. Odmah su ga neki od 
Židova, — vjerojatno koja skupina farizeja. ili svećenika, — opo- 
menuli i ukorili. Po njihovu shvaćanju i tumačenju Mojsijeva 
zakona bilo je subotom zabranjeno nositi i najlakše terete: bilo 
je to onesvećenje, oskvrnuće, dana Gospodnjega, povreda subot- 
njega počinka. ,Tada govorahu Židovi“, — tako stoji u Evanđelju, 
— ,onomu, što ozdravi: Subota je; grjehota ti je nositi odari“ 
(Iv 5, 10.). Čovjek se brani: ,Koji me je iscijelio, rekao mi je: 
Uzmi odar svoj i hodi!“ (Iv 5, 11.). 

Farizeji su odmah poveli istragu. Mjesto da se začude i obra- 
duju daru Božjem i tolikoj objavi sile Božje, njima je samo do 
toga, da opet nekoga ulove u grijehu. Pitaju ga stoga odmah, 
tko je to, koji mu je tako rekao: taj otpadnik, taj skvrnitelj 
subote (Iv 5, 12.). Nije im znao odgovoriti. Nije Isusu znao ni 
imena: Isus se je bio, odmah iza čuda, uklonio između svijeta 
(Iv 5, 13.). Čovjek je bio pošao u hram: da se Bogu zahvali. A u 
hramu se je, brzo iza toga, našao i Isus. Nije samo slučajno. 
Došao je naumice. Ovdje, na samu, pred Bogom, hoće on da 
ozdravljeniku rekne, što mu dolje na ribnjaku, pred svijetom, 
nije htio da kaže: da ga ne osramoti. ,Eto si ozdravio“, veli mu; 
»ne griješi više, da ti se što gore ne dogodi!“ (Iv 5, 14.). Njegova 
bolest bila mu je i kazna za njegove prijašnje grijehe. Zlorabio 
je nekada svoje zdravlje, svoju snagu, svoju ljepotu i mladost. 
Neka sada pazi: kad mu se je Bog ovako čudesno smilovao! Neka 
toga nikad više ne uradi! Neka više ne griješi! Dosta je, što je i je- 
damput Bogu skrivio. Bude li mu, i iza ovolikog Božjeg milo- 
srđa, nezahvalan, baci li se opet u grijeh i u porok, naopako 
po njega! Moglo bi se to za njega, zauvijek, nesretno svršiti. Mo- 
gao bi izgubiti dušu. A to je hiljadu puta gore nego tjelesna 
uzetost. 

Evanđelje, sv. Ivan, pripovijeda iza toga, šta se je dalje 
desilo u vezi s ovim Isusovim čudom (Iv 5, 15—47.). Farizeji su 
ponovo saslušavali ozdravljenika. On im je ovaj put rekao, — 
sigurno u dobroj namjeri: da ih smiri, — da ga je ozdravio Isus, 
prorok iz Nazareta (Iv 5, 15). A oni su odmah od toga napra- 
vili veliku aferu i stali Isusa goniti kao bogohulnika i skvrnitelja 
subote. Navraća ljude, da skvrne subotu. I sam je skvrni: liječi 
i ozdravlja u subotu. Jedva su to dočekali: i onako su bili na 
njega kivni, Pozvali su ga na račun (Iv 5, 16.). Ali ni Isus njima nije 

ostao dužan. Upustio se je s njima u raspravu. I održao i njima 
i narodu veliki govor u hramu, braneći svoje božanstvo i svoje 
poslanje s neba. Tom im je prilikom rekao i onu svoju veliku 
riječ: ,Otac sveudalj radi, i ja radim!“ (Iv 5, 17.). I osudio je nji- 
hovu nevjeru i licemjerje. Pozvao se je na svjedočanstvo Mojsij»?- 
vo. I na svjedočanstvo Ivana Krstitelja. I na svjedočanstva sv. 
Pisma. I na svoja čudesa. A navijestio im, je i kaznu: on će 
jednom, kao Sin Božji, suditi svim ljudima, — i njima, — u dan 
općega uskrsnuća, na sudnji dan. 

No, mi ćemo, braćo, danas ostati samo kod one jedne Isu- 
sove riječi, — riječi ozdravljenom bolesniku: — ,Eto si ozdravio; 
ne griješi više, da ti se što gore ne dogodi!“ To je riječ praktićna 
i za nas; aktualna i za nas. Riječ, koju bi trebalo, velikim slo- 
vima, ispisati na svakoj ispovjedaonici. U molitvenicima nam 
je, često, i ispisuju: kod priprave za ispovijed ili zahvale iza 
ispovijedi. Riječ je to aktualna osobito sada u korizmi, u vrijeme 
uskrsne ispovijedi. Aktualna i za nas u Sarajevu, osobito ovih 
dana, kad počinju, ovdje u katedrali, slijedećeg tjedna, poslije 
Gluhe nedjelje, korizmene konferencije. 

Ne griješi više, ako si se jedamput obratio! Opasno je. Puno 
opasnije, nego ono, kad si prvi put sagriješio i pao. Bog lako 
oprašta prvi grijeh: od slabosti, od neiskustva, od ludosti. Gore 
je. puno gore, kad čovjek, koji je već jednom vidio, što je gri- 
jeh s njega učinio, — kako ga je otrovao, ponizio, unesrećio, — kad 
čovjek, koji je vidio, kako je Bog dobar, i okušio sreću njegove prav- 
de i oproštenja, opet okrene Bogu leđa i od njega pobjegne na- 
trag k svojim prljavim idolima, u tamu i mrak. To Boga izaziva 
i vrijeđa; to je najernja nezahvalnost; to je duhovno svetogrđe; 
to je svijesni prezir milosti: ubijanje Boga i duše u sebi. Na tom 
leži prokletstvo. To dušu još dublje gura u zlo: ona silom hoće 
da zaboravi na Boga; počinje od njega bježati; počinje ga mrziti. 
Otpadnici i bezvjerci, neprijatelji Božji, ljudi pokvarena srca, 
od reda su ljudi, koji su puno puta, uvijek iznova, padali u gri- 
jeh i ostavljali Boga. Pa je i Bog njih, na koncu, ostavio: utr- 
nula se je u njima, definitivno, njegova svjetlost. Najgora duhov- 
na tragika nije jednom sagriješiti, — mnogi su obraćeni grješnici 
postali velikim i sretnim kršćanskim ljudima; mnogi su postali 
i svecima; — najgora je duhovna tragika tvrdokorno i ponov- 
ljeno griješiti: predati se grijehu; odbijati, uvijek nanovo, Boga, 
kad nas zove i kad nas opominje; vraćati se, hotimice, natrag u 

svoje okove i na svoj otrov i bljuvotinu, | oj 
dii kaže starozavjeni aida (Posl a ane 
raćo i sestre! Isus je u Evanđelju lako Š ješnici- 
ma. Ali Isus nije nikada zaboravljao, na od donji omg 
oprostio, ne zatraži, da više ne griješi. Evo, od ovoga danas s. 
rijekom. Eno od žene preljubnice, izrijekom (Iv 8, 11.). I od Ma a 
dalene, sigurno. I od Petra. I strahovito je ozbiljno, Isus vasih 
O sudbini čovjeka, čiju je dušu ponovo osvojio i zaposjeo đavao iza 
kako ju je bio oslobodio Bog. ,I bude na kraju s onim čeojekoni 
gore nego na početku!“ (Luk 11, 26.), kaže on u svom e jesi 
anejeis sotonskom jurišu na ljudsku dušu i o borbi za nju iz- 
im Boga i sotone (Luk 11, 21—26.). A jeka tih Isusovih prijetnji 
odje uje, s istom tom strahotnom apodiktičnošću, i u apostolskim 
poslanicama. Uzalud se je, praktično uzalud, za takve moliti, piše 
sv. Ivan u svojoj prvoj poslanici (1 Iv 5, 16.). Nema pomirne foma 
onima, koji tvrdokorno ostaju uz grijeh, kaže sv. Pavao, u 1 : 
nici Hebrejima: ,Voluntarie... peccantibus mabio . 
relinquitur pro peccatis hostia!“ (Hebr 10, 26.). ja 
=. ia i sestre! Nije sve u tome, da se u korizmi ispovjedimo. 
10, Š spasava, to je, da iza ispovijedi i obraćenja ostavimo 
grijeh. Ostavimo ga! Ostavimo ga s mnogo dobre volje i s mn 
go plemenite zahvalnosti Bogu, koji nam se je smilovao i di i 
nas s naših gorkih grješničkih nosila! Budimo sretni, što Moai 
“imam digao! Pomozimo i drugima, da se s njih dignu! Pipeline 
= 2 iga sada u korizmi! Nagovorimo ih na ispovijed! Nemoj- 
<. a se koji od tih duševnih bogalja moradne i na nas potužiti: 
»Nemam čovjeka... Hominem non habeo!“ Svima, — i nama 
i onima oko nas, — govori danas Krist svoju veliku riječ: Eto 
si ozdravio; ne griješi više, da ti se što gore ne dogodi!“ Ainen 


iam non 

Otac moj sveudilj radi; i ja radim!“ 
(Iv 5, 17.). 


RAD 


Nedjelja, 80. IV. 1961.; Sarajevo, katedrala. 


Dragi vjernici! Mnogo se je pokušavalo, da se rad dovede 
u opreku s vjerom. Rad je, vele, aktivnost, vjera pasivnost; rad 
je afirmacija čovječje snage i vrijednosti, vjera izraz nemoći j 
resignacije; rad je okretanje k životu, vjera okretanje od života: 
propovjednik umiranja i ništavila. Crkva ne cijeni i ne voli rada, 
ona ga prezire; ona ga je proglasila nesrećom i kaznom. Crkva 
odvlaći ljude od rada i od stvaralaštva; ona rad hoće da zamijeni 
molitvom, ascezom, očekivanjem pomoći s neba, vjerom u čudesa 
oi u imaginarni svijet s onu stranu groba. Radnicima je, — oni- 
ma svijesnima, — mjesto na drugoj strani: pravi radnik ne će 
nikada biti pobožnjak i bogomoljac; za njega nije crkva, molit- 
venik, ispovjedaonica. 

Nažalost, ova kampanja nije ostala bez posljedica. Mase su 
se radnika, u naše vrijeme, otuđile Križu i Crkvi. I našom kriv- 
njom: nijesmo se za njihove probleme dosta brinuli. Ali i na 
svoju nesreću. I na nesreću današnjega čovječanstva i damašnje- 
ga društva. . 

A, ipak, braćo, ništa nije krivlje ni apsurdnije od tih pau- 
šalnih, a nedokazanih tvrdnji; od tih neozbiljnih teza. Obratno 
je istina. Rad je i izišao iz Boga, i Bogu se mora vratiti, ako 
hoće da ima smisla i da ljude istinski podigne, zadovolji i usreći. 

Treba samo biti mislilac, pa da to čovjek odmah shvati. 
Treba samo otvoriti Evanđelje, da se svatko, komu je do istine, 
o tome živo, nedvojbeno, osvjedoči. 

Prvi, vječni, radnik, pralik svakoga drugoga radnika, to je 
Bog. Bog je, već po svojoj ideji i bitnosti, život i akcija. Nutar- 
nji život najintenzivnije samospoznaje i samoljubavi, ali i vanj- 
ski život: stvaranja i djelovanja. Prvi agens, ,primus motor“, 
kako ga je ono definirao još veliki grčki filozof Aristotel. Sve, 
što izvan Boga postoji, Bog je stvorio, i u svemu tomu on nepre- 
stano djeluje. Svako gibanje, svaki proces, — fizički ili duhovni, 
— u stvorenjima, konačno i izvorno, od njega polazi i na njemu 
se, u svaki čas, napaja i snaži. On je za svim stvorenim silama: 
on je u njih stavio princip djelovanja i akcije; on s njima sura- 
đuje i podržaje ih u radu i razvoju. Bez njegova neprestanog 
utjecaja i pomoći, bez njegove vitalne suradnje, — ,concursus“-a, 
kako se to kaže stručnim filozofskio-teološkim terminom, — svi 
bi stvoreni procesi odmah zastali; sve bi se stvorene stvari u isti 
mah povratile u ništavilo; prestale bi postojati. Bog mije svijeta 
samo jednom stvorio; on ga zapravo vječno, u svakom času 
nanovo, stvara. Čitav je život, sva je akcija i snaga od Boga: 
on jedini postoji silom naravi i bitnosti; u njemu je bitnost i po- 
stojanje nerastavljivo, jedna jedina stvar. Naprotiv svako je 
stvorenje, već po svome pojmu, relativno i potencijalno: može, 
ali ne mora postojati; ako postoji, postoji samo, jer Bog to hoće 
i dokle Bog to hoće. Stvoreni svijet, — i onaj fizički, svemirski; 
a sav je on, znamo, u pokretu, u promjeni, u evoluciji, — nije 
u tom smislu ništa drugo nego jedna velika radionica, jedna di- 
vovska tvornica Božja: u svakom njegovu djeliću i točkiću Bog 
djeluje, stvara i radi. Krist je to, duboko i genijalno, izrazio 
onom svojom velikom riječi: ,Otac moj sveudilj radi; i ja radim. 
— Pater meus usque modo operatur; et ego operor!“ (Iv 5, 17.). 

I čovjek je, braćo, radnik samo zato i samo u toliko, što ga 
je Bog stvorio kao svoj odsjev i svoju sliku, kao dionika svoje 
božanske snage i svoje vječne aktivnosti. Ima razum, pa misli; 
ima volju, pa hoće i odlučuje; ima sposobnosti i organe, pa kom- 
binuje, pa radi, pa stvara; u prirodi je, pa je oblikuje, pa njom 
vlada, pa od nje živi. Rad je čovjeku samoafirmacija, ali rad mu 
je i dužnost; radom ispunja on svoju životnu misiju; radom vrši 
volju Božju. Kao radnika je Pog čovjeka stvorio i poslao u svijet. 
Kao umnog, duševnog, radnika, ali i kao fizičkog, manualnog, 
tehničkog, tjelesnog. I prije grijeha! Zar ne čitamo odmah, već 
u prvim poglavljima Geneze, prve knjige Svetog Pisma, kako je 
Bog uzeo čovjeka i stavio ga u zemaljski raj, da ga ,obrađuje 

i gaji“, ,ut operaretur et custodiret illum“ (Post 2, 15.)7 Radom 
je već onda čovjek imao da postane gospodarom i korisnikom 
zemlje: ,Ispunite zemlju i podvrgnite je sebi, — Replete terram 
et subjicite eam!“ (Post 1, 28.). ' 

Ne mora, braćo, rad biti težak; i nije uvijek težak: gdje- 
kada je i drag, i sladak. U zemaljskome raju nije bio težak. 
Bogu nije težak. U nebu ne će biti težak. Ni na zemlji nam nije: 
uvijek težak. Toliki nas poslovi, znate i sami, zanimaju, vesele 
i zanose. ž 
Rad je težak samo, kad je naporan i kad je prinudan. A 
takvim je on postao istom po grijehu. Kad se je priroda, za 
kaznu, pobunila protiv čovjeka i otkazala mu posluh i službu. 
Kad se je počeo s njom boriti. U znoju lica. Okrvavljenih i na- 
žuljanih ruku. U naprezanju. gladu, žeđi, besanici. ,Neka je pro- 
kleta zemlja poradi tebe!“ (Post 3, 17.), rekao je Bog tada Adamu. 
»o5 mukom ćeš se od nje hraniti sve dane svoga života. — U znoju 
ćeš svoga lica jesti kruh!“ (Post 3, 17. 19.). 


I kazna je rad. Božanska kazna. Ali, kao svaka božanska 
kazna, ovdje na zemlji, on je uporedo i lijek, i blagoslov, i otkup- 
ljenje. Po njemu čovjek zadovoljuje Bogu; opet ga nalazi; opet 
mu služi. U Božje, u otkupiteljske planove ušao je rad. Pretvorio: 
se je u životvorni križ i u spasonosno čistilište. Postao je, novi. 
put u nebo: put pokore i pokajničkog povratka k Bogu. Bog: 
ga je na čovjeku i za čovjeka posvetio. Učinio ga je sredstvom 
ljudskog posvećenja, oduhovljenja, milosti. Djelom Duha Svetoga. 
Rad uozbiljuje čovjeka. Čuva ga od napasti, od mekoputnosti, 
obijesti, oholosti. 

Pogledajte u Evanđelje, pa ćete to odmah razumjeti. Nije 
se badava Sin Božji, nije se badava božanski Otkupitelj, rodio: 
na zemlji kao dijete radnika i sam bio radnik. I nije badava svu: 
mladost proveo kao drvodjelja i tesar, ,,Zar nije ovo sin tesarev?“ 


(Mat 13, 55.), ,Zar ovo nije tesar?“ (Mark 6, 3.), kažu Židovi za: 
njega posprdno. I nije badava sav život hodao, propovijedao, 


liječio i borio se: znojan i umoran (Iv 4, 6.). Radio je, da rad 
posveti. Radio je, da nam dadne primjer, i pobudu, i snagu, i 


elan: nama, ljudskim radnicima i patnicima. Jer, nije rad samo 


lopata, i čekić, i blanja: rad je i škola, i knjiga, i mišljenje, i stva- 
ralaštvo, i borba, i trpljenje. Sve, što napinje ljudske sile; sve. 
što aktivira i stvara: ovako ili onako; duhovno ili fizički. 

Krist je radio i nije se stidio rada: volio ga je i držao ga je 
časnim, svetim i korisnim, ugodnim Bogu. . 

Ni kršćanstvo se nikada ne stidi rada i ne mrzi ga. I njemu 
je rad uvijek velik i svet. Njegov se prvi apostol i propovjednik, 
sv. Pavao, diči, kako su njegove ruke, šatorarske ruke, zarađi- 
vale kruh, njemu i njegovima, a nijesu ni otimale ni prosile 
(Dj Ap 20, 33. 34.). On je prvi postavio normu: ,Tko neće da 
radi, ne treba ni da jede!“ (2 Sol 3, 8. 10. 12.; 1 Kor 4, 12.). Krš- 
ćanski su redovnici u radu gledali prvo, uz molitvu, sredstvo 
posvećenja i pokore. ,Moli i radi, — Ora et labora!“, bilo im je 
geslo. Uvijek se je, sa svih kršćanskih propovjedaonica, veličao 
pošten rad i žuljava ruka, a grmjelo protiv gospodovanja, ljenča- 
renja i besposlice. Lijenost je uvijek bila u kršćanstvu tretirana 
kao jedan od glavnih grijeha: sedmi glavni grijeh. 

Braćo i sestre! Rad je izišao iz Boga, i on je Božji: o tom 
nema sumnje. Ali, rad se, baš zato, mora i vratiti k Bogu. A to 
mnogi ljudi neće da vide. Pa rad suprotstavljaju Bogu i vjeri. 
Pa su od rada napravili protuboga: rekao sam to na početku. 
Pa rad proglašuju za jedini cilj i vrhovnu normu životu. A ne 
opažaju, jadnici, da su, baš tim, rad ponizili. Da su mu oteli nje- 
gov najdublji smisao i njegovu najveću čast. I da su, baš tim, 
rad izvrnuli na glavu: okrenuli ga iz sreće i blagoslova u ne- 
sreću i prokletstvo. Rad, koji je zanijekao Boga, nije više sveti. 
nja; nije više ni, sankcionirana, moralna dužnost; nije više ni 
etički zaštićen protiv izrabljivanja i zarobljivanja. On onda nije 
više put do velike sreće i do konačnog svoga preobraženja u ne- 
beskoj slavi: on je onda krivo svijetlo i pogrješan signal; on 
čovjeka odvraća od višega, a navraća, tjera i skreće na niže; 
on se je odrekao vječne nade i vječne plaće i zadovoljio se nov- 
čićima i mrvicama. 

Kršćanstvo, braćo, protiv toga protestira. Kršćanstvo to ne da. 

Rad u kršćanstvu mora, kao i sve drugo u životu, u Boga 
gledati i mora Bogu služiti i Boga slaviti. Mora biti posvećen do 
brom nakanom. Mora biti vršen i obavljan svijesno, ustrajno, 
pošteno, savjesno, pravedno, strpljivo. 

Rad u kršćanstvu ne smije čovjeku zamagliti ni zastrti vi- 
dika vječnosti. Ne smije mu oglušiti ni materijalizirati duše. On 
mora uvijek ostati pod kontrolom višega, razumskog, zakona i pod 
sjajem vječnoga sunca. Nije ni dosta ni glavno, da budeš vješt 
i produktivan radnik: glavno je, da budeš dobar čovjek i vjerno 

i poslušno dijete Božje. Rad te ne smije svega apsorbirati ni po- 
piti. Stvoren si za više: moraš misliti i na dušu. Moraš se i moliti 
Moraš i sobom vladati. Moraš i druge voljeti. Moraš i ćudoredno 
živjeti. Moraš biti i pravedan. Ne smiješ nikoga mrziti. Sve mo- 
ralne norme vrijede i za rad. 

Rad u kršćanstvu mora služiti čovjeku, a ne čovjek radu. 
Čovjek mora i u radu ostati slobodan, staložen, miran, veseo, 
zadovoljan. Mora imati zagarantiran odmor i sreću: intimnu sreću 
doma i obitelji prije svega. Nikada se rad ne smije izvrnuti u ne- 
gaciju čovještva, ličnosti, slobode, duha. Uvijek on mora ostati 
sredstvo: nikada ne smije postati cilj. 

Rad, eto, nije primarno dobro, već sekundarno. Primarno je 
dobro samo Bog. Rad nije zadnja svrha čovjeku. Zadnja je svrha 
čovjeku: sreća. Ne smijemo tu nikada brkati pojmova. Rad ne 
može, konačno, ni zadovoljiti duše, ni riješiti problema života. 
Ako je sve, što možemo postići, samo ono, što realizira naš rad, 
onda smo žalosno i krvavo siromašni. Ako je sve kuća, i zalogaj, 
i čaša, i odijelo, i izlet, i ljetovanje, i sportska utakmica, i partija 
šaha ili biljara! Ako sve svršava smrću! 

Apoteoza rada moguća je, braćo, samo u Bogu i u vječnosti: 
gdje će se rad pretvoriti od male sreće traženja u' veliku i dragu 
sreću posjedovanja; u blaženu aktivnost gledanja, veselja i lju- 
bavi. Gdje će ljudski rad postati sličan onom božanskom: lak, 
i sladak, i plodan duhom, slavom i besmrtnošću. 

Sutra je, prvi dan svibnja, blagdan rada. I mi se kršćani 
s njim solidarizujemo. Crkva ga je, nedavno, i izrijekom posve- 
tila: učinivši ga svetkovinom radničkog sveca; sv. Josipa radnika. 
«Moramo mu samo dati i kršćanski sadržaj i obilježje. Mi ćemo 
svi biti radnici. I moramo biti. Ali mi ćemo biti Božji radnici: 
radnici, koji vjeruju, nadaju se i ljube. Nama rad nije Bog: nama 
je rad služba Bogu i put do Boga! 

Veliki Bože, koji uvijek radiš, pomozi nam i oplemeni i nas 
i naš rad! Kriste, božanski tesaru i radniče iz Nazareta. oteši i 
naše duše po svom, uzvišenom, radničkom liku! Sveti Josipe 
radniče, sveče rada i radnika, moli za naše radnike: budi im 
i uzor, i nadahnuće, i zaštitnik! Čuvaj im vjeru i dušu! Amen. 

»Ide čas, u koji će svi, koji su u grobovima, 
čuti glas Sina Božjega, i izići će, koji su 
činili dobro, na uskrsnuće života, a koji gu 
činili zlo, na uskrsnuće osude!“ (Iv 5, 28. 29.). 


PRED SUCEM ŽIVIH I MRTVIH 


Nedjelja, 28. VII. 1968.; Uroševac, župska 
crkva. 

Dragi vjernici! Ništa nije ljudima, koji su se odbili od krš- 
ćanskoga života, mrže nego pomisao na Božji sud. Ni našim dana- 
šnjim, modernim, poganima nije ništa mrže. Oni bi htjeli da mogu 
raditi, šta hoće, — ,sic volo, sic iubeo“, — a da im nitko ne može 
ništa, a da za to nikome ne moraju odgovarati. Ni ljudima. Ali, 
kad to već nije moguće, — svagdje im je za petama vlast, mili- 
cija, sud, — onda barem da ne moraju odgovarati Bogu. Bogu, 
koji zabranjuje i mnogoštošta, što ljudi više ne zabranjuju: što 
su ljudi odavna uzakonili i proglasili svojim pravom. I što mnogi 
rade. Javno ili u potaji. Lljudski zakon zabranjuje i progoni 
ubojstvo, krađu, prijevaru, klevetu, ali božanski zabranjuje i mr- 
žnju u srecu; i zlobu, i zavist, i ogovaranje, i laž, i škrtost, i beš- 


ćutnost, i psovku, i krivokletvu, i pijanstvo, i blud. I iajni blud: 


u mislima i željama. A ljudi to svaki dan čine. Ne mogu bez 
toga. Neće da se toga odreknu i ostave. Misle: to je nji- 


hova stvar. Toliki drugi to rade, pa ih nitko ne zove na račun: 


zašto ne bi i oni tako radili? Kad su drugi sami svoji gospodari, 
i oni su. Slatko je biti iznad zakona. Slatko je biti sam svoj 
kralj i bog. i 

Ali, eto, Evanđelje ne priznaje nikome od ljudi takova 


suvereniteta. Ni krunjenim glavama, Ni diktatorima. Ni milijuna- 

šima. Ni ,zvijezdama“ sa filma i sa televizije. Ni »kraljicama lje- 
pote“. Ni ,,Miss-Universum“-ima. I oni će svi morati na sudi pred 
sud. Pred Božji sud. Pred Isusov sud. Jedan je to od glavnih 
članaka naše kršćanske vjere. Izrijekom molimo u Apostolskom 
Vjerovanju: ,Odonud će“, — Isus, — »doći, da sudi živima i mrt- 
vima“. Sto ga puta, Krista, Crkva u svojoj liturgiji i u svojim 
molitvama apostrofira, ili pozdravlja, kao ,Suca živima i mrtvi- 
ma“. A u Evanđelju nam se Isus sam, često i otvoreno, predstav- 
lja kao Sudac: pripisuje sebi, i formalno, sudačku vlast, nad svim 
ljudima bez iznimke. Ne ostavlja o tom ni najlakše sumnje, 
Znate, s koliko emfaze govori o posljednjem sudu, o sudnjem. 
danu, na primjer u Evanđelju sv. Mateja. Najprije u 24. poglavlju: 
,I tada će se pokazati znak Sina čovječjega na nebu; i proplakat 
će sva plemena na zemlji, i ugledat će Sina čovječjega, gdje ide 
na oblacima nebeskim, sa silom velikom i slavom!“ (Mat 24, 30.; 
Luk 21, 27.). A onda, još jasnije, u 25. poglavlju: >A kad dođe 
Sin čovječji u slavi svojoj i svi anđeli s njim, sjest će na prijestie 
lje slave svoje i sabrat će se pred njega svi narodi; i razlučit 
će ih, kaošto pastir razlučuje ovce od jaraca... Tada će reći — 
onima, što će mu biti s desne strane: Dođite, blagoslovljeni Oca 
mojega, primite kraljevstvo, koje vam je pripravljeno od postan- 
ka svijeta!“ (Mat 25, 31. 34.). A onda ponima, što će mu biti s. 
lijeve strane: Idite od mene, prokleti, u oganj vječni... (Mat 
25, 41.). ,I ovi će otići u muku vječnu, a pravednici u život 
vječni“ (Mat 25, 46.). A znate, i kako Isus, i u času svoga naj- 
dubljega poniženja, kao osuđenik na smrt, pred židovskim veli- 
kim vijećem i pred Pilatom, sasvim odlučno istupa sa navje- 
štajem, da će se i ti njegovi najljući neprijatelji jednom s njim 
sresti kao sa svojim sucem: ,Ali velim vam“, kaže on .Kajiti, 
odsada ćete (brzo ćete) vidjeti Sina čovječjega, gdje sjedi s de- 
sne strane sile Božje i ide na oblacima nebeskim!“ (Mat 26, 64.; 
Mark 14, 62.; Luk 22, 69.; Iv 19, 11.). A nije on tako govorio: 
samo u danima pred svoju smrt. Odmah, još kad se je, prvi put, 
sa židovskim svećenicima upustio u raspru o svojoj osobi io 
svome poslanstvu, u Jeruzalemu, iza čuda na čovjeku, što je već 
38 godina ležao uzet, on ne samo što Boga zove svojim Ocem: 
i sebi pripisuje vlast, da mrtve oživljuje i uskrisuje (Iv 5, 17—21.), 
nego i izrijekom tvrdi, da je Otac na njega prenio svu svoju 
sudačku vlast. ,Otac“, veli, ,ne sudi nikome, nego sav sud pre- 
dade Sinu“ (Iv 5, 22.). ,I dađe mu“, — Sinu, Isusu — ,vlast, da. 

čini sud, jer je Sin čovječji“ (Iv 5, 27.). Čovjek je, pa će, kao 
čovjek, ljudima i suditi. A Isus će se i poslužiti tom svojom 
sudačkom vlašću. Nad svima i prema svima. ,Ide čas“, nastavlja 
on, ,u koji će svi, koji su u grobovima, čuti glas Sina Božjega; 
i izići će, koji su činili dobro, na uskrsnuće života, a koji su ći- 
nili zlo, na uskrsnuće osude!“ (Iv 5, 28. 29.). Kao ,suca živima 
i mrtvima“ (Dj Ap 10, 42.) navješćivali su i apostoli Isusa svijetu. 
I očekivali su taj njegov sudački dolazak. »Svi ćemo“, veli sv. 
Pavao doslovce, ,stati (jedamput) pred sudački prijesto Kristov“ 
(Rim 14, 10.; 2 Kor 5, 10.). Gospodin je jedini, koji će nas, sve, 
pravedno, suditi; na taj njegov sud treba da svi čekamo; ljudski 
sudovi ne vrijede ništa (1 Kor 4, 3—5.). 

Braćo i sestre! Nema ništa praktičnije u kršćanskom životu 
od ove svijesti, da smo, — htjeli mi to, ne htjeli, — odgovorni 
Bogu i Isusu za svako svoje djelo. I ono najsitnije. I ono naj- 
skrivenije. I za svaku svoju riječ (Mat 12, 36.). Bogu se ne moe 
ništa sakriti. Boga ne možemo ni u čemu prevariti ni mistificirati. 
A ne možemo ga ni podmititi, kao ljudske suce. Nijesmo, eto, su- 
Vereni, mi ljudi. Podložnici smo. Pod zakonom smo. Nikada, ni 
u jednom času, nijesmo slobodni od moralnih obveza. Ili prema 
Bogu ili prema bližnjemu. Nikada nije nitko pred nama bespra- 
van. Ni onda, ako je, po ljudsku, potpuno bespomoćan: ni ako 
smo od njega stoput jači; ni ako je u našoj ruci njegova sudbina, 
eksistencija, život. Ima jedan Viši, božanski, zakon, koji nas i tada 
veže. I njega i nas. Uvijek su nam ruke svezane. Moralno svezane. 
Nijednoga moralnoga zakona, nijedne Božje zapovijedi ne možemo 
nekažnjeno povrijediti. 

A Krist nije samo Učitelj. Nije samo ni Zakonoša, bez sank- 
cije. On je i Sudac. Sudac živih i mrtvih. Ni kad umremo, ne mo- 
žemo se izvući ispod njegove jurisdikcije: ne možemo mu umaknuti. 

A znamo, i po kojemu Zakoniku Krist sudi. Po onom božan- 
skom. I po kojemu zakonskom kriteriju. Po kriteriju dobra. Je- 
dino po njemu. Uzalud ti je, što si pred ljudima slavan. Uzalud ti 
je, što si pametan. Uzalud ti je, što si možda ostvario i izvan- 
redna djela pred historijom: bio velik učenjak, umjetnik, špor- 
šaš, pa i filantrop, i socijalni radnik, i politički organizator i 
reformator, pa i veliki rodoljub: ne će ti to puno vrijediti, ako 
nijesi bio i dobar pred Bogom: ako nijesi bio pobožan, pravedan, 
čist, blag. Ne će te Krist na svome sudu Pitati za talente: on će 
na svoj sudački stol, na svoju sudačku tezulju, staviti tvoje srce. 

Blago tebi, ako ga nađe dobrim! Eno, čuli ste: izaći ćeš iz groba 
na uskrsnuće života, — vječnog života. Jao tebi, ako ga nađe 
zlim! Eno, čuli ste: izaći ćeš iz groba na uskrsnuće osude. Živjet 
ćeš i ti, — vječno ćeš živjeti, — ali zauvijek nesretan i zdvojan. 
Na Božjemu sudu me svršava se muka osuđenih justifikacijom, 
stratištem: njih čeka beskonačno, vječno, umiranje. Nema se tu 
tješiti: ,Pa neka me osude! I to će jednom, — ili i brzo, — proći. 
Kugla kroz glavu, pa gotovo!“ 

Braćo i sestre! Mislimo često na Božji sud! Bit ćemo odmah 
puno ozbiljniji u kršćanskom životu. Bit ćemo odmah i puno 
bolji prema ljudima. Bit ćemo i puno mudriji. Ne ćemo se lako 
prenagliti. Ne ćemo biti lakoumni, površni, strastveni. U svemu 
ćemo biti savjesni; u svemu ćemo biti ljudi dužnosti; sve ćemo 
brzo popraviti i naknaditi, što nijesmo uradili, kako treba. Uvi- 
jek ćemo, kod svakoga ćemo svoga čina, misliti i na njegovu 
moralnu stranu. Mislit ćemo i na posljedice. A, što je glavno, 
mislit ćemo na Boga. A tko na Boga misli, uvijek dobro misli. 
I dobro radi. 

Braćo i sestre! Kršćanstvo vjeruje u Božji sud. Zato u njemu 
nema mjesta ljudima, koji bi htjeli živjeti samo po svojim nago- 
nima i prohtjevima. Kao da nikome ne će davati računa; kao da 
se nikada ne će sresti s Bogom. Ili kao da Bog, i ako postoji, ne 
vodi puno brige o njihovim djelima: da mu je svejedno, kako 
ljudi, kako kršćani, žive. Gorko će se razočarati sve te ,sluge 
Božje“ širokih rukava! A zato u njemu, u kršćanstvu, nema 
mjesta ni ljudskim ,bogovima“, koji misle, da će njihova samo- 
volja, nasilje, nepravda, vječno trajati. Ne će! Slomit će je 
vječni Sudac: branitelj i osvetnik pravde i svih, na pravdi, pot- 
lačenih i progonjenih. Dobit će oni svoju satisfakciju. 

Braćo! Nijesu ljudi, Duh je Sveti rekao, kroz usta staroza- 
vjetnog Mudraca: ,U svakome svome djelu pomišljaj na svoj 
konac, — na smrt i na sud, — pa nikada ne ćeš sagriješiti!“ (Crkv 
"7, 40.). Nijesu ljudi, Duh je Sveti rekao, kroz usta sv. Pavla: 
»Gradite spasenje svoje sa strahom i trepetom!“ (Filip 2, 12). 
Sa spasonosnim strahom sluga i djece Božje. 

Braćo, uvijek smo, po danu i po noći, pred Sucem živih 
i mrtvih. Uvijek moramo biti dobri! Amen. 

»Ali ja imam svjedočanstvo veće od Iva- 
nova!“ (Iv 5, 35). 


NEBESKE REHABILITACIJE I REVIZIJE 


Nedjelja, 27. VIII. 1961.; Sarajevo, katedrala. 


Dragi vjernici! Mnogi i od nas i oko nas puno pate od ljud- 
ske nepravde i od, krivih, ljudskih sudova. Ljudi, ili svijesno, 
hotimice i od zle volje, čine jedan drugome nepravdu, ili je čine 
od neznanja. Ne vide, gdje je pravda; ne poznaju dovoljno ljudi; 
nemaju iskustva; dadu se zaluditi vanjštinom i lijepim riječima. 
Pa osude onoga, tko je prav, a oslobode onoga, tko je kriv. Pa 
hvale i odlikuju kojekakve frazere, glumce, ulizice, a guraju u 
stranu poštene i zaslužne ljude. Pa stavljaju ma istaknuta mjesta 
i na visoke položaje nedorasle i nesposobne laktaše i karijeriste 
a o? sposobni Pete vuku, u podređenim službama, 'i za sebe 
1 za druge: s malom plaćom, bez priznanja i nagrade: — i se 
kite njihovim saa. š sak kr oja uo 

A tako je nekako i sa društvenim ugledom, i s dobrim gla- 
som, i sa reputacijom, među ljudima. Netko se zna prodati i krije 
svoje mane kao zmija noge, pa ga drže dobrim i poštenim, i ako 
je pokvarenjak i lopov, ili mu, barem, gledaju kroz prste. A drugi 
i druge, pravi zdravi, pa budu ozloglašeni. Osumnjiče čovjeka: 
iznesu na njega, što nikada nije ni pomislio. I Svijet im, ko svijet, 
vjeruje. Svale na njega krivnju, i gdje nije ništa kriv; stanu zA 
njim pričati, i u čemu nema istine, ni koliko je crna pod noktom. 
Nezakonito je dijete; imala je već nekoliko ljubavnika; živi u 
konkubinatu; leti za muškarcima; ovaj joj trgovac plaća stan ; 
onaj joj direktor kupuje haljine. Čuvaj ga se, — upiru prstom na 
čovjeka: — uhoda je, doušnik, intrigant. To je i to učinio za 

vrijeme rata. A često ništa od toga nije istina. Znade svijet sum- 
mjičiti i ocrnjivati i najbolje ljude. I sveci su postajali žrtvom 
kleveta: toliko puta. Šta i od Isusa farizeji nijesu napravili: i iz- 
jelicu, i bogohulnika, i zavodnika, i čovjeka, koji je imao posla 
s đavlom! 

Boli ta ljudska nepravda čovjeka. Ljudi se zbog nje grizu 
i plaču. Gube volju za rad, pa i za život. Dolazi im, da sve 
bace. Mnogi pane u kušnju, i da sam na sebe digne ruku, u 
znak protesta. Ljudi počinju. sumnjati, ima li uopće itko, tko 
će ih zaštititi i tko će istinu iznijeti na vidjelo. 

Nema ga braćo; — na zemlji ga nema. Badava su tu sve 
suze nevinih; svi njihovi protesti. Gdje ljudi sude, nema savrše- 
ne pravde. Ili im manjka poštenje, ili im manjka oko. Nitko 
od njih ne vidi u srce; a najmanje u svako srce. Stoput je ljud- 
ski sud, stoput je ljudska pravda, nevine ljude zatvorila u tam- 
nicu i izvela na stratište. 

Badava je apelirati i na budućnost. Badava je govoriti: 
sIzaći će djelo na vidjelo!“ Izaći će kojiput. Ali uvijek ne Će; 
ne boj se. Mnogu tajnu pokrije crna zemlja zauvijek. Mnogi 
zločin ostane nerazjašnjen i nekažnjen i preko zločinčeva groba. 
Za mnogočiji povrijeđeni ili uništeni dobar glas ne brine se 
više nitko, kad čovjek umre. Komu je do neke sirote djevojke; 
do nekoga tamo kažnjenika na zatvorskom groblju? Brzo svi- 
jet zaboravlja i na velike događaje, i na teške opće katastrofe, 
a kamo li ne na male, lične, životne drame i tragedije! 

Badava se je pouzdavati i u povijest. Ne će ni ona svega 
ispraviti. Ostat će i u njoj praznih i tamnih stranica sve do 
sudnjega dana. Za male se ljude ona uopće ne brine. A i u 
velikim, historijskim, zbivanjima ima, i uvijek će biti, falzili- 
kata, koliko hoćeš. Netko je lijepo, i značajno, rekao, da povijest 
uvijek pišu pobjednici. Onomu, koji je bio pobijeđen, ne daju, 
ni da govori, ni da se brani. Njegovi se dokumenti nište: nje- 
govi su svjedoci pod zemljom; poubijali su ih. Oni, koji su bili 
jači, pišu svoje povjesne udžbenike, kako oni hoće i kako njima 
odgovara. Hvale se. Uljepšavaju svoja djela. Uguravaju priče i 
mistifikacije u povijest. ' 

Braćo i sestre! Komu je na zemlji učinjena nepravda, nje- 
mu ostaje samo jedan uspješan priziv: onaj na savjest; onaj 
na Božju pravdu; onaj na nepogrješivoga, neprevarljivoga, pra- 
vednoga, Suca s nebesa. Njemu ostaje samo jedna utjeha i 

samo jedna nada: nada u vječnu pravdu s onu str 
I anu groba. 
Njemu valja pogledati u Boga. mii 


Nije glavno, što o nama misle ljudi. Glavno je, kakvi smo 
pred Bogom, koji nam vidi u dušu. A Bog ispituje srca i bubre- 
ge: ,renes et cor“ (Jer 20, 12.; 11, 20.; 17, 10.). Pred njim je 
sve ,golo i otvoreno“ u ljudskim dušama: »omnia autem nuda 
et aperta sunt oculis eius“ (Hebr 4, 13.). Njemu se nijedna mi- 
sao, nijedna namjera, nijedna želja, nijedna tajna, ne da sakriti: 
»Nulla te latet cogitatio!“ (Job 42, 2.). Pred njim je uzalud kini 
i mistificirati: u čiju bilo korist, na čiju bilo štetu. Ako si 
dobar, pred njim si dobar, i da te je sav svijet proglasio zlo- 
čincem: možeš mu mirno pogledati u oči. Što je tvoja zasluga 
nitko ti pred njim ne može ni osporiti ni oteti. On je jedini 
vjerni svjedok, — testis fidelis“ (Otkr 1, 5.), — svima i svemu 
(Mudr il 6.). I svjedok i sudac. Njega ne mogu prevariti ni lažni 
svjedoci ni Krivotvoreni dokumenti. On će, na svoj vječni dan 
svakome dati po njegovim djelima: »Et dabo unicuique vestrum 
secundum opera sual!“ (Otkr 2, 23.). 


Na to je, božansko, svjedočanstvo Isus upućivao sve nevino 
proganjane, sve nepravedno ozloglašene, sve zapostavljene, nena- 
građene, nepriznate, a dobre. Ima, koji ,vidi i u tajnosti“ 4 pla- 
ća (Mat 6, 4. 6.). Na to je, božansko, svjedočanstvo i on '&bb- 
lirao; na nj se je pozivao; do njega je, jedinoga, držao. Do svje- 
dočanstva savjesti: do svjedočanstva djela, koje njegov nebeski 
p. Pišta i ini i nagrađuje. To je njemu jedino punovrje- 

igurno sv, Č ćeio će i oj 
i g Jedočanstvo. Veće i od Ivanova. Veće i od Moj- 
! Kad su farizeji, u Jeruzalemu, o drugoj Pashi jeg 
javnom životu, navaljivali na njega i otitenali >: da Pore 
od Boga, jer da krši božanski zakon, iscjeljujući bolemike u subo- 
tu (Iv 5, 10—47.), on im dokazuje, da imaju krivo i da: ga zlona- 
mjerno napadaju, Dokazuje im to i iz Mojsija, koji je unaprijed 
9 njemu pisao (Iv 5, 39. 45—47.). Dokazuje im to i iz svjedočan- 
stva Ivana Krstitelja, »Vi poslaste k Ivanu“, veli im, ,i on po- 
svjedoči za istinu!“ (Iv 5, 33.). ,Ne mislite, da ću vas. ja tužiti 
Ocu! Ima, koji vas tuži: Mojsije, u koga se vi uzdate. Jer, kad 
biste vjerovali Mojsiju, i meni biste Vjerovali; jer on pisa za 
mene!“ (Iv 9, 45. 46.). Ali sve su to, ističe Isus, ipak ljudska svje- 
dočanstva; i njemu ne trebaju, Njemu jedino treba, njemu je 

dosta, Božje svjedočanstvo. ,A ja ne primam“, veli, »svjedočan- 
stva od čovjeka, nego ovo govorim, da se vi spasite. — — Ali ja 
imam svjedočanstvo veće od Ivanova; jer djela, koja mi dale 
Otac, da ih izvršim, ta djela, koja ja činim, svjedoče za mene, 
da me je Otac poslao. I Otac, koji me je poslao, sam svjedoči 
za mene!“ (Iv 5, 36. 37.). ,Ja ne primam slave od ljudi!“ (Iv 5, 
41.; 8, 50. 54.). Nju primaju i jedan drugome dijele farizeji: zato 
i ne vjeruju; zato i ne će ući u slavu Božju. ,Kako vi možete 
vjerovati“, kaže im Isus, kad primate slavu jedan od drugoga, a 
slave, koja je od jedinoga Boga, ne tražite?“ (Iv 5, 44.). 

Braćo i sestre! Ne primajmo ni mi slave od ljudi! Ne trgaj- 
mo se ni mi za ljudska priznanja i za ljudsku hvalu! I ne žalos- 
timo se, kad nam je ljudi krate i kad nas zapostavljaju! Ostanimo 
strpljivi i mirni, i kad nas nepravedno ocrnjuju i kleveću! I kad 
nam podmeću! I kad nas krivo sude i osude! Ima i za nas svje- 
dočanstvo veće i od Ivanova. I od svakoga ljudskoga! Svjedo- 
čanstvo naših djela, što ih Bog vidi. Svjedočanstvo savjesti, koje 
Bog čita. Budimo vedri i veseli; dignimo ponosno glavu! Igno- 
rirajmo svijet: toga nezvanoga i nekompetentnoga suca! Ap=li- 
rajmo na Boga! Stajat ćemo jedamput pred njim i mi, i naši 
protivnici i klevetnici (Rim 14, 10.; 2 Kor 5, 10.). Donijet će on 
svoj, pravedni i nepogrješivi, pravorijek.  Kasirat će on, 
u najvišoj instanciji, sve nepravedne osude. Poništit će i nakna- 
dit će nam, — božanstveno i vječno, — sve nezaslužene kazne. 
Revidirat će sve krive ljudske sudove. Rehabilitirat će dobar glas 
svima nevinima i vjernima. 

Ima, braćo, svjedočanstvo veće od Ivanova. Ima sud kom- 
petentniji od svakog ljudskog suda. Na njemu ćemo, ako smo 
dobri, dobiti parnicu. Na njemu su je dobili svi pravednici i sve- 
ci: svi mučenici i patnici. 

Dotle se strpimo! Isus nam je to poručio i preporučio: ,Bla- 
go vama, kad vas usproklinju, i usprogone, i uzgovore na vas 
sve zlo, lažući, mene radi! Veselite se i radujte se, jer je plaća 
vaša velika na nebesima!“ (Mat 5, 11. 12.; Luk 6, 22. 23.). 

Ima svjedočanstvo veće od Ivanova. Ima sud kompetentniji 
od svakog ljudskog suda! 

To je, braćo, viša logika i filozofija kršćanstva. To je nje- 
gova reakcija, njegov odgovor, na sve nepravde i na sve laži, pod 
kojima pate i stenju pravednici. Apostol nam ga je, tako rječito 


192 





13 Gospodin govori 


i uvjerljivo, svima stavio u usta, u I ici 

i uv; ž : . poslanici Korinćanima: 

e konji ne marim, da me sudite vi ili čovječji dan. A a 2 

ina Pg — — Koji me sudi, Gospodin je. Zato ne sudite 

og šved krkan dok pi dođe Gospodin! On će osvijetliti 
am kriveno, i objavit će namjere će 

svakomu biti pohvala od Boga!“ (1 Kor x 5.) kasike 

Od Boga, braćo; na dan suda! Amen. 

KJ («+ 
,Sin je čovječji gospodar i od subote! 
(Luk 6, 5.). 


DAN GOSPODNJI. IDEJA I PRAKSA 


Nedjelja, 18. XI. 1960.; Sarajevo, katedrala. 


i itanju svetkovanja dana Gospodnjega 
ob g adna širok i božanstveno pro- 
oblem gleda Božjim, a ne ljudskim oči- 
s puno ljubavi i štednje prema svojoj 
predrasudama; ne amina škol- 


Dragi vjerni 
Krist je, kao i svagdje, 
svijetljen. On i na taj pr 
ma. I uvijek, kao . Ami 

j j ći buje ni 1 m ž 
roga k hoce mea uz, visoki, izvorni smisao te Božje aos 
jedi a otklanja i osuđuje svaki fanatizam i formalizam bi . 

oče a i primjeni i sve, nerazumne 1 pero >: zr P 

Farizejsko je židovstvo od subote, od ge a A ojos 

dana, bilo napravilo pravi Ra. sd kae . = dom boga 
NE : bez obzira na velike, p. , Mo a 
a rana ostvari tim davnim, svetim zakonom. kad ses i 
u farizejskoj interpretaciji, bilo poprimilo gana g bg 
ter od onoga, koji je subotnjem, tjednom, oka kodira 
Mjesto da služi dobru, miru i veselju ljudi ije A sekako 
ostala mučilo. Farizeji nijesu u subotu dali čovj : kražsnsg S 
= plod sa grane ili klas sa žita, pa da ga ia Z _ kla 
je njima bilo kuhanje ručka; — nijesu mu d i, potaea 
bi ležaljku, na kojoj će otpočinuti, i to je njim “S 
2 . (Iv 5 '10.); — nijesu mu dali, ni da pomogne jere gad 
mah u nevolji: da mu doda lijek, da ga ah > ie 2 
ie milosrđa skvrnilo, profaniralo, subotu (Mat hi AP . 
3 1—6.: Luk 6, 6—11.; 13, 10—17.; 14, Tebi = nijesu sa + : 
doba Makabejaca, ni da se brani od ubojice ili neprijatelj 

ratu, — morao je, i dok su ga klali, svetkovati (1 Mak 2, 32—41.). 
Htjeli su da govore uime Boga, Oca i Dobrotvora ljudi, a s lju- 
dima su postupali neljudski i okrutno ; — kao da je dragi Bog! 
neki surovi robovlasnik. I kod toga su još, kao svi licemjeri, bili 
toliko nedosljedni i sebični, da ono, što su od drugih tražili, sami 
nijesu vršili, kad bi im izgledalo preteško. Radili su baš ono, 
što im je Isus najviše i zamjerao u Evanđelju. ,Vežu“, veli on 
za njih, u svojoj čuvenoj, plamenoj, besjedi protiv književnika 
i farizeja, ,bremena teška i nesnosna i tovare ih na ljudska ple- 
ća, a prstom svojim neće da ih se taknu!“ (Mat 23, 4. 13—39.; 
Luk 11, 39—52.). 

Demonstrativno on uvijek, i riječju i djelom, protestira pro- 
tiv toga neljudskog shvaćanja subote. Brani svoje učenike, kad, 
gladni, trgaju klasje subotom i jedu iz njega žitno zrnje (Mat 
12, 1—8.; Mark 2, 23—28.); nalaže, ostentativno, bogalju, kojega 
je bio iscijelio, da odnese kući svoj odar i subotom (Iv 5, 8—11.); 
s posebnom radošću ozdravlja bolesnike baš u subotu (Mat 12, 
10—14.; Mark 3, 1—6.; Luk 6, 6—11.; 13, 10—17.; 14, 1—6.); poraz- 
nom logikom domaćega zdravoga razuma, apelom na primitivno 
poštenje i dosljednost, raskrinkava i žigoše farizejsko licemjerje: 
»Licemjeri“, kaže im, pun svete srdžbe, ,ne odrješuje li svaki | 
od vas u subotu vola svojega ili magarca od jasala, i ne vodi li 
ga, da ga napoji? A ovu kćer Abrahamovu, — zgvrčenu ženu, — 
koju sveza sotona, evo, osamnaest godina, zar nije trebalo odrije- 
šiti od ove sveze u dan subotnji?“ (Luk 13, 15. 16.). 1, drugom 
prilikom: ,Koji od vas ne bi svojega magarca ili vola, da mu 
padne u zdenac, odmah izvadio u dan subotnji?“ (Luk 14, 5.) 
I opet: ,Koji čovjek među vama, koji ima jednu ovcu, ne će je, 
ako mu subotom upadne u jamu, uzeti i izvaditi? A koliko li je 
čovjek pretežniji od ovce?!“ (Mat 12, 11. 12.). 

Subota je Kristu dan Božjega milosrđa i Božje dobrote s 
ljudima. Možeš, i moraš, gladna nahraniti i bolesna podvoriti i 
u subotu. Tko to ne čini, ne sveti subote, nego je skvrni: on 
vrijeđa Boga; on ga ne razumije. ,A kad biste vi znali“, veli 
farizejima, ,šta je to (, što Bog kaže): Milosrđe hoću, a ne žrtvu, 
nikada ne biste osuđivali nevinih!“ (Mat 12, 7.). ,Subota je“, do- 
Vikuje im, ,načinjena poradi čovjeka, a ne čovjek poradi subote!“ 
(Mark 2, 27.). ,Dakle se smije u subotu činiti dobro, — Itaque licet 
sabbatis benefacerel“ (Mat 12, 12.). Zlo se ne smije činiti u 
subotu; gubiti ljude i duše. ,Pitam vas“, veli, ,šta valja u subotu 

činiti: dobro ili zlo; dušu spasiti ili je pogubiti?“ (Luk 6, 9.: 
Mark 3, 4.). 

No, s druge strane, nije Krist ni za kakvu laksnost u pita- 
nju svetkovanja dana Gospodnjega. Nije on nikakav preziratelj 
ni skvrnitelj subote. Farizeji su mu, istina, uvijek to spočitavali 
(Luk 6, 2.; 13, 14.; Iv 9, 16.), ali nikada nijesu mogli realno. 
činjenicama, dokumentirati tih svojih objeda. Nijednom nije Isus 
u subotu učinio ništa, što bi bilo zabranjeno Božjim zakonom. 
Nema o tom u Evanđelju ni riječi. Nikada on nije, u načelu, ospo- 
rio ni potrebe ni dužnosti blagdanskog počinka. Nije ni dokinuo 
subotnje zapovijedi, i ako je izrijekom govorio, da bi to mogao, 
da hoće: ,Sixm je čovječji gospodar i od subote, — — Quia Domi- 
nus est Filius hominis etiam sabbati!“ (Luk 6, 5.; Mat 12, 8.; 
Mark 2, 28.). Prenio je dužnost sedmičnog odmora, sedmičnog 
blagdana, i u svoj Novi Zavjet. Od početka njegovo kršćanstva 
svetkuje dan Gospodnji i označuje to svetkovanje kao božansku 
zapovijed: ,Spomeni se, da svetkuješ dan Gospodnji!“ Samo krš- 
ćanstvo svetkuje nedjelju mjesto subote. Nedjelja je novi Božji 
dan: Uskrsnuća Gospodinova i Dolaska Duha Svetoga. Novi Božji 
dan: milosti i posvećenja. Apostoli su tako uredili: sigurno po 
ovlaštenju i nalogu Gospodinovu. Nije ni židovska subota bila 
fizički obilježena kao ,sedmi dan“; nije se ni ona brojala ođ 
početka svijeta. I ona je bila jedan slobodno odabran dan: zako- 
nom, simbolikom i tradicijom posvećen Bogu, dobru, pobožnosti 
i plemenitom počinku. A tu ideju izdiže visoko i Krist. 

Braćo i sestre! Naš Gospodin dao je tim i nama nadahnuće 
i pouku. Moramo ga samo slušati i nasljedovati, pa ćemo odmab 
pogoditi autentičan, pravi, ton i u našemu, novozavjetnom, krš- 
ćanskom, svetkovanju dana Gospodnjega. U praktičnoj aplikaciji 
treće zapovijedi Božje. I prve i druge crkvene zapovijedi. 

Samo, braćo, našemu naraštaju ne treba, čini se, puno govo- 
riti o izbjegavanju fanatizma i pretjeravanja u svetkovanju nedje- 
lje i blagdana. Malotko da je i od mas kršćana u tome danas 
previše revan i strog. Nikome od mas ne pada ni na pamet, da 
ne bismo nedjeljom smjeli pospremiti kuće, skuhati ručka, podvo- 
riti bolesnika, pa, ako je potreba i ako nikako mne možemo drugim 
danom, i pokrpiti rublja, ispeći kruha, i potrti sobe: da i ne 
govorimo o požaru, o tuči, o ratu. Stara kršćanska tradicija bila 
je puno stroža. Na selu je i danas. 

Mnogo je danas, za nas, važnije, da s Bogom, da s Kristom 

ns S Crkvom branimo sam princip nedjeljnog, blagdanskog, počin- 

od onih, koji ga bezobzimo ignoriraju, koji su ga već davno 

u praksi potpuno likvidirali i napustili, koji hoće da blagdanske 

dužnosti i blagdanski odmor proglase glupošću i praznovjerjem 

koji su od nedjeljnog počinka zadržali samo počinak tijela a 

dan su duše, dan Gospodnji, pretvorili, mnogoput, u dan obijesti, 
pijanstva, razblude, zaboravi na Boga i na dušu. ; 


Nije, braćo i sestre, dan Gos ji jerj 

_. Nije, ostre, podnji praznovjerje. On je i 
Božja i ljudska svetinja. On je i fizička i duševna baoekai“ 6 
je i kulturna tekovina prvoga reda. 


. Nije čovjek životinja; nije rob. I Bog ga ne da tretirati 
ni kao teretnu životinju ni kao roba. Ima pravo da odahne i da 
se odmori; — barem na jedan dan u sedmici. Da bude barem 
jedan, taj, dan miran i svoj. Mora osjetiti, barem jednom u se- 


.dam dana, da je slobodni sin Božji i da je svima drugima jednak. 


Treba da se rastrese, obveseli, ispava, odmori. Psihička mu je 
to, ali i fizička, potreba. Postat će apatičan i bezvoljan, tup kao 
životinja, — i Zločest kao životinja, — ako toga paitia: Osjećat 
će se bespravnim i nesretnim. Uvenut će i svisnut će prije vre- 
mena. Instinktivno to čovjek traži i za to se bori. Pitajte, kojega 
god hoćete, i seljaka, i radnika, i činovnika; nijedan se ne ća 
dragovoljno odreći svoga mnedjeljnoga počinka. A Božja je a 
povijed o svetkovanju dana Gospodnjeg garancija, božanska ga- 
rancija, toga ljudskoga prava: ljudskoga dostojanstva i slobode. 


Čovjek ima dušu. Čovjek je stvoren i za nešto više. Ne 
samo, da radi, jede i spava. Stvoren je, — i to na prvom mjestu 
— i za moralnu veličinu, i za sreću vječnosti, i za Boga. Ne smije 
na to zaboraviti. Tragično bi i fatalno bilo, da na to zaboravi 
Progutala bi ga vječna nesreća. Mora imati mogućnost, da digne 
oči E Bogu. Mora imati zgodu, da u sebe uniđe. Mora imati 
priliku, da Bogu dadne čast, da ga se sjeti, da uredi svoje 
račune s njim, Mora i duša imati svoj dan. Dan bez zemaljskih 
briga: dan, gdje se i misli, i čita, i moli, a ne samo juri i preži- 
va. Po tome je čovjek čovjek; po tome je sluga Božji i Sin Božji 
Dan Gospodnji taj je Božji dan: dan duše, milosti, vječnosti, mejtikva, 
kršćanstva. Treća se Božja zapovijed za to brine. Treća zapovijed 
Božja ne da nam, da to smetemo s pameti. Ona nas, silom, diže 
u visine. Vodi nas u crkvu. ; 

Čovjek je i biće, član, obitelji. Nema ništa na svijetu topli- 
je od doma: nema čišće ni nesebičnije ljubavi od bračne, očinske, 
materinske, bratske, sestrinske, sinovske, kćerinske, ljubavi. Gri- 
jeh je pokidati te svete veze. Nesreća je izgubiti dom. Siroče je, 
beskućnik, prognanik, šumnjak, barbarin, tko ga nema. A ljude 
rad, posao, put, trka, služba, istežu i izvlače iz obitelji. Ognjište 
ostaje hladno; dom pust. Dan je Gospodnji lijek od toga: obrana 
od toga. On je dan obitelji, sastanka, ljubavi i mira. Dan naj- 
elementarnije, ali i najviše kulture: kulture čovještva, kulture srca. 
U sjeni Božjoj; u sjeni oltara. Treća nam ga Božja zapovijed omo- 
gućuje i donosi. 

Dan Gospodnji. Mora on, dakako, imati i svoje norme; i 
svoj konkretan oblik. Crkva ga je dala, taj oblik i te norme, 
svojim vjernicima: po nadahnuću Objave; prema historijskim 
prilikama, tradicijama i običajima. Tko nije duhovni divljak i 
moralni revolucionar, mora se s tim pomiriti. Ne smije se buniti 
protiv nedjeljnih dužnosti, kako ih je Crkva konkretizirala i spe- 
cificirala. Ni onda, kad se koja od njih njemu čini neumjesna, nesa« 
vremena. Valja je se i tada držati: u duhu posluha Bogu i Crkvi. 
Nitko nije sam sebi sudac i zakonoša. Bolje je poslušati, nego 
riskirati, da pogriješimo i da se unesrećimo. 


Braćo i sestre! Poganin je, neprijatelj je svojoj duši i svojoj, 
višoj, sreći svatko, tko, dragovoljno, radi nedjeljom, kopa u svo- 
me vrtu, zida i kreči svoju kuću, šije rublje, pere haljine. Nije 
razumio Boga, ne vjeruje u njegovu Providnost ni u njegov auk- 
toritet, griješi, — i smrtno, — kad to radi dulje ili iz principa. Poga- 
nin je, neprijatelj je svojoj duši i svojoj, višoj, sreći, tko, bez 
nužde, nedjeljom ili zapovjedanim blagdanom izostavlja svetu mi- 
su, a ide na turu, ili u kino, ili na utakmicu. Prodao je zdravlje 
duha i sreću djece Božje za zdjelu bezvrjedne leće. Ne će, ostav- 
ljajući nebeskoga Oca, naći ni zdravlja, ni prave radosti. Poganin 
je, neprijatelj je svojoj duši i svojoj, višoj, sreći svatko, tko nedje- 
lju posvećuje samo tijelu, tko je profamira, onesvećuje, obiješću, 
pijanstvom, razbludom i grijehom. Ubija u sebi dušu i vječnost. 

Braćo! Ima nad nama Gospodin, koga moramo slušati i koji 
bolje od nas zna, što je za naše pravo dobro. On nam je, među 
zapovijedima života (Bar 3, 9.), dao i zapovijed: ,Spomeni se, da 
svetkuješ dan Gospodnji!“ Poslušajmo ga! ,Sin je čovječji gospo- 
dar i od subote!“ Amen. ' 

»A koliko je pretežniji čovjek od ovce!“ 
(Mat 12, 12.). 


JEDINI PRAVI HUMANIZAM 


Nedjelja, 4. XI. 1962.; Sarajevo, katedrala, 


Dragi vjernici! Danas je u modi biti human, čovječan, i ako 
prave humanosti i čovjekoljublja nije nikada bilo manje nego 
danas. Mnogi današnji ideolozi humanosti imaju ambiciju, da 
i nas kršćane njojzi uče, i da nam dozivlju u pamet, ,kako je 
gordo biti čovjek“ (M. Gorki). 

Mi ne trebamo tih njihovih humanističnih lekcija. Potpuno 
su deplasirane; upravljene su na posve krivu adresu. Mi smo 
svi, ako smo i dokle smo pravi kršćani, stoput humaniji od njih, 
modernih i modnih humanista. Anahronični su u svojim preten- 
zijama. Okasnili su za dvije hiljade godina. Krist ih je pretekao. 

Sitan je svaki moderni filantrop prema božanskom  filan- 
tropu, koji pred nas izlazi sa stranica Evanđelja. Ništa drugo, 
Krist, nije ni radio, nego volio Boga i volio ljude. Boga u lju- 
dima. A filantrop na grčkom ni ne znači drugo nego čovjek, 
koji voli ljude. Krist je uvijek nastupao kao čovjek. I on se je 
uvijek ponosio, što je čovjek. Najradije je i najčešće sam sebe 
zvao Sinom čovječjim“. Živio je samo za ljudsko spasenje i 
za ljudsku sreću. Služio im je sve do iserpljenosti; sve do potpu- 
noga zaborava na sama sebe. Sam kaže: ,Nije Sin čovječji došao, 
da ga služe, nego da služi i da život svoj dadne u otkup za 
mnoge!“ (Mat 20, 28.). A Apostol, koji je uvijek bio s njim na 
njegovim propovjedničkim putovanjima i izbliza ga gledao svaki 
dan, nije znao ljepše definirati, karakterizirati, zbiti u jednu ri- 
ječ, nastup svoga Gospodina, nego da za nj kaže: ,Pertransiit 

benefaciendo — — Prolazio je (židovskom zemljom, svijetom) čine- 
ći dobro — —“ (Dj Ap 10, 38.). Svakomu bez razlike. Svakomu, 
tko je bio čovjek. Kanar .gci, Gerazencu i Samaritancu, kao i Zi- 
dovu. Cariniku, poganskom rimskom stotniku i javnoj grješnici, 
kao i svome prijatelju Lazaru i punici svoga prvoga apostola, 
Fetra. Ako je netko pred njegovom dobrotom bio povlašten, 
bio je to samo, kad je bio još jadniji, nevoljniji, bespomoćniji 
od drugih. Izrijekom piše za njega u Evanđelju: ,A dok je gledao 
ljude, sažali mu se, jer su bili izmučeni i ležali kao ovce, koje 
nemaju pastira!“ (Mat 9, 36.; Mark 6, 34.). ,Žao mi je narola“, 
govori, ,jer, eto, već tri dana stoje kod mene i nemaju šta 
jesti; i ako ih otpustim gladne kući, oslabit će na putu, jer su 
neki od njih došli izdaleka!“ (Mark 8, 2. 3.). ,Podajte im vi, 
neka jedu!“ (Mat 14, 16.). Bolesnicima je i gubavcima on hio 
najbolji. Dva nam je puta Evanđelje zabilježilo, da je zaplakao: 
oba puta nad ljudskom smrću i ljudskom nesrećom (Iv 11, 35.; 
Luk 19, 41.). Ne bi svijet, ne bi mase za njim onoliko prista- 
jale, da im nije bio dobar. Je li itko u Evanđelju k njemu za- 
vapio za pomoć, da mu se je oglušio? Je li ikada prošao mimo 
koga, tko je plakao, a da je od njega okrenuo glavu? Tko je 
god na sebi nosio lik čovječji, njemu je bio i drag i blizu. Nikoga 
on. nije odgurnuo, nikome se narugao, nikome rekao ružnu riječ, 
nikoga uvrijedio, nikoga uevilio, nikoga krivo pogledao, nikoga 
osudio, nikoga prokleo. Ni onoga, koji ga je izdao; ni onoga, 
koji ga je osudio na smrt; ni one, koji su mu se, neljudski i 
zlorado, podsmjehivali, kad je visio na križu. Žao mu ih je 
bilo i u njihovoj zloći. Molio se je i za njih. ,Oče, oprosti im!“ 
(Luk 23, 34.). 

I teoretski je Krist, sasvim jasno i nedvoumno, zastupao 
ideju, ideal čovječnosti. Protestirao je protiv svake nečovječnosti, 
koje je i onda bilo, kolikogod hoćeš, baš kao i danas. Kao bogo- 
hulu otklanjao je on svako uvlačenje bešćutnosti u religiju. 1 
pred Bogom je on za čovjeka vindicirao, tražio, obzir i štednju. J 
kad se je radilo o vjerskim dužnostima, on je čovjeka tretirao 
humano i blago. Revoltiralo ga, što farizeji zapostavljaju brigu 
za stare roditelje hramskom zlatu i žrtvama (Mat 15, 3—6.). Ne 
da, da se subotnji počinak izvrće u maltretiranje ljudi i glad: 
brani svoje apostole, kad, umorni, trgaju i griskaju klasje u su- 
botu (Mat 12, 1—8.; Mark 2, 23—28.). Svaki mu je ljudski ži- 
vot svet; svaki porod radost i dobit. Žena se, kad rodi, ne spo- 

minje više bolova, ,od radosti, što se je rodio čovjek na svijet“ 
fIv 16, 21.), kaže on. Čovjek; ne svetac. 

Izrijekom i emfatično on insistira na bitnoj razlici izme- 
đu čovjeka i životinje. Na tom izgrađuje svoj klasični ,argu- 
imentum ad hominem“, svoj ,domaći dokaz“, protiv licemjern >? 
farizejske krutosti: kad mu ne daju iscjeljivati bolesnika u su- 
botu. Ignorira, uvrijeđeno, njihove zabrane. ,Koji od vas ne će 
svoga vola ili magarca odmah izvući, kad mu padne u zdenac 
na dan subotnji?“ (Luk 14, 5.), veli im. I svoje ovce. ,A koliko 
je čovjek pretežniji, — vrjedniji, — od ovce?“ (Mat 12, 12.). ,Quan- 
to magis melior est homo ove?“ 

Braćo! Krist je štovao čovjeka. Više nego itko drugi. I, što 
je glavno, logičnije i dosljednije nego itko drugi. 

Krist je i kao humanista bio logičan. On je upirao u jedini 
pravi titul i u jedini solidni i tvrdi temelj ljudskoga dostojanstva 
i slobode: u ljudsku dušu, u ljudsku besmrtnost, u ljudsku sličnost 
s Bogom, — po razumu i volji, — ljudsko otkupljenje. Svaki čov- 
jek ima dušu; svaki je dijete Božje; svaki će doći u nebo, ako 
bude tu dušu i to sinovstvo Božje častio u sebi: ako bude vjeran 
i dobar. I onaj najprimitivniji; i onaj najbjedniji; i onaj sa dna 
društvenih ljestvica; i kreten; i neizlječivi bolesnik; i dijete 
u materinoj utrobi. Bog je garant njegovih prava: nitko mu od 
drugih ljudi ne smije oduzeti ni života, ni slobode, ni časti. Po 
duši su, po sinovstvu su Božjem, svi ljudi, u biti, i jednaki i rav- 
nopravni. Čovjek nije samo razvijenija životinja: tko to uči, ruši 
tim samim i ljudsko dostojanstvo i ljudska prava u njihovim 
temeljima. Njegova su prava tada na otkaz: čovjek tada postaje 
ovcom. Možemo ga i obespraviti kao i ovcu, i zaklati, i učiniti 
brojem. Možemo, ili — nijesmo logični. 

I Krist je bio dosljedan. On ne uzima čovjeku lijevom 
rukom, što mu je dao desnom, kao mod<crni i modni huma- 
nizam: komu su puna usta fraza o veličini čovjeka, ali koji se, 
u isto vrijeme, ne usteže, da tome velikome čovjeku, masovno, 
sprječava ulaz u svijet, postojanje, protuprirodnim ograničava- 
njem poroda, i koji bez milosrđa ubija milijune nevinih ljudskih 
bića, vlastite svoje djece, — možda i svetaca, i genija, — u utrobi, 
i otima im sreću i vječnost. On ne da ubijati ni luđaka, ni idiota, 
ni beznadnih bolesnika, ni cigana, ni crnaca, kako su, toliko pura 
kroz povijest, radili ljudski silnici, ali i razni problematični huma- 


nisti, dopuštajući eutanaziju, ubijanje od samilosti, i samouboj- 

stvo od očaja. On osuđuje svako ropstvo, svako obespravljenje, 
svako nasilje, svaki rasizam, svaku segregaciju i diskriminaciju. 

Krist je uvijek bio logičan i dosljedan. I njegovo je kršćan- 
stvo uvijek logično i dosljedno. I onda, kad pokapa mrtvace i kad 
se moli na grobovima, kao ovih dana. I onda, kad dovikuje ,Do 
viđenja u raju!“ svojim dragima na zadnjem oproštaju, i kad 
čuva uspomenu ljudskim velikanima i slavi svoje svece, Njemu 
su i oni, koji su umrli, uvijek živi. Ljudi u kršćanstvu uopće ne 
umiru. Nijesu oni ovce, iza kojih ostaju, kad uginu, kad crknu, 
samo lješine; oni su duhovna bića. Ostaju u posjedu svojih 
vrlina i preko groba. I svoje veličine, i svojih zasluga, i svojih 
prava. Mi ih ne apostofiramo u slijepo; mi ne bulaznimo, ikad 
s njima, u duhu, razgovaramo; mi ne počinjamo besmisla, kad 
im se molimo i kad ih zazivamo. Ne govorimo mi prašini ni 
sjenama. Nijesu oni samo utvare bolesnih živaca. Gledaju oni 
s nebesa naše cvijeće i raduju se našoj ljubavi. Mole se za nas, 
pomažu nam, čine nam dobro. Ne svršava u kršćanstvu život ni 
ništavilom ni beznađem. Krist je čovjeka učinio velikim, jer ga 
je učinio besmrtnim. On stoji uz ljudsku veličinu, protiv svake 
skepse. ,A za uskrsnuće od mrtvih“, veli, ,nijeste li čitali, što 
je rekao Bog: Ja sam Bog Abrahamov, i Bog Izakov, i Bog Ja- 
kovljev. Nije Bog mrtvih, nego živih“. ,Svi njemu žive!“ (Mat 
22, 31. 32.; Mark 12, 26. 27.; Luk 20, 37. 38.). 

Braćo i sestre! Evanđelje je humano. U kršćanstvu je čov- 
jek velik. Ne smijemo na to nikada zaboraviti. U tom je naša 
prva šansa i najveća snaga. I ona socijalna. Mi smo saveznici 
i prijatelji čovjekovi. Mi smo branitelji života. Ako smo kršćani. 
moramo biti humani, moramo čovjeka častiti. Častiti ga isto 
onako kao i naš Gospodin. I u njegovoj nemoći. I u njegovu po- 
niženju. I u njegovim patnjama. I u njegovim grijesima. Nikada 
ne smijemo biti tvrdi ni okrutni prema čovjeku. Ni kad je dijete. 
Ni kad je neuk. Ni kad je dosadan. Ni kad je ružan. Ni kad je 
smiješan. Ni kad nam je antipatičan. Ni kad je zao. Iskra je 
Božja u njemu. Ima dušu. Pala je po njemu krv Kristova. 


Braćo! Iza svakoga čovjeka stoji naš Gospodin. Sjetimo se 


toga u svakoj situaciji! Kadgod hoćemo da čovjeka ismijemo, da 
na njega sprašimo, da ga prezremo, ucvilimo, zamrzimo, ponizimo, 
izrabimo, prokunemo, neka odmah izađe pred nas uvrijeđeni lik 
našega Gospodina i neka nam dovikne svoju veliku, humanističku, 
riječ: ,A koliko je čovjek pretežniji od ovce!“ Amen. 

»I otvorivši usta svoja učaše ih govoreći: 
Blago...!“ (Mat 5, 2.). 


NOVI ZAKON. OSAM BLAŽENSTAVA SA GORE 


Nedjelja, 15. VII. 1962.; Sarajevo, katedrala. 


Dragi vjernici! Tri su mjesta u Evanđelju, gdje se je našlo 
na okupu najviše velikih Isusovih riječi odjednom; gdje su one 
zaokružene u cjelinu, u jedan sintetičan, sistematičan ciklus. To je 
»Očenaš“, o čijim smo prošnjama govorili u našim nedjeljnim 
propovijedima kroz ova dva zadnja mjeseca; to je sedam Isusovih 
riječi sa Križa, — o njima ćemo, budemo li živi i zdravi, održali 
sedam propovijedi kroz korizmu; — i — to je osam blaženstava 
iz Isusove besjede na gori; — o njima ćemo govoriti u devet na- 
rednih nedjeljnih propovijedi. O svakomu od osam blaženstava 
reći ćemo po jednu propovijed, a danas ćemo reći jednu opću, 
uvodnu, o svima njima. ' 

Znate, kako glasi tih osam Isusovih blaženstava s gore; čuli 
ste ih sto puta; svake godine slušate ih na Sve Svete, u blagdan- 
skom misnom Evanđelju. ,Blago siromašnima duhom, jer je nji- 
hovo kraljevstvo nebesko! Blago krotkima, jer će naslijediti zem- 
lju! Blago onima, koji plaču, jer će se utješiti! Blago onima, koji 
su gladni i žedni pravde, jer će se nasititi! Blago milosrdnima, 
jer će postići milosrđe! Blago onima, koji su čista srca, jer će Boga 
gledati! Blago miroljubivima, jer će se mazvati sinovima Božjim! 
Blago gonjenima radi pravde, jer je njihovo kraljevstvo nebesko!“ 
(Mat 5, 3—10.). 

A izrekao ih je Isus, — tih svojih osam blaženstava, — ovako 
po redu, ovako na dušak, na početku, u uvodu, svoje besjede 
na gori. 

Bilo je to na koncu prve, a na početku druge godine Isusova 
javnog propovijedanja; iza druge Pashe, koju je Isus, kao Propo- 
vjedmik Kraljevstva Božjega, kao Mesija, proslavio u Jeruzalemu. 

Isus se je već bio dovoljno jasno predstavio židovskom na- 
rodu. Svi su, više manje, znali, što on uči i što on traži, ali i što 
on navješćuje i obećaje. Kraljevstvo Božje na zemlji! Vrijeme je 
već bilo, da on to Kraljevtsvo Božje, Kraljevstvo nebesko, počne 
pomalo i osnivati, i uvoditi u svijet. Da mu dadne zakone. Da mu 
odredi organizacione okvire. Da mu postavi starješine. Sinagoga, 
starozavjetno židovstvo, neće da primi toga njegova kraljevstva: 
ono se je okrenulo, ono se je, otvoreno, opredijelilo protiv njega; 
to se već vidi. Isus stoga ne može i neće da svoga kraljevstva gradi 
na sinagogi i na njezinoj Mojsijevskoj hijerarhiji: na židovskim, 
starozavjetnim, svećenicima i starješinama. Prinudili su ga, da ga 
izgrađuje od temelja; potpuno, posve iznova. Da postavi hram 
protiv hrama, zakon protiv zakona, svećeništvo protiv svećeniš- 
tva, kraljevstvo protiv kraljevstva. Zato je, baš tih dana, baš 
neposredno prije svoje besjede na gori, i bio, konačno, izabrao, 
između svojih učenika, dvanaestoricu glavnih, koji će mu biti 
službeni, auktoritativni, vjesnici i namjesnici: dvanaestoricu apo- 
stola (Luk 6, 12—16.; Mat 10, 1—4.; Mark 3, 13—19.). A sada će 
proglasiti i svoj novi zakon: glavne, ustavne, njegove odredbe. 

Pružila mu se bila, baš taj dan, najljepša zgoda, Bio se k 
njemu, na jednom malom brdašcu, usred galilejske ravnice, blizu 
Genezaretskog jezera, skupio, slegao, silan narod. I iz Galileje, i iz 
Judeje i Jeruzalema, i s onu stranu Jordana, gdje su Židovi živ- 
jeli izmiješani s poganima, pa, dapače, i iz potpuno poganskog, 
sredozemnog, feničkog, primorja oko Tira i Sidona (Mat 4, 25.; 
Mark 3, 7—12.; Luk 6, 17—19.). Židovi i pogani, ljudi svake dobi, 
svakoga staleža, svake izobrazbe, predstavnici čitava, i vjernog 
i nevjernog, čovječanstva, stajali su u onaj čas pred njim. Čitava 
njegova buduća Crkva u minijaturi: njezini poglavari i vjernici, 
apostoli i narod. I za njima, — u Isusovim božanskim očima, — 
ljudi svih vjekova. 

U taj veliki, prekretnički čas, na toj impozantnoj pozornici, 
s brda, — obično misle, da je to bio Kurun Hatin (Hatinski rogovi), 
jedno zgodno, široko, planinsko sedlo s dva roga, dva vrha: s jed- 
noga je od njih Isus govorio, a narod je bio posjedao dolje po 
uvali, odakle je pucao prekrasan pogled na sve strane, na zapad 
sve do na domak Sredozemskom moru, a na istok daleko tamo 

preko Genezaretskog jezera, — održao je Isus mnoštvu ispred sebe, 
— au duhu i svima onima, u koje su bile uprte njegove božanske 
oči, preko granica svih kontinenata i stoljeća, — jedan od svojih 
najopširnijih, najznačajnijih, najljepših govora: govor, besjedu, 
na gori. Pravi programski govor. Iznio je u njemu sve glavne 
točke svoje nove, moralne, nauke, sav duh svoga Evanđelja i svoga, 
novoga, Kraljevstva Božjega; označio sve svoje, i Božje, poglede 
na svijet i na život. Govorio je u njemu i o molitvi, i o istinolju- 
bivosti i iskrenosti, i o poniznosti, i o čistoći, i o milosrđu, i o 
ljubavi, i o praštanju, i o dosljednosti i junaštvu u ispovijedanju 
vjere i službi Bogu, i o blagoj, dobrostivoj, darežljivoj, Božjoj 
Providnosti, i o misiji Evanđelja i kršćanstva u svijetu. 

izvješćuju o njemu i sv. Matej i sv. Luka. Luka kraće (Luk 
6, 20—49.), Matej dulje i potpunije (Mat 5, 2.—7, 29.), pa neki tu- 
mači Evanđelja misle, da je sv. Matej u nj unio i pokoju stvar, 
koju je Isus drugom zgodom rekao, kako bi, u ovoj Isusovoj 
»pesjedi“, dao zaokružen i cjelovit pregled, prikaz, Isusove nauke . 
i kršćanske životne mudrosti. I mislima i stilom bio je to, sigurno, 
najljepši govor, što je ikada izišao iz ljudskih usta. ,Numquam 
sic locutus est homo, sicut hic homo — Nikada čovjek nije tako 
govorio, kaošto (govori) ovaj čovjek!“ (Iv 7, 46.), riječ, što su je: 
drugom zgodom rekli sami Židovi za Isusovo propovijedanje, vri- 
jedi i za ovaj njegov govor u potpunosti. 

A započeo je Isus taj svoj, veliki, nastupni, ustavni, kraljev- 
ski govor baš sa osam blaženstava. U tih 8 blaženstava temeljni 
su, univerzalni, principi Kraljevstva, prvi zahtjevi novog, evanđe- 
oskog, zakona, glavne vrline kršćanskoga života. A svaka ta vrlina 
dobiva i svoju nagradu; svaka je put do velike sreće. ,I otvorivši 


usta svoja“, stoji u Evanđelju, ,učaše ih govoreći: Blago... !“ 
(Mat 5, 2.). 
Blago onima, koji pođu za tim novim, — a zapravo starim 


i vječnim, — zakonom Božjim, zakonom Evanđelja! Blago njima! 

Nije to zakon straha, kao onaj stari, Mojsijev, na Sinaju, što 
je bio proglašen uz tutanj gromova. Nije to ni zakon sile, kao. 
zakoni zemaljskih kraljevstava; — Isus se nikome ne prijeti ni 
vješalima ni zatvorom, ako se ne odazove njegovu pozivu. To je 
zakon ljudskoga spasenja i ljudske sreće; zakon Božje dobrote; 
zakon duhovne veličine, humanosti, plemenitosti, pravde i brat- 
stva; zakon milosrđa i ljubavi. Blago svakomu onomu, tko ga 
bude vršio! Blago kući, i domu, i narodu, i državi, gdje se on 

bude poštivao! Blago svijetu i čovječanstvu, ako ga usvoje i pri- 
me! Bit ćemo onda svi djeca Božja, a braća između sebe. Štitit 
će nas Božja Providnost i pratit će nas Božji blagoslov. Uživat 
ćemo mir i pokoj na zemlji, a slavu na nebu. Boga ćemo ugledati 
i u njegovoj se sreći jednom utopiti zauvijek. Naše će biti Kra- 
ljevstvo nebesko! 

Blago svima onima, koji pođu za tim novim zakonom; koji 
uđu u to novo Kraljevstvo Božje! Novo, drukčije, različno od 
svih onih, koja svijet osniva i traži. Različno i po svrsi, i po 
sredstvima, Čudno, — morali ste svi to osjetiti, kad sam, malo 
prije, izbrajao njegova neobična blaženstva, — duhovno, bez sile 
i bez oružja, bez svile i bez novaca, bez obijesti, razblude i luk- 
susa, bez sluga i bez kmetova. Kraljevstvo posve drukčije od 
onoga, što su ga očekivali Židovi. Kraljevstvo ne za velike, nego 
za male: za siromašne, za gladne, za umorne i uplakane, za ne- 
vine i prostodušne. Kraljevstvo za djecu Božju, a ne za ,gospodu“ 
i za ohole tirane, gospodare svijeta! 

Braćo i sestre! Spremimo se i mi, da s radošću, — i u ovim 
propovijedima, — čujemo njegovu blagovijest i njegova obećanja: 
radosnu vijest Kraljevstva Božjega; ,Evangelium regni“ (Mat 
24, 14.). I nama ju je Isus namijenio. I u nas je on gledao, — preko 
granica svih kontinenata i svih stoljeća, — kad je, čitavu čovje- 
čanstvu, govorio na gori. Izmiješajmo se i mi, u duhu, s onim 
masama siromašnih, malih i prostodušnih tamo na gorskoj uvali! 
Uprimo i mi, dobro, svoje oči u Isusa! A odvratimo ih od svjetske 
taštine i svjetskih želja! Otvorimo širom svoja srca za Božju 
poruku i Božji dar! ,Tko ima uši da čuje, neka čuje! — Qui habet 
Aaures audiendi, audiat!“ (Mat 11, 15.; 13, 9. 43.; Mark 4, 23.; 
Luk 8, 8.; 14, 35.). Amen. 


"206 


»Blago siromašnima duhom, jer je njihovo 
kraljevstvo nebesko!“ (Mat 5, 8.). 


'EVANĐEOSKO SIROMAŠTVO DUHOM 


Nedjelja, 22. VII. 1962.; Sarajevo, katedrala. 


Dragi vjernici! Možemo lako sebi zamisliti, kako su Isusovi 
slušatelji sa gore blaženstva zinuli i iskolačili oči od čuda, kad 
im je Isus, kao prvi princip svoga novoga kraljevstva nebeskoga, 
kao vrhovni životni ideal Božjega čovjeka, kao savjet, koji će im 
najviše pomoći, da budu blaženi, rekao ono svoje: ,Blago siro- 
mašnima duhom, jer je njihovo kraljevstvo nebesko!“ (Mat 5, 3.; 
Luk 6, 20.). 

Sve su prije očekivali nego to. To je križ preko čitave svjet- 
ske mudrosti; ali i križ preko svih želja, što su ih, možda, i oni 
nosili u srcu. Ljudi ne smatraju siromaha sretnim; smatraju ga 
nesretnim. On nema ništa od života. On na zemlji nema ništa 
osim jada i patnje. Njega svagdje, gdje se ljudi okupljaju, čeka 
zadnje mjesto. Po ljudsku je sretan onaj, koji je bogat: tko ima 
punu kuću kruha i ruha, tko ima njiva i vinograda, volova i ova- 
ca, sluga i sluškinja; tko, u svako doba, može iz svoje kese iz- 
vući zlata i dukata. Njemu će se svaka vrata otvoriti; njega će 
svatko na ulici pozdraviti; on može, ,za svoje pare“, pribaviti 
i priuštiti ,svojoj duši“ (Luk 12, 19.) svako svjetsko užvanje i 
svaku svjetsku radost. I kraljevstvo Mesijino, koje su im njihovi 
farizejski učitelji obećavali, sve je bilo u znaku izobilja, gospod- 
stva i moći. 

k A, eto, ovaj im novi Učitelj sada svjetuje, da se za to ne 
jagme i da o tom ne sanjaju. Bolje im je, da ostanu siromašni, 
skromni, među onima malima i nepoznatima, kojih je pun svijet. 

A ipak je, braćo i sestre, Isus u ovoj svojoj riječi izrekao 
jednu božanstveno veliku i božanstveno plodnu istinu i najveću, 
na,dublju, životnu mudrost. Čudnu, paradoksalnu, kaošto je sve 
božansko paradnksalno i neobično našim zamagljenim i kratkovi- 
dim ljudskim očima. Treba je samo na njegov, viši, božanski, na- 
čin i shvatiti. Nije on badava dodao i onu riječ: ,duhom“. »Blago 
siromašnima duhom!“ U njoj je odgonetka svega. 

Nije oskudica Isusu ideal. Nije njemu najveći čovjek pro- 
sjak. Zna on, bolje od nas, koliko među prosjacima ima pobožnih 
licemjera, protuha, pijanica, psovača, lijenčina, probisvijeta svake 
ruke. Zna on, koliko je među puštenicama i djevojkama bez posla 
i bez kruha bludnica i prostitutki. ,Paupertas meretrix!“ Zna on, 
pod kolikim se sirotinjskim traljama krije bogataško srce, puno 
pohlepe i zavisti, spremno na svaku opačinu, nepravdu, laž, varku, 
krađu, zločin. Ne zove Isus takve blaženima. Kad bi bilo tako, ne 
bi nas u Očenašu poticao, da molimo od Oca s nebesa kruh svag- 
danji. Njemu je ovdje siromaštvo, prije svega, sloboda duše; nje- 
mu je siromaštvo, — u svom višem, duhovnom, etičkom, smislu, 
— podizanje očiju i želja od bijede zemaljskog života za višim, 
ljepšim, boljim, duhovnim, vječnim, dobrima. Ne smije u nama 
zlato ubiti duše: eto, to je. A u kolikima ju je ubilo! Ne smije 
nas sjaj svijeta omamiti, da zaboravimo na istinu i na pravdu. 
A koliki su zemaljski sretnici zaboravili i na istinu i na pravdu: 
Ne smije nas težnja za imanjem i gospodstvom navesti na tvrdoću 
i na oholost, koja gazi po braći i po ljudskim dušama, ruga se 
istini kao Pilat, misli, da joj Bog ne treba. A koliko ih je, koje 
je obijest i gizda učinila nebraćom i neljudima i odbila ih od Boga! 

Kristovo je siromaštvo, — davno su već to opazili svi prosvi- 
jetljeni kršćanski mislioci, — u stvari: poniznost. Protiv prvoga 
glavnoga grijeha, oholosti, postavlja Isus svoju prvu i glavnu 
krepost, svoje prvo blaženstvo: poniznost, Božji se čovjek ni usred 
zemaljskoga izobilja i sreće ne ispinje nad braću i ne prkosi 
Bogu: svijestan je svoje ljudske sitnosti, grješnosti i bijede. Kri- 
stovo je siromaštvo, u stvari, idealizam života, moralna veličina, 
duh vjere, koji se ne da zarobiti od materije: nije mu dosta 
zlato, ni titul, ni žena, ni slastan zalogaj, ni luksusne haljine, ni 
auto; on se osjeća siromašnim, doklegod je u svijetu; doklegod 
nije našao Boga i nasitio dušu njegovom vječnom istinom i sre- 
ćom. Svejedno, je li, po ljudsku, siromašan ili bogat. A u Bogu je 
i u duši bogat i sretan, i kad je siromašan. Ne muči ga pohlepa 

ine razdire nemir. Zato Isus i obećaje siromašnima duhom, da 
će im se ispuniti ta njihova visoka ambicija: postat će dobri: "Bog 
će im se objaviti i predati. Blago njima; »Njhovo je kraljevstvo 
nebesko!“ Isus im ga svečano i tvrdo obećaje. Kupili su ga od 
njega svojim idealizmom i svojom velikom dušom. > 
A teško i jao bogatima i oholima u duši: svima onima koji 
su zakopali svoje srce u baru i blato zemlje! Izrijekom im Isus 
dovikuje, kod sv. Luke: ,Ali teško vama bogatima, jer vi imate 
svoju utjehu!“ (Luk 6, 24.). Svoju, a ne Božju. Zemaljsku, a ne 
nebesku. Prolaznu, a ne neprolaznu, i duhovnu, i besmrtnu. 

: »Blago siromašnima duhom!“ A blago, toliko ta, i siro- 
mašnima tijelom! Onima, koji se ni nemaju na zemlji u la 
zaljubiti. Onima, koji, doduše, nijesu, možda, prosjaci, ali jesu 
siromasi; jesu mali ljudi. Ljudi, koji se, ni da hoće, ne mogu 
prejesti. Koji se, i da hoće, nemaju čim nagizdati. Koji se, i da 
hoće, nemaju na zemlji u što pouzdati, nemaju se radi čega uz- 
oholiti i ponijeti, nemaju se čim razmetati i dičiti. Bliži su evan- 
đeoskoj slobodi, bliži su kršćanskoj poniznosti, bliži su Božjoj 
vjeri, i nadi, i milosti od onih bogatih. Sama ih njihova sirotinja 
sili, da pruže ruke za drugim, boljim, svijetom, za veličinom du- 
še, za Božjom pravdom. 

: Bogatstvo je, braćo, uvijek živa napast. Za mnoge j 
duše velika milost, da ga nemaju. Život svaki dan beka komo 
dokumentaciju toj Isusovoj tezi. Uvijek je među sirotinjom bilo 
više onih, koji vjeruju i koji se boje Boga, nego među mogućni- 
cima i bogatašima. Pogledajte po crkvi! Boga, i dušu, i raj s 
nebesa, najlakše zaboravljaju oni, koji imaju, — ili, bateri misle 
da. imaju, — raj na zemlji. Novcem se najlakše kupuje svaki 
grijeh. Škrtosti i zlatu duše robuju. Bogatstvo im postane mučilo 
Misle samo na novac. Sva su im ibriga i jedini ideal njihove kuće i 
njihove trgovine. Nikada im nije dosta. A izobilje čini čovjeka 
i oholim, 1 prepotentnim. Još je sarozavjetni Mudrac govorio; 
»Budeš li bogat, ne ćeš biti prost od grijeha!“ (Crk 11, 10.). I kan 
u čudo gledao je u čovjeka bogataša, koji nije pošao za zlatom 
i pouzdao se u svoje blago: ,Quis est hic, et lauđabimus eumi“ 
(Crkv 31, 8. 9.). A Isus veli u Evanđelju: ,Zaista vam kažem: 
teško će bogataš ući u kraljevstvo nebesko!“ (Mat 19, 283.; Mark 
10, 23.; Luk 16, 24. 25.). I apostoli uvijek opominju kršćane pred 
opasnostima bogatstva i izobilja. ,Jer koji hoće da se obogate“ 
kaže sv. Pavao, ,upadaju u napast i zamku đavolsku i u mnoge 

lude i škodljive želje, koje obaraju ljude u propast i u pogibao!“ 
(1 Tim 6, 9.) A sv. Jakov direktno apostrofira siromahe kao Bo- 
žje sretnike, a nevjerne bogataše kao Božje neprijatelje i zatornike 
puka. ,Čujte“, veli, ,moja ljubljena braćo! Ne izabra li Bog 
siromahe u ovom svijetu za bogataše u vjeri i za baštinike kra- 
ljevstva, koje obeća onima, koji ga ljube? A vi osramotiste siro- 
maha. Nijesu li bogataši oni, koji vas tlače i vuku vas na sudove? 
Ne hule li oni na lijepo ime, po kojemu ste nazvani?“ (Jak 2, 
5—7.). Na kršćansko ime. Na Boga. Na vjeru. 

Braćo i sestre! Znao je Isus, zašto je od svojih apostola 
tražio, da sve svjetsko ostave i razdijele, prije nego pođu za 
njim (Mat 19, 21. 27—29.; Mark 10, 21. 28—30.; Luk 18, 22. 28—30.). 
Znale su tolike velike, velikaške i bogataške, duše, zašto su napu- 
stile svoje palače i vile, pa se povukle u samostane, u pustinju, 
u priproste haljine, u post, u skromnost. Bliže će biti Bogu; lakši 
će im biti put pravde; slobodni će biti od mnogih suvišnih želja 
i ispraznih briga: briga, što rastresaju i muče dušu i dave u njoj 
sjeme Božje (Mat 13, 7. 22.; Mark 4, 7. 18. 19.; Luk 8, 7. 14). 
Moći će svu svoju ljubav usredotočiti samo ma Boga; imat će 
vremena za molitvu i za dobra djela; bit će veliki i bogati u duši. 

Braćo i sestre! Božanstveno je uzvišena mudrost Isusova pr- 
vog blaženstva sa gore: ,Blago siromašnima duhom!“ Ona je 
male i siromašne, — a takvih je uvijek najviše među ljudima, — 
učinila velikima; ona ih je u njihovoj sirotinji napravila sret- 
nima. Ona je svijetu okrenula oči prema duhu i prema idealima. 
Ona je malom i praznom ljudskom životu na zemlji dala smi- 
sao: otvorila ljudima bogate perspektive vječnosti i Kraljevstva 
nebeskog. Ona je čovječanstvu dala njegove najveće duhovne he- 
roje, a Crkvi svece i samostane. Ona je ljudske duše učinila slo- 
bodnima. Ona je temelj svakoj drugoj kreposti; put u nebo. 

Hvala ti, Kriste, na njoj! I mi ćemo svi od danas biti tvoji 
bogati i sretni siromasi duhom. I mi, koji na zemlji nešto imamo; 
i mi, koji na njoj ništa nemamo! Amen. 

»Blago kroikima, jer će oni naslijediti ze- 
mlju!“ (Mat 5, 4.). 


BLAGOSLOV KRŠĆANSKE KROTKOSTI 


Nedjelja, 29. VII. 1962.; Sarajevo, katedrala. 


Dragi vjernici! Ako smo za prvo Isusovo blaženstvo sa gore: 
»Blago siromašnima duhom!“ rekli, da su ga Isusovi slušatelji 
dočekali sa skepsom i sa čuđenjem, za drugo to ne ćemo reći. 
Ja mislim, da su na nj svi kimnuli glavom u znak odobravanja. 
Svi mi znamo, da se jedino krotkošću, blagošću i ljubavlju ljudi 
istinski predobivaju: da samo dobrota osvaja duše. Strah i nasilje 
ne mogu ih nikada osvojiti; oni ih mogu samo svezati: lancima 
užetima, terorom. Čim prsnu lanci, čim popucaju užeta, čim po- 
pusti teror, robovi odmah ubijaju svoje gospodare i e i ruše 
sve, što je bilo njihovo. Mržnjom im, osvetom, prezirom, pla- 
ćaju .pniženje i nasilje, što su ga od njih trpjeli. Nastlntka ni 
dok je na vlasti, nitko ne voli, i ako ga se svi boje. 

Svi mi to znamo. To je prastaro iskustvo, prastara mudrost 
stoljeća, Samo, nažalost, i mudrost, koje se svijet nikada nije, u 
praksi i u životu, držao. Ne drži je se ni danas. Ne držimo. je 
se, nažalost, ni mi kršćani. A kamo li da bi je se držali ljudi 
koji ne vjeruju u Boga ili, barem, na Boga ne misle! Ne bi nim 
bilo mrsko, da su drugi s nama dobri i blagi, ali sami nijesmo 
prema drugima ni dobri ni blagi. 

E Pogledajte samo oko sebe! Gdje ti je blag čovjek; gdje ti je 
itko spreman, da otšuti, da popusti, da se povuče, da oprosti, da 
ostane miran, i kad ga drugi izazove, uvrijedi, napane, oemni? 
Nema ga. Rjeđi je od bijele vrane. Drukčije mi reagiramo. Od- 
mah se obaziremo za kolcem, kojim ćemo ga lupnuti po glavi: 
odmah se pobrinemo, da mu ne ostanemo dužni i da mu vratimo 

milo za drago. I to s kamatima. Za jednu pogrdu deset, za jednu 
uvredu i kletvu sto. Odmah je među nama puklo; odmah smo s 
njim zauvijek prekinuli: mrko ga gledamo, ne pitamo se s njim, 
nećemo ni da mu nazovemo ,Dobar dan!“, ni da mu kažemo 
»Hvaljen Isus!“ Ne mislimo mu dobro. Smišljamo, kako ćemo mu 
se osvetiti. Revolverom, nožem, sudom, ili, ako već drukčije ne 
ide, makar tako, da preda nj pljunemo ii da mu izlijemo sud 
vode na glavu ili pred vrata. Jedino u silu vjerujemo. Robujemo 
srdžbi, a srdžba, — rekao je već Apostol, — ne tvori pravde Božje 
(Jak 1, 20.). Ona je strast, ona je zao savjetnik, ona truje naše 
i tuđe srce, ona unosi nemir i nesreću među ljude. Naše je srce 
oholo, okrutno, Kainsko. ,Oko za oko; zub za zub; šilo za ognjilo; 
žao za sramotu!“, to je parola, koje se mi držimo. Pa neka će i 
nas od toga glava zaboljeti; pa neka i mi zbog toga ne ćemo 
nikada imati mirna dana; pa neka ćemo i mi, od jutra do mraka, 
strahovati od toga našega, starog ili novog, stvarnog ili umišlje- 
nog, dušmanina. Mržnja rađa uvijek samo mržnjom, osveta osve- 
tom, krv novom krvlju: krvnom osvetom, dok nas ijednoga teče. 

Tako je u privatnom životu. A kako je u onom velikom, , 
javnom, društvenom, političkom, međunarodnom, to nam, — bolje 
od svakoga rezoniranja, — kaže povijest. Ona kao da ni nije ništa 
drugo nego povijest okruinih ratova i mržnje do istrebljenja. 
Poganstvo, — davno su već to rekli, — nije ni znalo za drugo 
pravo nego za pravo Brenova mača; a židovstvo je kipjelo od 
osvetoljubivosti i mržnje. Puna je krvi, puna razvalina, puna ne- 
mira i straha. Prije Krista narodi su se samo klali; danas, kad 
su na njeoa zaboravili, opet se samo kolju. Sjetite se dva svjet- 
ska rata; sjetite se atomskih raketa, što stoje naperene na hiljadu 
mjesta na zemaljskoj kruglji! A nitko od tih ratnika ne će, trajno, 
ni osvojiti ni naslijediti zemlje; oni je mogu samo zapaliti i sru- 
šiti. I sebe, i nas, s njom i pod njom. ,Tko mačem siječe, od mača 
i gine!“ (Mat 26, 52.). 

Braćo i sestre! Ne treba nam bolje ilustracije Isusovu dru- 
gom blaženstvu i božanskoj mudrosti, što iz njega govori, od 
ove crne slike, što smo je projicirali. Isus, eto, neće te krvave 
životne logike mržnje, nasilja i životinjske borbe za eksistenciju. 
On hoće da ljude vrati natrag k logici razuma, savjesti, humano- 
sti, ljudskog dostojanstva. On usvaja i proklamira druge kriterije, 
drukčiju strategiju, drukčije socijalne ideale. On hoće, da se ljud- 
ski problemi rješavaju dobrotom i bratski, a ne zloćom i silnički, 

krvnički, On apelira na drugo oružje: na oružje istine i na snagu 
i superiornost duha. Čovjek mora prestati da mrzi i da se tuče; 
on treba da prekine tragično rotiranje osvete; on treba da počne 
zlo oko sebe pobjeđivati — dobrotom. On mora da protiv ofen- 
zive mržnje prijeđe u protuofenzivu ljubavi. On valja da bude 
bolji i plemenitiji od drugih. Da im imponira, da ih baci na ko- 
ljena, da ih prisili na duhovnu kapitulaciju, svojom duševnom 
veličinom, svojom nesebičnošću i širokogrudnošću, svojim mirom, 
svojom promišljenošću. To je, viši, smisao i onih Isusovih poznatih, 
a tako, naoko, čudnih savjeta, da čovjeku, koji nas je udario po 
jednom obrazu, pružimo i drugi, da mu, kad nam je oteo kaba- 
nicu, ponudimo i haljinu, da uzajmimo i onima, koji nam ne će 
vratiti, da s onim, koji nas je prinudio, da s njim trčimo hiljadu 
koraka, otrčemo još hiljadu, da blagosivamo one, koji nas kunu, 
i molimo se za one, koji nas kleveću (Mat 5, 39—44.; Luk 6 
28—30.; 35—38.). ' 
Ako je onaj s druge strane još u srcu, u duši, dobar 
ugledat će se u tebe, zavoljet će te, predobit ćeš ga. Tko rado mis 
razgovara sa blagim i dobrim čovjekom, tko ga ne voli, tko ga ne 
štuje? »Na ranu bi ga privio!“ kažu ljudi. A ako je zao, posra- 
mit ćeš ga; ne će te barem još gore zamrziti; ne ćeš ga još gore 
razdražiti. Zamislit će se; počet će te u potaji štovati. A da ništa 
drugo, ne će na zemlji biti dva mrzitelja mjesto jednoga. Ne ćeš 
barem ti biti nasilnik, osvetnik, krvnik. Popustit ćeš. Možda ćeš 
nešto i izgubiti u materijanom pogledu, možda ćeš u čemu ostati 
i prikraćen u svojim pravima, ali ćeš zato moralno i etički dobiti. 
Bit ćeš veći u vladi nad sobom, u strpljivosti, u blagosti, u do- 
broti; bit ćeš bliži i sličniji Bogu (Mat 5, 45. 48.; Luk 6, 35. 386.). 
A bliži ćeš biti i ljudima. Ne će te se ljudi bojati; ne će od tebe 
bježati; ocijenit će te; bit će spremni, da te čuju, a možda i da 
te poslušaju. Osvojit ćeš, eto, pomalo i zemlju, ljude oko sebe; 
i tisa ša o ih. A, što je glavno, osvojit ćeš nebo: veliku zemlju 
obećanja, koja je mijenj rim: ' i 
: ja ja je namijenjena dobrima. Blago stoga tebi, ako 
Praćo i sestre! To je Isusova životna logika. To je borbena 
strategija kršćanstva. Krotkost, blagost, dobrota, praštanje. Valja 
biti pred Bogom malen, strpljiv, krotak; valja s ljudima biti 
blag i dobar. 
žir Tom je strategijom Isus uvijek i operirao i uspijevao. Njom 
je, jedinom, osvojio svijet. Narod je letio za njim kao očaran, 

i ako on ni na koga nije potegao ni mača ni biča; i ako nije ni- 
koga kleo i nikomu se ni prijetio ni svetio. Nije dao, ni onima oko 
sebe, da ga ognjem i mačem brane. ,Zadjeni mač svoj u korice!“ 
(Iv 18, 11.; Mat 26, 52.), rekao je Petru. »Ne znate, čijega ste 
duha!“ (Luk 9, 55.), kaže prijekorno sinovima Zebedejevim, kad 
su mu sugerirali, da ognjem s neba kazni samaritanski grad, koji 
mije htio da mu dadne noćište. Molio je i za one, koji su ga 
propeli i koji su na njega hulili, i dok je umirao. Nije im ni 
tada rekao ni jedne žalne. ,Oče, oprosti im!“ (Luk 23, 34.), bila 
je njegova jedina reakcija. Ali zato je on, tom svojom neviđenom 
dobrotom, osvojio, upokorio, smirio, oplemenio, usrećio, otkupio 
čitav svijet. Ne mačem, nego križem, kako kaže sv. Augustin. 
»Non ferro, sed ligno!“ Križem, na kojemu je umro za one, koji 
su ga vrijeđali. 

Njom je, strategijom krotkosti i ljubavi, i kršćanstvo unišlo 
u duše i u život. Propovijedajući bratstvo, grleći grubijane, divlja- 
ke i barbare, praštajući uvrjediteljima i progoniteljima, pomažući 
i čineći dobro svima, trpeći za pravdu i na pravdi. Redovnici-mo- 
nasi bez oružja, misionari Crkve, i oni sredovječni i oni dana- 
šnji, postali su učitelji i vladari, duhovni vladari, tolikima, koji 
su pred njih izlazili s lukom i kopljem, s otrovnim strjelicama 
u tobolcu, u čeliku i gvožđu. Goloruki, nasmijani, blagi svećenici 
postali su vođama i tribunima nezadovoljnih i revolucionarnih 
masa, socijalnim reformatorima, magnetom i putokazom zbunjenim 
dušama, idolom omladini, punoj energije, opozicije, kritike. 

Braćo i sestre! Drugo Isusovo blaženstvo sa gore: ,Blago 
krotkima, jer će oni naslijediti zemlju!“ (Mat 5, 4.) blaženstvo je 
kršćanske civilizacije, blaženstvo evanđeoske humanosti, blažen- 
stvo ljudske, obiteljske i socijalne, sreće, blaženstvo apostolata. 
Aktualnijega od njega nema; potrebnijega od njega nema. Njim 
Krist parira nasilju, mržnji i krvi: najvećoj tragici čovječanstva 
od početka. Bez blagosti, krotkosti i praštanja možemo biti krš- 
ćani molitve i jezika, ali nikada kršćani srca. Ni kršćani, za koji- 
ma će poći svijet: koji će ,naslijediti zemlju“. 

Drugo Isusovo blaženstvo sa gore! Ono, ako nije prvo, jest 
najtipičnije i jest najljudskije od sviju. Ono je blaženstvo Isusova. 
duha i blaženstvo ljudskoga pokoja. Isus ga je učinio, ,per emi- 
nentiam“, svojim i spasiteljskim, kad je rekao: ,Učite se od 
mene, jer sam ja krotak i ponizan srcem, pa ćete naći pokoj 
dušama svojim!“ (Mat 11, 29.). Amen, 

»Blago onima, koji plaču, jer će se oni utje- 
šiti!“ (Mat 5, 5.). 


ŽALOST IZABRANIH 


Nedjelja, 5. VIII. 1963.; Sarajevo, katedrala, 


' Dragi vjernici! Treće Isusovo blaženstvo sa gore opet je 
jedno paradoksalno, neobično, blaženstvo; baš kao i ono prvo: 
»Blago siromašnima!“ Barem u očima onih, koji ga shvate do- 
slovce. Tko plače, nesretan je, a nije sretan ni blažen. Nego, baš 
to i jest naočitiji dokaz, da ga ne smijemo tako shvatiti. Nijesu 
ga, sigurno, tako shvatili ni Isusovi slušaoci sa gore. Isus nije 
plakao, kad im je govorio: ,Blago onima, koji plaču!“ Ne ide 
riječ: »Blago!“ u usta, što gutaju suze. A ni ono, što im je Isus 
iza toga govorio, nije nikoga moglo natjerati na plač. Govorio 
im je o Božjoj dobroti i Providnosti, o ljubavi, milosrđu i bratstvu 
o borbi za istinu i za Kraljevstvo Božje. A junaci ne plaču. Ni 
braća u očinskoj kući, kad se vole i paze, ne plaču. 

Ne, ne! Nije Isus ovdje proglasio blaženima razmažene plačke, 


koji za svaku sitnicu liju jeftine, ženske, suze. Nije on ovdje 


proglasio blaženima ni melanholične mizantrope, koji se nikada 
ne će nasmijati i koji na sav svijet gledaju uvijek samo kroz 
svoje crne naočale, apatični prema svemu oko sebe: bilo to dobro 
bilo: zlo. Nije on ovdje proglasio blaženima ni sentimentalne bi 
sterike, koji plaču od prkosa, od afektacije, od povrijeđene taštine 
i oholosti, od nestrpljivosti i nemoćnoga bijesa, što im je život 
oteo iz ruku njihove skupe igračke i navalio im na leđa neki 
križ ili, još češće, križić; neće da trpe; malo im je uživanja: takvih 
je »blaženika“ danas pun svijet. Nije on ovdje proglasio blaženi- 
ma ni onih, koji su zaslužili šibe, a onda se bespomoćno i kuka- 

vički krive, bune, hule, kad su ih dobili: od Boga ili od ljudi, 
svejedno. A nje, sigurno, ni onih farizejskih licemjera, koji su u 
srcu bili puni lukave pohlepe i proračunane mržnje, a izvana se, 
naoko, žalostili i jadali nad tobožnjim poniženjem, i nesrećom 
svoga naroda pod tuđinskim, poganskim, rimskim, jarmom, nad 
zlim vremenima i pokvarenim običajima. Sve te suze malo vrijede 
i nijesu zaslužile ni Isusove pohvale, ni Božje utjehe. 

Treće je Isusovo blaženstvo, — nemojte se, braćo, začuditi, 
— u stvari, još najmanje namijenjeno onima, koji plaču. Prvotno 
je ono namijenjeno onima, koji ne plaču. Ali se zato bore i trpe: 
trpe junački i suhih očiju. Ono je namijenjeno uspravnima, a ne 
pognutima. Slabićima, koji su malodušno polegli po zemlji, pa 
grcaju i guše se u suzama. 

Plač i suze uzeti su ovdje simbolično: one su u stvari samo 
sinonim za plemenitu ozbiljnost života; za više, objektivnije, superi- 
ornije, idealnije, koncepcije i poglede na svijet; za nadnaravnu, va 
stoga i vječnu, orijentaciju ljudske aktivnosti i ljudskih težnji. 
Za kršćanski stil života, za razliku od životnog stila, što ga je 
prakticiralo staro, a danas ga, opet, prakticira novo, moderno, po- 
ganstvo: puno razvrata, ali i puno izrođenosti, truleži, nesreće. 

Braćo! Kristu nijesu ni pametni, ni veliki, ni blaženi i sret- 
ni, oni, koji se samo smiju: obijesno, raskalašeno, lakoumno. Kvd 
sv. Luke on im se izrijekom prijeti: ,Jao vama, koji se sada smi- 
jete, jer ćete tugovati i plakati!“ (Luk 6, 25.). Znak je to, da ne 
poznaju života. Da ne vide, kako je on ozbiljan i koja mu je 
konačna i prava svrha. Koliko iz njega pogibli i zasjeda vreba 
na dušu, koliko u njemu ima sudbonosnih rizika, koliko o njemu 
ovisi. Sva naša vječnost, čitav naš odnos prema Bogu, naša bes- 
konačna sreća ili nesreća. Površni su; šale se svojom glavom; 
teško, da će dobro svršiti. Zaboravljaju na ono glavno; odživjet 
će jedan ili nesretan ili prazan život: život bez vrijednosti i bez 
zasluga pred Bogom ; život, koji će svršiti razočaranjem i kajanjem, 
a možda i vječnim plačem. Znak je to, da ne vide teške i žalosne 
stvarnosti u sebi i oko sebe. Da je vide, ne bi se tako pustopašno 
i raspušteno smijali. Ne bi hihotali, dok toliki oko njih strahuju, 
i gladuju, i boluju, i cvile, i krvare, i ginu, i umiru. Dok “e 
tolike nevine duše kvare; dok bezbroj njihove braće i sestara, 
ni krivo ni dužno, trpi nepravdu i progone; dok mrak neznanja 


i zablude pritište milijune; dok se u tolikim ljudskim srcima trne 


svijetlo Božje; dok se u svijetu toliko griješi i toliko Bog vrijeđa. 

UVozbiljili bi se; plakali bi, — duhom barem, ako ne očima; — 
molili bi se; spasavali bi i pomagali duše; uzdisali bi za Božjom 
milošću i Božjim spasenjem. Znak je to, da sebe ne poznaju; da 
su duševno slijepi kod zdravih očiju; da ne znaju, koliko su iz- 
nutra uprljani, koliko su ružni u svojim zloćama i grijesima, 
koliko Bogu duguju i koliko će mu odgovarati. Inače im ne bi 
bilo do smijeha: povukli bi se u se, činili pokoru, radili oko svoga 
obraćenja. Znak je to, da su bez intuicije, da su kratkovidi i ne- 
realni. Inače bi vidjeli, kako je sve to zemaljsko veselje prolazno, 
tašto, prazno, bezdušno, besmisleno; kako dušu ostavlja pustom, 
kako čovjeku naglo bježi iz ruku, kako ga, na kraju, prepušta 
nutarnjem siromaštvu i zdvojnosti. Mislili bi na smrt. I na ono, 
&to dolazi poslije smrti. Tražili bi viša i neprolazna, neumrla, do- 
bra. Kultivirali bi dušu. Obazirali bi se za Bogom; pružali za 
njim ruke. Distancirali bi se od svijeta; živjeli trijezno, umjereno, 
oprezno. Podigli bi se do viših težnji. Razumjeli bi smisao boli 
i misterij križa. 

Ne; nijesu Kristu veliki ni blaženi oni, koji se obijesno 
smiju i griješe. Isus u svom trećem blaženstvu proglašuje sret- 
nima one prosvijetljene i dobre, u koje je unišlo sunce Božje 
istine i koji su vrata svoga srca otvorili milosti. One, koji se 
sebe boje, a boje se i svijeta, pa se čuvaju njegovih zamki i 
napasti. One, koji su svijesni svojih grijeha i spremni da se uvi- 
jek za njih kaju i čine pokoru. One, koji vole i Boga i ljude, 
pa se žaloste nad uvredama Božjega veličanstva i nad, duhovnom 
i tjelesnom, tragedijom svoje ljudske braće. One, koji se svaki 
dan junački bore za dobro i hrvu sami sa sobom. One, ljude 
“velikih želja (Dan 9, 28.; 10, 11. 19.), kojima je dojadila vlada 
zla u svijetu i otješnjala ova mala zemlja oko njih, pa uzdišu 
“za božanskim otkupljenjem i za boljim, punim, životom gore na 
nebu. 

Braćo i sestre! Smisao je trećega blaženstva sa gore sasvim 
jasan, ali i sasvim konkretan. Kršćanstvo, Kraljevstvo Božje na 
zemlji, nije vjera ludovanja i lakoummosti, nije vjera luksusa i 
neprestanih poklada, nije vjera utapanja u zemaljštini, nije vjera 
zaboravi na dušu, na Boga, na vječnost. Smisao kršćanskog života 
nije ,pjesma, smijeh i ples“, kako su nam ono, neki dan, napi- 
.sali na jednom plakatu. Kršćanstvo je vjera mislilaca i junaka, 
“vjera životne trijeznosti, vjera vječne odgovornosti, vjera velikih 
zideja, vjera besmrtnih ideala, vjera nebeskih nada. Kršćanstvo 

je rezervirano, mirno, ozbiljno i dostojanstveno. Ono je uvijek 
s idealistima, ono suosjeća s onima, koji pate, ono stoji uz samo- 


zataju i uz kult duha, a ne uz obožavanje tijela. Uz ono, što 


ostaje, a ne uz ono, što prolazi. 

Ali, — ono nije pesimistično, nije neveselo, nije očajno i 
desperatersko. Ono ima svoju veliku utjehu i svoju veliku radost. 
Krist ju je obećao onima, koji kršćanski plaču. I ako ne hiho- 
ćemo, mi smo puni ponosa ispunjene dužnosti, puni Boga, puni 
mira i sreće. Ako na zemlji nema sreće, ima je na nebu. Ako je 
svijet materije malen, mogu biti velike duše. Može u njima stolo- 
vati Bog. Dobro će na koncu pobijediti zlo. Trpljenje će svr- 
šiti slavom! 

Kršćanski život nije nikada bez smisla. Ni onda, kad je 
patnički! Ni onda, kad je pun suza! Ako mi kršćani plačemo, 
mi plačemo suzama nade i rađosnicama suzama otkupljenja. S 


milijunima onih, koji su se, kao i mi, smirili i utješili na božan- 


sku riječ: ,Blago onima, koji plaču, jer će se oni utješiti!“ 
(Mat 5, 5.; Luk 6, 21.). Amen. 


218 














»Blago onima, koji su gladni i žedni pravde, 
jer će se oni nasititi!“ (Mat 5, 6.). 


LJUDI OD BOŽJE PRAVDE 


Nedjelja, 12. VIII. 1962.; Sarajevo, katedrala. 


Dragi vjernici! Četvrto Isusovo blaženstvo sa gore: ,Blago 
onima, koji su gladni i žedni pravde, jer će se oni nasititi!“ 
(Mat 5, 6.) ne ostavlja nikakve sumnje o svome pravome smislu. 
Njega nitko ne može krivo ni jednostrano protumačiti. 

Ne misli Isus u njemu na one, koji su gladni kruha i žedni 
vode. Mnogi od onih, koji su gladni kruha, nijesu, nažalost, 
gladni pravde. Mnogi od njih niti čine pravde niti za njom čez- 
nu. U gladu za kruhom oni, često, ni na što drugo ni ne misle 
osim na kruh; na Boga su i na božanske nade i vječne utjehe 
posve zaboravili. Ako su još čega gladni i žedni osim kruha i 
vode, gladni su užitaka i bogatstva, žedni su, u svome očaju, 
alkohola, a mnogo puta i osvete i krvi; pravde i ljubavi nijesu. 
Katkada su im duše još jadnije i praznije nego usta i želudac. 
Pune ih psovkom, hulom, bludnošću, rakijom. Prosjak je i odvi- 
še često materijalista, cinik, psovač i bezbožac; a kad se gladne 
mase pobune i revolucioniraju, obično poteče krv i ruše se ne 
samo palače, nego i crkve, i oltari. Takvo primitivističko tumaće- 
nje svoga Četvriog blaženstva Isus je izrijekom i sasvim jasno 
isključio čitavim i tekstom i kontekstom: on govori, bez ikakve 
ekvivokacije, samo o gladnima i žednima pravde, i samo takve 
zove blaženima. Tko od onih gladnih kruha hoće da bude bla- 
žen, valja da i onda, kad je gladan, ostane dobar i pravedan: da mu 
i gladnu pravda bude preča i od kruha, i od života. Samo toj 
gladi pravde obećaje Isus, da će je nasititi. Za glad kruha on 

to ne kaže, i on to ne čini. Koliki milijuni, širom svijeta, i da- 
nas gladuju; koliki su, i pravednici, i sveci, umrli od oskudice 
i gladi: i kod kuće, — u doba nerodnih i gladnih godina, — i 
po samicama i zatvorima! 

Gladovanje pravde, to je Isusovo blaženstvo; njemu je je- 
dinomu obećana božanska sitost milosti i nebesko bogatstvo vječ- 
ne dobrote. 

A široka je ta Isusova pravda po svome smislu, sadržaju, 
opsegu, značenju. Nije to samo pravda među ljudima. Nije 1o 


samo, da nećeš tuđega i da svakome daješ, što ga ide: bez prije-. 


vare, bez sebičnosti, bez partajičnosti i protekcije. Nije to samo, 
legalna, krepost sudaca, činovnika, gospodara i zakonodavaca. 
Nije to ni samo borba i kampanja za ljudsku solidarnost i za 
jednakost prava i dužnosti, koju krate tebi ili drugima. Nije ni 
onda, kad je iskrena i dosljedna, a pogotovu nije onda, kad je 
neiskrena i nedosljedna. Koliko puta oni isti, koji su za sebe 
i za svoje tražili pravdu, brzo na nju zaborave, kad bi je tre- 
balo dati i njihovu protivniku i takmacu! Te, ljudske, pravde ni 
nema, — i nikada je ne će ni biti, na zemlji, — dok ljudi naj- 
prije ne pruže ruke za Božjom pravdom. Svestranom, širokom, 
općom, Božjom pravdom. Za svim onim, što nije u čovjeku 
pohlepa i nagon, nego duh i razum. Savjest. Moralni zakon. 
Etički ideal. Viši čovjek. Volja Božja. Sve ono, u čemu je čovjek 
izdignut iznad životinje i sličan Bogu. Sve ono, na što čovjeka 
Bog zove i za što čovjeka Bog jača svojom milošću. Sve ono, 
čega čovjek bez Boga ne može imati i čega nema, otkako je 
god grijeh unišao u svijet, a što mu nudi Bog, što mu donosi 
Isus: svojim otkupljenjem; svojim nebeskim obećanjima i daro- 
“vima. Čovjek toga sam po sebi ne može imati. Ali može, — kad 
mu se je Bog jednom javio, — za tim čeznuti, za tim pružati 
ruke, za to moliti, za tim gladovati. Može toga biti željan. Može 
pokazati dobru volju. Može se, kad mu Bog pruži ruku, te 
ruke tvrdo, grčevito, zahvalno, prihvatiti. Može, kad mu je Bog 
već jednom dao, da se okusi njegove pravde, sve više za njom 
trčati, za nju se otimati, predati joj se svim srcem, staviti joj 
se sav u službu, naslađivati se u njoj. Onako kao čovjek, koji je 
ogladnio, u dobru zalogaju: zna ga cijeniti; nikada mu ga nije 
dosta. Može biti veledušan prema Bogu, koji ga je zagrlio. 
Može ga voljeti od svega srca. Može biti u njega zaljubljen. U 
Boga i u sve, što je Božje. U milost, u vječnost, u nebo. 

U tom smislu ovaj je glad za pravdom prva krepost. Kre- 
post savršenih. Krepost velikih i plemenitih. Krepost svetaca. Ali 
i krepost grješnika, koji su bili opravdani ili su na putu oprav- 
danja. Pate pod svojim grijesima. Osjećaju bolno svoje izagnan- 
stvo i svoju nesreću. Traže Boga i za njim uzdišu. Tko je ima, 
tu prvu krepost, sigurno će naći Boga; sigurno će se u Bogu. 
upokojiti i usrećiti. Ne će ostati na pola puta. Nasitit će se 
pravde potpuno i do kraja. Ponešto već ovdje, a pogotovu on- 
dje gore, u novom nebu i na novoj zemlji, gdje, po riječi Aposto- 
lovoj, obitava pravda: ,in quibus iustitia habitat“ (2 Petr 3, 13.). 

Glad za pravdom. U Isusovim ustima nije to ništa drugo: 
nego glad za Bogom. I za svim onim, što je Božje. Što Bog 
hoće i što Bog daje. A Eog hoće ono, što je veliko i dobro, i 
plemenito, i vrijedno, i uzvišeno, i vječno. Bog neće sitnica. Pred 
njim materijalna, prolazna, dobra nijesu ništa. On hoće Svoju: 
slavu i vječno spasenje duša. On hoće afirmaciju i pobjedu Kra- 
ljevstva Božjega među ljudima. A Bog daje ono, što dušu siti, 
a ne, što je ostavlja gladnom. On daje čovjeku ponos, dostojan- 
stvo, mir i sreću djece Božje, — nutarnju, nadnaravnu sreću, 
— božansko sinovstvo, dioništvo na svome besmrtnom, beskonač-. 
nom, radosnom, lijepom životu u nebu. 

A Bog nije škrt; on je darežljiv, dobar i blagodaran. On 
ne daje svoje milosti ni svoga Duha na mjeru: »Non enim ad 
mensuram dat Deus Spiritum!“ (Iv 3, 34.), On je ima dosta za 
sve nas. On voli one, koji njega vole. Vole i traže. On je bogav 
za sve one, koji su mu širom otvorili srce i primaju ga s radošću: 
i s veleđušjem; služe mu željno i ustrajno; žrtvuju za njega sve. 
Oni će od njega sve i dobiti. Bogat je on za sve, koji ga za-. 
zivlju — ,dives in omnes qui invocant illum“ (Rim 10, 12.). Tko: 
je sve spreman dati za dragocjeni biser Kraljevstva Božjeg, biser 
će i biti njegov: rekao je Isus u svojoj evanđeoskoj priči (Mat 
13, 46.). 

Braćo i sestre! Nijedno Isusovo blaženstvo sa gore nije valj- 
da u naše dane aktualnije od ovoga. Sva je naša bijeda, — bije-. 
da i nas pojedinaca; bijeda i čovječanstva i kršćanstva, — u 
tome, što ih je među nama tako malo, koji su gladni pravde i 
žedni kršćanske savršenosti i svetosti. A tako ih je mnogo, koji 
su gladni i žedni zemlje i njezina uživanja. Gladni novaca, glad-. 
ni gospodstva, gladni ljudske ljubavi, gladni tašte slave, gladni 
svile i zlata, gladni luksusa i standarda, gladni plesa i zabave. 

Dok smo god takvi, nikada nam se duše ne će smiriti; mirada 
ni u našim kućama ni u svijetu oko nas ne će biti sreće. Uvijek 
ćemo biti i gladni i žedni, i nesretni i zli. A sva je naša nada, 
sve su naše kršćanske želje i molitve svezane uz kršćanske duše. 
gladne Božje pravde. Uz ljude, koji su se okrenuli od svijeta, 
a zagledali u Boga, s velikom i jakom čežnjom. Uz ljude, ai 
su se zaljubili u dobrotu, u pobožnost, u čistoću srca, u milosr e, 
u ljubav, u blago milosti, u apostolat, u spasavanje duša, u ne- 
beska dobra, u Božje ideale. U ljude, spremne, da sve učine, što 
Bog od njih želi, i da, i uz najveće žrtve, spase dušu, ugode Bogu, 
prošire slavu Božju. 

pa do a Dajte nam ih, — što više, mnogo, — pa 
ste preporodili svijet, pa ste Kraljevstvo Božje magnis čagić m od, 
pa ste napunili i zemlju i nebo ljudima sitima sreće i blaže = 
stva. Blago tada nama i njima! ,Blago onima, koji su gladni i 
žedni pravde, jer će se oni nasititi!“ Amen. 

»Blago milosrdnima, jer će oni biti pomi- 
lovani!“ (Mat 5, 7.). 


VJERA MILOSRĐA 


Nedjelja, 19. VIII. 1962.; Sarajevo, katedrala. 


Dragi vjernici! Dobro su rekli kršćanski mislioci naših dana, 
da će Evropa i čovječanstvo uvidjeti, što im je bio Krist, istom 
onda, kad od njega otpanu. Kad se opet vrate u poganstvo. U 
njegovu duhovnu tamu, u njegovu bezdušnost i okrutnost, u 
njegovu pokvarenost i beznađe. Tkogod ima oči i umije logično 
misliti i opažati, vidi to i danas. Kakogod se iz modernoga svijeta, 
sve više, gube evanđeoski, Kristovi, pogledi na svijet, tako, sve 
više, blijede i moralni ideali i kulturne tekovine čovječanstva. 
Sve se manje cijeni čovjek; sve se više kultivira tijelo, užitak, 
seksus, a sve manje duh; sve manje ima među ljudima međusob- 
nog štovanja, harmonije, solidarnosti, altruizma; sve život postaje 
sebičniji, ali i gorči, i prazniji, i žalosniji; sve se više ignorira 
pravo, a sve više afirmira nasilje. 

Još do jučer, dok se je vjerovalo u Boga i kršćanski rezo- 
niralo, nitko nije mogao, bez groze, ni pomisliti, da nevinu čo- 
vjeku digne život, a danas se, sa smiješkom i bez trunka stida, 
ubijaju milijuni bespomoćnih ljudskih bića već u materinoj utrobi: 
voljom, a često i rukom vlastite majke i oca. Još do jučer gle- 
dalo se u brak kao u svetinju, ženska je i djevojačka čast bila 
vrjednija i skuplja od glave, a danas se svi frivolno valjamo u 
Kaljuži općega nemorala i cinički ismijavamo svemu, što znači 
Primat, prvenstvo, duha i uzdu pohoti. Sankcionira se i glorifi- 
cira moral bezvoljnosti i nagona. Još do jučer ljudi su se i narodi 
u svojim sporovima pozivali na pravo i apelirali od ljudske prav- 

de na božansku pravdu i njezine vječne sankcije; danas, — vidjeli 
smo to, u vrijeme rata, na svoje oči, — i najcivilizovaniji narodi, 
i ljudi najviše školske i estetske kulture, bez skrupula obesprav- 
ljuju svakoga, tko smeta njihovim osnovama, i vjeruju, i teoret- 
ski i praktično, samo u argumenat sile i u snagu oružja, pa ma- 
sovno prolijevaju krv neboraca i divljački, barbarski, ruše kul- 
turne spomenike i najviše moralne vrijednosti i svetinje života, 
isto onako kao nekada stari Vandali ili Huni. Od sve, toliko 
reklamirane, humanosti i filantropije na papiru, koja je moder- 
nom čovjeku zamijenila religiju i Boga, nije u stvari ostalo ni- 
šta. Nietzsche-ovski ,nadčovjek“ nije human; on je brutalno ne- 
human. Novo poganstvo isto je onako nečovječno i nemilosrdno 
kao i ono staro. I kad je na vrhuncu, u kulmimaciji, vanjske 
civilizacije. Baš kao što je i kršćanstvo uvijek humano: i onda, 
kad je primitivno i nepismeno. 

Možda je, — da se sada vratimo na temu milosrđa, — 
pretjerano, kad neki kažu, da poganski svijet prije Krista nije 
uopće ni poznavao ideje humanosti i milosrđa. Pojedinačno pro- 
bijala se je i tada ta ideja kroz finije ljudske savjesti i duše; 
— prirodni je Božji zakon i tada bio upisan u svako ljudsko 
srce; — mudraci su je i filozofi kojiput naučavali i propagirali: 
nepotpuno doduše i blijedo; na primjer grčki i rimski stojici i 
platonski idealisti. Ali priznatom i općenito prakticiranom  ži- 
votnom mudrošću nije milosrđe bilo, nigdje i nikada, u pretkrš- 
ćanskim vremenima. Nikomu prije Krista nije ozbiljno smetalo 
bespravlje robova, zlostavljanje i izrabljivanje žene, užasna soci- 
jama nejednakost i nepravda kastinskog sistema, okretanje pod 
nož čitavih vojski i naroda u neprestanim krvavim ratovima; da 
i ne spominjemo ljudožderstva, spaljivanja udovica i ljudskih žrta- 
va. Nitko nije gradio bolnica za gubavce, nego ih je iz sela 
tjerao u šumu kao zvijeri; nitko nije plakao, što u svijetu ima 
toliko bolesti i gladi. Ljudi su se bojali samo, da oni ne oglad- 
ne i ne obole: gladne su mase, kad bi navalile na gradove, u 
doba nerodice i suše, oružjem vraćali sa gradskih vrata, neka 
pocrkaju. A bolesnike i starce izvodili su u pustinju ili na snijeg, 
da se smrznu ili da ih požđeru vukovi, lavovi i tigrovi. Samilost 
se smatrala slabošću i ludošću. Ni rimskom aristokrati, ni vestal- 
skim djevicama-plemkinjama, ni caru, nije bilo ispod časti, da 


se zabavljaju i naslađuju ubijanjem ljudi u cirku i na gladijator-. 


skim igrama. Osvetom se je i međusobnim zastrašivanjem urgi- 

ralo i branilo Pravo. Vrhunac je vladarske i diplomatske muđ- 
rosti kika ono rimsko: ,Oderint, dum metuant — Neka slobodno 
ora samo neka se boje!“ Apostol Pavao, koji je, ako itko 
obro poznavao poganstvo, ne kaže badava, da je jedna od prvih 
negativnih karakteristika poganstva bila nečovječnost i krutost: 
sine ef oaio — — sine misericordia“ (Rim 1, 31.). m 
u Starom se Zavjetu, i u Mojsijevskoj se je objavi 
Pe sporo i škrto probijala misao otiče Nadia ogekih 
aznim putem: po prorocima i mudracima. I nikada nije došla 
ni do potpunosti ni do univerzalnosti. I židovski su kraljevi ubi- 
jali žene i djecu svojih protivnika, palili čitave gradove kaki bi 
ih osvojili, žive pilali pilom svoje ratne zarobljenike Oko za 
oko, zub za zub!“ (Lev 24, 20.; Mat 5, 38.) bio je i u židov- 
stvu Vrhovni princip međuljudskih i pravnih odnosa. Siroma 
štvo i bolest smatrali su se kaznom Požjom, a siromah i balon. 
nik grješnicima, koje je Bog kaznio (Iv 9, 2.): nije ih se puno 
žalilo. A milostinja se je dijelila, ali uglavnom samo svome: 
stranca se je, u praksi, preziralo i varalo, bio on sretnik ili 
patnik, svejedno. i ' 
Braćo i sestre! Nama danas nije ništa neobič čuj 
iz Isusovih usta: ,Blago Pirnovedho ili: se Re aaa onom 
kao što je milosrdan i Otac vaš nebeski!“ (Luk 6 36.) Ali, kad 
je Isus bo govorio na gori blaženstva, to je bila ka. mania zeiio» 
lucija. To je bila senzacija i novost prvoga reda: Svijet je pogan- 
stva i nevjere bio tom Isusovom  proklamacijom prodrman u 
svojim temeljima. Stalo se je konačno rušiti okrutno daadlskai 
gospodstvo nad čovječanstvom: gospodstvo suza i krvi. Srca su 
se ljudskih patnika prvi put ogrijala nadom i ljubavlju; oči 
su im se prvi put zažarile radošću i srećom. Netko ih je požalio 
i pružio prema njima ruku, da ih pomiluje i da im pomogne. 
aa Učitelj sa gore blaženstva prvi je, iza vjekova i tisućljeća 
judima pokazao rukom na nebo i rekao im, da je Bog. koji 
vlada svijetom, milosrdan i dobar. Moraju stoga i oni Mik. silo 
mike dobri. Braća su u Bogu. Mora im biti tuđa nevolja teška 
pe i njihova. Ne smiju nikoga oko sebe ni gaziti ni gurati 
3 tima. Moraju tuđu bijedu najprije žaliti srcem, ali onda i 
ažiti djelom. I bijedu tijela, i bijedu duše i grijeha. I glad 
usta, i glad srca: žeđu za istinom i pravdom. Brataki širokogrud- 
no, veleđušno. Učitelj je sa gore, prvi iza vjekova i tisućljeća 
samilosno zagrlio sve ljudske stradalnike. On je, prvi, i ča 

jedao i nalagao milosrđe, i bogatima i siromašnima. On je, svo- 
jim primjerom i svojom milošću, prvi put, učinio ljude istinski 
milosrdnima, 

Braćo i sestre! Svako: dalje tumačenje samo bi oslabilo bo- 
žansku sadržajnost, pregnantnost, lapidarnost, ovoga Isusova, pe- 
toga, blaženstva. Čitavo je Isusovo Evanđelje propovijed milosrđa. 
Čitav je Isusov život liječenje: liječenje duša i tjelesa. Otiranje 
suza. Spasavanje grješnika i nesretnika. I čitava je njegova Crkva 
samo jedna jedina velika karitativna institucija, samo jedna kon- 
tinuirana, neprekidana, vječna, praksa duhovnoga i tjelesnoga mi- 
losrđa. Milosrđe je kći ljubavi, a samo ljubav nalazi Boga i 
dobiva njegove vječne nagrade. ,Deus caritas est — Bog je ljubav, 
i tko u ljubavi ostaje, u Bogu ostaje, i Bog u njemu!“ (1 Iv 
4, 16.). 

Što nama, braćo i sestre, danas treba, nije, da učimo, da 
moramo biti milosrdni. Na svakoj je stranici Evanđelja ta nauka. 
Bez ljubavi i milosrđa nema kršćanstva. Što nama danas treba, 
to je, da budemo milosrdni. Srcem, riječju, djelom. Svaki dan 
i svaki čas. Tolikoj ijudskoj bijedi, koje je pun svijet. Sa 
svakim, tko je u nevolji. I sa svakim, tko je u grijehu i iko 
je zao: grješnik je-uvijek luđak, bolesnik i nesretnik, Da s Kri- 
stom i u Kristu budemo milosrdni. Njemu za ljubav. Za nje- 
govu vječnu plaću. Humanost bez vjere uvijek je impotentna, 
anemična, nemoćha, hladna i prazna. 

Braćo i sestre! Kad vjerujemo, mi znamo, zašto činimo mi- 
losrđe. Nijesmo samo milosrdni braći i sestrama. Sebi smo milo- 
srdni. Svojima smo bijedama i grijesima milosrdni. Bit ćemo 
pomilovani. Bit ćemo nagrađeni. Bogato i vječno. Unići ćemo u 
nebo: najlakšim, najkraćim, najsigurnijim putem. Dano nam je 
obećanje. Imamo u rukama mjenicu. ,Blago milosrdnima, jer 
će oni biti pomilovani!“ (Mat 5, 7.). Amen. 

»Blago onima koji su čista! Srda. fer A : 
$ , rca, jer će 
oni Boga gledati!“ (Mat 5, 8.), : 


BIJELA _KREPOST 


Nedjelja, 26. VIII. 1962.; Sarajevo, katedrala. 


Dragi vjernici! Šesto Isusov ž 

Dragi | ici! o blaženstvo sa gore blažen- 

a. e ka doca Moralno čistih. U svakom dano Ne =. 
edu seksualne čistoće. Čisto je lj ' 

g judsko srce pred Bogo 
mad ea . še =: nema ništa, što bi mutilo liku Božju, 
uši. Ni oholosti, ni zlobe, ni iskr i j 
srdžbe, ni mržnje, ni putenosti: k je 'p S Hedi kika 
s kh : kad se je potpuno predalo B 
i s Bogom uskladilo. U takovu i dog dj 

s se srcu Bog ogleda k i 

stom, glatkom ogledalu: jbrž a dje aj. 

i aisinecea je) U, ono Boga najbrže prepoznaje i naj- 

pz i . ema: tao uključene u evanđeoski ideal či- 
| “4 Sad Isus, kad kršćanstvo, govori o čistoći, jed 

f ss 4 Sie im 

ooo uvijek va prvom mjestu; ispred sviju dio“ Već 

imenu, Čistoća je sinonim za nevinost duše i 

po Kk is ' še i ola 

Pnoša uvijek u kršćanskim očima izaziva asocijaciju s djevi- 
čans vom, sa stidljivošću, sa čednošću, sa seksualnom uzdržlji 

deeta erotskim samosvladavanjem. i 

ema sumnje, da je na tu, seksualnu, čistoću i 

| Nes nje, r 5 k u i Isus prvot- 

on =. je Pića duše nazvao blaženima. Skoro sve sa 
: avači i tumači sv. Pisma, skoro svi sveti oci i 

gete, j ' : i, razumi- 

avaci sije ij: tekst. A i Crkva je uvijek najvoljela u tom 

3 i .. DI s i 
| amain primjenjivati ovo Isusovo blaženstvo, ovu Isu- 
Nije, braćo, čistoća ni najbitniji ni j 
j aćo, : jbitniji ni najkarakterističniji ele- 
menat u kršćanstvu. Ljubav, pa stoga i milosrđe, i keotkogi i 

mirotvornost, pa stoga i samozataja i strpljivost, dolaze, po gra- 
duaciji, stupnjevanju, vrjednosti prije nje. Ljubav je Isusu 
prva (Mat 22, 38.; Mark 12, 31.; Luk 10, 27. 28.), i nova 
(Iv 13, 834.), i specijalna njegova (Iv 15, 12. 17.) zapovijed, a 
Apostol zove ljubav ,puninom zakona“ (Rim 13, 10.). Nije čisto- 
ća najbitnija stvar u kršćanstvu. Ali jest najspecifičnija. Jest ono, 
po čemu se kršćanstvo najlakše razaznaje i prepoznaje. Ono, po 
čemu se kršćanstvo, — već na prvi pogled, već i za lajika, — 
razlikuje od svih drugih religija. Što na njemu odmah pobuđuje 
pozornost; udara, bode, u oči. Što sa vanjskog profila kršćan- 
stva najrelijefnije, najplastičnije iskače, kao tipično i neobično. 


Ima još religija, koje preporučuju milosrđe, — eno, islam, — 
ima još religija, koje vole mir, — eno, budizam; — ali nema 
nijedne, s kojom bi kršćanstvo dijelilo svoj moralni ideal čistoće. 
Ono je tu jedno i nedostignuto. Ono je tu potpuno osamljeno. 
Ono je tu, u svojim zahtjevima, otišlo daleko iznad svega, što. 
su ljudi prije njega bili spremni prihvatiti i učiniti. I u teo- 
riji, i u praksi. 


Nigdje ljudska. narav nije grijehom više oslabljena i za- 
trovana nego u materiji seksusa i erotike. Nigdje nijesu zastra- 
njena čovječanstva ni tako duboka ni tako općenita, ni tako 
kobna, fatalna,. kao u toj točki. Ni u jednoj drugoj materiji 
moralnoga zakona ne prave ljudi tako lako kompromisa; nigdje 
drugdje nijesu potrčniji na popuštanie i skloniji nizvmdici. Ništa 
im nije teže od seksualne čistoće i usdržljivosti. Spolni je nagon 
u čovjeku ne samo najsilniji, — silniji je od njega samo nagon 
samoodržanja, — nego i najnerazumniji, najdivljiji, najneobuz- 
daniji, najdestruktivniji, najrevclucionarniji, od svih ljudskih na- 
gona. Sjetite se grčkog i rimskog poganstva, — na svakoj skoro 
stranici svojih poslanica žigoše sv. Pavao njegov razvrat i grmi 
protiv bludnosti; — sjetite se harema i mnogoženstva, — i kod 
Židova, i na Davidovu i Salamonovu dvoru; — sjetite se totalne 
seksualne degeneracije u mnogim primitivnim plemenima i naro- 
dima, — pričaju o tom i etnolozi, i putopisci, i misionari; — 
sjetite se, do koje se je razine, kako se je nisko, spustio na tom 
polju moral današnjeg, hiperkulturnog, svijeta; — pa ćete istom 
onda pravo osjetiti, kakav je izazov ljudskoj moralnoj bijedi zna- 
čilo ono Kristovo: ,Blago onima, koji su čišta srca, jer će oni 
Boga gledati!“ (Mat 5, 8.). ' 

taj Samo tri stvari od tih Kristovih visokih zahtjeva treba da 
izrijekom spomenemo. Jednoženstvo i nerazrješivost braka, sve do 
smrti. Nigdje na svijetu nijesu ljudi prije Krista toga prakticirali; 
onako tvrdo i beziznimno, kako to zahtijeva Evanđelje. ,,Što je 
Bog sastavio, neka čovjek ne rastavlja!“ (Mat 19, 6.; Mark 10; 
9.). »Ako tko pusti svoju ženu, — i oženi se drugom, čini pre 
ljubu; i tko puštenicu uzme, čini preljubu!“ (Mat 19, 9.; Luk 
16, 18.). Dragovoljno i doživotno djevičanstvo, kao moralni ideHl i 
evanđeoski savjet (Mat 19, 12.; 1 Kor 7, 7. 8. 40.). Ni za ime 
mu nigdje drugdje nijesu znali: ni u Izraelu. Ograničavanje sek- 
sualnoga života samo na brak, na porod, na obiteljski život, na 
više, etičke, razumske, ciljeve i norme; sublimiranje nagona, pro- 
duhovljenje ljubavi. Puna i obavezna uzdržljivost prije i izvan 
braka. ' Uzdržljivost i u mislima (Mat 5, 28.). Malogdje je, i u 
historiji i u životu, susrećemo u nekršćanskim sredinama. 

A Krist sve to traži i uči. Apodiktično. Odlučno. Pod grijeh 
u svim obligatnim stvarima. Pod teški grijeh. Ne obazire se na 
milijune, koji rade drukčije i protivno. Ne povlači se, ni kad 
mu njegovi najbliži učenici kažu: ,Pa, kad je čovjeku tako sa 
ženom, ne vrijedi se ni ženiti!“ (Mat 19, 10.) 

Braćo i sestre! Ima to u Kristovim ustima svoju, višu, lo- 
giku. Krist vjeruje u nadmoć i u prava duha. On hoće, da 
čovjek bude sličan Bogu. Ne da mu se utopiti ni u materiji ni 
u mesu. Hoće da ga izdigne nad životinju. Hoće da ga upravi 
na vječnost i na ideale. Hoće da ga otkupi od robovanja puti. 
Svejedno, što je to teško. Valja zaslužiti sreću lica Božjega. 
Valja iskupiti besmrtnu slobodu djece Božje (Rim 8, 21). I 
svagdanjom borbom! I svagdanjim umiranjem nižemu čovjeku! 
I svagdanjom protuofenzivom na niže sfere našega ljudskoga bića! 
I bh Krist vjeruje u pobjedonosnost i svemoć milosti. Što mi ne 
možemo, može sila Božja u nama; može milost otkupljenja; može 
snaga molitve i sakramenata. Kristove, kršćanske, čistoće nema 
bez vjere i bez Boga. 

; Braćo, mi znamo, da smo u ovomu našemu poimanju či- 
stoće do kraja, kompletno, izolirani, Svuda oko nas bune se protiv 
Isusova šestoga blaženstva. Ne priznaju ga. Protestiraju protiv 
njega: uime prirode, uime slobode, uime ljubavi. Ali, mi ne 
možemo natrag. Ne možemo Krista dementirati. Kršćanstvo će 
ostati poklonik čistoće, ili ga ne će biti. Uzalud je od nas tra- 
žiti u toj stvari kompromise, koncesije, revizije. Kršćanstvo nije 

kapituliralo pred razbludom staroga poganstva; ne će kapitu- 
lirati ni pred razbludom novoga poganstva. Mi se ponosimo tom 
našom izolacijom: baš kao što se ponosimo, što je Crkva radije 
pustila, da Henrik VIII. povuče za sobom čitavu Englesku u kri- 
vovjerje, nego da prizna njegov preljubnički brak. Mi u toj izo- 
laciji kršćanstva vidimo dokumenat njegove istinitosti i božan- 
stva, mi je smatramo časnom i sjajnom, ,splendidnom.“ Mi i danas 
ponavljamo ono Apostolovo: ,Nemojte se varati, bludnici — ne 
će posjedovati kraljevstva Božjega!“ (1 Kor 6, 9. 10.). 

Mladići i djevojke, koji se javno grle i natežu po ulicama 
i parkovima, onaj goli svjet sa vrpcama preko prsiju i oko bokova, 
— na plaži, kod kuće, na ulici, svejedno, — oni, koji vode slobodne, 
ili nevjenčanu, ili protunaravnu ljubav, ljubav bez djece, nijesu 
kršćani i ne će nikada biti. Oni ne će ni ugledati ni gledati lica 
Božjega. Pred njima će se, ne obrate li se, zatvoriti vrata Kra- 
ljevstva nebeskoga.: 

Samo oni, koji su čista srca, gledat će Boga. Isus to kaže. 
Vidjet će ga već ovdje na zemlji; — čisto se srce samo od sebe, 
s plemenitom radošću, otvara vjeri i Bogu, i svim Božjim ideali 
ma. A vidjet će ga i gore u nebu: iza kako im umre i istrune 
tijelo, a onda opet uskrsne. Bit će vječno i sretno zagledani 
u njegovu nestvorenu, beskonačnu, božansku, ljepotu i istinu. 
Bit će vječno i sretno zaljubljeni u njegovu, čistu i veliku, do- 
brotu i ljubav. To više, što su na zemlji bili čistiji! 

Braćo i sestre! Kršćanstvo je autentično i jako, samo ako 
je čisto. A čisto je, jer je religija duha; jer je zagledano u Boga 
iu vječnost. ,Duh je ono, što oživljuje; tijelo (i meso) ne vrijede 
ništa!“ (Iv 6, 64.)! Amen. 

»Blago miroljubivima, jer će se oni naz- 
vati sinovima Božjim!“ (Mat 5, 9.).. 


JEDINI VELIKI MIROTVORAC 


Nedjelja, 2. IX. 1962.; Sarajevo, katedrala. 


Dragi vjernici! Sedmo Isusovo blaženstvo sa gore: »Blago 
miroljubivima, jer će se oni mazvati sinovima Božjim!“ (Mat 
9, 9.) nije nimalo senzacionalno ni paradoksalno, kao neka druga 
od njih. Ono je uzeto čovjeku i čovječanstvu isred srca i duše, 
Kolikogod je mira uvijek malo bilo na svijetu, — šotona se je, 
taj zakleti, iskonski neprijatelj ljudske sreće,  ,ljudoubojica od 
početka“ (Iv 8, 44.), kako ga sam Gospodin naziva u Evanđelju, 
za to brinuo; naše su se ljudske strasti za to brinule, — toliko su 
ga, mira, uvijek bila vječno gladna i žedna bezbrojna ljudska 
srca. Baš ona najplemenitija. Mir je bio ideal velikih duša. Baš 
ona najbjednija; a takvih je mvijek bilo najviše. Mir je bio 
čežnja malih ljudi; čežnja masa. Ako su obijesni kraljevi i pre- 
potenine, 'jogunaste seoske mapržice bile željne tučnjave, kavge 
i krvi, njihove je majke i žene nikada nijesu bile željne. Nijesu 
ni djeca, koja su uvijek bježala ispred krvavih očiju ljudi s puš- 
kom na ramenu i s nožem o pojasu. Nijesu ni mirni seljaci, koji 
su se morali kriti po šumama i zbjegovima i ostavljati svoje kuće 
i njive, da ih pljačkaju i gaze vojske, kad bi prolazile, u doba 
ratova, strateškim putevima, najčešće baš kroz plodne doline 
i pitoma, župna, sela. Nije se narod nikada veselio ratu: ako se 
je pjevalo po stavnjama i mobilizacijama, najviše se je od muke 
pjevalo. Filozofija mira uvijek je bila blizu svim plemenitim du- 
hovima. Barbari su se oduševljavali za rat, a mislioci, mudraci 
i čovjekoljubi uvijek za mir. 

Krista se nije nitko uplašio zato, što je blagosivao mirotvor- 
ce i navješćivao mir (Mat 10, 12.; Luk 10, 5.; 24, 36.; Iv 14, 27.; 
16, 33.; 20, 19. 21.). Ni njegovo se kršćanstvo nikada nije postid- 
jelo, što je uvijek bilo mirotvorno. 


A jest, kršćanstvo, mirotvorno. Uvijek je bilo. Mi ne ćemo 
danas utrošiti našu propovijed, da to dokazujemo. Vrlo brzo mo- 
žemo s tim biti gotovi. Nikada se nije u kršćanskim crkvama 
prestajalo moliti za mir. Pogledajte misne tekstove, misni kanon. 
misne molitve; poslušajte, za što vapimo Bogu u litanijama; sje- 
tite se papinskih proklamacija za mir; sjetite se onih nebrojenih 
mirovnih molitava i procesija. u vrijeme jednoga i drugoga 
svjetskoga rata! A svjedočanstvo, koje kršćanskom mirotovorstvu 
daje povijest, možemo mirno nazvati drastičnim. Veliki su, krvavi, 
vječni ratovi bili potpuno prestali s pobjedom kršćanstva u javnom 
životu. Evrope: i gdje je iza toga još bilo ratova, sve su to, — 
osm kad je valjalo braniti vjeru i slobodu protiv napadača, — 
bili sitni ratovi; ratovi malih, plaćeničkih, vojski; nikada narodni 
ratovi. A i oni su bili sprječavani crkvenim intervencijama i 
ublaživani institucijom ,Božjega mira“ — ,treuga Dai“. Veliki su 
nam se, totalni, ratovi vratili istom, kad je kršćanstvo izgubilo 
svoju duhovnu hegemoniju: u naše, otpadničko, doba. Ne znam, 
iko bi to. mogao zanijekati: evidentno je. Iza seobe naroda pa 
do Napoleona nema u kršćanskoj Evropi masovnih ratova. 


Samo, braćo i sestre, mije glavno značenje Kristova, sed- 
mog, mirovnog, blaženstva u deklariranju za vanjski, vojnički i 
politički, mir. Njegovo je glavno značenje u tomu, što je njim 
Krist ideji mira dao realan i univerzalan smisao. Ljudi su uvijek, 
deklarativno i deklamatorski, bili za vojnički i politički mir. 
Ali su ga uvijek i onemogućivali: nemirom i zloćom, koja im je 
vladala. dušama; minirali ga i rušili sebičnošću i rivalstvom, 
kojim su trovali svoje međusobne odnose, prije svega u malom, 
svagdanjem, privatnom, životu. Mir je jedan i nedjeljiv: on ili 
vlada čitavim čovjekom i čitavim životom, ili ga mema nigdje. 
Ne može se biti srcem zao i prkositi Bogu, a biti smiren i blag. 
Ne mogu se ljudi gložiti i svađati, a da negdje ne plane iskra, koja 
će izazvati i veliki, opći, požar: zapaliti vatrom rata ili revolucije 
čitav svijet. 

Kristov je mir širok i sveobuhvatan. On prožima čitav život. 
On je dosljedan. Zato Isus i kaže apostolima, da mir, koji im on 

ostavlja, nije mir od ovoga svijeta. ,Ne, kako svijet daje — Non, 
quomodo mundus dat, ego do vobis!“ (Iv 14, 27.). 

. Braćo i sestre! Pravog, Kristova, mira nema bez mira s Bo- 
gom u ljudskim dušama. Samo dobar čovjek, koji izvršuje volju 
Božju i koji je siguran, da ga Bog voli, može biti sretan i zado- 
voljan, pa zato i miran. Nema zašto da se uznemiruje; nema 
zbog čega da se svađa s drugim ljudima. On je iznutra bogat. 
Posjeduje Boga, pa mu ne treba ništa drugo. On ne zavidi, ne 
mrzi, ne otima. Samo čovjek, koji Boga voli i sluša, voli i ljude: 
radi Boga i u Bogu; kao djecu Božju. Ne će ih izazivati; ne će 
na njih dignuti šake; potražit će, i kad mu se s njima razilaze 
interesi, način, da se nagode i slože. Cn se boji Boga i ugleda ce 
u Poga: u Boga, koji je ljubav. Sjeća se Isusove blagosti i Križa, 
pa nije srdit: vlada sobom. Dobri se ljudi ne tuku: oni ge podno- 
se i trpe, Prije će se čega i odreći, nego da zapale zajednički krov 
nad glavom: razdorom i neslogom. A oholost i zloća siju uvijek 
oko sebe nesigurnost i strah; nasilje i nepravda, to je uvijek 
i prelaženje na tuđi teren, bombardiranje tuđih "pozicija, početak 
rata. Bez pravde i bez Boga u srcima nema mira. Bez pravde i 
bez mira u srcu ljudi su nezadovoljni, mervozni, pohlepni, zavid- 
ni, a sve to nužno rada nemirom oko njih: prvim, malim, ratom. 

Braćo i sestre! Velikoga mira u svijetu nema bez maloga 
mira, Bez mira među pojedincima. Bez mira među susjedima. 
Bez mira u obiteljima, u kućama, u selu, u gradu. Dobri, mirolju- 
bivi, pojedinci pioniri su i socijalnog mira: među narodima, ra- 
sama, klasama, religijama. Cni štuju svačije pravedno uvjerenje 
i respektiraju svačiji pravedni interes: bez jednostramosti i fana- 
tizma. Ne će doći do revolucije u državi, ako je mir u svim 
njezinim gradovima i pokrajinama. Ne će doći do velikog, općeg, 
rata, ako nijedan narod i država to neće; ako među sobom izbje- 
gavaju i male, sitne, sukobe; ako do tuđega prava i do sreće 
drugoga naroda drže kao i do svoga mira i sreće, Opći se mir 
gradi na stotinu, i na hiljadu, sektora u svijetu. Svagdje, gdje 
se štuje svačije pravo i svačija sloboda; gdje jedan prema dru- 
gome stoje iskreni pobornici dobra i istine. 

. Zašto danas u svijetu nema političkog mira? Zato, braćo, 
jer u ljudskim srcima nema Božjega mira. Zato, jer u životu na- 
roda nema vjere u Božju pravdu i u bratstvo i jednakost sviju 
ljudi i rasa pred Bogom. Nema nas tko da miri, kad smo svi 
nemirni. Nema nas tko da složi, kad nitko ne vjeruje, da smo svi 

sinovi jednoga Oca, da smo svi djeca Božja. Valja najprije. da 


u to povjerujemo; valja najprije, da se osjetimo braćom. 


Braćo i sestre! Nije Isus badava rekao, da će se mirotvorci. 


nazvati sinovima Božjim. Oni to već jesu. Da nijesu, ne bi ni 
bili mirotvorci. Isus im samo obećaje, da će to i ostati. I u nebu. 
I u vječnosti. I u velikoj očinskoj kući, u kojoj će se naći iza smrti. 
Dragi vjernici! Najprije moramo biti sinovi Božji, najprije 
moramo biti braća svima oko sebe, ako hoćemo da svijetu done- 
semo mir; ako hoćemo, da čovječanstvo uživa njegove blagodati. 
Temelje miru valja položiti u ljudskim srcima. S mirom valja 
početi od sebe. Valja biti pun Boga i dobar s bližnjim. Sa ženom 
i sa mužem. Sa sustanarom i sa susjedom. Sa kolegom u radionici 
i kancelariji. Sa suputnikom u vlaku. Budimo ljudi zagledani u 
Boga i budimo ljudi dobra srca, pa ćemo odmah biti i mironoše, 
i sinovi Božji! Što je tko od nas bolji, to je i mirotvorniji. Napu- 
nimo svijet vjerom i pravdom, pa ćemo ga napuniti i mirom: 
istjerat ćemo iz njega rat. Bog će mira u njega unići svojim bla- 
goslovom. I Isusovo šesto blaženstvo sa gore! Amen. 

»Blago gonjenima pravde radi, jer je nji-- 
hovo kraljevstvo nebesko!“ (Mat 5, 10.). 


NAJVEĆE BLAŽENSTVO 


Nedjelja, 9. IX. 1962.; Sarajevo, katedrala. 


Dragi vjernici! Evo nas i kod zadnjeg, osmog, Isusova bla- 
ženstva sa gore! Zadnjeg, ali i najvećeg, najčudnijeg, najkarakte- 
rističnijeg: i za Isusovu nauku i za duh njegova Kraljevstva 
nebeskog. 

Očito Isus u njemu gleda vrhunac, kulminaciju, svih svojih 
obećanja i svih svojih ideala, najviši domet kršćanske savršenosti, 
krunu kršćanskog karakternog zrijenja, puninu svoga i Božjega 
duha. Vidi se to već iz svečane, emfatične, amplifikativne, apostro- 
fe, kojom se obraća na sve korisnike toga blaženstva, — na sve 
one, koji trpe na pravdi i za pravdu, — i kojom završuje, zaklju- 
čuje, i kod sv. Mateja i kod sv. Luke, izbrajanje, seriju, ciklus, 
svojih blaženstava. Čestita im. Poziva ih, da se vesele; da 
kliču od radosti. ,Blago vama“, veli im doslovce, ,kad vas USpro- 
klinju, i usprogone, i uzgovore na vas sve zlo, lažući, (a) mene 
radi! Veselite se i radujte se, jer je velika vaša plaća na nebesi- 
ma!“ Postali su drugovi, dionici, baštinici, proroka i svetaca, koji 
su također, svi od reda, bili progonjeni. ,Jer su“, kaže, ,tako 
gonili proroke, koji su bili prije vas!“ (Mat 5, 11. 12.; Luk 
6, 22. 23.). ' 

Braćo i sestre! ,Blago gonjenima pravde radi, jer je nji- 
hovo kraljevstvo nebesko!“ (Mat 5, 10.). To je, sigurno, bila 
riječ, koja se je, prvi put, ondje na gori, čula, otkako je postao 
svijet. Da je bezbroj ljudi bilo uvijek proganjano i progonjeno 
na pravdi Boga, da su zli hiljadu puta klevetali i tlačili dobre 

i pravedne, to nije ni za Isusove slušatelje sa gore, ni za ikoga 
drugoga bila nikakva novost. Bog zna, koliko je ondje pred njim 
sjedjelo na travi ženica, blijedih i ispijenih, šutljivih i sjetnih, 
koje su još, prave zdrave, nosile po leđima i po glavi masnice 
i modrice od šaka svojih rabijatnih, pijanih muževa, koliko je u 
njega gledalo uplakanih očiju gladne i zaplašene pastorčadi, ne- 
vinih žrtava maćehinske zlobe, koja je zaboravila ma Boga; ko- 
liko je ondje oko njega stajalo prezrenih, ispaćenih, neljudski 
izrabljivanih radnika, robova, sluškinja; koliko je bilo onih, s 
kojima su se ljudi bez srca svaki dan okrutno ismijavali i trehali, 
samo što su možda bili klecavi, grbavi, kljasti, razroki, musavi, 
i svaki im dan, nebratski, natjerivali suze na oči i dušu im pojili 
gorčinom i jadom! Patnika je bilo, i prije Isusa, na svijetu, ko- 
likogod hoćeš. I nevinih patnika. Samo, nitko prije Isusa nije 
tih patnika nazvao blaženima, i nitko ih nije pozvao, da se 
vesele i kliču. Patnici su ili apatično, zdvojno, šutjeli i buljili 
preda se, u tupoj, bezvoljnoj, resignaciji, ili su škrgutali zubima 
od mržnje na svoje progonitelje, plamtjeli i kipjeli na njih osvetom, 
proklinjali ih, da se je čulo do meba. 

A, eto, Isus svim tim patnicima oko sebe kaže: ,Blago va- 
ma!“ Vi ste sretnici Božji. Vaše je kraljevstvo nebesko! Samo, 
ako vam je savjest mirna. Samo, ako vam je duša plemenitija 
i bolja, nego u onih, koji vas tlače. Samo, ako vas progone radi 
pravde. Samo, ako ste i u progonima, i u križevima, pokorni 
i odani Rogu. 

Braćo i sestre! Ovim svojim, osmim, blaženstvom skinuo je 
Isus koprenu sa svih svojih prijašnjih blaženstava. I otkrio nam 
je njim tajnu, čudo, Kraljevstva Božjega. ,Mysterium regni Dei“ 
(Mark 4, 11.). Nije blaženstvo, koje on obećaje siromašnima, krot- 
kima, čistima, miroljubivima, nikakvo blaženstvo od ovoga svijeta. 
Nije mi mesijansko kraljevstvo, kojemu on sada, ovdje na gori, 
udara temelje i proglašuje ustav,, kraljevstvo zemaljskoga sjaja 
ni ratnih pobjeda, o kojemu su sanjali Židovi. Ne će ga primiti 
ni priznati oholi i nasini mogućnici zemlje. Smijat će se i njego- 
vim obećanjima i njegovim prijetnjama kao iluzijama naivnih 
mozgova. Ne će ni mase, što se jagme i otimaju za žene i za 
novce. Đavao će uvijek protiv njega podizati uzbunu. Svijet će 
zla na njega vikati i dočekivati ga rugom i pogrdama. Ljudi, koji 
ne vole istine i koji bježe od pravde, nabacivat će se na njega 
klevetama. Silom će htjeti da uguše njegov glas. Ne će nitko 

od tih Isusovih blaženika dobiti na zemlji plaće. Istom ih iza 
smrti čeka nagrada i kruna. Gore u nebu. 

Sjena se je Križa, eto, odmah ovdje, na početku, nadnijela, 
nadvila, nad Crkvu i nad Kraljevstvo Božje ma zemlji. To je 
kraljevstvo iščekivanja i nada. N jegova nije sadašnjost i prolaz- 
nost, nego budućnost i vječnost. Ne donosi ono na zemlji nikome: 
ni slave, ni bogatstva, ni uživanja. Sve to valja istom zaslužiti i 
kupiti vjernošću, borbom, znojem, patnjom. Sve, što ono daje: 
na zemlji, to je mir duše; to je nutarnja sreća Božje pravde i dje- 
tinjstva Božjega. Ali je zato njegov konačni, nebeski, triumf sigu- 
ran i trajan, Nitko se ne će prevariti u računu, tko se za nj 
bori i radi. Makar to platio i glavom! 

Braćo i sestre! Ovim svojim, osmim, blaženstvom unio je 
Isus u svijet jedan dotle potpuno nepoznat, novi, pojam ljudske 
veličine i ljudskoga junaštva. Nutarnje veličine; duhovnoga * ju- 
naštva. Veličine, koja se ne sastoji u nametanju svoje, male, 
ljudske volje drugima, u pobožanstvenjenju, apoteozi, čovjeka, 
nego u savršenoj pokornosti i predanju te male ljudske volje 
velikoj i svetoj božanskoj volji; u utapanju čovjeka u Bogu. I 
usred progona; i usred Božjih pripuštenja i križeva. Junaštvu, 
koje ne operira fizičkom silom ni snagom mišica i oružja, nego 
herojskom odanošću istini i dobru pod svaku cijenu. I pod cijenu. 
života! Tip pravednika, sveca, patnika i mučenika stavio je ovdje 
Krist na životni piedestal mjesto tipa ratnika i osvajača, koji ie 
dotle svijetu vrijedio kao prvi i najviši ideal. Više je biti uz istinu. 
i uz pravdu i progonjen, i udaran, i kušan od Boga, nego uz 
laž i nepravdu prolaziti zemljom slavljen i bogat. 

A sada, braćo, samo još jedan kratak osvrt na svih Isusovih 
osam blaženstava! Lako ga je dati. 

Bog, duša, vjera i vječnost istupili su u tih osam Isusovih 
blaženstava, u njegovoj besjedi na gori, na pozornicu čovječan- 
stva i povijesti, kao prva životna vrijednost. Kao vrijednost veća 
i od, zemaljskoga, života; kao moć i snaga jača od svakoga oru- 
žja; jača i od smrti. Odsada će čovječanstvo vjerovati u dobrotu 
i u ljubav, a ne više u silu; u dušu, a ne više u tijelo; u neba, 
a ne više u zemlju. Ljudi su našli Boga; Kraljevstvo je Božje uni- 
šlo u svijet. Nitko ga više ne može iz njega ukloniti. Nitko ga 
više me može među ljudima uništiti. Po njemu je čovječanstvo 
postalo veliko. Humanitet je dobio jedini solidni temelj. Svijetlo 
je sa zemlje protjeralo tamu. 

A svima nam je ono obećano i darovano. Svima, koji pođu 
za Kristom: ponizni, blagi, čisti, mirotvorni i milosrdni. Svima, 
koji su spremni i trpjeti za Istinu. Svima, kojima je Bog preči 
nego svijet. 

Braćo i sestre! Deklarirajmo se i mi danas, ponovo, za to 
Kraljevstvo Božje! Deklarirajmo se za životnu mudrost Kristovih 
osam blaženstava! Makar nam često i zaplakalo naše malo srce 
pod teretom njihove duhovne veličine! Makar bili i prezreni 
i gonjeni radi Božje pravde! Utješit ćemo se jedamput. Boga 
ćemo ugledati. Bit ćemo pomilovani. Bit ćemo sinovi Božji. Naše 
će biti, vječno, Kraljevstvo nebesko. Radovat ćemo se i klicati. 
»Velika će biti naša plaća na nebesima!“ Amen, 

»Jao vama, koji se sada smijete!“ (Luk 6, 25.). 
UŽIVAČI ŽIVOTA 


Nedjelja, 18. III. 1960.; Sarajevo, katedrala. 


Dragi vjernici! I današnje je Evanđelje (IL. korizmene ned- 
jelje) pravo korizmeno Evanđelje, i ako bi čovjek u, Prvi mah 
mogao pomisliti, da ono svojim sjajem i svojim nebeskim zano- 
som nikako ne spada u ambijenat, u okvir, ozbiljne i pokorničke 
korizmene pobožnosti, A spada. Ono savršeno karakterizira Kri- 
stovo, evanđeosko, kršćansko, shvaćanje života. Preobraženje na 
gori bilo je samo kratka, prolazna, epizoda u Kristovu životu. I u 
životu trojice njegovih izabranih apostola. Napor, borba, križ, 
patnja, bio je njihov život sve te tri, — ili i trideset, — njihovih 
drugih, zemaljskih, godina. A samo ovdje ondje, a samo na čas, 
zasvijetlilo bi se nebo nad Kristom; probila bi se i pala bi po 
njemu zraka sunca s visine“ (Luk 1, 78.): objavio bi se sjaj 
njegova božanstva; otškrinula bi se vrata nebeske slave, koja 
ga je čekala. Čulo bi se ono iz današnjeg Evanđelja: »Ovo je 
Sin moj ljubazni!“ (Mat 17, 5.; Mark 9, 6.; Luk 9, 35.; Mat 3, 17.; 
Mark 1, 11.; Luk 3, 22.; Iv 12, 28.). 


Tako je i s našim kršćanskim životom. Nije on nikakvo, | 
trajno, uživanje na Taboru. Nije on nikakvo, neprestano, grijanje 
na suncu zemaljske sreće i ljubavi. Nijesu nad njim razapeti ša- 
tori, pod kojima se samo dokono igra, snatri i spava. Nijesu oko 
nas samo prijatelji i sveci. Nije lako Bogu služiti. Ne nosi uvijek 
ni kršćanskih duša vjetar milosti na svojim krilima. Nijesu uvijek 
ni kršćanska srca samo Pozorišta duhovnih utjeha i slasti. Ne 
miluje samo Bog duša, koje voli i koje mu služe. 

Drukčije je Krist definirao naš kršćanski život na zemlji. 
Definirao ga je kao život rada i služenja. Sa slugama nas on 
upoređuje, ne sa gospodarima i kraljevima. ,Blago“, veli, ,onome 
sluzi, kojega gospodar njegov nađe, da tako čini!“ (Mat 24, 46.) 
Da je opasan. Da je na straži i budan. Da je skrbno i pažljivo 
uredio kuću i kućanstvo (Luk 12, 35—44.). Kao život odricanja 
i samozataje; kao život uskoga puta i lijesnih vrata. ,Ulazite na 
uska vrata; jer su široka vrata i širok je put, što vodi u propast, 
i mnogo ih ima, koji na njih ulaze! Kako su uska vrata i tijesan 
put, što vodi u život, i malo ih ima, koji ga nalaze!“ (Mat 7, 
13. 14.; Luk 13, 24.). Kao život neprestane borbe, natnje. progona. 
»Nemojte misliti, da sam došao da donesem mir na zemlju; nije- 
sam došao da donesem mir, nego mač!“ (Mat 10. 34.: Luk 12, 51), 
kaže on. I opet: ,Ako su mene progonili, i vas će progoniti!“ 
(Iv 15, 20.). Kao život svagdanjega križa: ,Tko hoće da mene 
slijedi. nata se odreše com rebe. neka uzme križ svoj na sebe, 
— svaki dan, — i neka pođe za mnom!“ (Mat 16, 24.; Mark 8, 34.; 
Luk 9, 23.). Ne da se Krist igrati ni šaliti sa životom. Ne da 
on kroz život ići u raspjevanom deliriju. Njemu je lud čovjek, 
koji se je uputio na životni posao i u životnu gradnju bez plana. 
»A svaki, koji sluša ove moje riječi, a ne izvršuje ih, bit će kao 


lud čovjek, koji sazida kuću svoju ma pijesku. I udari dažd, i 


nadođoše vode, i dunuše vjetrovi, i napadoše na kuću onu, i pade; 
i bi razvalina od nje velika!“ (Mat 7, 26. 27.). Kristovi su darovi 
nadnaravni darovi; njegova su obećanja vječna obećanja: obe- 
ćanja odozgor. 


Nije život igra, i ako bi mnogi htjeli, da on to bude; i ako 
mnogi hoće da kroza nj prođu samo pjevajući. 


Bilo je takvih uvijek. Bilo ih je i u Kristovo vrijeme. Bilo 
ih je i među Židovima. Isus im izrijekom to spočitava. Kao: djaca 
su, što se na ulici, na trgu, igraju i viču. Cudljiva, manirozna 
djeca. Sad im je do jedne igre, sad do druge: sad se igraju sva- 
tova, a sad sprovoda. Samo traže promjene i novosti. Svemu 
prigovaraju; uvijek su nezadovoljni; nikada im nije dosta. Samo 
da im je vatrometa; samo da im je senzacija (Mat 11, 16. 17.). 
I Ivan Krstitelj bio je njima samo senzacija, samo vatromet. ,Ile 
erat lucerna andens et lucens, — On je bio luč žarka i svijetla, 
a vi ste htjeli samo čas uživati u svijetlu njezinu!“ (Iv 5, 35.; 
Mat 11, 18.). i 

Bilo je plesača i igrača života uvijek. Ali danas ih je, braćo, 
masa. Danas je svijet, — ovaj moderni, raskršćanjeni, oko nas, 


— od toga učinio sistem. Nekada su se ljudi, dok su vjerovali 


u Boga i u život poslije groba, bojali vječne odgovornosti: bojali 
su se suda Bžjega; računali su, da ih sreća čeka istom iza smrti. 
Pa su se na nju pripravljali, — mislili su na smrt i na sud; — 
pa su pazili, šta rade; pa su se mirili sa teretima i patnjama 
života. 

Danas ne vjeruju ni u Boga ni u vječnost. Ili se, još bolje, 
prave da u njih ne vjeruju. Neće da u njih vjeruju. Pa žive, kao 
da nijesu nikome odgovorni; i kao da nikome ne će polagali 
računa. Sve sa smrću prestaje. Duše nema. Daj, da se iživimo! Dai, 
da se izuživamo! Poletimo obijesno na livade života! I onako je 
kratak (Mudr 2, 8.; 1 Kor 15, 32.)! : 

Praćo i sestre! Gledate ih oko sebe svaki dan, te igrače 
i plesače života. Mlade i stare. To je danas tip. To je damas ži- 
votni stil To je danas modna filozofija života. Ne misli ni na 
što! Začepi uši svakome rezoniranju o smislu života! Ne priznaji 
nikakvih obveza! Pusti slobodno uzde svojim strastima! Radi 
ono, što ti godi; na što te goni tvoj nagon; što ti uzbuđuje živce! 
Leti za srećom i ljubavlju, kao pčela po cvijeću!  Isko- 
risti mladost! Produlji je, što je moguće, više! Zbaci sa sebe 
terete! Oslobodi se svih briga! Gledaj, da ti je ovaj čas lijepo! 
Ne gledaj ni na tuđu nevolju, ni na tuđe suze, ni na tuđe pravo! 
Sam si sebi najpreči! Sjedaj kao leptir na svaki cvijet i napij se 
iz njega meda do mile volje! Bježi, kamo mu drago, samo da 
ne vidiš nikakvih problema, ni nikakvih upitnika! Viči i vrti 
se bijesno oko sebe, samo da zaboraviš, da te sutra nema! Ne 
miruj nikada, da ne moraš misliti: da ne čuješ ni glasa svoje 
savjesti, ni ičije opomene i prijekora; da te ne bi u uživanju 
pomele nečije suze ili nečiji plač! Brzo, brzo ustrgni cvijet, i 
ružu, i voćku! Što prije osvajaj ženu i muža; što prije nađi stan 
i kupi haljinu; ugurai se silom na utakmicu i u kino! Šteta je 
svake minute veselja i užitka! Pohiti, pohiti: na ulicu, na plažu, 
na ples; šta ćeš u, dosadnoj, kući, gdje si sam sa svojim mislima 
i gdje će te mučiti sumnje i gristi spomen na Boga i na smri! 
Bježi; zapleši mahnito; upali motor i pojuri: potjeraj auto naj- 
većom brzinom! Igraj pomamno igru života! ' 

Igraju je, igru života, toliki i između nas i oko nas. Naša 
braća, maše sestre, naši sinovi i kćeri, naši rođaci, naši prijatelji 

i znanci. Bez buke, bez senzacije, bez igre, nema za njih Života. 
Što ne zabavlja, što ne rastresa, ni ne kotira na burzi živola. 
Tko bi dolazio u crkvu, da sluša dosadne propovijedi i da ga 
plaše utvarama grijeha i pakla! Tko bi dolazio na Križni puli, 
da se kaje i plače, kad vani svira glazba, i trešti jazz, i leti lopta, 
i hihoću lijepe djevojke! Tko bi se patio s djecom, kad je lakše 
i ljepše bez rađanja i bez materinske nesanice! Tko bi se s njima 
natezao i oskudijevao, kad možeš sebe i ono jedno maziti u 
svili i u kolačima! i: 

Braćo i sestre! Kriva je to životna mudrost. Promašen je 
to put do sreće! 

Nerealan je. Nestvaran. Neostvariv. Fiktivan. Ne može čov- 
“jek, ni svom tom vikom, ni svom tom trkom, pobjeći ni od sebe 
ni od životne boli. Opet se radi, opet se boluje, opet se stari, opet 
se umire, opet ljudi jedan drugoga grizu, vrijeđaju, preziru, ostav- 
ljaju. Opet, svaki dan, gore, ti uživači života, u smrskanim 
autima i u zapaljenim avionima; opet, svaki dan, stotine tih 
bjegunaca od boli, bude živo zakopano u kojemu San Francisku, 
Messini, Agadaru, ili, ako hoćete, u Hirošimi ili Nagasakiju. ,Joj, 
na zemlji nema raja: želja za njim, to je sve!“ Razočaraju se, 
na koncu, svi plesači života: ostane im srce prazno; ono traži 
nešto veće od žene, od vina, od auta, od najlona, od kina. Sistem 
uživanja pod svaku cijenu napunio je moderni svijet psihopa- 
tima, neurotičarima, samoubojicama, Manje ima u njemu veselja 
nego prije, dok su ljudi jeli kukuruzu i spavali u rogožini i na 
komuški, ali vjerovali u viši smisao života. 

Nedostojan je čovjeka. Zar zbilja čovjek nije stvoren ni za 
što drugo nego da jede, da se vozi, da pjeva i da se seksualno, 
puteno, erotički, izdovoljuje? Pa zašto onda imamo razum? Za- 
što onda imamo stvaralačke snage i energije? Zašto onda imamo 
moralni osjećaj? Zašto onda govorimo o pravdi i o karakteru? 
Zašto onda vjerujemo u ljudsku veličinu? Šta u nama onda ima 
trajno i vječno? Gdje je ostao genij čovječanstva? Gdje je ostala 
njegova duša? Sitni smo kao crvi. Nesretniji smo od njih. Osje- 
ćamo, — uzalud se je protiv toga braniti, — i svoj duhovni glad 
i svoju nesreću. Sutra nas nema. Ni nas, ni ničega od toga, za 
čim letimo i što ljubimo! 

Strahovito je fatalan, koban, tragičan, ako ima Bog, ako 
ima vječnost. A ima. Dušu svoju, — neumrlu dušu, — utapaju 
ljudi u toj ludoj trci i plesu života. Guše je, ubijaju, gube. Za- 

boravljaju na Boga, koji će ih suditi. Praznoruki, s mrtvim sd- 
vjestima, u grijehu i prokletstvu, dolaze na prag, na tajinstvena 
vrata vječnosti. Zatvaraju se za vas život od istine i od svijetla 
Ludovanje i trka kroz život u stvari ni mije drugo nego strah 
od Boga i bijeg od njegovih moralnih opomena i zahtjeva. Bog 
im se javlja i kroz njihov nemir, i kroz njihov duhovni glad, 
i kroz njihovu nesreću. Odbiju li ga, bit će im zdvojna smrt, 
a još zdvojniji život iza nje: u paklu. ,Što koristi čovjeku ako 
sav svijet dobije, a dušu svoju izgubi?“ (Mat 16, 26.; Mark 
8, 36.; Luk 9, 25.). ,Ludo, još ove noći zatražit će od tebe dušu 
tvoju, a ovo... čije će biti?“ (Luk 12, 20.). ,A umrije i bogataš 
ibi pokopan u pakao, — et sepultus est in inferno!“ (Luk 16, 22.). 
. Braćo i sestre! Krist je realniji; Krist je čovječniji i jtilius- 
niji; Krist je prosvjetljeniji i bliži Bogu. On propovijeda vječnu 
odgovornost života i traži, da i mi u nju vjerujemo. Ozbiljna 
je stvar život. Nije život igra: život je služba istini i pravdi ; 
život je put k Bogu i k vječnoj sreći u nebu. Nemojmo ga pro- 
fanirati! I ne dajmo, da se on oko nas profanira! Budimo misli- 
oci, ne bukači i vikači; budimo radnici i stvaraoci, ne lakrdijaši 
budimo pravednici i vjernici, ne bludnici, pijanice, izrabljivači 
braće! Kultivirajmo dušu; čuvajmo svetinju obitelji i braka; boj- 
mo se Boga! Mi i naša djeca! Učimo ih već iz malena da život 
nije igra: da je život služba! I da on ima i vječnu oleovottica 
i vječnu vrijednost. Učimo ih dužnosti i samodisciplini, a ne 
luksusu, obijesti i hazardu sa životom! Mirimo ih od prvoga dana 
s križem! Vodimo ih k Bogu: u crkvu! Šaljimo ih na vjeronauk! 
a »Vae a. ridetis nunc, — Jao vama, koji se sada sk 
jete, — quia lugebitis et flebitis, — j € ui ii kati!“ 
Ed Ea a Ž jer ćete tugovati i plakati! 

SADRŽA] 


»Slava Bogu na visini i na zemlji mir ljudima — — ke 
(Luk 2, 14) 

Božićna poruka — — > > - - - 
»Zešto ste me tražili — —— ?« (Luk 2, 49.) 


Obitelj u kršćanstvu — — > - - > 
»Zar nijeste znali, da ja moram biti u onomu, što je 
Oca mojega?« (Luk 2, 49.) 

Kad Bog zove — > = - 


»Pusti sada, jer tako nam treba ispuniti svaku prav- 
du!« (Mat 3, 15.) 
Vršitelji Božje pravde —> — — — 


»Pisano je: Ne živi čovjek samo o kruhu, nego o 
svakoj riječi, šilo izlazi iz usta Božjih!« (Mat 4, 4) 


Dva kruha —_ -—_ —- 
»Ali je i pisano: Ne kušaj Gospodina Boga svojega !« 
(Mat 4, 7.) 

Čovjek pred Bogom  — 


»Nosi se, sotono! jer je pisano: Gospodinu se Bogu 
svojemu klanjaj i njemu jedinomu služi!« (Mat 4, 
10.; Luk 4, 8.) 

Nikada na koljenima pred sotonom! — — — 


»Dođite i vidite!l« (Iv 1, 39.) 
Kršćanstvo se ne boji svijetla —_ - - d - 

12. 

14. 


15. 


16. 


7. 


18. 


»Ti si Šimun, sin Jonin; ti ćeš se zvati Kefa, a to 
znači Petar!« (Iv 1, 42.) 

Proroštvo i obećanje — — > - > o — 
»Evo pravoga Izraelca, na kojemu nema lukavstva!« 
(Iv 1, 47.) 

Krist ne voli lukavstva —_ - - - > 
»Zaista, zaista vam kažem: Vidjet ćete nebo. otvo- 
reno i anđele Božje, gdje ulaze i silaze nad Sina 
čovječjega!« (Iv 1, 51.) 

Anđeli —_- - - oo 
»Što je meni i tebi, ženo? Još nije došao moj čas!« 
(Iv 2, 4) 

Kršćanski brak. Smisao seksusa u kršćanstvu  — 
»Nosite to odavle i ne činite od doma Oca mojega 
kuće trgovačkel« (Iv 2, 16.) 

Na svetom mjestu. Kad moliš, moli! — — — 
»Što je rođeno od tijela, tijelo je; a što je rođeno 
od Duha, duh jel« (Iv 3, 6.) 

Vjera u duhovni svijet —_ - - - > 
»Duh diše, gdje hoće, i glas njegov čuješ, ali ne znaš, 
odakle dolazi ili kamo ide — — « (Iv 3, 8.) 
Vječno Duhovsko čudo —_ — o o — 
»Tako je sa svakim, koji se je rodio od Duha!« 
(Iv 3, 8.) ' 

Misterij milosti —_ - o o 


»Tako je Bog ljubio svijet, da je svoga Sina Jedi- 
norođenca predao, da nitko, tko u njega vjeruje, 
me pogine, nego da ima život vječni!« (Iv 3, 16.) 
Bog, koji ljubi svijet —_ —- - o > 
»A._ ova je sud, što svjetlost dođe na svijet, ali ljudi 
zavolješe više tamu nego svjetlost, jer su im djela 
bila zla!l« (Iv 3, 19.) 

Bjegunci od svijeta —_ —_o - o o 

»Svatko, tko pije od ove vode, opet će ožednjeti; . 


a tko pije od vode, koju ću mu ja dati, ne će ožed- 
njeti do vijekal« (Iv 4, 13.) 

šedina prava voda života —> — — — o — 
»Duh je Bog; i koji mu se klanjaju, treba da mu 
se klanjaju u duhu i u istinil« (Iv 4, 24) 

Prava pobožnost _ o - o > 
»Podignite oči svoje i pogledajte njive, kako su 
već bijele za žetvul« (Iv 4, 35.) 

Svjetovnjački  apostolat —_ - - > — 
»Drugi je, koji sije, a drugi je, koji žanje!« (Iv 4, 37.) 
Zakoni apostolata — —> — - o - do > 
»Idi, sin tvoj živil« (Iv 4, 50.) 

Bolest. Božanska pedagogija križa —_ — > 
»Pokoru činite, jer se je približilo kraljevstvo ne- 
belskol« (Mat 4, 17. 

Pokora u kršćanstvu — — — o - o - o > 
»Nijeđdan prorok nije dobro viđen u svojoj postoj- 
binil« (Luk 4, 24). 

Katolička širina —> > — - o - o > 


Daleko od đavla; odlučno u duhovnim borbama! 

»I drugim gradovima treba mi navješćivati kra- 
ljevstvo Božje; jer sam na to poslan!« (Luk 4, 43.) 
Misijska crkva. Nijesmo mi sami otkupljeni  — 

»Zavezi na dubinu, te bacite mreže svoje na lov!«— 
(Luk 5. 4.); »Hajdete za mnom, i učinit ću vas riba- 
rima ljudi!« (Mat 4, 19.; Mark 1, 17.; Luk 5, 10.) 

Na debelom moru duta —_ - - o > 


»Hoću, očisti sel« (Luk 5, 13.) 

Bolesne duše. Grižnja savjesli —> —.— — 
»Uzdaj se, sinko; opraštaju ti se grijesi!« (Mat 9, 2.) 
Pred problemom grijeha — — > >— > 

»Nego idite i upamtite, šta znači: Milosrđe hoću, 
a ne Žetvul« (Mat 9, 13.) 


Vjera dobrote i milosrđa — — — —_ 2 
»Možete li svatove natjerati, da poste, dok je ženik 
s njima?« (Luk 5, 34.) 

Darovi Eožji = moe o 


»Ali doći će vrijeme, kad će se uzeti od njih za- 
ručnik; onda će postitil« (Mat 9, 15.; Mark 2, 20.; 
Luk 5, 35.) 


Kršćanski post. Kršćanska samozataja — — 


»I nitko, tko je pio staro, ne će odmah novoga; jer 
veli: Staro je boljek« (Luk 5, 39.) 


Staro i novo. Mladi i stari. Protiv prevelikog kon- 


zervatizma ij mm sko ooo a8 


»Eto si ozdravio; ne griješi više, da ti se što gore 
ne dogodil« (Iv 5, 14) 

Iza ispovijedi —_- - o o 
»Otac moj sveudilj radi; i ja radim!« (Iv 5, 17.) 
Rad —_- - o o 


»Ide čas, u koji će svi, koji su u grobovima, čuti 
glas Sina Božjega, i izići će, koji su činili dobro, 
na uskrsnuće života, a koji su činili zlo, na uskrs- 
muće osudek (Iv 5, 28. 29.) 

Fred sucem živih i mrtvih —  — — 2 


»Ali ja imam svjedočanstvo veće od Ivanoval« 
(Iv 56, 36.) 


Nebeske rehabilitacije i revizije —> — — — 


»Sin je čovječji gospodar i cd subote!« (Luk 6, 5.) 
Dan Gospodnji. Ideja i praksa — — — 2 


»A koliko je pretežniji čovjek od ovcel« (Mat 
12, 12.) 
Jedini pravi humanizam “=. ss (a oma o om 

»I otvorivši usta svoja učaše ih govoreći: Bla- 
go —— !« (Mat 5, 2.) 

Novi zakon. Osam blaženstava sa gore.  — — 
»Blago siromašnima duhom, jer je njihovo kra- 
ljevstvo nebeskol« (Mat 5, 3.) 

Evanđeosko siromašivo duhom — — — 
»Blago knotkim, jer će oni naslijediti zemlju!« 
(Mat 5, 4) 

Blagoslov kršćanske krotkosti —_ —_ o — o — 
»Blago onima, koji plaču, jer će se oni utješiti!« 
(Mat 5, 5.) 

Žalost izabranih — > o - - > 
»Blago onima, koji su gladni i žedni pravde, jer 
ća se oni nasititil« (Mat 5, 6.) 

Ljudi od Božje pravde > — — — > - 
»Blago milosrdnima, jer će oni biti pomilovani !« 
(Mat 5, 7.) 

Vjera milosrđa — — > > > o > 
»Blago onima, koji su čista srca, jer će oni Boga 
gledati!« (Mat 5, 8.) 

Bijela krepost 2. o - o - - 
»Blago miroljubivima, jer će se oni nazvati sino- 
vima Božjim!« (Mat 5, 9.) 

Jedini veliki mirotvorac —_ o - do 
»Blago gonjenima pravde radi, jer je njihovo kra- 
ljevstvo nebeskol« (Mat 5, 10.) 

Najveće blaženstvo _ - o - > 


»Jao vama, koji se sada smijete!« (Luk 6, 25.) 
Uživači života = S «e a m] = 

